
PRVÁ  KAPITOLA
  „Na Clermontskej, južne od Šiesrej ulice nám hlásili požiar​ny poplach. Pozrite si to na mape mesta, 42 H. Chcem ten najlepší záznam.“

Popol z Pinkieho cigarety nepozorovane padol na obitý, špinavý a papiermi zahádzaný stôl. Otrávený šéf spravodaj​stva na chvíľu prerušil svoje pokyny „Nazdar, srdiečko," po​vedal mladej žene, ktorá práve odsúvala staré číslo časopisu Moon Pie a dve šálky nedopitej kávy, aby sa mohla usadiť na rohu stola.

„A keď dokončíte ten požiar," pokračoval Pinkie a znova sústredil svoju pozornosť na dvoch mužov, čo postávali v je​ho kancelárii, „pôjdete do tej základnej školy, kde tretiaci píšu listy do Ruska. Ak nám v správach o šiestej zostane pár minút, strčíme to tam. Mimochodom, nevie tu niekto, kde uviazol Jack? Točí tú reportáž o drogovej policajnej razii už celú vecnosť."

„Možno tam potĺka a dúfa, že mu dajú ochutnať zha​baný tovar." Kameraman sa uškrnul a vyložil si kameru ru plece. Reportérovi, ktorý si obliekal športové sako, sa zdala kolegova poznámka vtipná a rozosmial sa,

„Nakopem ho do zadku," zavrčal Pinkie. „A vy dvaja, na co čakáte?" Obom hneď zamrzli úsmevy na tvári. Tón, akým k nim prehovoril, im už vôbec nepripadal smiešny. „Kým sa tam dotrepete, bude po požiari. Chcem vidieť plamene, dym, tragédiu,“ jačal a rukami predvádzal svoje predstavy. „Tak už vypadnite!“

 Reportér a kameraman sa zvrtli a v zhone sa o seba potký​nali, až kým nevyšli z dverí. Pinkie sa na nich zlostne za​mračil a vošiel si rukou do vlasov. Teda, vošiel by si, keby ne​jaké mal. Takže, prešiel si dlaňou po rýchlo sa zväčšujúcej plešine, ktorá vpredu splývala s jeho širokým čelom. Práve pre svoju ružovkastú pokožku a plavé vlasy dostal prezývku Pinkie, Ružoviačik.

„Ty raz dostaneš srdcový záchvat," ozvala sa mladá žena. Znechutene zatlačila tri cigaretové ohorky, čo ostali v popol​níku. Neboli dobre zahasené a do ťažkého vzduchu televíznej redakcie sa k stropu stáčal štipľavý dym.

„No, pijem veľa whisky. Zaháňa to choroby." Pinkie zdvi​hol plastový pohár a odpil si. Len čo v ústach zacítil studenú kávu, vystrúhal grimasu.

„Kúp si poriadnu šálku," povedal a držiac ženu za rameno, viedol ju na chodbu, kde stáli automaty na nápoje. Boli za​strčené vo výklenku v stene, aby nezavadzali každodennej rušnej premávke zamestnancov televíznej stanice.

Pinkie mal prázdne vrecká, ako vždy, ked hľadal drobné. „Dnes je to na mňa," ozvala sa Kari Stewartová a usmiala sa. Káva bola príliš silná a horká, ale aspoň horúca. Prekrížila si nohy, oprela sa o stenu vedľa automatu a opatrne chlípala teplý nápoj.

Pinkie jej vrátil úsmev, ktorý vyjadroval otcovskú náklon​nosť. „Dočerta, pohľad na teba je ako liek na moje ubolené oči. Odporný deň. Pokazila sa nám jedna kamera. Oprava bude stáť celý majetok a ak prekročím rozpočet, pekne si to od šéfstva zlíznem. Okrem toho, dvaja reportéri, síce dosť nudní, ale spoľahliví, mi ležia doma s chrípkou." Odgrgol si. „Potrebujem si niečo vypiť."

„Jediné, čo potrebuješ, je teplá, vyvážená strava, menej ci​gariet a menej whisky..."

„Áno, mami..."

„...a dobrá žena, čo by sa o teba starala."

„Ó, naozaj?" spýtal sa Pinkie útočne. Táto téma mu bola dôverne známa. „Máš na mysli niekoho konkrétneho?"

„Bonnie."

„Tú zostarnutú vysušenú kôrku? Nezdá sa ti, že je pre mňa príliš stará?"

Kari sa zasmiala. Spojovateľka televíznej ústredne, kto​rá s úžasnou ochotou a neuveriteľnou trpezlivosťou prepá​jala telefonáty prichádzajúce do WBTV, sa už roky trápila nešťastnou láskou k svojmu ušomranému šéfovi. „Nikdy sa nezmeníš, Pinkie. Si zaujatý, tvrdohlavý a večne mrzutý. Ale si to ty. Preto ťa mám rada," štuchla ho do tukového vankúša okolo bokov, ktorý mu už začínal prevísať ponad opasok.

„Ako išlo interview?"

„Je presne taký mizerný, ako sa o ňom hovorí." V to ráno robila Kari interview so starnúcim hercom televíznych situ​ačných komédií, ktorý sa na staré kolená pokúšal hrať „legi​tímne", kvalitné divadlo. „Teraz už viem, prečo to s jeho ko​médiami išlo z kopca. Je to drzý, protivný, neznesiteľný a žoviálny hlupák. Ale posledná sa budem smiať ja. Včera som bola na skúške v divadle. Tá inscenácia bude totálny prepadák. Netušila som, že možno tak zbabrať úžasného, doko​nalého Neila Simona."

Pinkie zhúžval prázdny plastový pohárik a namieril ho do smetného koša. Netrafil síce, ale nevenoval mu viac pozor​nosť. „Zasiahni toho nafúkanca na najcitlivejšom mieste. Zraň jeho pýchu. Neťahaj mu medové motúzy popod nos. Vo svojom spravodajstve chcem odvážnych a energických ľu​dí. Aj keď ide len o zábavný priemysel."

Kari zasalutovala. „Rozkaz, pane."

Na Pinkieho červenej tvári sa zjavil úškrn. Zahasil ciga​retu bez filtra a povedal: „A toto zas milujem ja na tebe. Že nerobíš nudné, utárané reportáže." Pomaly sa šuchtal do svojej pracovne. „A máš bohovské nohy," zvolal ešte ponad plece.

Kari vzala jeho kompliment tak, ako bol myslený. Dobro​myseľné prekáranie medzi dobrými priateľmi. Pinkie bol Kariným kamarátom a spojencom od prvého dňa, čo sa pred piatimi rokmi zamestnala vo WBTV. Kým ostatní sa pred ne​vrlým a večne nazúreným šéfom triasli, Kari sa, ako čerstvej absolventke univerzity a neskúsenej zelenáčke bez novinár​skych skúseností, podarilo prinútiť Pinkieho, aby sa pred ňou otvoril, a navždy si získala jeho úctu a rešpekt. Hovorila s ním spôsobom, aký si nikto iný nedovolil, ale všetko jej pre​šlo. Dôvodom bola ich vzájomná náklonnosť. Vedela, že v skutočnosti nie je taký prudký a zúrivý, ako predstiera.

Pinkie v nej zas videl oddanú a svedomitú reportérku, kto​rá často prichádzala s vlastnými nápadmi. Mohol sa vždy spoľahnúť, že nič „nezbabre", ako vravieval. Mal rád Karinu srdečnú povahu, jej ženskosť. Niečo mu našepkávalo, že aj diváci ňou budú nadšení, a mal pravdu.

Keď sa Kari pred dvoma rokmi vydala za Thomasa Wynna, Pinkie sa bál, že o ňu príde. Ona ho však uistila, že bude pracovať ďalej. „Thomas súhlasí. Kým sa nerozhodneme, že si založíme rodinu, chce, aby som robila, čo si len zmyslím. A ja chcem pracovať pre teba."

„Ale uvedom si, Kari, že môže dôjsť ku konfliktu záuj​mov," varoval ju Pinkie. „Ako budeš nestranne referovať o udalostiach na radnici, keď tvoj manžel je členom mestskej rady?"

„Už som nad tým rozmýšľala. Hoci sa nerada vzdávam tej​to témy, myslím, že to bude najrozumnejšia vec, akú môžem v tejto chvíli urobiť."

„Čo teda navrhuješ?"

„Čo by si povedal na reportáže s hviezdami kultúrneho neba?"

Pinkieho biele obočie najskôr vyskočilo a potom sa stiah​lo do hĺbavého, trochu zamračeného výrazu. „Môžeme si o tom pohovoriť podrobnejšie?"

Pinkie dôveroval Karinmu úsudku a schopnosti úspešne spracovať pridelenú tému. Kritiky Kari Stewartovej boli vždy zlatým klincom spravodajstva WBTV. Bola vtipná, duchapl​ná, ale aj ostrá. Avšak bez štipky jedovatosti, či zlomyseľnos​ti. Diváci ju zbožňovali.

Kari dopila kávu, vošla do strižné a zavrela za sebou dvere. Klesla na stoličku a z veľkej tašky, ktorá jej slúžila ako kabel​ka a plecniak zároveň, vylovila viedokazetu. Odhrnula si z lí​ca prameň neposlušných plavých vlasov, vsunula kazetu do digitálneho prístroja, ktorý vo WBTV používali na zostrihávanie filmov, a začala si prezerať interview, ktoré natočili sot​va pred hodinou.

Zdvihla slúchadlo a vytočila klapku. „Sam? Ahoj. Tu je Kari. Môžeš mi doniesť ten záznam zo včerajšej skúšky do strižne číslo tri, prosím? Vďaka."

O pár minút neskôr sa dvere za jej chrbtom otvorili. „Po​lož mi to na policu, Sam. Ďakujem. O chvíľu som hotová."

Šikovne stláčala gombíky na prístroji a pozorne si prezera​la film na oboch monitoroch. Na jednom mala ešte nezostrihaný záznam a na druhom už takmer výslednú verziu najno​všej reportáže. Bola taká zabratá do práce, že si ani nevšimla, že dvere sa nezavreli.

„Kari."

Pinkieho hlas a cudzí tón, akým vyslovil jej meno, ju vrátili do reality. Často ho videla v rôznych stavoch, počnúc radostnou eufóriou, ked ich reportáž zrazila na kolená všetky konkurenčné stanice, a končiac hlbokou depresiou, keď príliš kleslo percento sledovanosti ich spravodajstva. Ni​kdy ho však nevidela takého ako teraz. Sklesnutého, zro​neného, ubiedeného, bledého ako krieda. Akoby to ani ne​bol on.

Vstala zo stoličky. „Pinkie, čo sa deje?" Položil jej ruku na plece a jemne ju tlačil späť na stoličku.

„Pred pár minútami hlásili z policajnej stanice búračku."

„A?" Mala pocit, akoby jej ľadová ruka stískala srdce. „Akú búračku?"

Prešiel si dlaňou po čele a spúšťal ju nižšie, až si skrivil čr​ty do zdeformovanej grimasy. „Auto - chodec. Rovno v cen​tre, len pár blokov odtiaľto. Poslal som tam kameramana. Práve volal."

Kari sa postavila, bojujúc s jeho rukami, ktoré sa ju snaži​li zadržať. „Thomas? Niečo sa mu stalo?" Okrem neho ne​mala nikoho. Pinkie by sa nesprával takto, keby nešlo o Thomasa.

Divo, celá bez seba sa rozbehla k dverám, ale Pinkie ju za​stavil. „Je to Thomas, Kari."

„Je zranený? Čo sa stalo? Hovor!"

„Zrazilo ho nákladné auto."

„Panebože."

Pinkieho oči sklzli na Karinu hruď, ktorú mal práve na úrovni očí. „Bolo to... smrteľné. Zomrel na mieste. Je mi to ľúto, srdiečko."

Ubehlo niekoľko nekonečných sekúnd. Kari stála nehyb​ne, bez slova. Nemohla uveriť tomu, čo práve počula. Potom pomaly povedala: „Ty... ty mi chceš povedať, že Thomas je mŕtvy?" Zdrapla Pinkieho za golier a zatriasla ním. „Zrazilo ho auto? Zabilo ho?" zvrieskla. Niekoľko zamestnancov tele​víznej redakcie sa už zhŕklo vo dverách strižne. Ženy nená​padne plakali, muži sa zjavne cítili veľmi nepríjemne.

„Kari, Kari," hovoril Pinkie tichým a jemným hlasom. Po​tľapkal ju po chrbte.

„Došlo k omylu. To nemôže byť -"

„Reportér, čo mi volal, mi musel stokrát potvrdiť, že sa ne​mýli. Inak by som ti to neprišiel povedať." V očiach sa jej zračilo zúfalstvo a tvár mala bielu ako stena. Pohybovala pe​rami, ale z hrdla sa jej nevydral ani hlások. „Poď," povedal Pinkie nežne. „Previezli ho do Denverskej všeobecnej. Ho​dím ťa tam."

Prvé, čo pocítila, bol chlad. Nikdy nebola v takej studenej miestnosti. Len čo vošli dnu, dvojité lietacie dvere za nimi sa zavreli. Oprela sa o Pinkieho. Okamžite znenávidela to stro​hé, neosobné miesto.

Svetlá žiariviek jej na chvíľu oslepili oči. Ich žiara ju znepokojovala. Nemala byť táto miestnosť tmavá a pokojná, aby dodávala smrti aspoň nejakú dôstojnosť? Tu však smrť po​važovali iba za fyzický jav. Cítila strašnú prázdnotu. A usta​vičnú zimu.

Chcela sa otočiť a bežať odtiaľ čo najďalej, ale Pinkie ju slabo tlačil dopredu. Muž v bielom plášti zdvihol zrak od sto​la a len čo ich zbadal, vyskočil. „Pani Wynnová?"

„Áno."

Viedol ich k veľkému stolu prikrytému bielou plachtou. Pod ňou nehybne ležalo telo muža. Kari začala mimovoľne nariekať a prsty si kŕčovito pritláčala na pery, aby zabránila vzlykom.

Ako sa pozrie na Thomasovo telo, pomliaždené a zakrva​vené? Znemožní seba i jeho svojím konaním? Bude kričať? Omdlie? Rozplače sa a prepadne hystérii?

Patológ stiahol z tela plachtu.

V prvej chvíli si myslela, že si z nej niekto vystrelil, že ide len o nechutný žart. Alebo krutý omyl. Zrakom spýtavo za​blúdila k mužovi, čo držal plachtu. Čítal v jej očiach nevy​slovenú otázku, videl, že ešte stále neverí.

„Zabil ho ten náraz," povedal tlmene. „Auto ho zrazilo zo​zadu. Nervový šok sa cez miechu dostal až do mozgu. Na chrbte má jednu veľkú podliatinu. Inak..."

Nedopovedal.

Kari zizala na Thomasovo telo. Vyzeral, akoby spal. Nič viac. Jeho tvár bola celkom pokojná. Striebristé vlasy, ktoré jej pripadali také príťažlivé hned pri prvom stretnutí, mal úhľadne učesané. Ruka mu ležala vedľa tela a vyzerala, akoby len odpočívala. Kari mala pocit, že sa každú chvíľu pohne a pohladí ju po vlasoch.

Jeho veľké telo sa zdalo rovnako silné ako v to ráno, keď ho pobozkala na rozlúčku. Poctivo a pravidelne chodil do te​locvične, aby si udržal pevné svaly, a nepripúšťal si, že je už v strednom veku.

„Thomas, Thomas, miláčik." Jej šepot znel v tichej miest​nosti veľmi hlasno. Bola skoro presvedčená, že otvorí oči, po​zrie sa na ňu, vysloví jej meno, usmeje sa. Znova chcela vi​dieť iskierku v jeho modrých očiach a počuť jeho prenikavý smiech.

Myslela si, že neznesie pohľad na jeho doráňané a zakrva​vené telo. Ale zistila, že vyzerá celkom normálne, a to bolo oveľa horšie. Skutočnosť, že jeho telo zostalo neporušené, ju čoraz väčšmi utvrdzovala v tom, že všetko je iba zlý sen. Že nič z toho sa naozaj nestalo.

Opak bol pravdou. Bol až hrôzostrašne pokojný, nehybný.

„Kam ho máme poslať?"

„Poslať?" zopakovala neprítomné.

„Ja vám zavolám," odvetil Pinkie miesto nej. „Pani Wynnová ešte nemala čas riešiť túto situáciu."

„Chápem." Patológ starostlivo prikryl telo plachtou.

„Počkajte!" vykríkla. Slovo sa v strašidelnej ozvene odráža​lo od bielych kachličkových stien. Nemôže ho predsa opus​tiť. Nie na tomto hroznom mieste. V tejto chladnej, studenej miestnosti. Ak ho tu nechá s tvárou prikrytou bielou plach​tou, bude to také oficiálne, úradné, neosobné... Nemôže a nevie sa s tým vyrovnať. Ešte nie. Nechce si pripustiť, že Thomas, jej manžel, je mŕtvy.

„Kari, mali by sme ísť." Pinkie jej jemne položil ruky na plecia.

„Thomas." Oči jej zaplavili slzy a pomaly stekali po lícach a brade. Neisto k nemu natiahla roztrasenú ruku. Dotkla sa jeho vlasov, pohladila mu čelo.

Potom sa, nekontrolovateľne vzlykajúc, hodila Pinkiemu do náručia. Vyviedol ju von.

Všetko bolo také nečakané, neslýchané, čudné. Deň, keď sa stala nehoda, bol jasný a slnečný. Vodič nákladného auta stratil z nepochopiteľného dôvodu kontrolu nad vozidlom práve vo chvíli, keď zahýnal za roh. Auto sa prudko skrútilo, vybehlo na obrubník a chvíľu sa šmýkalo po upravenom tráv​niku. Za jedinú minútu pripravilo Denver o jedného z naj​významnejších občanov a Kari Stewartovú-Wynnovú o man​žela. Práve sa vracal z obedňajšej schôdzky v meste do budovy súdu. Nič netušiaci, presvedčený, že je v bezpečí tak, ako si to ľudia často myslia. Zomrel okamžite po náraze.

Kari strnulo pozerala na rakvu prikrytú kvetinovou látkou a rozmýšľala, ako je možné, že Thomas, jej energický, dyna​mický manžel v nej leží celkom bez života.

Stisla Pinkieho ruku. V posledných dňoch jej bol obrov​skou oporou a sám dozeral na nespočetné množstvo vecí, ktoré bolo treba zariadiť. Kari tie dni prežila ako v mráko​tách. Bola vďačná za to, že mala otupené myslenie a necítila tú strašnú bolesť naplno. Tento stav ju chránil pred realitou. Bez toho by nebola schopná vyrovnať sa so situáciou.

Nemala rodičov, ktorí by ju podržali. Mama jej umrela, keď bola Kari ešte dieťa. Otec, ktorého nekonečne milovala a obdivovala, zomrel skôr, než skončila univerzitu s titulom z masmediálnej komunikácie.

A teraz jej vzali aj Thomasa.

Pohrebný obrad prežila s pocitom obrovskej prázdnoty, inak necítila nič. Až potom, keď sa spolu s Pinkiem a Bonnie vracala autom domov, sa rozplakala. Bonnie jej bez slova podala balíček papierových vreckoviek.

„Pamätáte sa na našu svadbu?" spýtala sa ich Kari smutne. „Ľudia boli šokovaní." Uvedomila si, že má zachrípnutý hlas. Pravdepodobne plakala viac, než si pamätala.

„Ľudia bývajú vždy šokovaní, ked pár nezapadá do normy. A medzi vami bol rozdiel skoro tridsať rokov," ozval sa Pinkie.

„Presne tridsaťdva. Mne to tak ale nikdy neprišlo."

„Thomas nevyzeral na svoj vek. Určite ani nežil takým ži​votom ako väčšina šesťdesiatnikov."

Kari sa na Bonnie usmiala. „To teda nie." Zadívala sa z ok​na Pinkieho športového auta. Prekvapovala ju toľká aktivita tam vonku. Pre väčšinu ľudí bol obyčajný pracovný deň. Ži​vot v meste sa nezastavil.

„Po otcovej smrti som si myslela, že sa zbláznim," poveda​la a zdalo sa, akoby si v hlave premietala obrázky zo starých čias. „Pamätám sa, že do WBTV som prišla s jediným cieľom: urobiť si z práce zmysel svojho života. Stala sa všet​kým, pre čo som žila. A potom som stretla Thomasa. On dal môjmu životu nový zmysel. Neviem, čo by som bez neho ro​bila. Boli sme veľmi šťastní." Vzdychla si. „Môže osud žiarliť na ľudské šťastie?"

„Niekedy sa mi zdá, že áno," povedala Bonnie láska​vo. „Si krásna a talentovaná reportérka. Thomas Wynne bol bohatý a úspešný muž. Zdá sa, že vy dvaja ste mali všetko."

„Máš pravdu," prikývla, keď Pinkie stočil auto do ulice, ktorá viedla k domu. K tomu, v ktorom bývala s Thomasom. „Poďte dnu."

„Si si istá?" váhal Pinkie. „Nechceme sa vnucovať, ale, do​čerta, pohárik ostrého by som zvládol."

„Mám tvoju značku," povedala a hľadala kľúč od dverí. Služobníctvu dala na ten deň voľno, aby mohli ísť na po​hreb. A okrem toho vedela, že potom neznesie pri sebe ni​koho, okrem svojich najbližších. „Nikto iný by takú brečku nepil."

Pinkie sa potešil jej pokusu o humor. Vedel, že i keď navonok sa snaží byť vyrovnaná, vo vnútri ňou lomcu​jú emócie. Zbožňovala Thomasa Wynna. Osobne si myslel, že ich vzťah je chorý, ale nikdy by si to nedovolil povedať pred Kari. Nezniesla by ani štipku kritiky na manželovu adresu.

Dom bol studený a tmavý, hoci cez zvislé rolety na oknách sa predierali slabé lúče slnka. Kari zapla v obývačke ohrievač. Zložila si klobúk, vyzliekla kabát, potom chvíľu bezradne stá​la, akoby nevedela, čo s nimi. Nakoniec ich prehodila cez sto​ličku.

„Nalejem niečo na pitie," ozval sa Pinkie a už otváral sta​rožitný bar. „Dáš si niečo, Bonnie?"

„Whisky. čistú."

„Môj človek. A ty, Kari?"

„Oh ... hocičo." Skľúčene klesla na gauč.

Bonnie Strandová sa naklonila ku Kari a vzala jej ruku do dlane. Pinkie sa o nej nelichotivo vyjadril ako o starej vy​sušenej kôrke. Ale to ona nebola. Od vysušenej kôrky mala veľmi ďaleko. Strieborné pramienky vo vlasoch zjemňovali jej črty. Pokožku mala rozoranú ostrými vráskami, ktoré jej pô​sobivú tvár nijako nešpatili. Skôr naopak.

Bola to pestovaná žena okolo päťdesiatky. Manžel ju opus​til, len čo porodila tretieho syna. Mala vtedy dvadsaťdva ro​kov. O deti sa starala príkladne, hoci zažili aj krušné chvíle. Dnes z nich boli dospelí ľudia, všetci traja skončili univer​zitu a mali dobré zamestnanie. Bonnie zostala aj napriek obrovskému bremenu, ktoré znášala po odchode manžela, dobrosrdečná a láskavá. Kari bola presvedčená, že Bonnie Strandová je jeden z najvyrovnanejších a najpokojnejších ľu​dí, akých kedy poznala.

„Odsťahujem sa z tohto domu," prerušila Kari ticho, čo zavládlo v izbe.

„Prečo?" nechápala Bonnie.

„Srdiečko," oslovil ju Pinkie, držiac v ruke dva poháre s al​koholom, „v žiadnom prípade nesmieš teraz robiť vážne roz​hodnutia."

„Ak nebudem rozmýšľať, ak sa nebudem ničomu venovať, bojím sa, že mi mozog zakrpatie a upadne do kómy." Muse​la sa nútiť do života, vari to nevideli? Nie, nechcela nič robiť a už vôbec nie plánovať si budúcnosť. Hoci vedela, že musí. „Len čo si zbalím veci, odídem odtiaľto."

„Si si istá, že to chceš urobiť?" nedal sa Pinkie a strčil jej do ruky pohárik.

Bola to brandy. Uchlipla si, vychutnala nápoj a cítila, ako jej tuhý elixír pomaly steká do žalúdka. „Ano. Kedysi tu bý​vala Thomasova prvá rodina. Dnes ste sa stretli s jeho synom a dcérou. Myslela som si, že keď sa vydám za ich otca, budú ma považovať za votrelca. Ale oni sa ku mne vždy správali s úctou. Ich matka urobila z tohto domu skutočný domov. Nedopustím, aby si mysleli, že som ich obrala o niečo, čo mi nepatrí." Odpila si. „Ešte pred svadbou som trvala na tom, aby po Thomasovej smrti dom zdedili jeho deti. Tak je to aj v závete, ktorý na moju žiadosť zmenil."

„To nebol len taký ledajaký ústupok. Toto miestečko má cenu aspoň milión dolárov."

Pozemok v Cherry Hills, v jednej z najexkluzívnejších čas​tí denverského okresu, mal vyše troch hektárov. Príjazdová cesta, olemovaná červenými smrekmi, viedla k veľkému síd​lu v tudorovskom štýle s pätnástimi izbami, záhradou s bazé​nom, osvetleným tenisovým kurtom a stajňami. Okolie bolo rovnako veľkolepé a honosné ako samotný dom.

Kari roztiahla ruky a na tvári sa jej zjavil šibalský úsmev. „Čo by pracujúce dievča ako ja robilo s týmto všetkým?" Pod​ľa ich váhavých výrazov v tvári videla, že ich nepresvedčila. „Sama sa nebudem zabávať tak, ako keď Thomas žil. Väčšina našich priateľov boli v skutočnosti jeho priatelia. Nájdem si niečo menšie." Pozrela do napoleonky s brandy a pozorovala popoludňajšie lúče slnka, ktoré sa trblietali v nápoji ako dra​hokam. „A okrem toho...nechcem žiť bez..." Vtedy prišiel čas zdvihnúť stavidlá a dať priechod slzám, čo prinášajú úľavu.

Keď sa trochu upokojila, otočila sa k Pinkiemu. „Mám stále svoju prácu?"

„O svoju prácu sa neboj," zamrmlal a odvliekol sa k baru, aby si naplnil prázdny pohár.

„A Sally Jenkinsová zatiaľ urobí všetko pre to, aby sa do​stala do vysielania. Ďakujem, pane, neprosím. O týždeň som späť ako na koni."

„Pre všetko na svete, Kari," vykríkol Pinkie a nervózne chodil dookola. „Nikam sa neponáhľaš. Daj si načas, oddýchni si, dovoľ, aby sa tvoja bolesť zahojila. Zabudni na slečnu Nadržanú. Teraz za teba iba zaskakuje. Keď sa vrátiš, staré miesto v správach je len a len tvoje. To predsa vieš. A tá kurvička Jenkinsová obrobí každého, koho si len zmyslí."

„Čo to znamená?" vyhrkla Bonnie a vzpriamila sa.

„Čo máš na mysli?"

„Tón, akým si poveda ,obrobí'."

„To znamená, že existuje aj oveľa presnejšie slovo na to, čo je ochotná urobiť, aby sa dostala do živého vysielania večer​ných správ."

„Ako napríklad, že sa vyspí s niekým, kto to môže zaria​diť?" precedila Bonnie cez zuby.

„Presne."

„Ponúkla ti to?"

Pinkie sa otočil tvárou v tvár k Bonnie a založil si tučné ru​ky v bok. „Hej. A čo?"

„Čo si urobil?" spýtala sa chladne.

„Nič. Svoju posteľ nepoužívam ako miesto na výmenný obchod."

Bonnie sa vľúdne usmiala a pohodlne sa usadila na stolič​ke. „A na čo ju používaš?"

Pinkie sa otočil ku Kari a zavrčal ako rozzúrený pes. „Vieš, že tvoje miesto by som nikomu nedal."

Kari bola fascinovaná výmenou názorov medzi jej priateľ​mi. „Ďakujem ti, Pinkie. Ale nechcem od teba žiadne úľavy. Len čo sa odtiaľto presťahujem, chcem sa vrátiť do práce. Aj Thomas by to tak chcel," dopovedala ticho a sklonila hlavu. Prstom kreslila nekonečné kruhy po okraji pohára.

Bonnie vrhla na Pinkieho veľavravný pohľad a vstala. „Te​raz ťa necháme samu, Kari. Teda, ak si si istá, že už nič ne​potrebuješ."

„Nie, dakujem vám obom. Budem v poriadku. Len chcem byť chvíľu sama."

Pinkie sa ešte otočil vo dverách a chytil Kari za ruku. „Príď do práce, kedy len uznáš za vhodné. Keď budeš cítiť, že si z najhoršieho vonku. Ale nebuď na seba príliš tvrdá."

„Veď nie som, naozaj."

„Toto mám na tebe rád. Že sa len tak ľahko nevzdávaš."

Nežne sa naňho usmiala. Hoci mal na sebe tmavý oblek a kravatu, vyzeral neupravene a trochu zanedbane. „A neza​búdaj na moje bohovské nohy," jemne si ho doberala.

Pobozkal ju na líce a potom rozpačito zbehol zo schodov. Bonnie už stála pri aute a čakala, kým jej otvorí dvere. „Hej, čo tam postávaš?" spýtal sa, keď prechádzal okolo. „Nastúp."

S námahou sa natlačil za volant auta. Bonnie si otvorila sa​ma a silno za sebou zabuchla.

Karine pery skrivil úsmev, ale ako rýchlo sa objavil, tak aj zmizol. Zavrela dvere a naplno pocítila prázdnotu velkého domu, prázdnotu svojho života.

Pivo bolo studené a horké. A vôbec mu nechutilo. Odsunul plechovku nabok.

Pohodlne sa rozvaľoval vo svojom obľúbenom kresle. Cel​kom sa prispôsobovalo jeho chrbtici, akoby ho vyrobili prá​ve podľa nej. Z prstov na oboch rukách si vytvoril striešku a popod ňu pozeral na obrazovku, z ktorej nevychádzal žiad​ny zvuk. Poznal už celú reportáž naspamäť, ale ten video​záznam ho stále fascinoval.

Bol asi jediným človekom v meste, ktorý sa nezúčastnil pohrebu. Prvý presbyteriánsky kostol bol zaplnený do po​sledného miestečka. Tí, čo boli navyše, museli zostať vonku. Takmer každý, kto prišiel, sa pridal do kolóny, ktorá po smú​točnej omši smerovala na cintorín. Bolo jasné, že tento po​hreb bude hlavnou témou večerného spravodajstva každej denverskej televíznej stanice.

Thomasa Wynna, obchodníka s nehnuteľnosťami a orga​nizátora nespočetných dobročinných akcií si ľudia vysoko vážili. Jeho manželkou sa stala bystrá a krásna hviezda denverskej televízie. Spolu priam stelesňovali americký sen. Dnes sa však tento sen navždy skončil.

A on, Hunter McKee, má z neho vdove Wynnovej urobiť nočnú moru.

Zazvonil telefón. Hunter si posunul okuliare s rámom z korytnačieho panciera nad čelo, naklonil sa dopredu a vy​pol videoprehrávač. „McKee," odmerane precedil do slú​chadla.

„Hunter, tu je Silas Barnes."

„Zdravím ťa, Silas, tak aký bol prvý týždeň na dôchodku?"

„Hrozný."

Hunter sa zasmial. „Mám pocit, že po dvadsiatich rokoch vo funkcii štátneho prokurátora si budeš musieť na toľko po​koja a ticha trochu zvykať."

„Predpokladám, že si pozeral správy." Bývalý prokurátor ne​strácal čas spoločenskými frázami a prešiel rovno k jadru veci.

Hunterovi sa tento spôsob konverzácie veľmi páčil. „Áno," odvetil vecne. „Ale nechal si mi po sebe pekelné dedičstvo, Silas."

„To je mi ľúto. Ten prípad bol už od začiatku nepríjemný. Ale teraz..."

„Hej, teraz." Hunterov ťažký povzdych vyjadroval rovnaké podráždenie ako gesto, kedsi rukou vošiel do mahagónových vlasov.

„Hriechy pána Wynna padnú na hlavu jeho ženy."

„Zdá sa, že je to príjemná mladá žena."

„Príjemná je slabé slovo, Silas."

Starý pán sa zasmial. „Len sa ťa snažím trochu upokojiť. Myslíš, že bude spolupracovať?"

„Neodvážim sa ani len spýtať."

„Nemôžeš si dovoliť prepych pýtať sa. Jednoducho ju musíš donútiť."

„Tak na toto si netrúfam už vôbec."

„No, ak by som ti mohol s niečím pomôcť, tak..."

„Jediné, čo by mi teraz pomohlo, by bolo, keby si na ten dôchodok odišiel o pár mesiacov neskôr, aspoň kým by sa vy​riešila táto záležitosť."

„Vieš, že kvôli tej chorobe som nemal na výber. Hnevám sa sám na seba, že to zostalo na tvojich pleciach. Obávam sa, že o chvíľu si v tom až po krk, Hunter."

„Hej, ale to je riziko povolania. Tak sa to hovorí, nie?"

„Máš pravdu. A keby som nebol úprimne presvedčený, že sa s prípadom popasuješ ako pravý chlap, nikdy by som ťa nenavrhol za svojho nástupcu. S najväčšou pravdepodobnos​ťou ťa zvolia, len čo zvolajú mimoriadne voľby."

„Cením si, že mi dôveruješ. Vďaka, že si zavolal."

„Veľa šťastia, chlapče."

Hunter zložil telefón a napil sa piva. Kým sa páska vo videoprehrávači pretáčala, zložil si okuliare z čela a nasadil si ich na nos. Znova pustil pásku, hoci odkedy na ňu nahral pr​vé večerné spravodajstvo, videl ju už asi stokrát.

Vystupovala z limuzíny. Mala čierny plášť a vyzerala kreh​ko ako bábika z porcelánu. Kráčala vzpriamene a sebaisto, hoci tvár mala odvrátenú od ľudí i kamier.

Muselo to byť ťažké, veď bola celebritou, ktorú postihla tragédia. Keďže bola tým, čím bola, upierali sa na ňu všetky oči a pozorne sledovali jej žiaľ. Na súkromie nemohla ani po​myslieť. Aj napriek tomu však vyzerala ako stelesnenie dô​stojnosti a duševnej rovnováhy.

Tam! Kamera ukázala detail jej tváre. Ach, tá tvár! I keď ju trochu zakrýval čierny priesvitný závoj, videl, že je krásna. To nebola tvár nepriateľa. Tie ostré črty ju robia veľmi fotoge​nickou, pomyslel si. Nebola príliš namaľovaná, ale to jej neuberalo na kráse. Vyzerala skôr mladšie a zraniteľnejšie.

Zahrešil. Prečo nevyzerá tvrdo a neprístupne? Prečo nie je prešpekulovaná a prefíkaná? Ľstivá a nepoctivá? Nebude ľah​ké splniť úlohu, keď ona je takou tragickou hrdinkou, ako osudom prenasledovaná princezná z rozprávky bratov Grimmovcov.

Sánku mala jemnú i tvrdú zároveň, nos štíhly, pery jemné a... dočerta... jednoducho, ženské! Kamera nezachytila jej oči, ale Hunter bol presvedčený, že sú rovnako krásne. A možno bolo lepšie, že ich nevidel. Ich tvar, farbu. Plavé vlasy si zvia​zala na tyle do hladkého, pevného uzla. Teraz prišla časť, kto​rá ho vždy dojala - bolo jedno, koľkokrát si priam masochis​ticky pretáčal pásku. V momente, keď zdvihla bielu ružu, sa mu srdce divo a neznesiteľne rozbúchalo a v hrdle mu navrela obrovská hrča. Jej pery cez čierny závoj pobozkali dokona​lý biely púčik a potom ho s láskou a nežnosťou položila na rakvu. Zdalo sa, že jej prsty, roztomilé ako prstíky dieťaťa, ho nikdy nepustia.

Hunter netrpezlivo stlačil gombík a vypol prehrávač. Sta​čilo. Už sa na to viac nepozrie. Nervózne odhodil okuliare na kraj stola a vošiel do kuchyne po ďalšie pivo.

Robil si zbytočné starosti. Pravdepodobne nebude potreb​né, aby vypočúval pani Wynnovú. A ak áno, urobí to. Je to predsa jeho práca a nič, nič mu nezabráni, aby ju vykonával podľa svojho najlepšieho vedomia a svedomia.

Bol úradujúcim štátnym žalobcom pre mesto a okres Denver až dovtedy, kým sa neuskutočnia mimoriadne volby. V nich zvolia nástupcu Silasa Barnesa. A ak chce tú funkciu natrvalo, musí sa poriadne pousilovať, lebo daňoví poplatní​ci ho budú veľmi pozorne sledovať. Odhliadnuc od vlastných ambícií, spravodlivosť musí byť nastolená. Správne? Správne.

Tak prečo sa cítil pod psa? Prečo necítil zvyčajnú dychtivosť a zanietenie bojovníka za pravdu? Kde sa stratila nedočkavosť ukázať všetkým pochybný život Wynnovcov? Prečo ho na​miesto toho hnal takmer zvierací inštinkt ochraňovať Kari Stewartovú-Wynnovú pred všetkým a všetkými? Dokonca aj pred sebou samým? Podišiel k oknu a vytiahol roletu. Zadíval sa do hĺbky večernej oblohy nad Denverom. Čo asi robí? Má na sebe stále tie čierne šaty? A čo vlasy, má ich stále zviazané do uzla? Je sama? Alebo s niekým, kto ju tíši, upokojuje?

Prehltol horkú chuť náhlej emócie. Bola to žiarlivosť.

   Najhorší deň bude ten prvý. Vedela to, takže jej nezostávalo nič iné, len zaťať zuby, prekonať samu seba a vojsť do dverí. Len keby na ňu nepozerali s takou ľútosťou. Vlastne, nemu​seli by sa pozerať vôbec. Štúdiové kamery jej neprekážali. Ich oči neboli živé. Ale tie ľudské, ach, prečo tak neznesiteľne zí​zajú?

Bonnie na ňu zakývala zo svojej kabínky a päsťami na​značila, že jej drží palce. Kari prešla dolnými chodbami do zadnej časti budovy a nasávala do seba dôverne známu atmo​sféru, ktorá jej prinášala uspokojenie a povzbudenie zároveň.

V spravodajskej miestnosti sa okrem ľudí nikdy nič neme​nilo. Na obrazovkách, namontovaných tesne pod stropom, aby na ne bolo vidno z každej strany, vysielali televízne stani​ce rôzne programy. Medzi nimi boli aj tri najvýznamnejšie národné stanice. Na prvej sa v jednom z nekonečných se​riálov objímal dojatý manželský párik, druhý kanál ukazoval šťastného výhercu televíznej súťaže a na treťom žena v do​mácnosti nariekala nad nevypratými škvrnami na bielizni. Dve miestne súkromné stanice vysielali situačné komédie staré tridsať rokov. Na ďalšej obrazovke naladili správy z bur​zy a posledný monitor, ktorý patril ich štúdiu, bol ešte vy​pnutý.

Ponad rady stolov sa vznášal závoj cigaretového dymu. V kúte oproti monitorom sa odohrával napínavý boj o lop​tičku z papiera. Aktérmi tejto hry boli strihači, ktorí si takto krátili čas čakaním na reportérov, čo sa mali každú chvíľu vrátiť z „pľacu". Producent hlavných správ sa v inom kúte žaloval súcitnému poslucháčovi a nechutne ohováral svoju manželku. Telefóny bez prestania drnčali a drôty prinášali do centrály najrozmanitejšie správy z celého sveta.

Pinkieho stôl bol prázdny. Kari zamierila k svojmu kútiku, ktorý bol od ostatných oddelený dvojmetrovou prenosnou stenou. Tam ju čakala kopa pošty. Rýchlo ju vytriedila - na jednu kôpku obchodnú korešpondenciu, na druhú sústrast- né telegramy. Rozhodla sa, že na ne hned odpovie. Po ho​dinke ju už bolela ruka, toľko ich bolo.

Práve dopisovala posledné podákovanie, keď pokojné ovzdušie v miestnosti prerušili oplzlosti, ktoré nemohol vy​púšťať nikto iný ako Pinkie. Kari vstala a zazrela ho, ako ob​chádza svoj stôl a vybľakuje nadávky na adresu Sally Jenkinsovej a štúdiového režiséra, ktorí sa zronene ťahali za ním. Ci​garetu si jazykom presúval z jedného kútika úst do druhého a ani si nevšimol, že z nej zostal už iba filter. Vlasy mu v spra​vodlivom hneve stáli dupkom.

Vtedy zbadal Kari. Jeho tiráda razom stíchla a on sa k nej bezhlavo rozbehol, odstrkujúc všetkých, ktorí mu stáli v ces​te. „Vďaka Bohu, že si sa vrátila. Inak by som prišiel o ro​zum." Privinul si ju k sebe a potom sa otočil k ostatným. „Vy nemáte čo robiť?" skríkol. „Tak do práce. Poďme!"

Sally Jenkinsová sa privlnila bližšie a sústrastne objala Ka​ri okolo pliec. „Tak rýchlo si sa vrátila?"

Červenovlasé dievča malo oči plné nevinnosti, ale Kari ve​dela, že svoju sústrasť iba predstiera. Vedela totiž zopár od​pudivých detailov o jej rande s kameramanom z WBTV, zho​dou okolností Kariným kamarátom. Prsia mala veľké ako bábika Barbie. Nedostala ich však do vienka od Boha, ale od jedného z denverských plastických chirurgov, a v podstate si pomocou nich zarábala na živobytie. Kari ju nemala rada, le​bo Sally využívala svoje fyzické prednosti pri presadzovaní sa v novinárskej brandži, ktorá vyžadovala tvrdú prácu.

„Si taká odvážna," zahrkútala a odplachtila z miestnosti.

„Sliepka," zamrmlal Pinkie a zapálil si ďalšiu cigaretu. „Včera večer zbabrala úvodný vstup. Režisér pustil obraz skôr, ako mal, ona sa nestihla zorientovať a..."

„Videla som to," prerušila ho Kari.

„Tak potom vieš, aká to bola katastrofa. Bože, som taký rád, že si sa vrátila. Ešte jeden deň s ňou a... Hoci musím uznať, že má pekné kozičky. Len škoda, že mozog nemá v hlave, ale medzi nohami."

Kari sa zasmiala a Pinkieho to veľmi potešilo. Úzkostlivo na ňu hľadel. „Nevyzeráš bohvieako, ale bolo to aj horšie."

„Ďakujem."

„Už si sa presťahovala?"

Prikývla. „Do nájomného bytu pri jazere. Je malý, ale cel​kom nový a relatívne komfortný. Za domom je bazén, aj te​nisové kurty. A dvadsaťštyri hodín denne som skrytá pred očami dotieravcov."

„To znie, akoby si sa chcela uložiť na zimný spánok."

„Ako sa môžem uložiť na zimný spánok, keď ma každý večer na obrazovke vidia tisíce divákov?"

Pinkie nebol spokojný. Strčil Kari pod nos svoj tučný uka​zovák. „Ani na to nemysli, lebo ti to nedovolím. Thomas je mŕtvy, ale ty nie a ja nebudem stáť pri tebe a pozerať sa na ži​vú mŕtvolu. Takže," povedal, posunul si cigaretu do pravého kútika a zatlieskal, "koniec kázania. Daj sa dokopy a priprav kvalitnú reportáž do dnešného vysielania. Inak tvoj flek do​stane slečna Sliepka. Kapito?"

Kari sa vrátila k svojmu stolu. Urobila správne rozhodnu​tie, že sa vrátila. Tu našla to, čo práve potrebovala. Pinkieho oplzlosti, stíhanie termínov, ruch, zhon, hemženie.

Keby si tak mohla toto všetko odniesť domov a nemusela tráviť otupné večery sama v prázdnom byte.

Druhá  KAPITOLA
Vyšla na chodník a nastavila teplu slnečných lúčov svoju tvár. Slzy jej orosili mihalnice, ale boli to očistné, šťastné slzy. Náhliace sa popoludňajšie davy ľudí vírili okolo nej. Ne​venovala im však pozornosť. Bláznivo sa smiala a ruky si šťastne pritískala k prsiam.

Je tehotná.

Posledné dva mesiace od Thomasovej smrti len predstiera​la, že žije. Všetko robila tak ako predtým, ale nemyslela, ani nevnímala. Ľahostajne, apaticky očakávala každý nový deň. Keď ju sužoval bolestný nepokoj, nahovárala si, že to je unavená len jej duša. Chradla a tento stav nezostal nepovšimnu​tý. Pinkie trval na tom, aby navštívila lekára. A iba pred pár minútami sa dozvedela, že jej choroba je hodna oslavy.

„Odhadujem, že ste približne v desiatom týždni." Tvár jej zaliala radosť, ale lekárovo čelo zostalo zamračené. „Ste vyčerpaná. Psychicky, aj fyzicky. Príliš ste schudli. Musíte viacej jesť. Piť mliečne koktaily. Keď sa najbližšie stretneme, chcem vidieť, že ste pribrali. Ste anemická, preto vám predpíšem že​lezo. A veľa oddychujte."

Počúvala lekárove pokyny dychtivo ako prosebník vo veštiarni. Milo na ňu pozrel. „Dúfam, že za týchto smutných okolností vás správa o dieťati nerozrušila."

„Rozrušila? Ani náhodou, doktor. Je to tá najlepšia vec, aká ma teraz mohla postretnúť."

Viditeľne si oddýchol, usmial sa a pokračoval v zozname vecí, ktoré má a nemá robiť.

Teraz už stála pred jeho ambulanciou v centre mesta a ra​dostná eufória pretekala celou jej dušou ako krištáľová rieka. Čakala Thomasovo dieťa! Kúsok z neho, ktorý žil a rástol v jej tele.

Krútila sa a poskakovala ako zajko, nasadla do svojho ma​lého auta a o chvíľu ho už zamykala na parkovisku pred tele​víznou stanicou. Pinkie práve sústredene čítal ranné noviny, keď zastala pred jeho stolom. „No?" spýtal sa zachmúrene.

Kari zaváhala. Povie mu to už teraz? Podelí sa o tú radosť s priateľom? Alebo si to vzácne tajomstvo ešte chvíľku nechá pre seba? Okrem toho, Pinkie sa nemusí tešiť tak ako ona. Nevedela ani to, aká je politika vedenia televízie, pokiaľ išlo o tehotenstvo. Najmä preto, že Kari bola reportérka, ktorá sa pravidelne objavovala na televíznej obrazovke.

„Doktor mi predpísal tonikum, povzbudzujúci prostrie​dok," povedala nedbalo a v očiach jej tancovali iskričky šťas​tia.

„Džin a tonik. Tak vidíš. A ja som si vždy myslel, že je to len obyčajná malinovka."

„Nie džin a tonik, hlupáčik," zasmiala sa. „Hovorím toni​kum. Vitamíny a železo. Budem v poriadku. Už sa o mňa ne​musíš báť. Máš čas? Pozývam ťa na obed."

„Akurát som si objednal hamburger."

Zdrapia ho za ruku a vytiahla z kresla.

„V tej hnusnej putike na druhej strane ulice? Raz sa z to​ho jedla otráviš. Ja sa musím začať pravidelne stravovať a ty potrebuješ poriadne jedlo. Preto pôjdeme niekam, kde podá​vajú zeleninu a šaláty. Zdravá výživa, chápeš?"

Pinkie vystrúhal znechutenú grimasu, ale nemal v úmysle odmietnuť Karino pozvanie. Prvýkrát, odkedy zomrel Tho​mas, v nej videl aspoň trochu života a nechcel tento pozitív​ny vývoj zvrátiť.

„Práve som mala veľmi zaujímavý hovor." Prešli tri týždne, odkedy sa dozvedela, že je tehotná. Dala si urobiť nový účes. Už nebola bledá a nemala prepadnutú tvár. Do líc sa jej vďa​ka pravidelnej masáži, ktorú si sama naordinovala, vrátila červeň a v očiach jej každý deň žiarili iskričky. Jej život sa zmenil. Pretože teraz mal opäť zmysel.

Pinkie nepoznal dôvod tejto veľkej premeny, ale bol veľmi rád, že sa tak stalo. Úloha živej mŕtvoly, ktorú Kari od Thomasovej smrti hrala, ho vyľakala na smrť. Uzavrela sa do vlastného sveta, plného nešťastia a utrpenia, a on sa bál, že sa odtiaľ už nikdy nevráti. Vďaka Bohu, že jeho čierne predpovede sa nevyplnili.

„Tak kto volal, dočerta? Hráme ,áno - nie - možno'?" spý​tal sa popudene a zložil si nohy zo stola. Už si pred Kari nedával pozor na jazyk. Ich starý dobrý vzťah sa vrátil do dávnych koľají a oni sa zase doberali ako kedysi.

Pinkieho predstieraná namrzenosť ju ani na chvíľu neznechutila. „Hunter McKee. Úradujúci prokurátor."

Kým sa Pinkie dostal k televíznej žurnalistike, pracoval ako reportér v redakcii Denverských novín. Po pätnástich rokoch poznal tento svet úplne dokonale. Dnes ho už máločo dokázalo šokovať. Rád sa vychvaľoval, že za svojej kariéry už videl a počul všetko, od vraždy prezidenta po pätorčatá, ktoré sa narodili v taxíku. Nič ho neprekvapilo. Až dovtedy, kým mu Kari neoznámila túto nezvyčajnú novinku. Klebety hovorili, že McKee nie je len tak hocikto. „Fakt? A čo chcel? Porozprávať sa o tvojej poslednej kritike na film?"

Jej hladké čelo sa zachmúrilo. „To mi práve nepovedal. Iba ma požiadal o stretnutie. Zajtra, v jeho kancelárii."

„Hm, hm. Pravdepodobne je presvedčený, že ešte stále robíš reportáže z radnice. Možno má pre teba nejaký dobrý tip."

Kari pokrútila hlavou. „Nemyslím. Aspoň podľa toho, akým tónom so mnou hovoril. Keď som pracovala na tých reportážach, McKee ešte v Denveri nebýval. Som si istá, že ak ma pozná z telky, tak len ako reportérku zábavného prie​myslu."

„Stretla si sa s ním niekedy? Musí sa predsa pohybovať v rovnakých kruhoch ako ty a Thomas."

Nespomínala si, že by sa boli niekedy videli. „Keby som Huntera McKeeho stretla, určite by som si to pamätala. Čo o ňom vieš?"

„Len to, čo som čítal a počul. Je to kanón. Chytrý. Ambi​ciózny. Inteligentný. Schopný. Starý Silas Barnes má o ňom veľmi vysokú mienku a jeho hocičo neuspokojí, to si buď is​tá. McKee bol vždy žalobcom, nikdy obhajcom. Najnovšie si robí zálusk na miesto prokurátora denverského okresu a zdá sa, že má vo voľbách veľkú šancu."

„A čo osobný život?" Jej reportérskymi inštinktmi len tak trhalo. „Existuje nejaká pani McKeeová?"

„Pokiaľ viem, tak nie. Mám pocit, že McKee je typ ,samá práca, žiadna zábava'. Možno preto si ho nikdy nestretla na žiadnom koktailovom večierku." Pinkie zahasil cigaretu. „Kedy sa máte stretnúť?"

„Zajtra o desiatej."

„Hneď mi príď povedať, čo bolo."

Ako prechádzala okolo jeho stola, usmiala sa a prehodila ponad plece. „Len nebuď v strese. Určite to nie je nič dôle​žité."

Košeľu alebo sako? Ak bude v košeli, možno sa slečna Stewartová bude cítiť uvoľnenejšie a príjemnejšie. Chce, aby pr​vý dojem, ktorý v nej vzbudí, bol, že prichádza k priateľovi. Ale na druhej strane sa jej môže toľká nenútenosť a neformálnosť dotknúť.

Dočerta! Aký je v tom rozdiel? Aj tak bude nahnevaná a pohoršená. Radšej si oblečie oblek s vestou a bude vyzerať oficiálne.

Navliekol sa do saka, sadol si do kresla a listoval v spise s obalom z manilového papiera, čo ležal na nalakovanej dos​ke širokého stola. Letmo si prezrel zopár dokumentov, znova zahrešil a zamrmlal obscénny epitaf na adresu Thomasa Wynna. Čo si ten bastard vlastne myslel? Mal všetko, obdiv verejnosti, peniaze, postavenie... ju. Prečo tak riskoval? Vari ho vzrušovalo to napätie? Mal pocit, že za všetkým sú penia​ze. Prečo...?"

Telefónny bzučiak prerušil jeho myšlienky. „Je tu slečna Stewartová."

„Pošlite ju ku mne."

Dlane mal úplne spotené. Vstal a niekoľkokrát si ich utrel do nohavíc. On, Hunter McKee, o ktorom sa hovorilo, že má nervy zo železa, ktorý bol postrachom zločincov a kriminálnikov, sa cítil ako deväťdesiatdvakilová figúrka zo želatíny.

Čo sa to s ním deje? Stál zoči-voči brutálnym vrahom, ktorí sa mu vyhrážali a sľubovali najkrutejšiu pomstu, len čo ich pustia z basy, kam im pomohol, ale ním to nijako nepohlo. A teraz, keď sa mal postaviť tvárou v tvár nežnej žene, ktorá nebola o nič nebezpečnejšia ako krehký motýľ, cítil nevoľnosť. Čoho sa teda bojí?

Vošla dnu širokými dverami. Lúče slnka, ktoré sa do miestnosti predierali cez okno, jej zaliali vlasy a osvietili po kožku a bledomodré šaty, tesne obopínajúce Karinu dokonálú postavu.

Vkrku mu narástla obrovská hrča.

Jedna záhada bola teda vyriešená. Oči mala zelené. Bledučko zelené a olemované hustými čiernymi mihalnicami.

Vlasy nemala stiahnuté do prísneho drdola ako na pohrebe, ale rozpustené tak, ako ich vídal v televíznom spravodaj štve. Padali jej na plecia ako veniec neposlušných kučier. Žiarili tisícimi odtieňmi plavej farby, od takmer bielej po najsýtejšiu zlatú.

   V hlave sa mu preháňali názvy pokrmov, akými sa najčastejšie opisuje pokožka. Broskyne, smotana, med. Ani jedno však samo osebe nebolo to pravé. Ale ich lahodná kombinácia úplne vystihovala Hunterove dojmy. A keď ešte pridal nádych marhuľovej, ktorá jej sfarbila líca a pery, niet divu, že ich chcel ochutnať a navždy na ne pritisnúť svoje ústa.

Stačil jeden jediný pohľad na Kari Stewartovú a presne vedel, z čoho mal taký strach. Vlastne, bál sa od okamihu, keď ju uvidel na manželovom pohrebe v televízii. Jeho neoblom​ná objektivita bola razom fuč.

„Pán McKee?"

Zazdalo sa jej, akoby svojím oslovením vytrhla vysokého muža atletickej postavy zo zamyslenia. Mykol sa a podišiel k nej. „Som rád, že ste prišli. Mám vás oslovovať slečna Stewartová alebo pani Wynnová?"

Podala mu ruku. „Myslím, že Kari celkom postačí."

Vzal ju do svojej dlane a ona pocítila teplo, ktoré z nej sálalo. Jeho stisk bol stiskom pravého džentlmena - pevný, ale nie bolestivý. Trval trochu pridlho a jeho pohľad sa upre​ne vpíjal do jej očí. Nakoniec jej ruku pustil, vzal Kari za la​keť a odviedol ju ku kreslu rovno oproti stolu.

„Nie je vám veľmi teplo?"

„Nie."

„Alebo zima?"

„Nie," povedala a usmiala sa. „Je mi fajn."

Už si zvykla na takúto úzkostlivú starostlivosť. Od Thomasovej smrti chodili ľudia okolo nej po špičkách. Po čase ju to začalo dráždiť a rozčuľovať. Kolegovia kameramani, ktorí vonku zháňali zábery do reportáží, sa k nej správali ako k sta​romódnej slobodnej tete. Jednému sa práve pred týždňom podarilo pred Kari parádne zahrešiť. Zarazene sa k nej otočil a zmätene zo seba vysúkal: „Prepáč, Kari."

„Pre Kristove rany," vykríkla. „Čo ste sa všetci úplne zbláz​nili? Prestaňte byť takí milí, veď nie som chorá!"

Táto historka sa zrejme rozniesla medzi kolegami, lebo na​pätie okolo nej sa pomaly uvoľnilo a staré priateľstvá boli znova tým čím predtým.

Teraz ju už prehnaná zdvorilosť pána McKeeho iba poba​vila. Podišiel k oknu a stiahol rolety, aby jej ostré slnko ne​svietilo priamo do očí.

„Môžem vám ponúknuť kávu?"

„Nie, ďakujem."

„Chladenú minerálku?"

„Nie, nič nepotrebujem, pán McKee. Som len zvedavá, prečo ste ma sem zavolali."

Nevenoval jej otázke pozornosť a stále si húdol svoje. „Ste oveľa..." nešikovne gestikuloval, „štíhlejšia ako v televízii."

Mnoho ľudí jej hovorilo to isté. „Televízne kamery vám pridajú aj desať kíl. Mimochodom, ste veľmi mladý." Pre​kvapene zdvihol obočie. „Teda, myslím mladý na to, aké má​te postavenie," dodala rýchlo. „Čakala som niekoho staršie​ho."

„Niekoho ako Silas Barnes?" „Áno."

„Ste sklamaná?"

„Skôr prekvapená." Naklonila hlavu na jednu stranu. „Odkiaľ ste vlastne prišli?"

„Naposledy som pracoval v St. Louis."

„Prečo ste odtiaľ odišli?"

„Je to pre vás také dôležité?"

Trochu zahanbene, ale veľmi pôvabne sa usmiala. „Praco​vala som ako reportérka v najvyšších kruhoch nášho mesta. Preto sa nečudujte, že chrlím otázky pre najhorúcejšieho kandidáta na kreslo prokurátora denverského okresu."

Na perách sa mu objavil náznak úsmevu. „Takže by som vám mal odpovedať pravdivo, všakže? V St. Louis som bol úplne zahrabaný. Nemal som žiadnu šancu dostať sa ďalej."

S pochopením prikývla. „Stále mi však nejde do hlavy, prečo sme sa my dvaja nikdy nestretli."

„A mali sme sa?"

„Na súd som chodila dosť často. Môj manžel bol členom mestskej rady."

„Viem."

„Poznali ste ho dobre?"

„Párkrát sme sa stretli."

 Prešiel k stolu, sadol si do hlbokého koženého kresla a nasadil si okuliare. Treba povedať, že mu vôbec neubra​li na príťažlivosti. Ak bude chcieť zostať vo verejnom živo​te, určite sa bude driapať po rebríčku vyššie a vyššie, po​myslela si Kari. A jeho výzor mu ani náhodou nebude na škodu.

Meral asi meter osemdesiat päť. Obliekol si bezchybný, na mieru šitý antracitový oblek a Kari pod ním vytušila štíhle, pevné telo a pružné svaly. Vlasy mal perfektne zostrihané a tro​chu chlapčenský rozstrapatené, čo ženy veľmi priťahovalo. Bo​li tmavohnedé, kde-tu pretkané nádychom tmavej hrdze.

Čelo mal široké a vysoké, čo svedčilo o jeho inteligencii. Hrubé obočie sa klenulo nad očami takmer nedefinovateľnej farby - neboli ani sivé, ani zelené, skôr niečo medzi odtieň​mi machu a stromov. Výrazné lícne kosti rozdeľoval aristo​kratický nos. Pery mal krásne tvarované, najmä spodná bola plná a veľmi zmyselná. Kari si predstavila, že keď sa usmeje, musí byť neodolateľne sexy.

Chvíľu na ňu hľadel ponad pracovný stôl a potom ticho povedal: „Je mi ľúto, čo sa stalo vášmu manželovi."

„Ďakujem." Kvôli tomuto ju volal? - čudovala sa. To jej predsa mohol povedať aj do telefónu.

Hovoril veci, ktoré za posledné mesiace počula azda tisíc​krát, ale od neho zneli akosi inak. Mala pocit, že Thomasova smrť nie je to jediné, čo mu bolo ľúto. A okrem toho, jeho prenikavé, uprené pohľady jej boli dosť nepríjemné. Akoby zvažoval Karine reakcie na všetko, čo povedal.

„Videl som vás v televízii," ozval sa zdanlivo nenútene. Ka​ri hneď napadlo, že tak urobil zámerne. Pochybovala, že pán McKee povedal niekedy niečo bez toho, aby si to vopred sta​rostlivo zvážil.

„To je, ako keby ste povedali »Vonku svieti slnko«. Čo si o tom myslíte?"

Uškrnul sa. Kari sa nemýlila. Bol pekný a veľmi sexy. Ve​dela si predstaviť tucty žien, ktoré by ho rady zbavili staromládenectva.

„Po hlavných správach som vždy vypínal televízor." Od​vrátil zrak, otvoril zásuvku v stole a znova ju zavrel. „V po​slednom čase si však pozriem aj reportáže o hviezdach kul​túrneho neba. Sú fakt dobré."

„Vďaka," formálne kývla hlavou a hneď nato sa jej na tvá​ri zjavil široký úsmev.

„Váš prejav je inteligentný a vždy vyzeráte tak... nádher​ne." Posledné slovo povedal takmer nežne, s krátkou, skoro nebadateľnou prestávkou.

Karino srdce sa vtedy rozbúchalo ako nikdy predtým. Duševná rovnováha sa jej vymkla spod kontroly a v žalúdku ju pošteklil zvláštny, vzrušujúci pocit. Zadržala dych a pod​vedome si pritlačila ruku na brucho. Vari sa v nej pohlo dieťatko? Nie. Na to bolo príliš skoro. Tak čo to teda je? Tro​chu sa zahanbila, keď si uvedomila, že reaguje na McKeeho kompliment ako pubertálna školáčka.

„Mohli ste si ušetriť toto pozvanie a radšej mi napísať list, ako to robievajú fanúšikovia." Neisto sa pousmiala.

„Ale ja naozaj som váš fanúšik a bol by som rád, ke​by ste to vedeli." Obočie sa mu stiahlo a čelo zamračilo. „Ale je tu ešte jeden dôvod, prečo som s vami potreboval hovo​riť."

„Myslela som si to. Ak máte pre mňa nejaký tip na repor​táž, zavolajte do našej ústredne. Oni mi to potom..."

„Nejde o žiadny tip. Teda, aspoň zatiaľ."

Kari si prekrížila nohy a netrpezlivo sa zahniezdila v kres​le. Kedy konečne prejde k jadru veci? „Prečo mi už nepovie​te, o čo ide, pán McKee?"

„Týka sa to vášho manžela," odvetil odmerane.

Jeho odpoveď ju ešte viac znepokojila. Prekvapene zaklipkala očami a sledovala, ako Hunter McKee otvára spis, čo ležal na stole. Robil to chladne, oficiálne. Už pre ňou nesedel vľúdny hostiteľ a nadšený obdivovateľ, ale vážny štátny za​mestnanec, ktorý sa chystal splniť si nepríjemnú povinnosť.

„Thomasa? A čo s ním?"

Hunter sa zhlboka nadýchol. „Náš úrad už niekoľko me​siacov vyšetruje aféru, ktorá sa týka zmiznutia velkej sumy peňazí z pokladnice mesta. Keďže v účtovných knihách bola vykázaná každá penca, nenašiel som žiadny konkrétny, hma​tateľný dôkaz. Ale iba na papieri. V skutočnosti sa peniaze určené na niekoľko mestských projektov nikdy nedostali k svojim adresátom."

„Nechápem, ako to súvisí s..."

„Prosím," prerušil ju jemne a zdvihol v proteste obe dlane. „Tie peniaze boli spreneverené. Momentálne máme už toľko dôkazov, že s nimi môžeme ísť pred veľkú porotu. Dnes po​poludní pôjdu dvaja členovia mestskej rady do vyšetrovacej väzby a budú obvinení z podvodu a sprenevery mestských peňazí. Chcel som o tom s vami hovoriť skôr, než sa celá vec dostane na verejnosť."

Oblizla si jazykom suché pery. „Prečo?"

Jeho oči ju takmer prebodli. „Pretože bol do toho pravde​podobne zapletený aj Thomas Wynne."

Hodnú chvíľu sedela celkom nepohnuto. Hunter skoro nedýchal. V kancelárii zavládlo hrobové ticho. Len zvuk pí​sacieho stroja a drnčiacich telefónov z dolných chodieb pre​nikal cez izolované steny. Inak by bolo počuť aj zvuk padajú​ceho špendlíka.

Kari zrazu nečakane vyskočila z kresla a rozbehla sa rovno k dverám. Hunter obratne vybehol spoza stola a dostihol ju práve vo chvíli, keď sa dotkla kľučky. Silnými štíhlymi ruka​mi ju chytil za rameno.

„Kari, veľmi ma to mrzí..."

„Pre vás pani Wynnová," zasyčala. „A okamžite ma pustite."

„Chcel by som vám všetko vysvetliť."

„Tu niet čo vysvetľovať." Z očí jej sršali plamene hnevu. „Thomas začal slúžiť tomuto mestu skôr, ako ste sa vy naro​dili. Bol to svedomitý, zásadový obchodník a člen mestskej rady. Nikdy by..." Zastavila sa, aby sa nadýchla. „Vaše obvi​nenie je nespravodlivé a ja vám to dokážem. A teraz ma ne​chajte odísť."

Vyslobodila si rameno z Hunterovho zovretia, ale on už druhou rukou pevne držal dvere, aby ich nemohla otvoriť. Oprel sa o ne plecom a celou váhou svojho mužného tela. Proti jeho sile nemala šancu dostať sa von. Pozerala naňho a triasla sa od zúrivosti.

„Sadnite si," prikázal jemne. „Musím vám položiť niekoľ​ko otázok. Ak chcete, zavolajte si svojho právnika."

Kari sebavedome zdvihla bradu. „To nebude nutné. Ja ne​mám čo skrývať a viem, že ani Thomas nie."

„Takže vám nebude vadiť, keď mi odpoviete na pár otá​zok," povedal pokojne.

Odstúpila niekolko krokov do kúta pracovne. Vedela, že jediný spôsob, ako si zachovať tvár, je robiť sa, akoby sa nič nestalo. Nadýchla sa, narovnala chrbát a snažila sa upokojiť rozdrásané nervy. Svoje nepriateľstvo voči Hunterovi sa jej však ukryť nepodarilo. „Čo chcete vedieť?"

„Mohli by ste si sadnúť? Prosím." Zase bol samá milota a vyberané spôsoby. Chytil ju za lakeť, ale Kari si ho vytrhla, prešla ku kreslu a strnulo si sadla na kraj.

Hunter sa vrátil k stolu a zalistoval v spisoch. „Bol pán Wynne niekedy v San Franciscu?"

„Nepamätám si," odsekla jedovato.

Zamračil sa. Civel na ňu spoza okuliarov. Bol to pohľad, z ktorého ju mrazilo, a ona pocítila prvý záchvev strachu. Tentoraz to myslel vážne. „Tak znova. Bol, alebo nie?" zopa​koval.

Sťažka prehltla. „Áno. Občas."

„Ako často?"

„Ťažko povedať."

Znova na ňu padol jeho tvrdý, podozrievavý pohľad. „Prečo?"

„Čo podľa vás znamená často?" vyhŕkla. Podľa chladného výrazu v jeho tvári usúdila, že ešte stále nie je spokojný s jej odpoveďou. „Dá sa povedať, že do San Francisca chodil pravidelne," vzdychla si.

„Môžete mi povedať nejaký konkrétny dátum?"

„Samozrejme, že nie! Thomas mal veľa obchodov. Ja som po nich predsa nepátrala!"

„Cestoval veľa?"

Rozhodila ruky v zúfalom, beznádej vyjadrujúcom geste. „Dá sa to tak povedať. Mimo mesta bol tak dvakrát, trikrát do mesiaca. Zdá sa vám to veľa?"

Neodpovedal na jej otázku, ale vzápätí na ňu vychrlil ďalšiu. „Do San Francisca, New Orleansu, New Yorku, Por​torika?"

„No, možno. Áno, myslím, že áno. Ale opakujem vám, ja, som po jeho obchodoch nepátrala."

„Vy ste nevedeli, kde je váš manžel, keď bol mimo mesta?"

Pery sa jej nahnevane zúžili a z jej očí šľahali na Huntera rozhnevané blesky. „Ale áno, vedela. Volal mi každý večer, ktorý netrávil so mnou."

Zazdalo sa jej, že McKee si zašomral popod nos niečo vulgárne, ale nebola si istá. Hrabal sa medzi papiermi v spise. „Máte predstavu, aký bol ročný príjem vášho manžela?"

„Nie."

Prekvapene zdvihol hlavu. „Nie?" „Vedela som, že nám nič nechýba. Žili sme si dobre. A okrem toho, ja mám v banke svoj vlastný účet."

„S peniazmi, ktoré vám dal?"

„S peniazmi, ktoré som si zarobila." Vybuchla. „Už ste skončili, pán McKee?"

„S vami áno. Len som chcel vedieť, či náhodou nie ste za​svätená do manželových podvodov."

Vyskočila z kresla a do tváre sa jej od zlosti nahrnula čer​veň. „Môj manžel nebol žiadny podvodník."

Aj Hunter vstal, oprel sa o stôl a pozeral jej rovno do očí. „Mám dôkazy. Jeho parťákov usvedčím. Či už s vašou po​mocou alebo bez nej. Hoci, bol by som rád," zmiernil tón, „keby ste mi poskytli cenné informácie. Ak by ste si pamäta​li nejaké mená, dátumy..."

„Choďte do čerta," zaprskala Kari, prefrnkla okolo neho a hnala sa k dverám.

Hunter jej bol okamžite v pätách. Snažil sa dostať medzi ňu a dvere, aby ju ešte na chvíľu zadržal. Kari sa triasla od hnevu. Ako sa opovážil obviniť muža, ako bol Thomas Wynne, z niečoho takého ohavného, ako je zmiznutie peňazí z mestských fondov?!

„Dovoľte mi zavolať súdneho stenografa, aby spísal vaše svedectvo. Ak je všetko naozaj tak, ako vravíte, a už nič viac neviete, budeme vybavení."

„Ani náhodou sa nechcem stať súčasťou vášho fušerského vyšetrovania, pán McKee."

„Či sa vám to páči, alebo nie, ste vdova po Wynnovi, a te​da aj súčasť vyšetrovania."

„Ženu ale nemôžete donútiť, aby svedčila proti manželo​vi."

„Váš manžel nie je vo väzbe. Jeho komplici áno. Povedzte mi, čo viete, a ja vám dám pokoj."

„Neviem nič."

„Tak to dosvedčte a podpíšte vyhlásenie. Mimochodom, je možné, že toho viete viac, než ste si vedomá, nejaké fakty, ktoré teraz nepokladáte za dôležité. Rád by som sa vás ešte niečo spýtal."

„Na to zabudnite. Odchádzam." Tápavo hľadala kľučku na dverách.

Hunter ju zdrapol za zápästie a prudko ju otočil k sebe. „V tom prípade vás predvolám a budete musieť svedčiť pred súdom."

„Som si istá, že si svoju povinnosť splníte, pán McKee." Opovržlivo naňho pozrela a neúspešne sa snažila vytrhnúť si ruku z väzenia Hunterových prstov.

„Ja nechcem, aby vám niekto ublížil!"

Pri tejto vete Kari zdvihla hlavu a zadívala sa naňho. Vy​slovil ju tak vážne, že sa nedala ignorovať, a s dôrazom, kto​rý mal väčšiu moc ako zvýšený hlas.

Mierne sa nad ňou nakláňal, stáli teraz veľmi blízko pri se​be. Zložil si okuliare a hodil ich na stôl. Oči mal tmavé ako nebo pred búrkou. V tvári sa mu zračil prísny a rozhodný vý​raz, ale aj trochu...

Súcitný? Pokrútila hlavou. Nie. Súcitný nie. To nebolo možné. Ako by k nej mohol cítiť súcit a zároveň chcieť pošpiniť Thomasovo meno? To je predsa, akoby chcel zhanobiť ju samu.

Znova získala kontrolu nad vlastným hlasom a vyrovnane povedala: „Ale mne už ublížili, pán McKee. Prvýkrát vtedy, keď som musela identifikovať telo môjho manžela, ktorý sa stal obeťou hlúpej a celkom zbytočnej nehody. Thomas bol úžasný človek a vy ho teraz chcete ... Ach, Bože!" zaúpela a cí​tila, ako sa jej do očí derú slzy. „Pustite ma odtiaľto preč."

Nechcela plakať. Pred nikým. A už vôbec nie pred ním. Ale slzy zlosti a bolesti už nezadržala. Otočila hlavu, aby ich Hunter nezbadal.

A on zatiaľ trpel. Vedel, že ich stretnutie nebude nedeľný piknik v parku, ale nemohol zniesť, že ho pokladá za naj​väčšieho podliaka a ničomníka pod slnkom. Prečo jej práve on musí spôsobovať ďalšiu bolesť, keď už aj tak dosť trpela? Vyzerala tak bezmocne, opustene a bezradne.

Dopekla aj s Wynnom! Prečo ten odporný sviniar zomrel? Geniálne sa dostal z kaše, do ktorej miesto seba namočil ju. Nádherné dedičstvo, len čo je pravda. Keby Wynne žil, mož​no by ním Hunter nepohŕdal celou svojou bytosťou ako te​raz, ked pozeral na gloriolu plavých vlasov jeho manželky.

Vyľakal sa, ked si uvedomil, že hánky na prstoch mu cel​kom obeleli, tak silno držal Kari za zápästie. Mierne povolil stisk, ale nepustil. Kari si ruku, zovretú do malej pastičky, trochu pretiahla. Hunter ju pozoroval. Tak veľmi túžil pri​tlačiť si jej zápästie na pery a držať ho tam, až kým sa jej tep celkom nestratí. Chcel otvoriť krehkú päsť a bozkávať tú ma​lú, nádhernú dlaň.

Bezmyšlienkovito natiahol druhú ruku dozadu a obtočil si jej plavú kučierku okolo prsta. Bola presne taká hodvábna, ako si predstavoval. Chcel sa dotknúť každého pramienka, zaboriť si tvár do jej vlasov, cítiť na perách ich pohladenie.

Namiesto toho stiahol ruku bez toho, aby Kari tušila, že sa jej vôbec dotkol. Bol presvedčený, že by sa od neho s odpo​rom odtiahla. Pretože nech bol jej manžel akýkoľvek, bolo mu jasné, že Kari si ho zidealizovala.

A on, Hunter McKee, mal byť tým, kto ten idol zhodí z piedestálu. Ale čo si o ňom pomyslí ona? Dobre vedel, ako sa ľudia pozerajú na poslov, ktorí prinášajú zlé správy.

„Nechcem, aby vám niekto ublížil." Nechcel tie slová zo​pakovať a už vôbec nie s takou úprimnou ľútosťou a takým intímnym šepotom. Okrem toho si uvedomil, že ju prstom jemne hladí po zápästí.

Ale Kari ho počula a zodvihla hlavu. Výraz jej zelených očí mu povedal viac než nadávky a výčitky.

„Dovidenia, pán McKee," povedala chladne. Konečne sa jej podarilo vymaniť si ruku a Hunter nemal inú možnosť, len ju nechať odísť.

Odstúpil od dverí, aby mohla prejsť, a ústa sa mu skrivili do nedefinovateľnej grimasy. Kari si pohŕdavo odhodila vla​sy z pliec, pyšne sa narovnala a vypochodovala z Hunterovej pracovne.

Vliekol sa za ňou do chodby, potom zastal a pozeral, ako odchádza.

Keby ju bol stvoril on a nie Boh, neurobil by ju dokona​lejšie. Výška, akurát. Štíhla, ale veľmi ženská. Jej zadok sa pod sukňou krásne zaobľoval a prsia vypĺňali živôtik blúzky. Ó, áno, dobre si ich všimol a vždy, keď sa na ne pozrel, nadával sám sebe, lebo mu prichádzali na rozum samé nemravné myšlienky. Rozmýšľal, aký majú tvar a farbu, chcel vedieť ako chutia, túžil ich pohladkať a držať v dlaniach až do skonania sveta.

A tie dlhé, krásne tvarované nohy v priesvitných pančuchách a na vysokých podpätkoch. Bol si istý, že tie panču​chy sú hodvábne. Hunterova fantázia pracovala naplno a on cítil, ako ich hladí a skúma nádhernú krivku jej lýtka.

Aj jej vlasy, tá tvár a živý pohľad. Boli presne také, aké si vždy predstavoval, že by žena mala mať. Rovnakú vôňu, oči, ústa. Bože! Nemysli na jej ústa. Nesmierne po nej túžil.

Ked vyšla hlavným vchodom z budovy, Hunter zavrel dvere svojej pracovne a prešiel k stolu. „Dopekla, dopekla," vzdychol si, klesol do mäkkého kresla a vošiel si rukou do vla​sov.

Tri mesiace bola vdovou. A keby ňou bola trebárs aj tri ro​ky, nenávidela by ho tak isto ako teraz. Za to, že pošpinil pa​miatku jej manžela.

A k tomu ešte aj toto. Ako sa môže človek zbaviť túžby, ta​kej mocnej, až bola nad ľudské sily? Takej, akú nikdy pred​tým necítil? Nepodnietil ju v sebe zámerne. Nevytiahol Kari z davu a nerozhodol sa, že ona bude objektom jeho túžob. Kvôli situácii, v akej bola, by si ju nikdy nevybral dobrovoľ​ne. Nikoho neprosil o to, aby sa mu Kari zapáčila. Jednodu​cho sa to stalo. Tak čo s tým, dočerta, bude robiť?

Vedel, že celá vec je šialenstvo, bláznovstvo najvyššieho rangu, že to môže znamenať politickú i profesionálnu sebevraždu. Vedel to, no i tak to urobil.

Zamiloval sa do nepriateľa.

tretia  KAPITOLA
Keď sa Kari vrátila do WBTV, v redakcii to bzučalo ako v úli. Stalo sa niečo veľké a ona hneď vedela, o čo ide. Pre​chádzala popri hlúčikoch ľudí a vrava utíchala. Z každej stra​ny sa na ňu upierali skryté, špekulatívne pohľady. Každý už o tom vedel.

Predrala sa k svojmu stolu a tvárila sa, akoby sa nič nedia​lo. Nech si hovoria, čo chcú, pomyslela si. Namiesto toho, aby si získal priazeň verejnosti, urobí zo seba Hunter McKee korunovaného hlupáka. Veď obviniť Thomasa Wynna zo zneužitia mestských peňazí bola do neba volajúca hlúposť! Všetci sa mu vysmejú, budú ním pohŕdať pre nepodložené tvrdenia. Presne ako ona.

„Čau, zlato."

Úsmev, hoci trochu škrobený a kŕčovitý, mala už vopred pripravený. „Ahoj."

Pinkie pozrel cez plece na ostatných. V miestnosti plnej rozrušených ľudí sa naozaj nedalo súkromne porozprávať. „Už nie je tajomstvom, prečo ťa chcel McKee vidieť."

Kari pyšne zdvihla bradu. „To vidím."

„Parkera vraj zaistili doma a Haynesa našli na golfovom kurte. Je jasné, že o chvíľu sú voľní. Pustia ich na kauciu. Tak či tak, je to poriadna hanba." Položil jej ruku na plece, ako​by ju chcel utešiť. 
„A parádna nepríjemnosť pre teba."

,A to už prečo?" spýtala sa bojovne. „Ak sa aj niečo také naozaj stalo, Thomas s tým určite nemal nič spoločné."

„To ti povedal McKee? Že Thomas s tým nič nemal?"

Pinkie mal oči rovnako svetlé ako vlasy a pokožku. Boli bledomodrej, skoro priesvitnej farby. A boli veľmi priame. Presne ako teraz. Kari odvrátila zrak. „Nie. Je presvedčený, že Thomas je spolupáchateľom. Ten chlap je idiot."

„Možno je idiot, ale celkom isto má odvahu. Ešte som ne​počul, že by verejný činiteľ vopred varoval príbuzných, že niekoho z rodiny sa chystajú zabasnuť."

„Veď to ani neurobil. Chcel zo mňa dostať informácie." Vstala z kresla a začala premeriavať malú kanceláriu dlhými, trochu nervóznymi krokmi. „Myslel si, že mu pomôžem zís​kať dôkazy, aby mohol obžalovať tých dvoch. Chápeš? Takú drzosť svet nevidel! A dokonca chcel zavolať súdneho zapiso​vateľa, aby ma nemusel predvolať na súd."

Pinkie zahasil zápalku, ktorou si práve pripálil cigaretu, a hodil ju do koša. Pritom sa celý čas pozeral na Kari. „Takže on ti chcel urobiť láskavosť."

„To určite," štekla jedovato. „Asi si myslel, že som dušev​ne nevyrovnaná vdova, ktorá sa pred ním zrúti a vyzvoní mu všetky Thomasove čierne tajomstvá. Prečo nechce pochopiť, že Thomas žiadne nemal? Ani čierne, ani nijaké. Veď on to zistí, ale predtým sa pred všetkými poriadne zosmiešni."

„Si si istá?"

„Že urobí zo seba hlupáka?"

„Nie, že Thomas nemal žiadne tajomstvá," zamrmlal Pin​kie ticho.

Kari sa prudko otočila, pripravená na boj. Niekoľko se​kúnd naňho vzdorovito hľadela. Ako sa opovažuje pochybo​vať? Nakoniec Pinkie uhol pohľadom. Kari sa spustila do otáčacieho kresla a obrátila sa mu chrbtom.

„Prepáč mi, srdiečko. Všetkých nás to tak trochu zasiahlo. Vieš, stalo sa to tak skoro potom, čo Thomas ..." Položil jej dlane na plecia a začal ich jemne masírovať. Svaly mala na​päté na prasknutie. Ledva sa vyrovnala s jeho smrťou a teraz toto. Pinkie rozmýšľal, koho by bolo treba zaškrtiť ako pr​vého. Či Wynna za to, čo urobil, alebo McKeeho za to, že núti Kari, aby zaplatila za hriechy niekoho iného.

„Prečo nejdeš domov? Do správ miesto tvojej reportáže niečo strčíme. Nemusíš sa báť."

„Len cez moju mŕtvolu," povedala rozhodne, nečakane vyskočila z kresla a odstrčila Pinkiemu ruky. Jej oči boli krásne i kruté zároveň. „Nikdy nedám pánovi McKeemu ani tú najmenšiu zámienku, aby si myslel, že sa mu podari​lo zastrašiť ma. Dnes večer sa bude dívať na správy a na ob​razovke uvidí moju usmiatu, rozžiarenú rvár. Nič som ne​urobila, teda nemám mať prečo pocit viny. A Thomas takisto. Ak si pán McKee myslí, že niečo skrývame, tak je na veľkom omyle!"

Kari si nahovorila, že ak bude predstierať, že sa nič nesta​lo, a bude všetko ignorovať, zrazu to zmizne tak, ako to pri​šlo. Ani jej nenapadlo, že by z toho mohol vzniknúť škandál. Celá vec otriasla základmi mestskej rady a jej autoritou. Večerné vydanie denníka Denver Post prinieslo všetky detaily a zverejnilo odhadovanú výšku spreneverenej sumy na zákla​de informácií, ktoré sa im podarilo získať v kancelárii denverského prokurátora.

Bolo jasné, že Pinkie varoval reportérov z WBTV, aby sa neopovážili chodiť za Kari, ale nad ľudmi z ostatných médií nemal takú moc. Len čo vyšla z budovy, obkľúčil ju dav re​portérov z novín a konkurenčných televízií. Nepovedala nič, len si lakťami pomedzi nich kliesnila cestu k autu. Vo svojom vnútri bojovala s hnevom i strachom zároveň. Ruky sa jej triasli ešte aj po ceste domov a srdce je bilo tak hlasno, až ma​la pocit, že ho počuť v celom meste.

V bezpečí svojho bytu sa pokúšala upokojiť. Bála sa, že stres môže zle vplývať na dieťatko. Len žiadnu paniku. Ne​smie sa nechať vyviesť z miery. Celá záležitosť potrebuje len trochu času. O pár dní sa na všetko zabudne a ona bude žiť v pokoji ďalej.

Ach, jaj. Zase sa snaží niečo si nahovoriť. Trochu podceni​la McKeeho usilovnosť. Aféra rýchlo zapĺňala prvé stránky denníkov. Správy na všetkých denverských televíznych stani​ciach rozrušené roznecovali oheň škandálu. McKeemu sa po​darilo obžalovať Parkera a Haynesa pred veľkou porotou a dokonca už aj stanovili dátum súdneho pojednávania.

McKeeho bolo stále niekde vidieť. Kari pozerala alebo čí​tala každé jeho interview a zo dňa na deň ho viac a viac ne​návidela. Pokladala ho za obyčajného sviniara a agresívneho štátneho žalobcu.

Brala ho ako protivníka, ktorý udupal Thomasovo meno v prachu, ktorý by ju mohol zničiť, ohroziť jej dieťa.

Vo dne drela ako kôň, aby utopila svoj nepokoj v práci. V noci sa budila, nepokojne prehadzovala a rozmýšľala, ako očistí Thomasovo meno.

Bola presvedčená, že ak nakoniec aj bol vinný, tak len pre​to, že tých ľudí poznal a považoval za priateľov. Mala niečo, čo by ho mohlo očistiť? Nejaký spis, list, spomienku? Existo​valo niečo, na čo by si mala pamätať a čo by ho zbavilo viny?

Keby taká vec bola, alebo keby si na niečo spomenula, s ra​dosťou by odložila pýchu nabok a poskytla by McKeemu dô​kazy. Hľadala bezvýsledne. Márne. Cítila sa úplne bezmocná.

Veľký tlak posledných týždňov sa na nej začal prejavovať. Dúfala, že nevyzerá tak zle, ako sa cíti. Nemusela sa báť, že by bolo vidieť, že je tehotná skôr, ako bola pripravená túto novinku oznámiť oficiálne. Bola až príliš chudá.

Pinkie ju našiel v malej maskérni vedľa štúdia, kde sa pri​pravovala na reportáž do večerného spravodajstva. Hrubou vrstvou mejkapu sa snažila zakryť veľké tmavé kruhy pod očami. Cez rameno zbadala vo veľkom divadelnom zrkadle Pinkieho obraz. „Prečo sa na to aspoň na pár dní nevykašleš? Odkedy sa to stalo, prešla si najhorúcejším peklom, aké exis​tuje na zemi."

„Nič mi nie je." Prečesala si kefou vlasy a na lícne kosti si naniesla trochu červene.

„Ale je, Kari." Pinkieho prešla trpezlivosť. „Prestáva sa mi to páčiť. Vyzeráš, akoby si stretla smrť. Už aj storočná šľapka vyzerá lepšie ako ty. Vezmi si pár dní voľna. Pre vlastné dob​ro."

Akoby jeho slová ani nevnímala, Kari vstala a vzala si po​známky. „Už ma čakajú na pľaci." Keď prechádzala okolo ne​ho, Pinkie ju chytil za plece. V jeho očiach videla strach. O ňu. Prestala sa správať nevšímavo a upokojujúco mu na lí​ce položila dlaň.

„Každý ma otravuje, Pinkie. Štátny prokurátor, médiá. Uháňajú ma už celé týždne. Prosím, nebuď ako oni." Poboz​kala ho na plešinku a odišla do štúdia.

Pinkie zo seba vychrlil prúd šťavnatých nadávok. Obdivo​val Karinu odvahu, ale pochyboval o jej zdravom rozume.

Len čo Kari strčila kľúčik do zámku, počula, ako v byte za​zvonil telefón. Vbehla dnu a zdvihla slúchadlo. „Prosím?" vy​dýchla.

„Slečna Stewartová?"

Okamžite spoznala jeho hlas. „Áno," povedala odmerane.

„Tu je Hunter McKee."

Viem, dočerta, kto si, chcelo sa jej zakričať. Namiesto to​ho zaryto mlčala.

„Ako sa máte?"

Zaťala zuby. „Záleží na tom?"

„Verte alebo nie, ale záleží."

„Neverím tomu, pán McKee. Keby vám moje zdravie na​ozaj ležalo na srdci, nerozbehli by ste tú prekliatu kampaň na diskreditáciu môjho manžela."

„Nie je to kampaň. Len plnenie povinnosti."

„Alebo poprava reputácie. Thomasovej."

Ignoroval jej poznámku a pokračoval: „Cieľom vyšetrova​nia nebolo pošpiniť niekoho. A už vôbec nie vášho manžela."

„Titulky v novinách však vravia niečo celkom iné."

„Asi si ich zle vysvetľujete."

Krátko sa zasmiala. „Vaše meno sa dostalo do každej domácnosti. Chcete poprieť, že využívate tento proces na získa​nie pozornosti verejnosti? Vari existuje lepší spôsob, ako si získať voličov, než ten, že si vyrobíte štátnych úradníkov, kto​rí ich okrádajú o ťažko zarobené peniaze? Chcete si predsa za​istiť trvalé miesto štátneho žalobcu, keď sú voľby predo dvermi. Alebo sa mýlim?"

„Nie. Pripúšťam, že chcem to miesto."

„Preto obžalujete nevinného muža, aby ste ho dostali." Ťažko dýchala. Jednou rukou kŕčovito zvierala telefón, dru​hú mala zaťatú v päsť.

„Keď ste si taká istá Wynnovou nevinou, tak prečo mi nepomôžete? Ak si spomínate, pred pár týždňami som vám dal šancu.“
„Nemôžem vám pomôcť. Tak ako som vtedy povedala." „Nemôžete?" spýtal sa jemne.

Ten tón ju zmiatol. Zostražitela. „Čo tým myslíte?"

„Máte nejaké dokumenty alebo manželove záznamy, ktoré by pomohli vrhnúť svetlo na celý prípad a dokázať jeho ne​vinu?"

Klesla na stoličku a prstami si šúchala čelo. Rozumie dob​re? Myslel si, že ona má dôkazy. Bol presvedčený, že ak by niečo našla, vydala by to do rúk vyšetrovateľom? Nechcela, aby vedel, že sa pokúšala niečo nájsť. Bol by to vlastne dôkaz, že pripúšťa možnosť, že McKee má pravdu. Silou vôle odo​hnala skľúčenosť a strach, ktoré sa jej zmocnili. Nechcela dať na sebe znať ani stopu slabosti.

„Chcete, aby som vám dovolila prehrabávať sa v Thomasových veciach, mám pravdu?"

Podráždene vzdychol a potom úsečne odvetil.

„No, takto by som to neformuloval."

„Ale chcete to, nie?"

„Áno, v podstate áno."

„Nemôžem vám pomôcť, pán McKee. Ked som sa odsťa​hovala z jeho domu, vzala som si len pár vecí, ktoré pre mňa mali zvláštny význam. Všetko ostalo jeho deťom. Oni s tým urobia, čo uznajú za vhodné."

„Tie veci som si prezrel. Samozrejme, za prítomnosti práv​nika pána Wynna. Nič usvedčujúce alebo nelegálne som ne​našiel."

„Tak čo potom ešte hľadáte?" zvolala.

„Ale tiež som nenašiel nič, čo by ho zbavilo podozrenia," odsekol. „Viete tak dobre ako ja, že muž, ktorý má v ohni toľko želiezok ako váš manžel, potrebuje nie jednu, ale rovno niekoľko záznamných kníh. Máte ich, slečna Stewartová?"

„Nie!" Bola to pravda. Thomas si nikdy nič nezapisoval. Žiadne telefónne čísla, žiadne adresy, žiadne stretnutia, ne​viedol si záznamy. Nič. Všetky dôležité informácie nosil v hlave. „Myslíte si, že vám niečo zatajujem? Ako sa to u vás volá?" spýtala sa so zúfalstvom v hlase.

„Marenie výkonu spravodlivosti." „Teda, myslíte si, že som vinná z marenia výkonu spra​vodlivosti?"

„A ste?"

„Nie."

„Môžete to odprisahať?"

„Áno."

Po dlhej minúte ticha si Hunter sťažka vzdychol. „Takže to budete musieť urobiť aj oficiálne, slečna Stewartová. Chcel som vás ušetriť predvolania pred súd, ale donútili ste ma, aby som vás posadil na lavicu svedkov."

„Nemám čo skrývať."

Modlila sa, aby už zložil. Napäté ticho medzi nimi bolo celkom zrejmé. Čo viac si ešte mali povedať? Cítila, že ešte veľa vecí zostalo nezodpovedaných. Nakoniec nevľúdne zabručal: „Dobrú noc" a zavesil.

Kari položila slúchadlo na miesto. Tento jednoduchý vý​kon si vyžiadal všetku jej energiu. Pokúsila sa postaviť a vte​dy pocítila prvý kŕč.

Pinkie práve popíjal škótsku a pozeral starý film s Johnom Waynom, keď zazvonil telefón.

„No?"

„Pinkie?" Karin hlas bol slabý, ale Pinkie vedel, kto volá. Nemotorne si zložil holé nohy vo farebných podkolienkach zo stola a zhodil pri tom misu so zemiakovými lupienkami.

„Kari? Čo sa deje?" Nemusel sa pýtať, či sa niečo deje. Ve​del, že áno. Chcel len vedieť, čo sa stalo.

„Krvácam." Hlas sa jej zlomil. „Myslím, že strácam svoje dieťatko."

„Tvoje dieťatko?" zvrieskol a vypustil zo seba prúd bezbož​ných slov. „Hneď som u teba."

Prišiel o necelých dvadsať minút. Bonnie, s ružovými na​táčkami na hlave, bola s ním. Zastavil sa po ňu cestou. Kari sa v návale slabosti oprela o dvere a pustila ich dnu. Oči ma​la červené od plaču.

„Vďaka, že ste prišli," povedala ticho. „Zavolala som dok​tora. Povedal, že by som mala prísť do nemocnice, aby... no... aby sa uistil." Vrhla sa Bonnie do náručia a od ťažkých vzly​kov sa jej otriasalo celé telo.

„Prišla som o svoje dieťa. Thomasovo dieťa. Je preč. Ach, bože, moje dieťatko, môj anjelik." „Dáš
„Dáš si ešte polievku?" Kari sa vyčerpane pokúsila o úsmev.

„Nie, ďakujem, ale bola fantastická. Nepamätám si, že by mi bol niekto niekedy uvaril domácu slepačiu polievku."

Bonnie vzala Kari tácku s tanierom a pohladila ju po ruke. „Nemáš ešte na niečo chuť? Na minerálku, alebo džús? Lekár povedal, že máš nízku hladinu cukru v krvi."

„Nie, teraz nie. Obidvaja ste úplne fantastickí. Neviem, čo by som bez vás robila. Najprv Thomasova... nehoda, potom ten škandál a teraz toto." Hlas jej zoslabol a Kari sa zadívala na saténový lem prikrývky, ktorý žmolila v rukách. Neprešla ani hodina, čo sa vrátila domov z nemocnice. Pinkie a Bon​nie po ňu prišli autom. Skákali okolo nej ako matky kvoč​ky, ustlali jej na gauči v obývačke, priniesli jej všetko, čo si zažiadala, zhovárali sa pošepky a chodili po dome skoro po špičkách. Pripomenulo jej to dni po Thomasovom pohrebe. Bolo to síce hrozné, ale inak to ani nemohlo byť. Lebo teraz zomrelo jej dieťatko.

Pinkie sedel na druhom konci izby pri otvorenom okne. Bonnie mu povedala, že ak už musí fajčiť, tak nech aspoň ide k oknu a poriadne vetrá. Podrobil sa jej rozkazom s nezvy​čajnou pokorou. Nie kvôli Bonnie, ale s ohľadom na Kari. „Ako ti je, srdiečko?"

„Cítim prázdnotu," povedala ticho. Ani on, ani Bonnie si nemohli nevšimnúť jej krehkú ruku, ako skĺzla dolu na vy​duté bruško.

„Pre Kristove rany, prečo si nám nepovedala, že si tehotná? Prečo...?"

„Pinkie," zavrčala Bonnie cez zuby.

Zlostne na ňu pozrel a poriadne si potiahol z cigarety. „Len som chcel povedať, že keby sme to vedeli, mohli sme dozerať, aby si na seba dávala väčší pozor."

„Pinkie, nemusíš sa z ničoho obviňovať," povedala Kari.

„Na vine je jedna jediná osoba." Hunter McKee, Hunter McKee, Hunter McKee, opakoval jej mozog dookola. Bože, ako nenávidela to meno.

Nečakané zazvonenie pri dverách všetkých trocha vyľaka​lo. Pinkie vyskočil a otvoril. „Býva tu pani Kari Stewartová-Wynnová?" spýtal sa uniformovaný úradník.

„Nie," zavrčal a chcel mu zabuchnúť pred nosom.

„Pinkie, počkaj. To je v poriadku," zastavila ho Kari a na​kúkala z gauča. „Čakám na to. Je to predvolanie, však?" spý​tala sa poštára, ktorý obišiel Pinkieho a vošiel dnu.

„Presne tak, madam." Podal jej list a odišiel tak rýchlo, ako sa zjavil. Pinkie ho ešte počastoval hrubou nadávkou a zabu​chol dvere.

„Sedemnásteho sa mám dostaviť na súd," čítala Kari z predvolania.

„Sedemnásteho?" ozvala sa Bonnie. „Ale ved to je už..."

„Pozajtra!" dokončil Pinkie miesto nej. „Neprichádza do úvahy. Zavolám McKeemu, vysvetlím mu okolnosti, poviem mu, ze...

„Neopováž sa nikomu volať," prerušila ho Kari a vyskoči​la z gauča. Ten pohyb ju celkom zmohol. Pomaly klesla späť na vankúše. „Pôjdem, ked ma predvolali."

„Nemôžeš tam ísť," stále protestoval Pinkie. „Ved ledva prejdeš z gauča k stoličke. Panebože, Kari, veď ti skoro odišli vnútornosti..."

„Pinkie, prestaň," zrevala naňho Bonnie. „Nemáš v sebe ani štipku taktu? Buď už konečne ticho." Pinkie sa zasekol a ako zarezaný sa skrčil do kresla. Bonnie si kľakla na zem vedľa gauča a vzala Kari za ruku. „Zlatko, si si istá, že to chceš? Práve teraz? Je to veľká záťaž už pre zdravého človeka a nie pre niekoho v tvojom stave... Dovoľ, aby sme mu zavo​lali, že si chorá. Ak nechceš, o potrate sa nedozvie ani slovo. Povieme len, že sa necítiš dobre."

„Nie," povedala Kari pevne. „Myslel by si, že blufujem, le​bo sa mu bojím postaviť zoči-voči. Nechcem, aby si ten chlap myslel, že som zbabelec. On síce zvolal porotu, ale ten deň pred súdom bude patriť mne."

Bola oblečená v čiernom. 
Zbadal ju hneď, ako vošla do súdnej siene. Mala dvojdiel​ny čierny kostým a pod ním blúzku pastelovohnedej farby. Sukňa bola úzka a sako jej sedelo ako uliate. Jediné, čo bolo vidieť z blúzky, bol golier a manžety na štíhlych zápästiach. Vlasy si splietla do malého, kučeravého vrkoča, obtočeného čiernou zamatovou stuhou, do uší si dala perlové náušničky a jej zelené oči boli na nej jedinou živou farbou. Zdali sa mu neobyčajne velké oproti bledej tvári.

Chvíľu ho hľadali, potom zastali a nehybne, bez emócií sa naňho dívali. Nato sa pomaly odvrátili a viac sa s jeho po​hľadom nestretli. Kari vyzerala ako prenasledovaný, zneužitý anjel. Hunter sa nikdy predtým necítil tak zle.

Guy Brady, jeden z jeho mladých asistentov, si potichu hvizdol a zamrmlal. „Dokelu, to je krásavica. Vyzerá lepšie ako v telke."

Hunter sa k nemu otočil a zamračil sa tak výhražné, že mladý právnik sa radšej rýchlo pohrúžil do hromady spisov, ktoré sa pred ním rozprestierali na veľkom stole.

Hunter ju zatiaľ čo najnenápadnejšie sledoval. Sadla si do druhého radu. Sprevádzal ju akýsi malý zavalitý chlapík so žl​tými vlasmi a červenkastou pleťou. Držal sa jej ako kliešť a tváril sa ako smelý bodyguard.

Ohlásili príchod sudcu, súdna sieň musela povstať a po​tom Hunter prikročil k prípadu, na ktorý sa posledných pár dní svedomito pripravoval. Predvolal dvoch svedkov.

Ich svedectvá boli nudné a nepotrebné. Súd od nich dostal len tie informácie, ktoré už pred nimi poskytli iní. Ani krížo​vý výsluch nič nepriniesol. Ďalší človek na Hunterovom zo​zname bola Kari Stewartová-Wynnová.

Stále váhal. Horúčkovito uvažoval. Mám alebo nemám? Ak by ju nezavolal svedčiť, pravdepodobne by mal šancu zís​kať si jej dôveru, možno i priateľstvo a potom aj... Možno. Ale to bola iba optimistická vidina. Vzdušný zámok, ktorý si staval v tých najkrajších a najodvážnejších snoch.

Ak ju predvolá na lavicu svedkov, jeho šance sú navždy pochované.

Ale on prisahal, že si bude svedomito plniť svoje povinnosti. Nemohol predsa za to, že jej manžel bol ničomník. Ak neuro​bí to, čo má, nebude vinný zo zanedbania povinnosti, nebude zločincom ako ten, ktorý dnes sedí na lavici obžalovaných?

„Vaša ctihodnosť, predvolávam pani Kari Stewartovú-Wynnovú." V laviciach zavládol šuchot a prekvapené šepka​nie. Každý ju poznal z televízie a ak niekto aspoň posledný mesiac nežil na inej planéte, vedel aj to, akú má jej osoba spojitosť s týmto prípadom.

„Myslíš, že bude spolupracovať?" spýtal sa Guy na pol úst.

„Nie," odvetil Hunter, keď ju pozoroval, ako si sadá do la​vice svedkov.

„Tak prečo si ju predvolal?"

„Ak nebude spolupracovať, porota sa bude čudovať prečo. Nie? A potom si automaticky pomyslia ,vinná'."

„Ale veď ju nesúdime."

„Nie, ale nech si myslí, čo chce, jej manžela áno."

Guy úctivo prikývol, ale Hunter to už nevidel. Díval sa, ako Kari skladá prísahu. Jej ruka vyzerala na velkej čiernej Biblii krehko, akoby bola z porcelánu. Videl každú modrú žilku, každú krehkú kostičku. Spomenul si, ako mu tá ruka spočívala na hrudi. Bola ľahučká ako pierko a zanechala za sebou iba vnem, ktorý si jeho fantázia vždy dokázala vybaviť v živých farbách.

Sadla si a pokojne mu pozerala do očí. Hunterovi sa divo rozbúchalo srdce. Prečo je tak prekliato krásna? A prečo ju má teraz roztrhať na kúsky? Nervózne a zároveň zmätene si nasadil okuliare. „Uveďte, prosím, vaše celé meno."

„Kari Elizabeth Stewartová-Wynnová."

„Boli ste vydatá za Thomasa Wynna?"

„Áno." „Ako dlho?"

Zbadal na nej prvý záblesk pohnutia. Zdalo sa, akoby ju otázka prekvapila. Ticho na ňu odpovedala: „Dva roky." Sa​mozrejme, otázka nemala reálny súvis s prípadom. Huntera k nej viedli čisto osobné pohnútky. „Poznáte pána Parkera a pána Haynesa?"

„Áno."

„Do akej miery?"

„Pracovali v mestskej rade s mojím manželom... Kým ne​zomrel."

Táto žena je veľmi chytrá. Odpovedala tak, aby vyzeral ako trýzniteľ bezmocných vdov. Problém bol v tom, že sa tak v skutočnosti aj cítil. O chvíľu jej členovia poroty budú zo​bať z ruky, ak sa tak ešte nestalo. Nemohol urobiť nič, aby ju donútil nevyužívať takéto ľstivé triky, lebo on sám chtiac-nechtiac podliehal jej obrovskému šarmu.

„Kým váš manžel pracoval v mestskej rade, často cestoval?"

„Áno."

„Služobne alebo súkromne? Aké to boli cesty, pani Wynnová?"

„Môj manžel je mŕtvy. Ako ho môžete súdiť?"

Dva nula pre ňu. Hunter sa obrátil na predsedu súdu. „Vaša ctihodnosť, mohli by ste, prosím, nariadiť svedkovi, aby odpovedal na otázku?"

„Jej manžel tu nie je, pán McKee," pripomenul mu sud​ca.

„Nie, vaša ctihodnosť, nie je. Ale som presvedčený, že ke​by žil, tak by tu sedel. Verím však, že výpoveď tohto svedka môže priniesť nové fakty, týkajúce sa toho, čo mali páni Par​ker a Haynes spoločné so zneužitím mestských fondov."

„Veľmi dobre. Pokračujte, pán McKee. Pani Wynnová, odpovedzte, prosím, na otázku."

Jazykom si navlhčila pery. „Často chodil na obchodné cesty." „Sám?"

„Myslím, že áno."

„Ale nie ste si istá."

„Áno, sám," povedala presvedčivo, ale Hunter vedel, že to nie je pravda. Bol si istý, že aj porota to vie.

„Nikdy ste nešli s ním?"

„Na obchodné cesty nie." „Nikdy?"

„Na obchodné cesty nie," zopakovala.

Náhle sa od nej odvrátil a prešiel k stolu, kde mal Guy pripravený akýsi spis. Otvoril ho a začal sa prehŕňať v po​tvrdenkách. „Predpokladám, že ste s ním chodili na dovo​lenky."

„Samozrejme."

„Teda na oddychové cesty."

„Áno, na oddychové cesty, na dovolenky. Môžeme ich na​zvať akokoľvek."

Všimol si, ako sa zahniezdila na stoličke. Netrpezlivo od​povedala na otázky, ktoré, ako sa zdalo, nikam neviedli. Ale kedykoľvek pozrela na spis, čo držal v ruke, vyčítal z jej tváre rastúcu zvedavosť.

„Pokladali by ste prenajatie súkromného lietadla na dovo​lenku za luxus? Keby ste to porovnali s prenajatím na ob​chodné účely?"

Otázka ju zjavne mala zmiasť. Kari nemala pripravenú od​poveď. V duchu zvažovala slová a potom zajachtala: „Nie som si istá, či rozumiem..."

Hunter vyskočil. „Ak sa komerčné lietadlo používa na to, aby vás odviezlo z bodu A do bodu B, nie je prílišný luxus, objednať si súkromný let? Jednoduché áno alebo nie, pani Wynnová."

„Ja neviem..."

„Jednoduché áno alebo nie."

„Áno!" zvolala.

Trochu sa stiahol. Nemal rád, keď jej sčerveneli líca a hned nato zbledla ako smrť. Prsty, ktoré mala silno zaryté do ste​hien, vyzerali, ako keby v nich neprúdila krv. Neschudla náhodou?

Prinútil sa myslieť na súd. Chceš ich obviniť, nie? Nedopus​tíš predsa, aby ti lumpi, ktorí roky vyciciavali daňových poplat​níkov, vyviazli len tak. Takže, venuj sa práci, McKee, a prestaň o nej zmýstať ako o žene. Prestaň myslieť na to, že by si ju radšej držal vo svojom náručí, ako jej kládol záludné otázky. A, pane​bože, nedívaj sa na ňu ako zabuchnutý pubertiak.
Netrpezlivo si posunul okuliare vyššie. Všimol si, že Guy naňho zvedavo zíza. Bola jeho neistota až taká viditeľná?

„Myslíte si, že prenajaté jachty a limuzíny sú tiež prepych, ak ide o dovolenku?"

„Myslím, že áno."

Útočne sa k nej otočil, akoby si chcel dokázať, že vie byť voči nej aj agresívny. „Výborne. A čo si myslíte, prečo si pán Wynne objednal takéto luxusné dopravné prostriedky, keď bol údajne na služobnej ceste v Denveri?"

„Neobjednal."

„Námietka," ozval sa obhajca spoza svojho stola. „Pán McKee núti svedka vyvodzovať závery."

„Prijíma sa," zanôtil sudca.

Keby si Hunter mohol dovoliť úsmev, jeho výraz by bol urči​te veľmi samoľúby. Porota tak či tak počula jeho obvinenie a Karino prudké odmietnutie. „Toto je potvrdenka o prenajatí. Je to podpis vášho manžela?" Strčil jej pod nos kúsok papiera. Kari ho rýchlo prebehla očami. „Vyzerá tak. Ja nemôžem..."

„A tento?" Úkázal jej iné potvrdenie. „A tento?"

Obhajca vystrelil zo stoličky. „Vaša ctihodnosť, pán Mc​Kee bezdôvodne trápi svedka. Pani Wynnová predsa nemôže odprisahať pravosť podpisov na tých papieroch. Potrebujeme svedectvo odborníka."

„Prijíma sa. Pán McKee, skončili ste?"

„Áno, vaša ctihodnosť." Pozrel na Kari. Jemné kropaje po​tu nad jej hornou perou ho vyľakali. Hruď sa jej rýchlo dvíhala a zas prudko klesala. Naklonil sa k nej a zašepkal: „Nič vám nie je? Nechcete pohár vody?"

Mal takmer neodolateľné nutkanie vziať jej ruky do svo​jich dlaní a trochu ich zohriať. Akosi inštinktívne vedel, že sú studené ako ľad.

„Nie, ďakujem," povedala odmerane, bez toho, aby sa naňho pozrela a otočila hlavu.

Nenaliehal. Odstúpil od nej. Nenávidela ho. A navyše sa neodvratne blížil k tej najhoršej časti výsluchu. Aby jej dal čas spamätať sa, tváril sa, že listuje v poznámkach. Keď to už tr​valo dosť dlho, znova jej položil otázku.

„Chodil sa váš manžel počas obchodných ciest niekam za​bávať, pani Wynnová?" „Už som vám povedala, že neviem, pretože som s ním ne​bola."

„A čo si myslíte?"

Obhajca znova vyskočil.

„Námietka, vaša cti..."

„Beriem späť," prerušil ho Hunter. Podišiel k lavici sved​kov a uvolnene sa oprel o pult, akoby s Kari nerobili nič iné, iba nezáväzne konverzovali. „Keď váš manžel žil, často ste prijímali vo svojom dome spoločnosť?"

„Áno. Thomas mal veľa priateľov. A rád sa zabával."

Hunter zdvihol obočie. „Vy nie?"

„Tak som to nemyslela," vyštelda. „Aj ja som sa veľmi ra​da zabávala."

„Hovoríte, že pán Wynne mal rád spoločnosť a zábavu."

„Áno."

„Takže sa z toho dá vyvodiť, že pán Wynne usporadúval večierky aj vtedy, keď nebol doma."

„Vaša ctihodnosť, ja..."

Sudca však zdvihol ruku. „Viem, kam pán McKee týmito otázkami smeruje a rád by som počul odpoveď pani Wynnovej.

„Ale znova žiadate od svedka vyvodenie záverov," trval ob​hajca na svojom.

„Otázku teda položím inak," povedal Hunter miernym tó​nom. „Viete o nejakom prípade, keď bol váš manžel na slu​žobnej ceste a šiel sa niekde zabávať?"

Oči jej zmätene behali sem a tam. Nevedela, čo má pove​dať, tápala a hľadala vyhýbavú odpoveď. „Nie," povedala na​pokon. Hunter cítil, že hovorí pravdu.

„Nikdy nespomenul, že by usporiadal párty, nejaký obed alebo večeru?"

„Možno áno. Nepamätám si."

„Nepamätáte? Nikdy ste neboli zvedavá, čo robil, keď bol preč?" Otázka sa netýkala prípadu. Vedel to. A ona bola taká múdra, že to vedela tiež, a preto sa naňho pozrela rovnako skúmavo ako on na ňu a odvetila: „Svojmu manželovi som verila."

Chvíľu na ňu bezducho hľadel a žiarlivosť voči Thomaso​vi Wynnovi ho začala zvnútra pomaly ohlodávať ako zákerný červotoč. Wynnovi patrila absolútna láska a dôvera tejto že​ny. A on ju zradil. Boh ho ochraňuj; keby tu bol, Hunter by z neho vytriasol dušu.

Odvrátil sa od nej, aby sa upokojil, a cez plece sa opý​tal: „Na základe poznania manželovej osobnosti, jeho charizmy, na základe toho, že rád usporadúval večierky, je môj predpoklad, že sa zabával aj na obchodných cestách, správ​ny?"

Zapichol pohľad do obhajcu, čím ho chcel varovať, aby sa neopovážil namietať. Keď sa obhajca ani nepohol, Kari po​maly odpovedala: „Áno, myslím, že áno."

„A kedže sme povedali, že všetky jeho cesty, na ktorých ste sa vy nezúčastnili, mali obchodný charakter, môžeme sa do​mnievať, že všetka jeho zábava mimo domu mala čisto ob​chodné dôvody. Správne?"

Kari vrhla k obhajcovmu stolu prosebný pohľad, ale ten si zdanlivo veľmi horlivo robil poznámky.

„Asi áno," povedala ticho. „Neviem to naisto. Ale neza​budnite, že Thomasove obchodné záujmy nemali nič spo​ločné s mestom, ani mestskou radou."

Už to začínalo byť nepríjemné. Keby existovala nejaká iná cesta... Ale neexistovala. Nemal na výber, len ju namočiť do bahna, verejne ju pokoriť. Zhlboka sa nadýchol, zalistoval v spise a znova ho položil na stôl. Pomaly a rozhodne kráčal k lavici svedkov.

Keď bol tak blízko, že sa jej dotýkal špičkami topánok, vy​slovil svoju otázku: „Spomenul pred vami váš manžel, samo​zrejme v nejakej obchodnej súvislosti, meno Glória Pattenová?" „Nie."

„Glória Pattenová zo San Francisca?"

„Nie."

„A čo tak Serena Hollyová z New Orleansu?"

Ťažko prehltla, ale stále sa mu odhodlane dívala do očí. „Nie."

„Alebo slečna Divinová z New Yorku, či slečna Orteyová zo San Juana v Portoriku? Je vám niektoré z týchto mien po​vedomé?"

„Nie."

„Ale to sú ženy, s ktorými váš manžel udržiaval obchodné styky. Či presnejšie denverské obchodné styky, lebo na účet mesta sa s nimi totiž chodil pravidelne zabávať."

Prerývane dýchala a pritlačila si na hruď zaťatú päsť. 
„Prestaňte," zašepkala.

„Čo myslíte, pani Wynnová, aké obchodné vzťahy mal váš manžel s týmito ženami?"

„Neviem," zachripela.

Medzi prítomnými v súdnej sieni sa ozval nepokojný šum. Sudca začal búchať kladivkom. Hunter obišiel lavicu svedkov a postavil sa rovno vedľa Kari. S doširoka otvorenými a os​tražitými očami sledovala každý jeho pohyb. „Vy teda nevie​te, čo mal váš manžel s týmito ženami spoločné?" „Nie."

„Je toho naozaj veľa. Skúste zaloviť v pamäti..."

„Vaša ctihodnosť, to je odporné a urážlivé. Svedkyňa..."

„Pán McKee..."

„Prestaňte! Prosím," vykríkla Kari.

Hunter si vyložil jednu nohu na schodík. 
„Pravidelne sa s nimi zabával. Vlastne vždy, keď bol v príslušnom meste." „Nie!"

„Vo svojom hotelovom apartmáne."

„Klamete!"

„Vaša ctihodnosť..."

„Pán McKee, prosím, obmedzte svoje otázky na..."

„V jeho posteli. Celú noc."

„Nie!" vykríkla.

Vyskočila zo stoličky. Vtedy sa zatackala, vyvrátila oči a zrútila sa na zem.

ŠTVRTÁ  KAPITOLA
Hunterove ruky však boli tam, aby ju zachytili. Pritisol si ju k hrudi, trochu nepríjemne prekvapený, že Kari neváži viac ako dieťa. Hlava jej bezvládne klesla na jeho rameno. Bola až mŕtvolne bledá a zavreté viečka, jemne namaľované levan​dulovou farbou, sa ani nepohli. Pery, bledé ako krieda, mala mierne poorvorené.

V súdnej sieni sa strhla vrava a vzrušená debata o Hunterovom dosť neobvyklom spôsobe vypočúvania a o následnej Karinej reakcii. Reportéri a fotografi sa drali dopredu na tie naj​lepšie miesta, v pätách im išli diváci, využívajúc každú voľnú uličku. Súdni zriadenci sa statočne usilovali zastaviť ich. Sudca trieskal kladivkom a dožadoval sa pokoja a poriadku v súdnej sieni. Obhajca sa rozzúrene snažil upútať na seba pozornosť.

V tomto chaose, ktorý Hunterovi istým spôsobom pomo​hol odvrátiť od seba pozornosť ostatných, niesol Kari k boč​nému východu. „Zmizni mi z cesty," zreval na zriadenca, ktorý mu z nepochopiteľných príčin zahatal dvere. Ten mu ich zarazene otvoril a odstúpil, aby mohol prejsť.

O poschodie nižšie bola malá kancelária, o ktorej takmer nikto nevedel. Dali ju Hunterovi k dispozícii, kedze oficiál​na kancelária štátneho žalobcu bola niekoľko blokov od bu​dovy súdu. Mohol ju využívať, ak sudca vyhlásil prestávku, alebo v nej súkromne prijímať kľúčových svedkov. Teraz sa do tejto kancelárie náhlil, akoby mu išlo o život. Nechcel, aby za ním niekto išiel, ani to, aby niekto vedel, kam Kari ne​sie. Vošiel dnu, nohou zabuchol dvere a jemne ju položil na starý kožený gauč.

Strhol si z nosa okuliare a kľakol si k nej. „Kari? Kari?" Hlas mu celkom ovládol strach a obavy. Panebože, čo jej to urobil?

„Prosím, preberte sa," šepkal. Dotkol sa jej líca. Bolo stu​dené. Položil naň dlaň a palcom ho slabo masíroval. „Mrzí ma to. Boh vie, ako veľmi ma to všetko mrzí."

Hruď sa jej slabo dvíhala od plytkého dýchania. Roztrase​nými prstami jej začal odopínať gombíky na saku. Keď ich rozopol, nadvihol ju a jej telo sa prehlo, akoby držal iba han- drovú bábiku.

Stiahol z nej sako a nedbanlivo ho odhodil za seba. Držal ju v náručí, držal ju pevne, majetnícky, ochranársky si ju pri​tískal k sebe, hladkal jej chrbát, akoby sa ju snažil opäť vmasírovať do života.

Prsty mal zapletené v plavých kučerách, vtisol si tvár do hustého závoja jej vlasov a zhlboka vdychoval kvetinovú vôňu jej parfumu. Perami sa takmer dotýkal jej ucha a privá​dzalo ho to do šialenstva. Pomaly ju znova položil na po​praskané kožené matrace.

Oči mu vystrašene behali sem a tam po Karinej tvári a pro​sebné čakali na akýkoľvek náznak vedomia. Kari však stále ležala ako mŕtva. Jej dych bol veľmi slabý.

Hrýzol si do spodnej pery a potom sa nerozhodne dotkol jemnučkej kože pod jej bradou. Ruky sa mu potili. Keby sa teraz prebrala, tá by mu dala!

Ale Kari nič netušila a už vôbec nejavila známky vedomia. Hunter chytil do ruky uzol na stužke, ktorú mala okolo kr​ku, jemne ho uvoľnil a potom jej ju celkom stiahol. Pulz na krčnej tepne mala slabý a Hunter videl iba jeho nepatrné chvenie pod kožou.

Akoby ich ani neovládal, ruky sa mu samy zdvihli a pri​blížili sa k prvému gombíku na blúzke. Boli to perlové guľôč​ky, ktoré sa skoro samy vyvliekali z dierok, ale pre Huntero- ve roztrasené ruky to veru nebola ľahká úloha. Odopol tri gombíky a odhalil jej krk, aby sa Kari lepšie dýchalo. Ona však stále nehla ani brvou.

Hunter vedel, že Kari v ten deň neplánovala vyzliecť si sa​ko. Inak by si bola obliekla podprsenku, ktorá by nebola ta​ká priesvitná ako živôtik s ramienkami, ktoré vyzerali, ako keby boli utkané z jemnej pavučinky.

Nútil svoj mozog, aby neregistroval veci, ktoré nebolo tre​ba, ale nešlo to. Veď je len človek, nie? A muž. Veď ktorý nor​málny chlap by sa nepozrel, nezadíval na tmavé tiene brada​viek pod tenkou vrstvou jemnej, priesvitnej látky?

Bože, je taká krásna.

Na moment zavrel oči, aby odohnal vlnu túžby, ktorá ním prebehla. Keď ich otvoril, zrak mu padol priamo na miesteč​ko na krku, kde predtým pulzovala krv. Tentoraz však žiaden pulz nezaregistroval. Alebo nechcel? Hľadal si ospravedlnenie pre to, že chcel položiť ruku na jej srdce?

Nakoniec to urobil. Najskôr sa nežne ako vánok dotkol hodvábnej látky, potom postupne celú dlaň priložil na malý pahorok. Jemnučký, plný, horúci. Ženské telo. Jej telo. Pod jeho rukou.

Kari vzdychla. Ten zvuk ním prešiel ako blesk. Naklonil sa nad ňu. „Ššš, všetko je v poriadku, Kari," tíšil ju a hladkal po vlasoch. „Nikdy som vám nechcel ublížiť. Prisahám. Od​pusťte."

Nadvihol jej hlavu a tvárou sa oprel o jemné miestečko na krku. „Všetko bude dobré. Všetko bude dobré."

Kari pomaly prichádzala k sebe. Nevedela prečo, ale cítila sa tak úžasne, ako už dávno nie. Ležala v objatí silných rúk, ktoré ju ochraňovali pred všetkým a všetkými, čo ju chceli zraniť. Na krku cítila horúce, nežné pery, ktoré potom skĺzli na ucho, pomaly na sánku a ku kútiku úst, kam vtisli naj​krajší a najjemnejší bozk.

Bože, bolo to krásne. Otočila tvár k mužovi s drsnou tvá​rou, ktorá voňala kolínskou, mydlom na holenie a mužnos​ťou. Jej pery našli jeho ústa a pritúlili sa k nim.

Hunter hned zareagoval. Má ju znova opustiť? Nie! - kričala jeho myseľ. Kari mu ovinula ruky okolo krku. Chce​la sa pritisnúť k tomu veľkému, pevnému telu. Cítila sa pri ňom bezpečne. Dotýkaj sa ma, bozkávaj ma, chcela vykrík​nuť, ale mozog akoby nebol schopný komunikovať s jej hla​som.

Jeho pery sa vrátili k jej ústam, dráždili ich pomalými po​hybmi, šepkali nádherné, láskyplné, upokojujúce slová. Stenajúc pootvorila pery. Vlhký zamat jeho jazyka sa predieral touto prekážkou, až kým sa neusadil v hniezdočku jej úst, kde sa začal dychtivo krútiť.

Zvláštne. Thomas ju nikdy predtým takto nebozkával. Ni​kdy ju nebozkával tak neviazane a hravo. Cítila ten bozk na celom tele. Na prsiach, ktoré sa pritískali na jeho hruď. V lo​ne, kde nasledoval jeden šteklivý výbuch za druhým, až sa jej zdalo, že to už neznesie a exploduje od rozkoše. Alebo od bo​lesti. Tak bolestivo túžila, aby sa jej tam dotýkal, hladkal, aby ju naplnil.

Rukami mu vkĺzla do vlasov a pritiahla si ho bližšie. Ich bozk sa prehĺbil, Kari uväznila jeho jazyk v tuneli svojich pier. Chcela viac. Nariekavo vyslovila meno jediného milen​ca, ktorého kedy mala.

„Thomas, miluj ma. Thomas. Thomas."

Vtedy ju náhle pustil. Striasol zo seba ruky, ktorými ho pútala k sebe. Na perách už necítila tie vášnivé dotyky, hoci boli ešte vlhké od bozkov. Zdráhavo otvorila oči.

A v žilách jej stuhla krv. Nepozerala sa do očí svojho mi​lovaného manžela, ale do nenávidenej tváre Huntera McKeeho.

Nemohla tomu uveriť. Nedokázala sa ani pohnúť. Keby sa pohla, keby niečo pocítila, vedela by, že to nie je len jej fan​tázia. Vedela by, že je to realita. Nechcela, aby to tak bolo. Nanešťastie, mala smolu.

Vstal a jeho zrak sa stále upieral na rozopnutú blúzku. Ten previnilý výraz ho prezradil. „Rozopol som vám ju, aby sa vám lepšie dýchalo," povedal ospravedlňujúco chrapľavým hlasom.

Z hrdla sa jej nechcene vydral krátky kvílivý zvuk. Pozrela na seba, potom znova naňho. Začala rýchlo a ťažko dýchať. Hunter si nervózne a rozpačito vošiel rukou do vlasov, hnus​ne zaklial a odvrátil sa.

Kari si spustila nohy na zem a posadila sa tak prudko, až sa jej zakrútila hlava. „Vy... vy..." Nevedela rýchlo nájsť to najhoršie slovo, ktoré mu chcela hodiť do tváre, a rozčúlene sa pasovala s perlovými gombíkmi.

Hunter sa k nej otočil. „Počúvajte ma, Kari. Mrzí ma to. Všetko. Odpadli ste na lavici svedkov. Doniesol som vis sem. Ja... vy..." Nevedel, čo má povedať, a tak len bezmocne po​krčil plecami.

Snažila sa postaviť, ale podlomili sa jej kolená. Vrhol sa k nej, aby ju zachytil, ale Kari sa mykla a dopadla naspäť na gauč. „Nedotýkajte sa ma," zavrčala. „Ak to ešte raz urobí​te..."

„Kari, prosím. Viem, že ste si mysleli, že som niekto iný. Som si vedomý toho, že som využil situáciu."

„Tak to si môžete byť istý." Hrudník sa jej prudko dvíhal a celým telom jej lomcovala strašná zúrivosť. „Už ste skonči​li? Už ste ma dosť ponížili? Vy ste jeden ..."

V tej chvíli sa rozleteli dvere a v nich sa zjavil Pinkie. Vy​zeral ako anjel pomsty alebo sám rozzúrený boh vojny. Vlasy mu stáli dupkom a vyzerali ako svätožiara okolo jeho hlavy. „Kari, vďaka Bohu!" zvolal. „Nemohol som ťa nájsť."

„Zatvorte dvere," povedal Hunter prekvapivo pokojne. „Vie ešte niekto, kde sme?"

„Nie. Všade je chaos. Obhajoba odmietla krížový výsluch, čo z vás urobilo obyčajného sviniara, pán štátny žalobca," od​vetil Pinkie s neskrývaným odporom. „Sudca vyhlásil krátku prestávku. Ako ti je, srdiečko?" prihovoril sa Kari a ustaros​tené ju sledoval. Ochytával jej ruky a nohy, akoby na jej tele hľadal rany.

„Vezmi ma odtiaľto preč, prosím," zoslabená sa oňho oprela a Pinkie jej pomohol vstať.

„Je to váš priateľ?" vyskočil Hunter. Kari sa naňho iba ne​mo dívala a pomaly si obliekala sako. Preto sa otočil na Pin​kieho. „Slečna Stewartová sa necíti dobre."

Pinkie podozrievavo pozeral raz na jedného, raz na dru​hého. Niečo tu nehralo. Cítil to vo vzduchu. Nepáčilo sa mu, ako žalobca viedol výsluch. Pravdu povediac, myslel si, že ho na mieste zahluší, keď na Kari spustil palbu otázok, ktoré spochybnili Wynnovu bezúhonnosť a počestnosť.

Ale videl aj to, že tento muž riskuje všetko, vrátane svojej dobrej povesti, keď sa Kari snažil vyniesť zo súdnej siene.

Zdalo sa mu, že McKee nie je taký zlý, ako na prvý pohľad vyzerá.

„Pinkie Lewis," povedal, „šéfujem spravodajstvu vo WBTV. Som Karin priateľ, hoci v poslednom čase si pripadám skôr ako jej opatrovník."

„Mali by ste ju vziať k lekárovi. Niekoľko minút bola v bezvedomí."

„Poďme, Pinkie," zamrmlala Kari.

„Hej, spoľahnite sa," povedal ešte Pinkie. „Hovoril som jej, že by nemala ísť na súd tak skoro po..."

„Pinkie," zvolala Kari ostro. Pozbierala všetky sily, hoci už bola na pokraji kolapsu.

„Skoro po čom?" Hunter kráčal za nimi k dverám v tes​nom závese.

Pinkie otvoril dvere a ešte sa hlbavo otočil k žalobcovi. Pri​pravil pre Kari peklo na lavici svedkov, ale na druhej strane vyzeral ako človek, ktorý má svedomie. „Tak skoro po potra​te," povedal Pinkie aj napriek Kariným protestom. „Len pred troma dňami prišla o Thomasovo dieťa."

Hunter stŕpol a ako nemá socha sa díval, ako odchádzajú. Pinkie naňho vrhol významný pohľad a zavrel za nimi dvere. Hunter sa otočil na opätku a päste si zaryl do očných jamôk. Vynadal si do hlupákov, postupne spomenul všetky najhoršie a najvulgárnejšie slová, ktoré mal v slovnej zásobe, zúrivo preklínal nespravodlivý osud a bezmocne udieral päsťou do steny.

Pinkie podišiel k vchodovým dverám. Na nohách mal iba strakaté podkolienky a z jednej z nich mu trčal veľký palec. Staré krátke tričko sa mu vyhťňalo po tučnom pupku, v kú​tiku úst mal cigaretu a v ruke držal pohár škótskej whisky.

Prudko ich otvoril a zarazene zízal na muža, ktorý stál oproti nemu. Po chvíli sa spamätal a poznamenal. „To by som o vás nepovedal. Máte guráž, len čo je pravda."

„Môžem vojsť?"

„No, ja tu nebývam."

„Aj tak, môžem vojsť?"

Pinkie sa posilnil ďalším glgom whisky a premeriaval si pri​tom Huntera McKeeho od hlavy po päty. Možno to urobil pre tú veľkú kyticu žltých ruží. Alebo pre neklamný znak čestných úmyslov v jeho očiach. Možno pre vyčerpanie, kto​ré mu vyhĺbilo vrásky po oboch stranách úst. Nech to urobil kvôli čomukoľvek, Pinkieho zrazu naplnil silný pocit senti​mentality. Prišlo mu toho prekliateho bastarda ľúto. Odstú​pil od dverí a pustil ho do Karinej obývačky.

„Ako sa má?" spýtal sa Hunter rýchlo a bez zbytočných rečí.

„Momentálne to nie je bohviečo, ale bude v poriadku. Le​kár povedal, že ak nechce ísť na mesiac do nemocnice, musí si poctivo odležať dva týždne doma."

Videl, ako Hunter ťažko prehltol. „Je taká chorá?"

„Vyčerpanie, duševná a fyzická únava, anémia, hypoglykémia."

Hunter bez opýtania klesol do najbližšieho kresla a ľútos​tivo hľadel do zeme. Sedel tak veľmi dlho, až nakoniec zdvi​hol hlavu a povedal: „Nemal som ani potuchy o jej... choro​be. Prisahám, že som jej nechcel ublížiť."

Dnes ráno mal Pinkie sto chutí tohto chlapa zaškrtiť. A dnes večer? Dopekla, on mu veril! Možno v súdnej sieni nemá zľutovanie, ale neublížil Kari úmyselne. Avšak Pinkie bol samozrejme v prvom rade lojálny ku Kari a nemienil mu len tak odpustiť. „Niečo na pitie?"

Hunter sa strhol ako zo spánku a neurčito prikývol. „Pro​sím." Opatrne položil kyticu na nízky stolík a rozopol si športový kabát.

Pinkie nalial obom dvojitú whisky bez ľadu a sódy a jed​nu podal Hunterovi. Ten ju do seba vlial ako vodu. Ani ne​tušil, ako ho to pozdvihlo v Pinkieho očiach. Malý šéf spra​vodajstva totiž neznášal mužov, ktorí pili ako džentlmeni.

„Vy tu teraz... hmmm... bývate s ňou?" zamrmlal Hunter a krútil si pohár na dlani.

Pinkie hneď prekukol skutočný význam tejto otázky. Ke​by nevedel, aký je medzi ním a Kari vzťah, myslel by si, že žiarli. Dopekla. Ten chlap fakt žiarli.

Potom priniesol celú fľašu, otrčil ju Hunterovi a nalial mu ešte jeden pohárik. „Nie, nebývam tu s ňou. S Bonnie sme sem zašli po práci, aby sme sa uistili, či je v poriadku, a pri​niesli sme jej niečo na jedenie."

„Bonnie je vaša žena?" spýtal sa Hunter s nádejou, že do​stane kladnú odpoveď.

Pinkie zaprskal a hodil whisky do seba. „Božechráň. Robí u nás v telke. Občas s nami niekam zájde. Kari ju má rada a dôveruje jej. Bonnie je teraz u nej, pomáha jej uložiť sa do postele."

„Aha." Bolo vidno, že sa cíti nepríjemne. Celé popoludnie zvažoval všetky pre a proti, či ju má ísť navštíviť. Nakoniec si povedal, že pôjde, len si nebol istý, či je to naozaj správne rozhodnutie. On zapríčinil jej kolaps. A ak aj nie, to, čo sa stalo potom, keď omdlela, bola výlučne jeho vina a ani náho​dou nemohol dúfať, že na to Kari len tak zabudne.

A jej priateľ, či strážny pes, či čo jej vlastne tento Pinkie Lewis je, sa naňho pozerá ako teľa na nové vráta. Cítil sa ako malý chlapec na prvom rande, ktorý sa má osamote stretnúť s otcom svojej milej v oficiálnom rodinnom salóniku.

V snahe aspoň trochu ospravedlniť samého seba, povedal: „Ako som mohol vedieť o jej dieťati?" Pri pomyslení na jej potrat sa mu chcelo vracať. „Prečo mi nezavolala a nepove​dala, že nemôže prísť? Pochopil by som to a ospravedlnil ju."

„Naozaj?"

„Pozrite, pán Lewis, viem si predstaviť, čo si o mne myslí​te, ale..."

„Volajte ma Pinkie. Neznášam, keď mi niekto hovorí pán Lewis."

Hunter trochu prekvapene zažmurkal. Páčil sa mu takýto čestný a nečakane pozitívny tón. „Dobre, tak teda Pinkie. Zdá sa, že ste si s Kari veľmi blízki. Totiž, so slečnou Stewartovou."

„Áno."

„Tak mi vysvetlite, prečo mi nikto nepovedal, že je chorá? Prečo ma prinútila predvolať ju na lavicu svedkov?"

Pinkie si vzdychol. „Skúšali sme ju prehovoriť. S Bonnie sme jej ponúkli, že zavoláme na súd a vysvetlíme vám všetky okolnosti." Ukázal prstom smerom k chodbe, ktorá viedla do spálne. „Ale to dievča je tvrdohlavé ako mulica. Asi si myslí, že je Superžena. Nechcela o tom ani počuť."

„To je absurdné."

„Myslíte?"

„Nenútil by som ju svedčiť. Prečo to urobila?"

„Nechcela pred vami stratiť tvár," odpovedal Pinkie bez obalu a čakal na Hunterovu reakciu.

Jeho rozpačitý výraz odhaľoval, že celkom neverí Pinkieho slovám. „Ale prečo?"

„Lebo ste napadli Wynna a ona ho zbožňovala."

Hunter vyzeral, akoby ho niekto udrel päsťou do tváre. Mierne zaklonil hlavu a oprel sa o vankúše v kresle. „Aha," zamrmlal si popod nos a pohľadom prešiel od Pinkieho ku kytici žltých ruží. „Takže sa tomu nedalo vyhnúť, však?"

Pinkie znova pocítil to sentimentálne pichnutie. Hoci už nechodil do terénu, talentovaný reportér zostane navždy ob​darovaný šiestym zmyslom, akýmsi radarom, ktorý mu našepkáva to, čo nevidno očami, čo sa nedá cítiť čuchom ani dotykmi. Dnes ráno sa o Kari veľmi bál, keď ju našiel v kan​celárii s tým mužom, a už teraz začal preklínať chvíľu, keď tam vkročil.

Dal by čokoľvek za to, keby vedel, čo sa v pracovni odo​hralo predtým, než sa objavil na scéne. Bol si istý, že tak, ako Boh stvoril Adama a Evu, niečo sa tam stalo. Predpokladal, že to nemalo nič spoločné s tým, čo sa udialo v súdnej sieni pár minút pred tým. A nech to bolo čokoľvek, oboch ich to poriadne vykoľajilo.

Prečo inak by sa Kari uzavrela do seba a hodiny s nikým neprehovorila ani slovka? A prečo by mladý prokurátor pri​niesol kvety svedkyni, ktorú neváhal poslať do uličky smrti?

Pinkie bol presvedčený, že tento muž je zamilovaný až po uši.

Pomiesil sa na stoličke a lakte si oprel o kolená. „Prečo ste prišli, pán McKee?"

„Chcel som ju vidieť a ospravedlniť sa."

„To neprichádza do úvahy, pán McKee."

Na zvonivý zvuk svojho mena Hunter vyskočil na rov​né nohy. Náhodou pritom narazil kolenom o nízky stolík a vylial whisky z oboch pohárov. Ak sa mu aj zdalo, že Pin​kie sa ho snaží zastrašiť, vôbec nebol pripravený na nevľúd​ny, ba až nepríjemný pohľad Bonnie Strandovej, keď ho uvi​dela. Ako mohla zaňuchať, že je tu? - čudoval sa v duchu Hunter. Pinkie ich predstavil, ale Bonninou jedinou reakciou bolo strohé kývnutie smerom k nevítanému hosťovi. „Vy ste ten posledný človek na zemi, ktorého by teraz chcela vidieť, pán McKee," pokračovala jedovato.

Pinkieho dosť zamrzeli jej ostré slová. Pomyslel si, že McKee by si predsa len zaslúžil ,prezumpciu neviny´. Nepáčilo sa mu Bonnino zaobchádzanie s hosťom. 
„Ako vieš, čo Kari chce?" spýtal sa trochu útočne.

„Viem," odsekla.

„Radšej sa, dopekla, staraj o seba," nezostal jej nič dlžný.

Bonnie naklonila hlavu nabok a pozrela na Huntera. 
„Pri​niesli ste jej ruže?"

„Áno."

Chvíľu si ho kriticky premeriavala. „Nemá o vás ktovieakú mienku a ak mám byť úprimná, ani ja nie. Teda, ak je prav​da to, čo sa dnes ráno stalo na súde."

Hunter sprvu nevedel, či náhodou nenaráža na to, čo bo​lo v kancelárii, ale rýchlo zahnal obavy a presvedčil sám seba, že Bonnie hovorí o výsluchu. Kari by určite nikomu nepove​dala, že sa pobozkali. „Obávam sa, že je to pravda, hoci na svoju obranu musím povedať, že keď som ju predvolal na la​vicu svedkov, nevedel som, že je v druhom stave. Veľmi rád by som vám aj jej dokázal, že nie som taká obluda, za akú ma pokladáte."

Pery mu skrivil skoro nebadateľný úsmev, ale Bonnino srdce sa splašene rozbúchalo. Tak či onak, aj ona bola iba že​nou a prvé slovo, čo jej napadlo, keď zbadala šarmantného a obzvlášť príťažlivého prokurátora, bolo ,fešák'. Pokora u sil​ného muža pôsobí na ženy veľmi príťažlivo. Bola však príliš nahnevaná, aby sa nechala uchlácholiť širokými plecami, peknou tváričkou a pokorným správaním. „Nechcem ju zno​va rozrušiť," poznamenala varovne.

„Sľubujem vám, že ak na nej uvidím čo len najmenší ná​znak rozrušenia, okamžite odídem."

Bonnie vrhla na Pinkieho spýtavý pohľad, ale ten iba ne​rozhodne mykol plecami. Chvíľu nepohnuto stála vo dve​rách, čo viedli do chodby, potom odstúpila a ticho povedala: „Druhé dvere vpravo."

„Ďakujem," odvetil Hunter. Vzal kvety a pohol sa k dve​rám. Potom sa ešte otočil k Bonnie. „Myslíte, že môžem len tak...?"

„Ale áno, len vojdite. Je už v posteli, ale ešte nespí."

Hunter našiel správne dvere, pozbieral všetku odvahu a otvoril ich. V izbe bolo šero, len na ratanovom stolíku so sklenou doskou vedľa postele svietila malá lampa. Steny ma​li smotanovú farbu, na posteľnej prikrývke, v košíkoch pl​ných sušených kvetov i na orientálnom koberci pred posteľou a pod oknom sa prelínali modrá so škoricovou. Okolo prúteného paravánu, na ktorom viseli opasky a ob​rovský slamený klobúk, boli porozhadzované vankúše v ob​liečkach zo zrebného plátna a zo stropu visel trstený ventilá​tor. Izba bola celkom ako ona. Upravená a usporiadaná navonok a záhadná, nepreniknuteľná vnútri. Skrývala v sebe tajomstvá, ktoré Hunter veľmi túžil spoznať.

Potichu zavrel za sebou dvere a podišiel k posteli. Kari za​čula zvuk krokov, otočila hlavu a otvorila oči. Len čo ho zba​dala, v momente sa posadila. „Čo tu robíte? Ako ste sa sem dostali? Choďte odtiaľto preč."

Hovorila chrapľavým šepotom a Hunter jej bol za to veľ​mi vďačný. Keby jej hlas zodpovedal výrazu, aký mala v tvá​ri, určite by jačala ako o život.

Hunter rozhadzoval rukami a snažil sa ju upokojiť. „Pro​sím vás, Kari. Pinkie a Bonnie mi dovolili navštíviť vás. Veľ​mi rád by som sa vám ospravedlnil."

„Nepotrebujem vaše ospravedlnenia. Nechcem ich. Aj ke​by ste sa mi ospravedlňovali do súdneho dňa, môj názor na vás sa nezmení. A teraz, prosím, odíďte."

Rozhodne pokrútil hlavou a Kari si uvedomila, že je cel​kom zbytočné hádať sa s ním. Stíchla, Hunter podišiel ešte a zastal vedľa nej. „Sú pre vás," povedal a položil ruže na sto​lík. Pritom si pomyslel, aký je hlupák, že ju obdarúva kvet​mi, keď ona ním tak pohŕda.

„Vďaka," povedala a pomyslela si, aká je len hlúpa, keď prijíma kvety od muža, ktorého nemôže ani vystáť.

Pohľadom hľadal jej oči a keď ich konečne našiel, nechcel ich už pustiť. „Veľmi ma mrzí, čo sa stalo vášmu dieťatku."

Tie slabo a nežne vyslovené slová na Kari zapôsobili, ako keď pichne ihlou do balóna. Klesla späť na vankúše. „Vy ne​môžete vedieť, čo je žiaľ, pán McKee."

„Áno, máte pravdu, ale chcem vám povedať, že som ne​vedel o vašom tehotenstve, keď som vás dnes ráno zavolal svedčiť."

Pozrela naňho a jej pohľad vyjadroval úplne iné emócie ako bledá pokožka. Horel v nich vnútorný oheň. „A keby ste o tom vedeli, bolo by sa niečo zmenilo?"

„Určite by som vás nezavolal do súdnej siene."

„Ale potom by vaše vyšetrovanie mohlo utrpieť," poveda​la sladko so skrytým sarkazmom.

Hunter pozeral do zeme. „Možno. Ale určite nie podstatne."

„Stále ste presvedčený, že ich usvedčíte?"

V mdlom svetle opätoval jej pohľad a skoro ju prepichol očami. „Určite." Bolo to rozhodné vyhlásenie a on ho vyslo​vil s presvedčením, ktoré neznieslo ani najmenší náznak po​chybnosti. Karina hruď sa začala dvíhať od stupňujúcej sa nervozity. Hunter si spomenul na sľub, ktorý dal Bonnie Strandovej, ale akosi sa nemohol prinútiť vstať a odísť.

„Keď ste si taký istý, prečo ste museli napadnúť a očierniť mňa a Thomasa?"

„Ja som nenapadol vás. Vôbec nie. Hovorím vám od za​čiatku, že nechcem, aby vám niekto ublížil. A za tým si sto​jím."

Zaklonila hlavu dozadu a trpko sa zasmiala. „A vy si na​ozaj myslíte, že vaše nepravdivé obvinenia, ktoré sa zosypali na môjho mŕtveho manžela, mi neubližujú?"

To nie sú nepravdivé obvinenia! chcelo sa mu zakričať. Ale radšej si zahryzol do jazyka. Wynne umrel ako jej hrdina a ním aj navždy zostane. Ak ho chcel vymazať z Karinho ži​vota, musel rátať s tým, že s ním vymaže aj seba. „Verejne som vás ponížil. Viem to a priznávam sa. Odpustite, že som to spravil, ale jednoducho som musel."

Vtedy si Kari spomenula na ranný výjav v pracovni na sú​de a zahryzla si do spodnej pery. Hunter sa k nej rýchlo, tro​chu vyľakane naklonil. „Bolí vás niečo?" spýtal sa.

„Nie, nie," nešťastne pokrútila hlavou. „Len ma nechajte samu. Nechcem vás tu."

I ked jej tvár skrivil hnev, bola to tá najkrajšia tvárička, akú kedy videl. Túžil položiť svoje dlane na jej líca a čelo a utíšiť všetku bolesť, vysať z nej všetko trápenie. Chcel, aby sa Karine pery znova dotkli jeho úst. Bože, prečo ju len pobozkal? Ne​vedieť, ako chutia jej pery bolo peklo, ale vedieť to a nemôcť ich znova cítiť bolo oveľa horšie.

Narovnal sa a odstúpil od postele. Tak veľmi sa jej chcel do​tknúť, že si nebol istý, či sa ovládne a ruky si pre istotu strčil do vreciek. Voňala nádherne, ako lúka plná kvetov. V slabom svet​le lampy sa jej pokožka trblietala, akoby bola z perlete. Zdalo sa, že jej vlasy sú živé a celkom nečujne šuštia okolo hlavy. Pri​krývku mala vytiahnutú len po pás. Pod ňou Hunter videl ob​rysy Kariných stehien a jemnučký náznak delty medzi nimi. Nočná košeľa, čo mala na sebe, nebola veľmi sexy, ale príjemná na dotyk a dosť priliehavá, takže zdôrazňovala jej peknú posta​vu. Prsia jej nevidel, ale celkom dobre si ich mohol predstaviť.

A tak aj bolo. Jeho živá predstavivosť mu pomaly prerastala cez hlavu a Hunter sa začal cítiť nepríjemne.

Dopekla! Zahrešil v duchu a zahanbil sa za svoju prebude​nú mužnosť. Patrila predsa inému mužovi a ked sa to tak vez​me, stále patrí. Jeho pobláznenie nemalo dôjsť do šťastného konca. Bol v slepej uličke. Nemohla vystáť ani len pohľad naňho. Vlastne, nenávidela ho.

Čo tu teda, dočerta, robí? Z minúty na minútu si ju viac a viac znepriateľuje a seba trápi. Nechcel však odísť skôr, kým sa neospravedlní ešte za jednu vec.

Chytro si všetko rozmyslel a postavil sa čo najďalej od Ka​ri, pred toaletný stolík so zrkadlom. Prezeral si veci, ktoré po​užívala dennodenne, veci, ktorých sa každý deň dotýkala bez toho, aby si to uvedomovala. Kefa na vlasy, zlaté hodinky, fľaštička s parfúmom. Veľmi ho pokúšalo otvoriť krištáľovú nádobku a zhlboka vdýchnuť jej vôňu, ale nedovolil si to.

„Ešte som vám dlžný jedno ospravedlnenie." Hunterov hlas prenikol do ticha izby.

Kari reagovala, akoby sa jej bol dotkol. Žalúdok sa jej pre​liačil od hlbokého nádychu. Vedela, čo príde, ale vedela aj to, že hovoriť s ním o tom je nemysliteľné. „Nechcem to počuť," zašepkala. „Choďte preč."

„Mrzí ma, že som vás pobozkal."

Zastenala a zakryla si ústa rukou. „Chodte preč," zopako​vala, „a dajte mi už pokoj."

„Teda, ak mám byť úprimný, mrzí ma, čo sa stalo, lebo ste nemali na výber. Ale neľutujem, že som vás pobozkal."

Zdvihla hlavu a hľadala jeho obraz v zrkadle. „Vám ne​stačilo, že ste naštrbili česť môjho manžela? Že ste ma vysta​vili výsmechu celej verejnosti a spôsobili ste, že som prišla o svoje dieťa?" Malými päsťami nahnevane mlátila do matra​ca. Slzy žiaľu jej tiekli po lícach. „Ale odhliadnuc od toho všetkého, nemáte právo sa ma dotýkať a už vôbec nie... tak, ako ste to urobili včera."

Huntera zaliala vlna viny a na chvíľu zažmúril oči, akoby si myslel, že ked ich znova otvorí, ocitne sa niekde celkom in​de a bude zachránený. „Ja viem," zašepkal.

„Tak prečo ste ma pobozkali?" dožadovala sa odpovede.

Otočil sa k nej. Nemal sa za čo hanbiť. Ani ona nebola bez viny, tak prečo by mal byť označený ako jediný vinník toho zločinu? „Ja vám poviem prečo," povedal tónom, ktorý ju donútil prestať plakať. Zadržala dych. „Chcel som vás po​bozkať od prvej chvíle, ako som vás uvidel. Môžete teraz ko​pať a vrieskať, môžete ma preklínať, zavolať svojich strážnych psov, aby ma odtiaľto vyhodili, ale je to tak. Chcel som vás pobozkať. Nevyzerali ste, že by vám to vadilo. Skôr naopak, keď som sa chcel odtiahnuť, nedovolili ste mi to."

„Nedovolila... Vážite o dvadsať kíl viac ako ja!"
Hunter bol už teraz poriadne naštvaný. Pripustil absurd​nosť toho, že by ho mohla fyzicky premôcť. Ale rázne vykro​čil vpred, kým nestál na konci postele.

„Objali ste ma. Hladkali ste ma. Pritláčali ste si svoje pery na moje. Vy...."

„Prestaňte!"

„... ste pootvorili ústa..."

„Povedala som, prestaňte."

„... a opätovali mi moje bozky!"

Dýchala ťažko, lapala po dychu. „Snívala som, bola som takmer v bezvedomí. Nebozkávala som vás. Myslela som si, že ste môj manžel!"

Znechutený tým, čo počuje, si Hunter strhol z tváre oku​liare, naklonil sa dopredu a rukami pevne objal Karine lýtka. Hovoril ticho a zdôrazňoval každé slovo. „Dobre, tak ja vám niečo poviem, Kari Stewartová. Keby som bol vaším manže​lom ja, nikdy by som nebol taký somár a neurobil by som nič, čím by som riskoval, že vás stratím."

Bolo jasné, na čo touto poznámkou naráža. Tým somárom bol Thomas Wynne.

„Vypadnite," precedila pomedzi zuby.  
„Môžete popierať, môžete presviedčať sama seba, že to tak nie je, ale ja viem, že ste na moje bozky reagovali a páčilo sa vám to."

„To nie je pravda!"

Hunter privrel oči a pozorujúc Karine pery, naklonil sa k nej a deklaratívne zašepkal: „Klamárka."

„Zmiznite!"

Jej krik privolal Pinkieho a Bonnie, ktorí sa ihneď objavi​li vo dverách. Prišli práve vtedy, keď si Hunter pokojne nasa​dzoval okuliare. Kytica žltých ruží, ktorá mu pri odchode pri​stála na chrbte, ho očividne nevyviedla z miery. Predral sa pomedzi nich a zamrmlal: „Prepáčte." O pár sekúnd už len začuli buchnúť vchodové dvere.
Piata  KAPITOLA
Kari pokladala svoje uzdravovanie za trest, ale robila, čo jej nakázali. Keď však vychádzala z ordinácie svojho lekára, kto​rý jej povolil návrat do práce, musela si priznať, že absolútny oddych jej len a len prospel.

Cítila sa ako znovuzrodená. Od Thomasovej smrti uply​nulo už takmer päť mesiacov. Bol čas obrátiť list a ísť ďalej. Pred potratom mala pocit, akoby žila vo vzduchoprázdne. Ale teraz mala cieľ - pozerať sa, ako úradujúci prokurátor do​stane to, čo si za svoje činy zaslúži.

Hunterovi McKeemu sa podarilo usvedčiť a potrestať čle​nov mestskej rady Parketa a Haynesa. A hoci Thomas Wyn​ne bol mŕtvy a nemohol sa obhajovať, bol odsúdený rovnako ako jeho komplici. Kari Stewartová však nebola ochotná od​pustiť a zabudnúť.

Bola v práci iba tri týždne, keď sa dopočula správu, ktorá ju prinútila vyletieť z pracovne. O pár sekúnd už stála pri Pinkieho stole.

„Práve som sa dozvedela, že Dick Johnson odchádza do KABC."

Pinkie vyfúkol k stropu dym z cigarety. „Vidím, že správy sa tu šíria rýchlejšie ako smrad," povedal popudene. „Ja som to počul z dôveryhodného zdroja len pred pätnástimi minú​tami."

„Chcem jeho spravodajstvo."

Pinkie sa zamračil a pozrel na ňu. Díval sa aj vte​dy, keď kričal na kameramana, čo práve prechádzal oko​lo. „Ber kameru, o dvadsať minút máš stretnutie s repor​térom na letisku. Ide o chemický výbuch, tak sa poriadne vystroj." Potom sa vrátil ku Kari a poznamenal: „Porozprá​vajme sa."

Nedočkavo ho nasledovala do súkromia pracovne, kto​rú Pinkie nepoužíval často. Miestnosť mala sklenú stenu a umožňovala tak šéfovi spravodajstva sledovať, čo sa deje, kto je v práci, kto je zaneprázdnený a kto sa iba potĺka a nu​dí. Keď tam Pinkie niekoho zavolal, všetkým bolo jasné, že ide o vážnu vec. Zavreli za sebou dvere. Pinkie sa usadil za stôl a Kari na stoličku oproti. „Prečo?" spýtal sa rovno a bez zbytočných úvodov.

Kari zažmurkala. „Čo prečo?"

„Prečo chceš spravodajstvo z radnice?"

„Vieš predsa, že som ho mala aj predtým, než som sa vy​dala za Thomasa. Vieš aj to, prečo som sa ho potom vzdala. Vždy to bola moja velká láska."

„Hmm." Pinkieho smiech však neznel veľmi presvedčivo. Zapálil si ďalšiu cigaretu a pozeral na Kari cez dvíhajúcu sa clonu dymu. „Ale odvtedy si sa stala kráľovnou zábavného spravodajstva."

„Ktoré ma neskutočne nudí. Pinkie, veľmi mi chýba to prostredie. A okrem toho, stále tam mám dôveryhodných in​formátorov."

„Ideš na mňa dobre, Kari, ale pozor, ja nie som hlupák." Oprel sa svojimi podsaditými rukami o stôl a naklonil sa do​predu. „Chceš to iba preto, aby si bola v blízkosti Huntera McKecho a mohla mariť jeho prácu."

Previnilo sa dívala dolu na svoje ruky. „Pinkie, som dob​rá reportérka. Nikdy by som nedovolila, aby moje osob​né pocity ovplyvnili objektívny novinársky úsudok." Po​dozrievavo na ňu zízal. „Ver mi!" všemožne sa ho snažila presvedčiť.

Oprel sa o operadlo stoličky a jednu nohu si vyložil na roh stola. „A čo mám potom podľa teba urobiť so zábavou? Čisto hypoteticky. Tým nechcem povedať, že ti dávam rad​nicu."

„Zábavu môžeš predsa dať Sally Jenkinsovej. Robila to, kým som tu nebola, a musíš uznať, že celkom slušne."

„Ty vieš, Kari, ako to chodí v biznise. Je to na ostrie noža. Raz sa vrátiš z dovolenky a zistíš, že nemáš prácu. Ak sa vzdáš zábavy v prospech slečny Riťopchajky a zorieš radnicu," ký​vol hlavou smerom k oknu, odkiaľ bolo vidieť centrum mes​ta, „už nebude cesty späť. Si si istá, že si pripravená na túto možnosť?"

„Nezbabrem to. Ty už neveríš v moje schopnosti?"

„Ale áno. O to sa neboj. Ale viem aj to, že si žena, ktorá myslí a koná veľmi vášnivo. A k tomu si ešte aj tvrdohlavá. Nenávidíš denverského prokurátora a..."

„To nie je nenávisť."

„Dopekla, tak teda nie je!" vyštekol Pinkie. „Nechytaj ma za slovíčka. Výraz nenávisť je totiž príliš slabý oproti tomu, čo voči nemu skutočne cítiš." Namieril svojím ukazovákom na špičku Karinho nosa. „Neprajem si, aby sa táto redakcia dostala do akéhokoľvek konfliktu s veľkým McKeem."

„To sa nikdy nestane. Sľubujem."

„Dúfam, že sa nemýliš," zamrmlal a zložil si nohu zo stola.

Karine oči dychtivo svietili. „Takže to mám?"

„Takže to máš."

„Ďakujem ti, Pinkie," vyskočila na rovné nohy. „Kedy?"

„Dick odchádza koncom týždňa. Takže, vyhovuje ti pon​delok?"

„Výborne, teda v pondelok." Zvrtla sa na päte a náhlila sa k dverám, keď sa ešte na chvíľu zarazila. „Môžem si vziať ako kameramana Mika Gonzalesa?"

„Budeš chcieť viac peňazí?"

„To som nemala v pláne."

„V tom prípade je Mike tvoj." Usmial sa na ňu a Kari sa veselo zasmiala. Musela sa ovládať, aby sa od vzrušenia a ra​dosti neroztancovala po pracovni. Pinkie vstal a potiahol si z cigarety. Nevyzeral veľmi šťastne. „Mám ťa rád ako svoju dcéru, Kari, preto ťa chcem ešte raz varovať. Nezabudni, že aj pomsta je minca, ktorá má dve strany. Obyčajne sa vracia ako bumerang a nakope ťa rovno do zadku. A práve vtedy, keď to najmenej čakáš."

Kari trochu trhlo. „Zapamätám si to."

To pochybujem, pomyslel si Pinkie.

„Kari, toto sa mi nepáči."

„No tak, nebuď zbabelec. Kde sa podel tvoj zmysel pre dobrodružstvo? A okrem toho, čo nám môžu urobiť, keby nás aj chytili?"

Mike Gonzales bedákal celý čas, čo niesol ťažkú kameru a magnetofón hore po šachtových schodoch. Vo výťahu by totiž pritiahli veľa pozornosti a práve to nechceli. „Nebojím sa personálu nemocnice."

„Tak čoho teda?"

„Pinkieho."

Kari sa ticho zasmiala. „Ak mu prinesieme srdcervúcu re​portáž ešte pred hlavnými správami, ani mu nenapadne, aby vyzvedal, ako sme sa k nej dostali."

„Ale prokurátor sa chystá rozpútať peklo. Nie nadarmo držal miesto pobytu toho chlapa v prísnej tajnosti, veď vieš."

„Presne to, čo ma štve. Prečo je to také tajné? Prečo toho muža nikto nevidel, odkedy ho uväznili za vraždu manželky? Čo má McKee za lubom?"

„Kto ti vlastne povedal, že mal v cele srdcový záchvat?"

„Započul som to pri jednom automate na kávu, keď som bol na súde," usmial sa Mike pod fúzy. „Moji nevedomí in​formátori mi prezradili aj to, že ho previezli do nemocnice. A z koho si ty vypáčila číslo izby?" vyzvedal.

Kari sa naňho nezbedne zaškerila. „To je moje tajomstvo."

Konečne sa dostali na poschodie, ktoré hľadali. Kari potisla schodiskové dvere, aby sa mohla poobzerať po chodbe. „Dú​fam, že pán Dokonalý tam nedal nejakého strážnika."

Vykukla spoza dverí. Chodba bola celkom prázdna. Ticho a nikým nevidení míňali jedny dvere za druhými a nakoniec sa dostali k izbe pacienta, kvôli ktorému prišli. Na posteli ležal muž v stredných rokoch. Bdel a v rukách žmolil bielu nemocničnú plachtu.

„Kto ste?" Pozeral na nich ako vyplašený zajac, keď vošli.

„Som Kari Stewartová, pán Hopkins. Ako sa máte?" spý​tala sa milo.

Jeho oči vystrašene pozerali na Kari, na Mika, potom na kameru a znova na Kari. Zdalo sa, že mu dochádza. „Vy ste tá žena z televízie?" spýtal sa a strach v jeho hlase vystriedal záujem.

Kari sa už dávno naučila, že keď ľudia vídavajú niekoho kaž​dý večer vo svojej obývačke, majú pocit, že ho poznajú osob​ne. A v situáciách, ako bola táto, jej to prišlo naozaj vhod.

„Áno, som to ja." Sadla si na stoličku vedľa postele a ne​nápadne zapla malý magnetofón. Kývla Mikovi a vzápätí za​chytila tichý bzukot pracujúcej kamery. „Videli ste ma v te​levízii?"

„Samozrejme, Emma a ja..." Zasekol sa. Dolná pera sa mu triasla a oči sa naplnili slzami. „Ona, ona odišla."

„Čítala som o vás v novinách. Chcete o tom hovoriť?"

„Nechcel som ju zabiť. Vôbec si nepamätám, ako som to urobil." Rozplakal sa a hľadáčik na Mikovej kamere sa vysu​nul, aby urobil detailný záber.

„Musíš to odsúhlasiť, je to pôsobivá a silná reportáž."

„Hej. Tak isto ako hocičo iné, čo zaujme fanúšikov."

Kari si trochu podráždene vzdychla a otočila sa. Nervózne sa prechádzala sem a tam po strižni, kým Pinkie si znova pre​zeral jej interview s údajným vrahom Hopkinsom. „Je to dobré, Pinkie."

„Nepovedal som, že je to zlé." Vstal. „Len neviem, či je to dobré z novinárskeho hľadiska."

„Čo tým myslíš?"

„Neprezentuješ obidve strany."

„Ale veď druhá strana už prezentovaná bola. Čítal si pred​sa McKeeho stanovisko v novinách. Chce, aby bol Hopkins odsúdený a dostal trest smrti."

„Chce, aby bol odsúdený. Ale nikde sa nepíše, že preňho žiada najvyšší trest."

„Neboj sa, aj k tomu príde." Podložila si poprepletané prs​ty pod bradu, akoby ho úpenlivo prosila. „Spomeň si, koľko​krát sa už stalo, že médiá niekoho obvinili skôr, ako bol po​stavený pred súd."

„Takže ty si sa rozhodla brániť Hopkinsove práva a do​siahnuť, aby ho prepustili?" „Dala som mu len priestor, aby sa mohol vyjadriť."

„Ale on ho predsa má. Na súde."

Potlačila svoj narastajúci hnev. „Pinkie, mám toto spravo​dajstvo už skoro dva mesiace. Stalo sa čo len jediný raz, že by som pošpinila alebo očiernila pána McKeeho?"

„No, musím priznať, že nie. Ale mala si už na mále," pri​pomenul jej.

„Ľudí to priťahuje a zaujíma. Naše preferencie vzrástli."

To musel uznať a napokon, išlo predsa o konečný výsle​dok. Či už schvaľoval jej metódy, alebo nie, Karine reportáže z radnice, a najmä tie, ktoré sa týkali aj Huntera McKeeho boli živé, dráždivé a podnetné, rovnako ako jej kritiky zo sve​ta zábavy.

„Dobre teda," súhlasil napokon. „Aj napriek môjmu pre​svedčeniu dnes večer tvoje interview odvysielame v hlavných správach."

„Vďaka, Pinkie." Vtisla mu na líce vrúcny bozk.

Nevrlo si ho zotrel a zamrmlal: „Ale mám podmienku. Nechcem byť nablízku, keď príde McKee. Nie som zvedavý na jeho reakciu."

A tak sa stalo, že keď sa prihnal do televízie ako búrka, Ka​ri sedela sama pri svojom stole. Prišla do redakcie skoro ráno a bola rozrušená i zvedavá zároveň, aký ohlas mala jej repor​táž po večernom vysielaní. Pripravovala si plány na nový deň.

Ráno o takomto čase bývalo vo WBTV len málo reporté​rov a kameramanov a väčšinou aj tak postávali okolo auto​matu na kávu. Preberala si poštu, keď zrazu zdvihla zrak a zbadala, ako sa k nej McKee rozzúrene približuje.

„Ách, dobré ráno, pán McKee. Čomu vďačím za vašu ne​čakanú návštevu?"

„Nebuďte na mňa milá, Kari. Videl som vašu reportáž vo večerných správach."

„Naozaj?"

„Som za to príšerne nahnevaný."

„Vari to poškodí váš obraz pred verejnosťou?"

Pery zovrel tak silno, až mu obeleli. „Ako ste sa dostali do Hopkinsovej izby?"

„Po schodoch."

Urobil výhražný krok smerom k nej. Zdalo sa, akoby jeho veľká postava vyplnila celý priestor. Aby sa necítila byť v ne​výhode, Kari vstala od stola. Keď sa jej pohľad stretol s Mc​Keeho očami, uvedomila si, aká miniatúrna je jej pracovňa. Stála až príliš blízko pri ňom.

„Pripustil som, aby vám vaše záludné narážky z predošlých reportáží prešli. Ó, áno. Počul som ich všetky, ale rozhodol som sa nevšímať si ich."

„Aké chvályhodné."

„Myslel som si, že skutočného profesionála unaví hrať tú nízku, hlúpu hru a začne pracovať čestne a nezaujato. Tak ako iní reportéri."

To zabralo. Karine oči merali okolo seba rozhnevané bles​ky. „Ja som skutočný profesionál. Prezentujem len to, čo vi​dím."

„Ale všetko najprv precedíte cez ten svoj nenávistný mo​zog." Hunterova reč začala naberať na hlasitosti. „Čo ste chceli dosiahnuť tým, že ste odvysielali to srdcervúce inter​view s Hopkinsom?"

„Celkom nič. Je to dobré interview. Myslím, že verejnosť by mala vidieť zlomeného muža, ktorý priznáva svoju vinu, kým vy žiadate štát, aby ho odsúdil na ten najvyšší trest."

Vyzeral, že by najradšej vzal spravodlivosť do vlastných rúk a v tej chvíli jej na mieste vykrútil krk. „Jediné, o čo vám ide, je to, aby verejnosť Hopkinsa ľutovala a aby ste mňa vykres​lili ako vražedného bratranca Adolfa Hitlera. A to všetko len preto, že ho chcem postaviť pred súd."

„Ten muž prekonal infarkt!"

„Mali by ste si trochu dôkladnejšie preštudovať lekárske správy, slečna Stewartová. Má anginu pectoris. Trpí ňou už niekolko rokov. Vo väzení mal bolesti, preto som ho dal pre​viezť do nemocnice. Som vlastne taký anjel strážny. Môžeme sa porozprávať súkromne?" Tvrdohlavo zaťala zuby a jemu sa zazdalo, že s tým nikdy nebude súhlasiť. „Nie som pre vás dosť dôveryhodný, aby sme sa porozprávali len tak, bez na​hrávania?"

„Ale áno, ste."

„Dobre, potom je všetko v poriadku." Natiahol k nej ru​ku. „Takže súkromne. Dohodnuté?"

Pozrela na vystretú ruku. Bála sa jej dotknúť. Prepadla ju taká silná predtucha, že ani nevedela, odkiaľ sa vzala, a varo​vala ju, že ak sa chytí jeho ruky, bude to mať následky. Na​pokon sa však predsa len natiahla, dvakrát mu ňou potriasla a rýchlo sa odtiahla. „Dohodnuté," povedala stroho.

„Hopkins zavraždil svoju ženu. Aj napriek tomu, ako ubiedene sa tvári a koná. Prešli už dva týždne, odkedy sa zba​vil tela..." zarazil sa. „Viete, ako sa ho zbavil, všakže?"

Oblial ju studený pot a prišlo jej na vracanie. Prikývla. „Ak je pravda to, čo píšu v novinách."

„Je to pravda. Bol som pri tom, ked vykopávali dvadsaťšesť jám na ich dvore." Kari sa nervózne zavrtela.

Hunter si zložil okuliare a strčil ich do náprsného vrecka. Musela priznať, že mal nezvyčajne krásne oči. Na jednu mi- lisekundu sa jej zazdalo, akoby sa do nich ponorila. Srdce jej šlo vyskočiť z hrude, presne ako vtedy, ked bola v jeho kan​celárii a on jej povedal, že na obrazovke vyzerá vždy tak nád​herne.

„Kde som prestal?"

„Že prešli dva týždne..."

„Oh, áno. Teda, prešli dva týždne, kým si niekto uvedo​mil, že jeho ženu dávno nevidel. Keby bol z toho naozaj ta​ký otrasený, ako vravíte, prečo už dávno neprišiel k nám a nepriznal sa hneď, ako spáchal ten hrozný zločin?"

Na Karinej tvári sa zjavil žalostný výraz. „Ja neviem, pán McKee. Možno bol ochromený a zdrvený tým, čo urobil. Vydesený. Bol predsa pod obrovským tlakom. Povedal mi, že tá žena ho tridsať rokov iba komandovala a sekírovala."

Hunter sa zasmial. „Takže vy si myslíte, že sa mám tváriť, že sa nič nestalo vždy, keď muž zabije svoju ženu preto, že ho komandovala?"

„Prosím vás, nesmejte sa mi."

Hunter v tom okamihu zvážnel. „Nesmejem sa vám. Ne​vidím totiž nič smiešne na tom, čo ste včera urobili. Vôbec tu nejde o to, či Hopkins zabil svoju manželku, alebo nie, ani o to, či je šialený, alebo má viac rozumu ako my všetci do​hromady. Ide o pokútny spôsob, akým využívate možnosti, ktoré vám ponúka vaše zamestnanie. Čo vlastne chcete, Ka​ri? Poštvať proti mne celú verejnosť?"

„Možno si to zaslúžite."

„Ale prečo? Robím si len svoju prácu. A tou je stíhanie zlo​čincov a dodržiavanie práva a zákonov tohto štátu. Prečo ma napádate na každom kroku len preto, že konám tak, ako to odo mňa očakávajú občania?"

„Nepáčia sa mi vaše metódy." Otočila sa mu chrbtom, ale Hunter ju silno zdrapol za rameno a znova ju otočil k sebe.

„A ja zas nemám rád vaše. Nemám rád, keď niekto nepo​slúcha moje príkazy, a ja som prikázal, že k Hopkinsovi ne​smie nikto vojsť. Kto vás vlastne pustil do jeho izby?"

„Pustila som sa tam sama. Nechajte ma, to bolí."

Nebola to celkom pravda. Nič ju nebolelo. Stáli tesne oproti sebe, takmer sa dotýkali a Kari bola nervózna z takej blízkosti Hunterovho tela, nehovoriac už o zvláštnej zraniteľ​nosti, ktorú pocítila vždy, keď sa jej tváre a krku dotkol jem​ný a teplý závan jeho dychu.

Pozrela na jeho prsty zakvačené do jej ramien. Hunter po​maly povoľoval stisk. Bol v rozpakoch a cítil sa trápne, lebo prejavil svoju zlosť. A Kari, aby zakryla vlastné rozpaky, si šú​chala rameno, aby v ňom vzbudila výčitky svedomia, že jej naozaj ublížil.

Pokračovala v rozhovore povýšeneckým tónom, akoby sa zhovárala s tyranom, ktorého primala k poslušnosti, ale pre istotu od neho dva kroky odstúpila. „Pred dverami nestál žiadny policajt. Tak som jednoducho vošla dnu."

Hunter sa však necítil byť porazeným. „Niekto vám dal číslo izby. Kto to bol?"

„Stále sa rozprávame neoficiálne?"

„Dočerta! Samozrejme, že nie! Hneď odtiaľto pôjdem do nemocnice a vezmem si všetok personál pekne na paškál."

„Takže potom mi je to ľúto, pán McKee. Ja nikdy, nikdy neprezrádzam svoje zdroje. Mali by ste vedieť, že je to nepí​sané pravidlo každého reportéra, ktorý si váži svoju dôvery​hodnosť a čestnosť."

Hunter sa triasol od zlosti a Kari celým telom nasávala ra​dosť z víťazstva. Mala ho presne tam, kde ho chcela mať. Cí​til poníženie i potupu a bol celkom bezbranný voči ich úto​ku na jeho telo i myseľ.

Presne tak sa ona cítila vtedy, ked obvinil Thomasa zo sprenevery.

Po chvíli si však uvedomila, že Huntcra McKeeho predsa len neporazila. Ešte nie. Urobil krok smerom k nej, až sa ich šaty navzájom dotýkali. Bol tak blízko, ako sa len dalo bez to​ho, aby sa jej dotkol. Jeho zvláštne oči sa sústredene kĺzali po Karinej tvári, zastavili sa na perách a dívali sa... a dívali. Na​pokon povedal: „Koledujete si o problémy, Kari."

Stále sa pozeral na jej ústa. Kari si zaumienila, že sa ani ne​pohne. Nedá mu predsa najavo, že jeho sústredené, skúmavé pohľady ju veľmi znepokojujú. Po dlhej chvíli to už nevy​držala a oblizla si jazykom pery. „Nebojím sa vás," vyriekla chrapľavo.

Jeden kútik úst sa mu trochu skrivil, akoby sa chcel uškr​núť. Potom sa jeho pohľad znova lenivo zatúlal k jej očiam. Keď sa stretli, zacítila silné zovretie v žalúdku.

„Ja si myslím, že áno."

Otočil sa a bez slova odišiel.

„Tentoraz si zaťal do živého."

Hunter sedel vo svojom kresle, nohy vyložené na stole. Zložil si okuliare a začal si šúchať oči. „Hej, ja viem. Zlože​nie poroty nám veru nehrá do karát."

Sedeli s Guyom Bradym nad tučnými spismi a hrubými právnickými knihami už celé hodiny. Bolo už neskoro a Hunter sa cítil unavený. Zložil si nohy zo stola a postavil sa. Natiahol ruky, poohýbal si stuhnutý chrbát a pozname​nal: „Sudca nariadil prestávku. Tak ju teda využijeme. Moh​li by sme toho chalana súdiť ako dospelého."

Od incidentu s Hopkinsom prešiel mesiac. Hopkins sa ni​kdy nedostal pred súd. Po dôkladných psychiatrických tes​toch, ktoré posudzovalo niekoľko špičkových lekárov, sudca rozhodol, že nie je mentálne spôsobilý posadiť sa na lavicu obžalovaných. Nariadil mu pobyt v štátnej nemocnici pod podmienkou, že ak ho odtiaľ niekedy prepustia, Hopkins pôjde pred súd za vraždu svojej manželky Emmy.

Aj tento prípad bol dosť háklivý. Hunter nemal na výber. Nemohol predsa pustiť vraha späť do spoločnosti.

Guy sa zamračil a pozrel na svoje načarbané poznámky. „Niektoré skupiny so sociálnym cítením rozpútajú peklo. Prečo, dočerta, musí mať iba šestnásť rokov?"

„Fyzicky má síce šestnásť," ozval sa Hunter a zatváril sa ako diablov advokát, „ale skúsenosťami má minimálne päť​desiat. Čítal si jeho spis? Je hrubší ako Kronika ľudstva. Drobné krádeže, vlámania, lúpeže, prepady, vandalizmus, prechovávanie omamných látok, nezákonné držanie zbrane. On veru nie je typický šestnásťročný stredoškolák. Už od de​viatich rokov je stále v niečom namočený. Bolo len otázkou času, kedy vykoná nejaký násilný čin. A to sa práve stalo."

„Stále sa vyhovára na sebaobranu. To sa veľmi ťažko doka​zuje."

„Áno, ale to je práca obhajcu. Myslím si, že správa súdne​ho obhliadača mŕtvol je veľké plus pre nás. Vieš si vôbec predstaviť, že ho nechcel zabiť, ked ho bodol štyridsaťtrikrát?" Hunter sa naklonil nad jedlo z bufetu, čo ležalo na sto​le a vybral si hamburger so syrom. Trochu pochybovačné si ho prezeral, potom ho odbalil a zahryzol doň. „Myslím si, že tento prípad je jasný. Vypočúval som toho chalana a preštu​doval som si všetky materiály. Ten človek nemá zábrany."

„Jeho právnik chce založiť obhajobu na tom, z akého pro​stredia pochádza. Vieš, preplnená domácnosť, nezodpovedná matka, zneužívanie chlapca opitým otcom..."

„Ty by si sa mal pridať do tábora Kari Stewartovej," pre​rušil ho Hunter tvrdo. „Ako keby som počul ju."

Guy sa zachichotal. „Tá žena ťa celkom opantala."

„Hej, a tento prípad je presne podľa jej gusta. Má v ruká​ve všetky argumenty na to, aby zo mňa znova verejne urobi​la lumpa a ničomníka. Panebože, ja len dúfam, že okrem nej už nikto iný nie je presvedčený, že sa budem radovať, ak to​ho chlapca odsúdia. Hoci, malo by sa tak stať. Za to ma predsa platia, nie?"

Strčil si ruky do vreciek a podišiel k oknu. Nočný dážď poumýval ulice mesta. Na mokrých chodníkoch sa v roz​mazaných červených a bielych stuhách odrážali svetlá áut. Obloha stále plakala, dážď sa miešal so snehom. Hunterov pohľad zablúdil z oblohy na vysielač televíznej stanice WBTV.

Je stále v práci? Asi nie. Je neskoro. Dúfal, že je už do​ma. Bolo nebezpečné jazdiť v takomto počasí a ešte k tomu v noci.

Co si, dopekla, myslel?

Nenávidela ho. Viedla svoju vlastnú kampaň, ktorej cieľom bolo urobiť z neho neschopného šaša v tom lepšom a politického manipulátora v tom horšom prípade. A on tu stojí ako idiot a rozmýšľa, či Kari náhodou nesedí za volan​tom a nejde domov po zľadovatenej ceste.

Priznaj si to, kamarát, nedokážeš ju vymazať zo svojich myš​lienok.
To bolo na tom najhoršie. Nazúrene pozeral jej reportáže v televízii, potom si šiel ľahnúť a sníval o nej erotické sny. Ne​dávalo mu to zmysel. Vždy bol mužom až nadmieru praktic​kým. Vždy uvažoval triezvo.

Dosiaľ sa mu nikdy nestalo, že by znova prehodnocoval svoj postup pri riešení nejakého prípadu. Ale keď išlo o pod​fuk s mestskými peniazmi... Chcel dostať Wynnovu hlavu len preto, lebo zatúžil po jeho vdove? Hunter málokedy spo​chybnil svoje rozhodnutie, ak ho raz urobil. Takáto sebaanalýra bola preňho niečím celkom novým.

Ale nech o tom premýšľal, kolko chcel, a z ktorej strany chcel, vždy došiel k záveru, že konal správne. Všetky jeho či​ny boli v medziach zákona, motivované jedinou túžbou - aby urobil zadosť spravodlivosti. To, že ho Kari Stewartová mohla kedykoľvek donútiť, aby o sebe zapochyboval, bol iba dôkaz toho, akú veľkú moc nad ním táto žena mala.

„Tentoraz sa mi ju podarí umlčať," povedal zrazu.

Guy vyjavenc prehltol dúšok teplej limonády. „Nasadíš Kari Stewartovej náhubok? Ako, prosím ťa?"

„Prinútim sudcu, aby zakázal kameramanom vstup do súdnej siene. Bez kamery za chrbtom je naša reportérka v podstate neškodná. Tento proces je dosť háklivý. Hovorí sa o ňom už aj v národnej televízii. Budeme mať kopec práce. Musíme zabrániť tomu, aby sa z prípadu stal cirkus."

„Tento sudca má veľmi rád publicitu, Hunter. Myslíš, že bude súhlasiť?"

Hunter sa vrátil k stolu a ponoril sa do mäkkého kresla. Nasadil si na nos okuliare a vzal do ruky ďalší spis. „Urobím všetko pre to, aby sa tak stalo."

Jeho snaha mu však nebola nič platná. Sudca Hunterovu žia​dosť odmietol. „Počkajme aspoň deň-dva a uvidíme, ako prí​pad pôjde. Ak budeme mať problémy, ako predpovedáte, prehodnotím svoje rozhodnutie."

Hunter hrešil celou cestou zo súdu, až kým neprišiel do svojej pracovne. A jeho nálada sa nezlepšila ani v nasledujúci deň, keď sa mal začať proces a prvým reportérom, ktorý mu položil otázku hneď pri vstupe do súdnej siene, bola Kari Stewartová.

„Je pravda, že ste žiadali sudcu, aby zakázal kameramanom vstup do súdnej siene?"

Kto, dočerta, boli jej informátori? Keby mal takých on sám, vykynožil by kriminalitu v denverských uliciach ako šibnutím čarovného prútika. „Je to pravda." Panebože, je nádherná. Červený rolák, čo mala na sebe, nechal vyniknúť jej žiarivej pokožke a jej vlasy vyzerali ako červený plameň.

„Prečo, pán McKee?"

„Nemám k tomu čo povedať. A teraz ma, prosím, ospravedlňte."

Šikovne obišiel hlúčik reportérov. Rozbehli sa za ním do veľkej rohovej súdnej siene a obsadili si tie najlepšie miesta. Pojednávanie sa začalo.

V ten večer samozrejme sledoval reportáž Kari Stewartovej na WBTV. Obvineného v nej zobrazila ako obeť skazeného prostredia. Divákom naservírovala jeho obrázky, ako plače na matkinom pleci, citovala jeho slová o tom, ako mu je ľúto, že bol donútený zabiť vlastného otca. Hunter vedel, o čo ide. Reportáž sa obšírne zaoberala zlým a zanedbaným prostre​dím, v ktorom obvinený vyrastal.

Keď druhý deň ráno vošiel do súdnej siene, Kari mu z la​vice poslala rozžiarený úsmev. Hunterove oči hrozivo stmavli.

Na jej veľké prekvapenie mieril priamo k nej. „Slečna Ste- wartová, pôjdete so mnou dnes na kávu? Hneď ako sa skončí pojednávanie?"

Pozvanie jej skoro vyrazilo dych. Mike, ktorý sedel vedľa nej, zarazene zízal na Huntera. „Nie, ďakujem," povedala zdvorilo. „Budem sa musieť vrátiť do redakcie a pripraviť re​portáž do večerných správ."

„Sľubujem, že vás nezdržím."

Naliehanie v jeho hlase ju prinútilo prehodnotiť svoje odmietnutie. Ona sa predsa nevzdávala. Nikdy. „Tak dobre. Kde?"

„Kaviareň Ship Tavern v Brown Palace. Vyhovuje?"

Znova ju prekvapil a ona dúfala, že to na sebe nedala znať. „Pätnásť minút po skončení pojednávania som tam." Odme​rane prikývol a odišiel.

„Čo to má všetko znamenať?" precedil ešte Mike pomedzi zuby, kým si sudca konečne zasadol do kresla.

„Nemám potuchy," zašepkala Kari. „Ale ani za svet si to nenechám ujsť." 
Šiesta  KAPITOLA
Hala hotela Brown Palace, dominanty Denveru, bola Kariným obľúbeným miestom. Vždy mala pocit, že ju to miesto omotalo ako veľký, pohodlný, teplý šál. Vitrážový strop skrý​val niekoľko príbehov a do haly prepúšťal také jemné svetlo, až sa človeku niekedy zazdalo, že sa premenila na útulný vik​toriánsky salón. Obloženie stien dýchalo patinou vekov a mosadzné kovanie nábytku bolo naleštené ako zrkadlo. Pal​my vo veľkých kvetináčoch nádherne kvitli a mäkučké po​hovky priam volali návštevníkov, aby si na nich trochu poleňošili. Všetko bolo také upokojujúce, veľmi decentné, až to v človeku vyvolávalo pocit, že musí šepkať, aby nijako nena​rušil túto zvláštnu, pokojnú atmosféru.

Z haly viedli schody dolu do baru menom Ship Tavern, kto​rý však nebol obyčajným barom. Tiež poskytoval útulné, po​hodlné a intímne prostredie ako hala. V tom čase tam nebýva​lo veľa ľudí. Obedňajšia špička pominula. Kari sa cítila trochu rozpačito, ked vstupovala do jeho tlmeného svetla v popo​ludňajších hodinách. Pri nalakovanom barovom pulte znude​ne sedelo pár mužov, pravdepodobne podnikateľov, ktorí ne​boli z Denveru. Len čo sa rozhliadla, zaregistrovala Huntera pri jednom zo samostatne stojacich stolov. Zamierila k nemu, snažiac sa nevšímať si veľavýznamné pohľady ostatných.

Hunter vstal a počkal, kým sa posadí do kresla oproti. „Som rád, že ste prišli. Nie ste hladná?"

„Nie, ďakujem. Ale dám si niečo na pitie."

„A čo by to malo byť?"

Čašník v strohom čiernom obleku akoby sa v tej chvíli vy​noril z neznáma. „Jeden perrier a citronádu," rozkázala si Ka​ri a usmiala sa.

„Dobrý deň, slečna Stewartová," povedal čašník oficiálne.

„Vy ma poznáte?"

„Z televízie. Je mi veľkou cťou obslúžiť vás. Smiem podo​tknúť, že naživo vyzeráte ešte krajšie a príťažlivejšie ako v te​levízii?"

„To teda smiete. Ďakujem."

Obrátil sa na Huntera a zjavne očakával, že spozná ďalšiu celebritu. „Ja som Nikto," ozval sa Hunter a uškrnul sa. „A dám si čiernu kávu."

„Áno, pane."

Hunter mal na tvári úsmev, aj keď sa otočil ku Kari. Dnes nemal okuliare a ona si nemohla nevšimnúť, že vrásky okolo očí sa mu vždy zbehli do kútika, kde vytvorili malé slniečka, keď sa usmial. Vyzeral veľmi dobre.

„Takže? Poviete mi prečo ste si na stretnutie vybrali práve toto miesto?"

„Lebo ho mám rád," odvetil jednoducho.

„Aj ja to tu mám rada, ale nemyslím, že by sa hodilo na ta​kéto... takéto... No, zabudnite na to," mávla rukou.

„No tak, len dopovedzte. Že by sa hodilo na takéto..."

„Takéto stretnutie. Viete, čo si môžu tí chlapi pri bare po​myslieť?"

Obzrel sa ponad plece, potom sa pohľadom vrátil ku Ka​ri. Oprel sa o lakte a naklonil sa k nej, aby ju lepšie počul, le​bo skoro šepkala. „No, čítanie myšlienok nie je práve môj odbor. Tak čo si teda podľa vás myslia?"

Nemala rada tento škodoradostný, provokačný tón. „Buď si myslia, že som štetka a dohadujem sa s vami na cene, ale​bo že som vaša tajná milenka, s ktorou sa ukrývate pred prí​padnými známymi."

Hunterov pohľad sa na chvíľu vpil do jej očí. Potom sa znova obzrel. „Naozaj? Že im nie je hanba!"

„Odchádzam."

„Počkajte." Rýchlym pohybom ju ponad stôl chytil za ru​ku. Bol šarmantný, prívetivý a vtipný. Nechcela, aby bol ta​ký práve k nej. Chcela, aby sa správal ako vypočítavý oportunista, ktorého poznala. „Musím sa vrátiť do práce, pán McKee."

„Čo si o mne vlastne myslíte? Že som toto miesto vybral zámerne, aby ste sa tu cítili nepríjemne?"

„Napadlo mi to," povedala popravde.

„Dopekla!" nezdržal sa. Pustil jej ruky tak prudko, až si mys​lela, že ju odstrčí. „Ja už neviem, čo by som mal urobiť. Chcel som, aby sme sa stretli tu, lebo je tu súkromie. Vedel som, že sa so mnou nebudete chcieť stretnúť v niektorej kaviarni blízko pri súde. Sú vždy plné ľudí, ktorí nás oboch poznajú."

Už ju nezadržiaval, mohla voľne vstať a odísť, ale ona len sedela a zízala naňho ponad károvaný obrus. V očiach mu vi​dela, že jeho podráždenie je skutočne nefalšované.

Práve v tú napätú chvíľu sa znova zjavil čašník a priniesol im objednané nápoje. Položil ich na stôl a bez slova sa vzdia​lil. Kari srkala limonádu a vyburcovala všetky svoje zmysly do pozoru. Dôsledne sa vyhýbala téme, kvôli ktorej sa hneď po príchode pohádali. On bol teraz ten urazený a ukrivdený a ona vyzerala ako nevychovaný fagan. Rýchlo sa pokúsila zmeniť tému.

„Prečo ste sa vlastne chceli so mnou stretnúť?"

Hunter sa snažil vyhnúť tejto téme tak dlho, ako sa len dalo. Veď kedy bude mať ešte šancu sedieť s ňou niekde osa​mote, mať ju blízko pri sebe, pozerať sa na ňu? Znova ju donútil proti nemu bojovať, ale svoju taktiku musel zmeniť veľmi rýchlo, lebo chýbalo málo a bola by odišla. Bez toho, aby si vypočula, čo jej chcel povedať. „Je vám niečo?"

Kari odpovedala jemným, prekvapeným smiechom. „Čo by mi malo byť? Som v poriadku. Prečo sa pýtate?"

„Viete, nemôžem zabudnúť, ako ubiedené ste vyzerali v ten večer, keď som vás prišiel navštíviť domov. Už ste sa cel​kom zotavili z..."

„Myslíte z potratu?" Zatrpknutosti v tóne tej otázky cel​kom rozumel. „Áno, fyzicky som sa zotavila. Ale moje city potrebujú ešte veľa času."

Prečo je taká skúpa na to, čo cíti, a šetrí jeho svedomie? Prispel k jej fyzickej i psychickej traume, hoci ani ona sama nemohla odprisahať, že práve on bol jedinou príčinou, že prišla o svoje dieťa.

Hunter v duchu nehanebne zaklial. Vari budú jeho po​city viny trvať večne? Rozum mu hovoril, že nič, čo uro​bil, nemohlo spôsobiť Karin potrat. Aspoň nie priamo. Ale vždy, ked o tom všetkom premýšľal, žalúdok mu zvierala chladná ruka výčitiek. Tá téma mala dnes zostať nedotknu​tá, ale Huntera trápila ako boľavý zub. Musel sa Kari na to opýtať, aby vedel, či je jej bolesť stále taká veľká ako vtedy.

„Vedel o dieťati váš manžel?"

„Nie, zistila som, že som v druhom stave, až niekoľko týž​dňov po Thomasovej... smrti."

Pravdepodobne otehotnela počas jednej z posledných no​cí, čo spolu strávili. Obrovská vlna žiarlivosti zaplavila celé Hunterovo vnútro ako smrteľný jed. Bolo to hlúpe a úplne iracionálne. Ale nemohol si pomôcť. Deň i noc ho zožierala predstava, že Kari sa miluje s iným mužom, hoc aj so svojím manželom.

Kari sa zrazu spamätala. Rozhovor bol príliš osobný na to, že tu sedela s cudzím človekom. Vlastne, bol jej naozaj cudzí? Prečo mala vždy pocit, že vie, čo si Hunter myslí?

Možno to bolo preto, ako sústredene, priam prenikavo sa na ňu niekedy pozeral. Presne ako teraz. Cítila sa nesvoja. Odsunula pohár s nedopitou limonádou. „Pán McKee, ce​ním si váš záujem o moje zdravie, ale nemyslím, že práve to​to bol dôvod nášho stretnutia."

Jej sarkazmus ho dráždil. Ako môže byť taká nepriateľská, keď jediné, na čo dokáže za posledné mesiace myslieť, je to, ako veľmi ju chce? A čo také hrozné by sa stalo, keby naozaj boli milencami, ktorí si prišli posedieť predtým, ako sa po​berú hore do izby a budú sa milovať, až kým slnko nezasvieti na nový deň?

Ach, ale to je už iný príbeh. Nebola by taká zamračená, naopak, usmievala by sa tým svojím mäkkým, pekným ús​mevom ženy, ktorá vie, že jej milenec umiera túžbou po nej. Sedeli by tesne vedľa seba, túlili by sa jeden k druhému, vy​mieňali by si nenásytné i nežné bozky. Možno, iba možno by jej ruka hladkala jeho stehno až k... Možno, iba možno by sa opakom ruky naoko náhodne dotkol jej pŕs. Zahrala by pre​kvapenie nad jeho smelosťou, samopašne by ju odtiahla, ale jej oči by horeli narastajúcou túžbou.

O čo sa to vlastne snaží? Vari sa chce zblázniť? Ale, Bože, chcel by sa do nej ponoriť. Čo najhlbšie. Rád by vedel, čo by urobila, keby ju vzal do náručia, pobozkal na zaryto stisnuté pery a bozkával až dovtedy, kým by ich neotvorila a sama mu nevyšla v ústrety hladným jazykom.

S najväčšou pravdepodobnosťou by ho zabila, pomyslel si smutne a prinútil svoje myšlienky vrátiť sa do reality.

„Máte pravdu," ozval sa napokon s napätím v hlase. „Ne​pozval som vás sem preto, aby sme hovorili o vašom zdraví. Chcem, aby sme zakopali vojnovú sekeru."

Zažmurkala. „Čo prosím?"

„Ved viete, o čom hovorím."

„Obávam sa, že nie," odvetila chladne.

„Dočerta, viete to veľmi dobre." Natiahol ruky na stôl a znova sa nahol dopredu. „Viem, prečo ma nemáte rada. Je mi to veľmi ľúto, ale musím to akceptovať. Ale tentoraz ste zašli priďaleko. Vaše konanie možno hodnotiť ako prekážku kolesám spravodlivosti."

„Kolesám spravodlivosti. Kde ste, prosím vás, prišli na ta​kú frázu? Perry Mason sa vracia?"

Snažil sa, aby jeho reč vyznela prísne, a nakoniec vyzeral ako hlupák, čo rozpráva otrepané frázy. Nová taktika: bude sa odvolávať na jej zdravý rozum. „Vyhlasujete, že všetky vaše reportáže sú nezaujaté."

„To teda sú."

„Vy nazývate srdcervúce interview s matkou obžalovaného vraha nezaujatou reportážou?"

„Nevyvodila som žiadne závery."

„Ani ste nemuseli. Diváci si ich vyvodili sami. Len ste za​budli spomenúť, že matka celé roky stála so založenými ru​kami a dívala sa, ako otec mláti syna, až sa z neho stalo to, čím je dnes. Nespýtali ste sa jej, prečo nevyhľadala pomoc v psychologickej poradni, keď sa otec pokúsil chlapca znásil​niť. Mal vtedy iba dvanásť rokov."

Vedela, že má pravdu, ale nemohla to priznať. Ani pred se​bou, nieto ešte pred ním. „O tom nič neviem."

„A ani ste sa nepokúsili zistiť si fakty."

„Nepotrebujem, aby mi niekto hovoril, ako mám robiť svoju prácu!"

„Presne o to mi ide. Ja nie som kritikom vašej práce, pre​to, prosím, prestaňte vy kritizovať moju." Ich nahnevané hla​sy naberali na intenzite. Obaja si to naraz uvedomili a trochu ustrašene pozreli smerom k mužom pri bare. Jeden z nich žmurkol na Huntera a pozdravil ho pohárom plným whisky so sódou.

Hunter pozrel na Kari. Posledná vec, ktorú si prial, bola hádka s ňou. Túžil si zaboriť ruky do plavej masy jej nádher​ných vlasov a jemne jej ohryzkávať ušný lalôčik.

„Vaši kolegova budú asi zúriť, ak sudca zakáže kamery v súdnej sieni, však?" poznamenal ticho.

„Budete sa za to zasadzovať, ak vás neopíšem ako spravod​livého a čestného rytiera v lesklej zbroji?" odpovedala mu otázkou.

Vzdychol si. Je to ťažký boj. „Urobím to, ak budete naďa​lej robiť z kriminálnikov obete. A je jedno, či to budete robiť otvorene alebo skryto."

„Asi ste si už všimli, že televízia je vizuálne médium. Bez kamery teda niet príbehu."

Hunterove ústa sa roztiahli do pomalého a veľmi šarmant​ného úsmevu. „Presne tak."

Kari trochu podráždene otočila hlavu iným smerom. Tým​to sa vlastne priznával, že urobí všetko pre to, aby jej doká​zal, že je úplne zbytočná. „Už ste raz chceli, aby zakázali púšťať dnu kamery. Sudca to ale odmietol."

„Myslím, že tentoraz ma poslúchne. Ak sa médiá dostanú príliš ďaleko, obhajoba môže spustiť krik pre marenie súdne​ho riadenia. Nemyslím, že sudca bude ochotný kvôli formál​nej chybe prepustiť vraha."

Kari zdrapia svoju kabelku. „Ani ja nechcem, aby sa po uliciach potulovali vrahovia, pán McKee!" skríkla a vyskoči​la. Hunter urobil to isté.

„Takže sľubujete, že už nebudete vyrušovať v súdnej sieni?"

„Vyrušujem vás?"

Zaklonila hlavu a pozrela zdola na Huntera.

Nechcela flirtovať, jej cieľom bolo vmiesť mu do tváre uštipačné slová. Ale spôsob, akým sa pohľadom vpil do jej očí, vniesol do Kariných slov celkom iný význam. Dala by všetko za to, aby ich mohla vziať späť.

„Áno, vyrušujete ma."

Oveľa znepokojujúcejší než podmanivé oči bol jeho hlas. Hlboký a mocný, zastretý a intímny. Hoci sa vôbec nedotý​kali, cítila, ako ten hlas preniká jej šatami a opantáva celé jej telo.

„Musím sa vrátiť do práce," vyhŕkla rýchlo a pýtala sa sa​mej seba, prečo sa jej odrazu tak zle dýcha. „Nič vám nesľu​bujem, ale ďakujem za drink."

Hunter sa díval, ako odchádza, a premýšľal, či jeho se​mienko padlo na úrodnú pôdu. Kari bola strašne tvrdý oriešok.

A on po nej strašne túžil.

Kari sedela v strižni a spytovala si svedomie. Už druhýkrát si prezerala ešte nezostrihanú pásku so záznamom, ktorý pre ňu nakrútil Mike. Pri reportáži je najdôležitejšie, aký má hlas. Nejde ani tak o to, čo povie, ale ako to povie.

Či sa jej to páčilo, alebo nie, Hunter McKee zatlačil na správne miesto, a donútil ju tak, aby sa na chvíľu zastavila a popremýšlala, čo to vlastne robí. Nemala by stavať na osob​ných pocitoch voči nemu. Nemali by jej diktovať, ako má ro​biť svoje reportáže.

Lebo kam to všetko povedie? Čo tým získa? Možno len opovrhnutie a neúctu ostatných členov novinárskej obce. Ľu​dia z tejto brandže si ju vysoko cenili. Stála jej pomsta McKeemu za to, aby riskovala svoju reputáciu výbornej repor​térky? A čo bolo ešte dôležitejšie, čo priniesla táto pomsta jej, ako človeku? Vedela, že otec by nikdy neschvaľoval jej posto​je a pocity voči McKeemu. Veď aj Pinkie bol sklamaný a ni​jako to pred ňou nezakrýval. Mali všetci naokolo pravdu a ona sa mýlila? Vari toho muža mylne hodnotila?

Keď sa na celú vec pozrela objektívne, neberúc do úvahy osobné pocity, predpokladala, že McKee robí iba to, čo od neho vyžaduje práca a funkcia, ktorú teraz zastáva. Stále však bola presvedčená, že je to obyčajný lotor. Nepáčil sa jej spô​sob, akým zaobchádzal s dôkazmi voči Thomasovi, a ani spô​sob, akým sa ju snažil dostať zo súdnej siene. A vôbec, ne​páčilo sa jej, ako sa s ňou zhovára, ako sa na ňu pozerá a čo sama cíti, keď ju prebodne svojimi neodolateľnými očami.

Ale, a to bolo to rozhodujúce ale, ona je predsa známa te​levízna reportérka. Jej reputácia bola v stávke presne tak ako jeho. Tak čo iné jej zostáva, ako robiť nezaujaté reportáže?

O hodinu neskôr, keď bola s novou reportážou konečne spo​kojná, odovzdala ju producentovi, pripravenú priamo do vy​sielania. Potom si pobalila veci a pobrala sa domov. V srdci sa jej po dlhom čase rozhostil pokoj a bezstarostnosť. Existova​lo len jedno jediné slovo, ktoré dokázalo opísať Karin dušev​ný stav. Úľava. McKee sa určite poteší, že mu viac nebude dý​chať na krk, ale Kari mala väčší dôvod na radosť — zbavila sa nutkania znemožniť a potom zničiť Huntera McKeeho.

Hunter nedočkavo zasadol pred televízor, len čo sa začali večerné správy. Keď uviedli Karinu reportáž zo súdu, zatajil dych. Znova sa nadýchol až vtedy, keď sa reportáž skončila. Používala iba holé fakty a jej negatívny postoj voči nemu sa značne zmiernil.

Vďaka Bohu, pomyslel si. Mali to za sebou. Už sa jej viac nebude musieť báť.

Ked na ďalší deň vstúpil do súdnej siene, jeho oči blesko​vo mapovali situáciu, až kým ju nenašiel. Nedávala pokyny svojmu kameramanovi, ani nerobila okolo seba taký rozruch ako zvyčajne.

Dnes sedela ticho, na kolenách mala položený poznámko​vý blok. Kameraman jej niečo pošepkal. Muselo to byť vtip​né, lebo Kari si prehodila záplavu vlasov na chrbát a spon​tánne sa zasmiala.

Hunterove bedrá hneď zareagovali na ten hrdelný smiech. Keď prechádzal popri uličke, v ktorej sedela, pozrel sa dolu a letmým pohľadom zachytil jej nohu v hladkej hodvábnej pančuche. Mala na sebe zelené, veľmi cudné šaty, v ktorých vyzerala veľmi sexy. O chvíľu sa lakťom oprela o operadlo sto​ličky a cez plece sa rozprávala s iným reportérom. Takto z profilu si mohol úplne detailne prezrieť jej hrud.

Rozložil si veci na stole určenom pre obžalobu a napravil si hodinky podľa velkých nástenných hodín, ktoré viseli vza​du v súdnej miestnosti. V skutočnosti jeho hodinky nikdy nemeškali, ani nebežali dopredu, ale dali mu zámienku na to, aby sa bez akéhokoľvek podozrenia mohol otočiť. Oči sa im stretli, akoby sa na tom boli vopred dohodli.

V Karinom pohľade sa zračilo očakávanie a on vedel, že sa ho bez slov pýta, či videl včerajšie správy na WBTV. Odvrá​til zrak od jej tváre, odmerane prikývol a vrátil sa k svojim ve​ciam.

Dočerta! Zahrešil v duchu. Mal pred sebou jeden z najťažších prípadov v živote a celá jeho myseľ sa zaoberala tým, ako zakryje svoju tvrdnúcu mužnosť, ktorá sa mu po​maly, ale isto dvíhala v nohaviciach.

Toto pubertálne pobláznenie sa musí skončiť. Okrem to​ho, že sa cítil nepríjemne a trápne, bolo to aj nebezpečné. Kým sa Kari Stewartová správala nepriateľsky a protivné, bol si celkom istý, že svojim emóciám nepodľahne. Ale táto poddajná Kari, tá, ktorá sa naňho jemne usmiala, bola hroz​bou, s ktorou nedokázal bojovať. Ak sa naňho bude stále po​zerať tak, ako teraz, nebude schopný sústrediť sa na úlohu, ktorá ho čaká. Na úlohu, na ktorej dnes stojí celá jeho ka​riéra.

Len čo sudca vošiel do miestnosti, Hunter vyskočil na rovné nohy. „Vaša ctihodnosť," povedal zdvorilo. „Žiadam, aby sa súdna sieň vyčistila od všetkých rušivých momentov, vrátane tých, ktoré spôsobujú zapnuté televízne kamery."

Kari neveriacky zalapala po dychu. „Ten sviniar!“ zasipela popod nos. Nechala sa obalamutiť jeho odporným pokrytec​tvom. Znova jej dokázal, že je len chladnokrvný a manipulatívny ničomník.

Pinkie si pozrel Karinu reportáž na jednom z monitorov v redakcii spravodajstva a potom si chytil koreň nosa do dvoch prstov. „Tentoraz si to prepískla, srdiečko."

Po dlhej rozprave, ktorá sa v súdnej sieni spustila hneď po McKeeho žiadosti, sudca napokon rozhodol v jeho prospech. Napriek hnevu všetkých televíznych reportérov museli kame​ry opustiť sieň. Ako odpoved na tento incident Karina re​portáž jasne narážala na to, že zákaz kamier bol iba snahou McKeeho strany držať verejnosť v nevedomosti a zakryť tak vlastné politické machinácie.

„Nebolo to urážlivé."

„Tak to si na omyle." Pinkie si obliekol ufúľané polyesterové sako. „Už som z toho unavený, Kari."

„Z čoho?"

„Z tej tvojej detinskej hry."

„Ja sa nehrám, Pinkie."

„Volaj to, ako chceš, ale je to neprofesionálne a zaváňa to fušerčinou, na ktorú som nikdy nemal žalúdok."

Od verného priateľa a spoľahlivého spojenca Pinkieho tie​to slová veľmi boleli. „Mrzí ma, že to vnímaš takto."

„Aj mňa." Podišiel k dverám. „Cítim sa pod psa. Je mi tak zle, že asi požiadam Bonnie, aby si šla so mnou vypiť," pove​dal a odšuchtal sa preč.

Kari sa nikdy v živote necítila tak osamelo. V aute po ces​te domov rozmýšľala, prečo necíti radosť. Prečo sa jej zdá, že zasa upadá do depresie? Znova porazila McKeeho, ale kedze to víťazstvo nemala s kým osláviť, netešilo ju.

Otvorila dvere do svojho bytu a vošla dnu. Jediným ply​nulým pohybom rozsvietila a hodila kabelku na gauč. Zrazu sa nečakane zasekla.

V kresle na dnihom konci izby sedel Hunter McKee. Jeho machovo zelené oči žiarili spokojnosťou. Celkom poľahky dostal svoju korisť.

Kabát mal prehodený cez operadlo gauča. Vestu a dva gombíky na košeli mal porozopínané, kravatu uvoľnenú a ru​kávy vyhrnuté až k lakťom. Jeho pohodlná skrčená pozícia naznačovala, že čaká už dosť dlho. V ruke držal pohár s nedopitou whisky. Vlasy mal rozstrapatené ako malý chlapec, ktorý celý deň behal po vonku.

Vstal z kresla a očami celý čas visel na Karinej tvári. Dopil posledný dúšok nápoja a puntičkársky odložil pohár na ser​vírovací stolík. Šikovne ho obišiel a podišiel k nej.

„Ako ste sa sem dostali?" Zalapala po dychu. Zrazu dosta​la strach. Desila ju jeho pevne zaťatá sánka a zastrašujúca veľ​kosť jeho tela. Cítila z neho vôňu mužského hnevu, ktorý v ňom vzplanul, a zdalo sa, že tak rýchlo nezhasne.

„V St. Louis som sa špecializoval na kriminológiu."

„Ale bezpečnostný systém..."

„Vypol som ho."

„Takže je to ten typ, ktorý zvládne aj malé dieťa?"

„No, v skutočnosti je to veľmi dômyselný systém."

„Ale vám sa ho podarilo vypnúť."

„Áno, ale inak znova funguje."

Vtedy už stál tesne pri nej. Príliš tesne. Cítila teplo jeho te​la, tvár a krk jej ovieval jeho teplý dych s vôňou whisky zmiešaný s citrusovým nádychom pánskeho parfumu. Srdce sa jej prudko rozbúchalo.

„Čo chcete, pán McKee?"

„Nezdá sa vám to trochu formálne? Skúste sa pri​nútiť povedať moje meno. Povedzte ho." Precedil tieto nahnevané slová cez zaťaté zuby a Kari kúsok cúvla. Ešte nikdy nevidela takého nazúreného muža. Zbadala, ako mu v žilách na sluchách pulzuje krv. Povedal, že sa špecializo​val na kriminológiu. Takže s najväčšou pravdepodobnosťou vedel, ako spáchať dokonalý zločin, vraždu, ktorá nemá páru.

V skutočnosti sa však nebála toho, že by jej ublížil fyzicky. Hrozilo jej od neho nebezpečenstvo, ktoré bolo pre ňu cel​kom nové.

„Povedzte moje meno, Kari," šepkal a urobil krok smerom k nej.

„Nie."

Trochu drsne vzal jej tvár do dlaní a otočil ju k sebe. Pal​com jej prešiel po dolnej pere. „Povedz to."

Svoj rozkaz vyslovil jemne, ale v tóne hlasu zachytila cveng tvrdej ocele. Divý lesk jeho očí a sila palca na jej perách ten​to zvuk ešte znásobovali.

„Hunter," zašepkala bojazlivo.

„Znova."
„Hunter," zopakovala. Oči mal prilepené na perách, ktoré vyslovovali jeho meno. Nepríjemne dlho jej držal hlavu v zo​vretí, až ju napokon pustil a odstúpil od nej.

S Kari sa zakrútil celý svet. Bola znechutená sama zo se​ba, že sa vzdala pred jeho panovačnou vôľou, ale súčasne nechcela, aby vedel, že má na ňu istý vplyv. „Povedala som vaše meno. Dúfam, že je to všetko, čo ste odo mňa chceli."

„Nie, chcel som vás ešte nakopať do zadku." Dal si obe ru​ky v bok. „Pre tú dnešnú reportáž. Ste na seba hrdá?"

„To teda som. Hlavne kvôli tomu triku, čo ste na mňa narafičili."

„Triku? Neviem, o čom hovoríte."

Jeho nevinný výraz ju privádzal do šialenstva. „Uverila som vám, že ak zmiernim svoje reportáže, povolíte vstup ka​mier do súdnej siene."

„Ale kamery predsa nemali s naším včerajším rozhovorom nič spoločné."

„Nemali? Vari ste ich nechceli odstrániť len a len kvôli mne?

„Chcel. Ale pre celkom iný dôvod, ako si myslíte."

„Existuje vari ešte nejaký iný dôvod?"

Pretože som z teba nadržaný! — chcelo sa mu skríknuť. Na​miesto toho zvalil všetku vinu na ňu. „Vyjasnime si to teda raz a navždy. Celé mesiace sa mi mstíte len preto, že som zis​til, že vás manžel mal prsty v afére s mestskými peniazmi. A pritom to nebola moja vina, že som to zistil."

„Bol nevinný."

„Tak to teda nie. A poviem vám, že toto bola len jedna po​chybná záležitosť, s ktorou mal niečo spoločné."

Kari zavrela oči a zhlboka sa nadýchla. „Ja viem, prečo ste ho zdiskreditovali spolu s ostatnými."

„On sa zdiskreditoval sám."

„Pretože nesúhlasil s vaším vymenovaním do funkcie štát​neho žalobcu."

Táto nečakaná poznámka ho trochu vyprovokovala. Otvo​ril ústa, akoby chcel niečo povedať, ale z hrdla sa mu nevydral ani hlások. Chvíľu trvalo, kým sa spamätal, a potom sa spýtal: „Kto vám to povedal?"

„Silas Barnes," odvetila triumfálne.

Ona sa o ňom rozprávala s bývalým štátnym zástupcom? „Kedy?"

„Zavolala som mu hneď po našom prvom stretnutí. Ne​verila som vašim obvineniam a nedôverovala som čistote vašich motívov. Sám ste povedali, že ste sem prišli zo St. Louis, lebo tam ste nemali šancu dostať sa do vyššej funkcie. Hneď som si pomyslela, že potrebujete na seba upozorniť, a tak ste využili Thomasa ako odrazový mostík. Preto som zavolala pánu Barnesovi, aby som sa ho spýtala, čo si o vás myslí."

„A?"

„Ach, vy ste jeho miláčik. Povedal, že keby preňho praco​vala celá armáda mladých právnikov, aj tak by ste boli jedi​ný, koho by si vybral na svoje miesto. Ale..." zodvihla ruku, lebo sa ju pokúsil prerušiť, „...povedal mi aj to, že Tho​mas vaše menovanie neschvaľoval. Samozrejme, že sme sa o celej veci bavili súkromne. Ale Thomas sa všade nechával počuť, že ste až nebezpečne ambiciózny."

Hunter pokrútil hlavou a vošiel si rukou do vlasov. „Fajn, ak si myslíte, že som sa Wynnovi mstil za to, že ma nemal rád, tak sa veľmi mýlite. Nikdy som o tom totiž nevedel."

Kari sa výsmešne zasmiala. „Dúfam, že si nemyslíte, že vám to uverím."

„Nie, nemyslím," reagoval ostro. „Ste presvedčená, že Thomas Wynne bol svätý, ale na celú vec sa dívate cez ružo​vé okuliare. Keď ste sa rozprávali s Barnesom, hovorili ste aj o obvineniach, ktoré som proti Wynnovi vzniesol?"

Povýšené pohodila hlavou. „Samozrejme, že vám chytil stranu."

„Panebože!" vykríkol bezradne a plesol sa dlaňami po steh​nách. „Pravdu máte rovno pred nosom a vy ju stále odmieta​te prijať. Nie ja, ale váš manžel bol kriminálnik."

Kari sa roztriasla od záchvatu zúrivosti. „Bože, ako vás nenávidím, vy prešibaný..."

„Som bystrý."

„A manipulatívny."

„Vyťažím pre seba z každej situácie."

„A ambiciózny."

„Ambicióznosť nie je zločin."

„Ste krvilačný prokurátor."

„A vy ste pomstychtivá potvora."

„Robím si len svoju prácu!"

„Ja tiež!"

V rozrušení ani nezbadal, že sa jej dotýka, až kým necítil jej telo na svojom. Pozrel dolu a cez červenú hmlu zúrivosti si uvedomil, že jej oboma rukami mliaždi plecia.

A zrazu ju cítil. Celú. Prsia sa jej dvíhali na jeho hrudi, bruchom tlačila na jeho mužnosť, stehná sa tisli k jeho no​hám.

Takáto nahnevaná vyzerala krajšie ako kedykoľvek pred​tým. V prítmí izby jej oči vyzerali ešte väčšie a zelenšie ako v skutočnosti. Prudko dýchala, zadržiavala slzy a pery mala pootvorené.

Hunter sa bez rozmýšľania naklonil a zmocnil sa ich, objal ju a pritiahol bližšie, až kým sa jej štíhla postava celkom nepritlačila k jeho telu.

Bozkával ju na pery, až kým ich neuvoľnila. Vtedy začal ja​zykom preskúmavať jej dokonalé zuby. Kari pobúrené zaskuvíňala. Hunter ju však stále tvrdo a vášnivo bozkával. Nako​niec musela otvoriť ústa, aby sa nadýchla. V tom momente zacítila jeho jazyk v ústach.

Bolo to zneužitie. Bola to krutosť. Bolo to úžasné. Jazy​kom stále vnikal do jej úst, až kým nepocítil, ako jej odpor oslabol a telo sa stávalo prístupnejším a poddajnejším.

Spočiatku bola Kari taká omráčená, že sa nemohla ani poh​núť. A ked sa začala brániť, rýchlo zistila, že silou nemá pro​ti nemu šancu. Ako ju len mohol takto uraziť? Ona ho pred​sa nenávidí. A čo bolo najhoršie, začala nenávidieť aj seba.

Preto, lebo sa jej jeho bozk páčil.

Môže ho obviniť z brutality, keď jeho jemné ústa zmierni​li počiatočný prudký útok? Ich pery spolu stále splývali, ale jeho jazyk už nebol dobyvačný a drsný. Naopak, bol nádher​ne zamatový a zmyselný. Jeho útoky neboli viac mučivé. A Karino telo sa pomaly, sladko poddávalo.

Celkom podvedome sa jej ruky obkrútili okolo Hunterovho pása. Keď jej k bruchu pritlačil svoju tvrdú, vztýčenú mužnosť, Kari si uvedomila, že je vlhká. Až bolestne po ňom zatúžila. Prsia mala plné a vzrušené. V tej chvíli si nepriala nič iné, len aby jeho ústa láskali jej vztýčené bradavky.

Ešte raz ju pobozkal, pohral sa s jej jazykom a pritlačil si jej brucho k bokom. Potom ju odrazu pustil. Ústami jej stá​le na pery vtískal nádherné bozky a napokon sa odtiahol a ustúpil o krok vzad. Stál celkom nepohnuto a díval sa na ňu. Jediné, po čom Kari túžila, bolo, aby sa v tej chvíli moh​la rozplynúť vo vzduchu ako ranná hmla. Ona na jeho boz​ky nereagovala. Nereagovala! - kričalo jej svedomie. Bola však presvedčená, že on si myslí opak. Preto mala strach po​zrieť mu do očí. Napokon však predsa len zdvihla zrak.

„Čo najhoršie som vám urobil, Kari? Ze som zdiskredito​val Thomasa? Že mám svoj podiel na vašom potrate? Alebo že vás chcem? Či to, že som vás donútil, aby ste po mne zno​va zatúžili?"

Vzal si z gauča sako, prešiel k dverám a ešte raz sa otočil. „Som si istý, že neprejde ani týždeň a vy si budete musieť pri​znať ten pravý dôvod, prečo ma tak nenávidíte."

Stlačil kľučku a odišiel.

Len čo Hunter vošiel do svojho bytu, bežal k telefónu. Tak dlho mlčal a ukrýval svoje city. Ale dnes večer pobozkal, na​ozaj pobozkal Kari Stewartovú. Celkom to zmenilo jeho myslenie. Vytočil medzimestský hovor a po troch zvoneniach to niekto zdvihol. „Ahoj, Pam, tu je Hunter. Bol som veľmi tvrdohlavý, ale už som sa rozhodol. Podpíšem ti ten rozvod."

siedma  KAPITOLA
Povedal si, že volebný deň presedí doma. Nejako sa necítil vo svojej koži. Hunter bol celkom normálny, zdravý a energický Američan, ale dával prednosť samote pred hlučnou spoloč​nosťou. Radšej si pozrel večerné správy, než by sa mal vybrať na nejaký snobský večierok.

Sedel pred televízorom ako úchylák v obscénnom filme a fascinovane na ňu pozeral. Teraz mu už všetko na nej bolo dôverne známe, či už jej spôsob vyjadrovania, výraz tváre ale​bo pohyby. Nech by bol kdekoľvek, vôňu jej vlasov by rozo​znal na sto míľ. Ešte stále cítil na rukách hebkosť jej pokožky. Vedel, ako chutia jej pery. Chcel ju.

Ale ona, ako sama povedala, ho nenávidela.

Aké by to bolo, keby sa boli stretli za celkom iných okol​ností? Čo by sa stalo, keby ju bol stretol dva roky po Wynnovej smrti? Alebo keby žiadny Wynne neexistoval? To by bolo ešte lepšie. Určite by voči sebe prechovávali velké sympatie. Veď v predstavách je všetko možné, však?

Párkrát by ju pozval na večeru. Zhovárali by sa o svojej práci, o politike, o filmoch a knihách. Povedal by jej všetky vtipy, ktoré si pamätal, a ona by ho považovala za nesmierne zábavného muža. Postupne by zisťovali, že majú veľa vecí spoločných.

Potom by ho zas ona pozvala večer na šálku čaju. Zvodne by sa usmievala a keby ju vzal do náručia, nebránila by sa. Ochotne by pootvorila pery a nevedela by sa nabažiť jeho bozkov, túžila by po jeho láskaní.

„Myslím, že by som mal byť k tebe úprimný. Bol som že​natý."

„Prosím?" spýtala by sa prekvapene a zaklonila by hlavu, aby mu videla do tváre. Jeho pery by sa nežne kĺzali po jej krku.

„Som rozvedený." V dlani by držal jej prsník a jeho pery by šepkali jej meno, kým palec by hľadal cidivú bradavku. „Bol som veľmi dlho sám. Odkedy som ťa stretol... Vieš, ni​kdy som k žiadnej žene necítil to, čo k tebe. Chcem ťa, Kari. Potrebujem tvoju jemnosť a ženskosť vo svojom živote. Do​voľ mi, aby som ťa ľúbil."

Chytila by ho za ruku a zvodne by ho ťahala do spálne...

Zrazu zazvonil telefón. Hunter vyskočil, akoby sa práve zobudil. Zdrapol slúchadlo a zavrčal: „McKee."

„Myslíš ,pán štátny žalobca', nie?" Guy reval do telefónu, aby prehlušil rámus, čo sa ozýval za jeho chrbtom. „Zvíťazil si s veľkým náskokom. Aj keď si bol horúci kandidát, vý​sledky vyhlásili len pred pár minútami. Odteraz si úplne ofi​ciálne štátnym žalobcom."

„Vďaka, že si zavolal."

„Tento týždeň si žal úspechy jeden za druhým. Najprv odsú​denie toho chlapčiska, čo zahlušilo svojho fotra. A teraz voľby."

Hunter si nebol až taký istý, či je správne poslať šestnásť​ročného chlapca do cely smrti, ale vôbec nemal chuť schladiť nadšenie svojho mladého kolegu. „Poďakuj za mňa všetkým, ktorí mi pomohli."

„Ty neprídeš osláviť víťazstvo?" „Nie."

„Ježišmária, McKee, všetci sme sa napchali do jedného by​tu. Nemám potuchy, kto tu býva, ale je tu kopa chľastu a žrádla a..." Zrazu stíšil hlas do sprisahaneckého šepotu. „Pa​mätáš si Marilyn z kancelárie daňového odhadcu, nie? Vieš, tú, čo má tie krásne melóniky, od ktorých si naposledy neve​del odtrhnúť oči. Len tak horela, keď sa ma pýtala, či dnes večer prídeš, ak vieš, čo myslím."

Hunter si spomenul na dlhonohú červenovlásku, ktorá mala slabosť pre úzke svetríky. V tele mu vzblkla iskierka túž​by a on nevedel, či je to zvyšok jeho sna o Kari, alebo myš​lienka na Marilyn z kancelárie daňového odhadcu. „Ja ne​viem, Guy."

„Už ráno sa budeš nenávidieť, ak prepasieš takúto šancu. Daj na mňa, kamarát, je úplne žeravá."

Hunter sa zasmial. „V takom prípade nemôžem povedať nie." Možno práve toto potrebuje, odviazaný a uvoľnený večer s ochotnou a láskavou sexbombou. Či existuje lepší spôsob, ako si vymazať z myšlienok jednu ženu, než sa nechať pohltiť inou?

„Tak kde to ste?" Guy ho nasmeroval na Siedmu ulicu. „Povedz Marilyn, že ak potrebuje odvoz domov," povedal Hunter dvojzmyselne, „nech ma o desať minút čaká pred do​mom."

„Ty si teda pekný vtáčik." Hunter si živo predstavil úškrn na Guyovej tvári. „Garantujem ti, že bude potrebovať odviezť."

Bál sa, že by ešte v poslednej chvíli mohol zmeniť svo​je spontánne rozhodnutie, preto rýchlo zdrapol bundu, kľúče od auta a vybehol z bytu. Prírodou hojne obdarená Marilyn už čakala pred domom tak, ako bolo dohodnuté. Ako ľahko sa mu v tieto dni darilo vyhrávať! Kde boli všet​ky tie baby ako Marilyn, keď chodil na univerzitu? - roz​mýšľal.

„Ahoj," povedala, otvorila si dvere a usadila sa vedľa neho.

„Ahoj."

Všimol si, že si obliekla značkový sveter, presne taký tes​ný ako všetko v jej garderóbe. Hunter sa síce nepokladal za odborníka na ženskú anatómiu, ale bol presvedčený, že pod svetríkom už nemala nič. šírila sa od nej ťažká, sladká vôňa a nanešťastie mu pripomenula lacné, vulgárne francúzske fil​my.

„Je to od vás veľmi milé, že ste sa ponúkli, že ma odveziete domov. Oslava bola síce pekná, ale čestný hosť sa za celý večer ani neukázal." Svoju výčitku zmiernila sprisahaneckým žmurknutím. „Zábava sa už pomaly začala zvrhávať, takže bol najvyšší čas vypadnúť."

Hunter sa trochu podráždene pýtal sám seba, prečo mu​sia hrať túto frašku. Nemyslel si, že bude musieť ešte aj kon​verzovať. Prečo Marilyn nemôže povedať len: ,Som rada, že ma veziete domov do postele. Chápem, že je to celkom dob​rá terapia vyspať sa so ženou z inej spoločenskej vrstvy.'

A on by potom mohol spokojne povedať: ,Máte absolút​nu pravdu. Vysoko si cením vašu úprimnosť, uh, Marilyn? Áno, Marilyn. Viete, mám chuť len na divokú a tvrdú rýchlovku. Žiadne city, žiadne zbytočné reči. Len hra a zábava.'

Ale nič z toho samozrejme nepovedal. Namiesto toho sa na ňu usmial a prehodil: „Mali by ste ma navigovať k vášmu domu."

V spleti uličiek sa vyznala oveľa lepšie, keď sa nalepila na Huntera a strčila mu pod pazuchu jeden zo svojich le​gendárnych prsníkov. Bez akýchkoľvek zábran mu položila ruku na stehno a začala ho masírovať. Hore a dolu. Hore a dolu.

Okrem toho, že bol trochu namrzený, necítil nič. S kaž​dou ubehnutou minútou sa jeho mrzutosť zvyšovala a trochu nespravodlivo ju nasmeroval proti nej. Vôbec sa mu nepáčili jej vlasy ani oči. Jej nápadné telo mu už nepripadalo také zmyselné a dráždivé, skôr naopak, zdalo sa mu, že vedľa ne​ho sedí jedna oplzlá, obscénna ženská.

Štíhlejšia silueta, súmernejšia postava, útlosť spojená s jemnými ženskými krivkami. Presne to ho lákalo.

Kari Stewartová.

Chcel, aby to bola jej ruka, ktorá sa hrá s rázporkom na je​ho nohaviciach. A len čo si to predstavil, pocítil vzrušenie svojej prebúdzajúcej sa mužnosti.

„Uhmmm," zastenala mu Marylin do ucha.

Hunter zaparkoval na obrubníku pred jej domom. Obišiel auto, aby jej otvoril dvere, a čo najviac sa snažil dýchať zhl​boka, aby vyhnal z pľúc ťažkú vôňu jej parfumu. Uvedomil si, ako veľmi sa mu nepáči.

Inteligencia bola vlastnosť, ktorou Marilyn ani náhodou nedisponovala, zato však bola veľmi šikovná. Ako vystupova​la z auta, snažila sa chrbtom ruky obtrieť o Hunterov rozkrok, pritlačiť si prsia na jeho hruď a nájsť perami jeho ušný lalôčik. „V mojej izbietke budeš dnes v noci kráľom iba ty," sľubovala zvodne a vlnivo vyšla na chodník.

Zrazu ho pochytila strašná zúrivosť. Zlostil sa sám na se​ba. Čo sa to s ním vlastne deje? Prečo ju nechce? Prečo jeho telo nehorí žiadostivosťou?

Aby si dokázal, že nie je beznádejne zbláznený do jednej jedinej ženy, nahnevane sa načiahol k Marilyn, otočil ju k se​be a ústami prikryl jej červené pery. Len čo pominul okamih prekvapenia, Marilyn odpovedala.

Ústa mala uvoľnené a vlhké, jej ruky sa plazili po jeho te​le ako neviditeľné pavúky, jej objatie mu bolo protivné a ne​znesiteľné. Snažil sa však nedať jej najavo svoj odpor. Vyslo​bodil si ústa z väzenia jej sajúcich pier a ustúpil.

„Už je neskoro a zajtra treba ísť do práce," povedal nepresvedčivo.

Na Marilyninej tvári sa zjavila komická grimasa ohrome​nia. „Nepôjdete dnu?" zaskučala. „Myslela som, že, no, veď viete, že si dáme drink alebo niečo."

Donútil sa k úškrnu a tónom nezbedného chlapca sa opý​tal, „Hneď na prvom rande?"

„No, vlastne áno, máte pravdu." Bolo jasné, že Marilyn nepozná zásady randenia, pretože Hunterova poznámka ju prekvapila. „Zavolajte mi, keď budete mať čas." Podišla k ne​mu bližšie a priložila si ruku na rázporok jeho nohavíc. „Ale potom to už nebude prvé rande, všakže?"

Nechcel sa zaviazať žiadnym sľubom, preto ju len jemne poškrabkal po brade a povedal: „Dobrú noc."

Správal sa ako hlupák. Nenávidel, ak sa niekto urážlivo správal k akejkoľvek žene. Nezáležalo na tom, aké sú jej mo​rálne zásady. Nebola to jej vina. To on bol ten nehanebník.

Odchádzal a cítil sa ako korunovaný somár. Ak sa o tejto schôdzke niekto dozvie, všetci sa mu budú rehotať. Ale dú​fal, že Marilyn sa nebude chváliť tým, že sa jej nepodarilo vlá​kať chlapa do postele.

A prečo nemal chuť vyspať sa s ňou?

Lebo vedel, že by to ani jednému z nich neprinieslo žiad​ny osoh. Keby sa ráno prebudil vedľa Marilyn, opovrhoval by sám sebou. Jeho túžba by nepominula, lebo ona nie je tou že​nou, ktorá by ju zmiernila. V srdci by cítil obrovskú prázd​notu.

Sex s Marilyn nebol práve to, čo chcel. On sa chcel milo​vať s Kari.

„Mňam, to jedlo je fantastické, Kari. Ako si vedela, že mám narodeniny?"

„Zistila som si." Usmiala sa na Mika Gonzalesa a pozera​la, ako si ukrajuje z hrubého steaku, čo si objednal. Obed v jednej z najlepších denverských reštaurácií bol preňho na​ozaj niečím výnimočným. Jeho žene sa práve narodil chlap​ček a úbohý plat obyčajného kameramana ledva stačil pokryť domáce výdavky. „Ako sa má Becky a dieťatko?"

„Myslím, že dobre," odpovedal s plnými ústami. „Becky má trochu depresiu. Ale mama povedala, že s tým treba rá​tať." Zasmial sa. „Všade, kde sa pozrie, sú samé plienky a fľaš​ky a púdre a neviem čo ešte. Myslím, že má právo byť trochu namrzená, nie?"

„No, myslím, že áno," odvetila Kari a ďalej sa zamyslene prehŕňala v krabom šaláte. Zmienka o deťoch v nej vždy vy​volala bolesť, o ktorej bola presvedčená, že nikdy nevymizne z jej života. O tomto čase by už bola v pokročilom štádiu te​hotenstva.

„Teraz sa nepozeraj k dverám, ale práve vošiel objekt tvo​jej velkej pomsty." Napriek Mikovmu varovaniu sa Kari oto​čila. Huntera McKeeho usadili pri stole na druhom konci reštaurácie spolu s niekoľkými hodnostármi mesta a členmi mestskej rady.

Musel cítiť jej prítomnosť v miestnosti, lebo len čo sa po​obzeral dookola, jeho oči sa stretli s Kariným pohľadom. Po prvýkrát po niekoľkých týždňoch sa znova videli. Obaja zme​raveli a až po dlhej chvíli si Kari uvedomila, že na seba ná​padne zízajú. Odvrátila zrak práve vtedy, keď jej Hunter let​mým kývnutím hlavy poslal pozdrav a sadol si za stôl k ostatným. Trochu sa roztriasla a vyhrešila samu seba za to, že sa zasa nechala vyviesť z miery. Ale prečo ju pohľad na ne​ho tak znepokojoval? Jeho výzor by rozrušil každú ženu. Na sebe mal sivý oblek, ktorý mu sedel ako uliaty. Vlasy mu tro​chu postrapatil vietor a Kari vedela, že nevonia ničím iným ako drahou kolínskou.

Ale v živote už stretla mnoho atraktívnych mužov a srdce sa jej zvyčajne pri pohľade na pekného chlapa nerozbúchalo.

Znepokojoval ju spôsob, akým sa na ňu díva. Nepozeral sa tak, akoby bola jeho nepriateľom, človekom, ktorý mu neraz skrížil cestu. V jeho očiach nenašla pohŕdanie, na ostro reza​ných perách nezbadala škodoradosť.

Pozeral na ňu ako na ženu, o ktorej niečo vie, s ktorou sa delí o akési tajomstvo, ktorá je jeho blízkym, ba až dôverným priateľom.

A to celkom oprávnene. Pretože neexistuje slovo, ktoré by dokonalejšie vystihlo spôsob, akým ju v tú noc v jej dome pobozkal. Bolo to veľmi dôverné. Nenávidela ho, lebo si od nej ten bozk vynútil, a ešte viac nenávidela seba preto, lebo si aj po týždňoch dokázala spomenúť na každý jeho detail. Od tej noci sa často pristihla, ako vo svojich myšlienkach tie chvíle znova prežíva.

A aj teraz, keď zdvihla pohár vína, ruka sa jej triasla. Z tvá​re sa jej vytratila všetka farba, len oči jej horúčkovito žiarili. Stále cítila tlak jeho pier, jazyk, ktorý sa tak vzrušujúco muž​ský zmocnil jej úst, teplo jeho pevného tela. Čím väčšmi sa snažila zabudnúť, tým menej sa jej to darilo. Nedokázala si vymazať z pamäti ani jednu spomienku.

„Hej, Kari," prihovoril sa jej Mike, ktorý zbadal, že zner​vóznela. „Ak ti tu prekáža, môžeme odísť," povedal a s ľútos​ťou pozrel na nedojedený steak.

Pokrútila hlavou a usmiala sa s predstieranou veselosťou, „Nebuď hlúpy, toto je predsa tvoja narodeninová oslava. Dáš si ešte víno?"

„Hej, lenže potom sa mi môže stať, že ťa nedostanem do záberu," varoval ju a uškrnul sa.

„Odpustím ti, neboj sa." Mimovoľne vyslovila nahlas to, čo si práve myslela. „V zábere som nebola už niekolko týž​dňov." Samozrejme, že nenarážala na Mikovu prácu.

Keď dojedli, Kari vypísala šek a pobrali sa k východu. Keď prechádzali okolo Hunterovho stola, položil obrúsok vedľa taniera a postavil sa.

„Dobrý deň, Kari."

Cez okuliare sa na ňu opäť díval spôsobom, ktorý ju vždy stopercentne vynervoval a akosi automaticky sa ním cítila byť ohrozená. Preto sa vždy postavila do obrannej pozície. „Ach, pán štátny žalobca. Nevideli sme sa od vášho zvolenia, prij​mite teda moju srdečnú gratuláciu."

„Ďakujem."

„Neďakujte mne. Zaslúžili ste si to tvrdou prácou. Mi​mochodom, nemáte pre zabíjanie detí výčitky svedomia?"

Všetci, ktorí počuli Karine slová, ustrnuli v trápnom ti​chu. Ako vždy, keď sa niekto znemožní na verejnosti. Nikto okrem Huntera nevedel o jej tehotenstve. Preto si každý myslel, že naráža na nedávny prípad, keď odsúdili na smrť šestnásťročného chlapca a ona proti rozsudku protestovala v každej svojej reportáži.

Nech je, ako chce, jej štipľavá poznámka tentoraz prekro​čila všetky medze profesionálneho správania. Keby bola mužom, Hunter by mal právo vraziť jej. Z očí mu sršali bles​ky, svaly mal napäté na prasknutie, pery tvrdo zovreté.

Nevšímajúc si jeho hnev, Kari mu stroho kývla na po​zdrav, ostatným sladkým hláskom povedala „Dovidenia, pá​ni" a vypochodovala z dverí. Ohromený Mike rozpačito cupkal za ňou. Vedel, že si to poriadne vypijú, ak sa o inci​dente dozvie Pinkie.

Nanešťastie, ešte skôr sa to dostalo k riaditeľovi televízie, lebo hneď popoludní mu volal ktosi z tých, ktorí boli sved​kami výstupu v reštaurácii. Do redakcie okamžite prišiel jeho odkaz, že Pinkie a Kari majú prísť na koberec.

„Nevieš náhodou, čo zas otravuje?" Pinkie namrzene fučal po chodbe pokrytej kobercom na druhom poschodí, bezpeč​ne vzdialenej od hlučnej televíznej redakcie.

Kari sa vrátila z reštaurácie s takým strašným pocitom, aký ešte nezažila. Nespoznávala samu seba. Tá Kari Stewartová, kto​rú poznala, by sa takto nikdy nesprávala, nikdy by nebola taká zákerná a hrubá k nikomu, ani k najväčšiemu nepriateľovi.

Čo sa to s ňou deje? Každý deň akoby strácala kúsok samej seba. Nepotrvá dlho a celkom sa zmení. Tá myšlienka ju desila.

Prečo len nepočúvala Pinkieho rady? Mal pravdu. Rozhod​la sa, že zničí McKeeho a spolu s ním nevedomky ničila aj se​ba.

„Hej, myslím, že viem, čo chce," povedala ticho. Pinkie znenazdajky zastal a pozrel na ňu. „Tak von s tým. Najprv to chcem počuť od teba."

Keď Pinkiemu opísala incident s McKeem, vychrlil zo se​ba záplavu celkom nových vulgarizmov. „Na čo si doboha myslela?" vrieskal.

Trochu sa zľakla jeho hnevu. „Vieš, nerozmýšľala som, len som..."

„Nechaj si svoje vysvetlenia. O chvíľu budeš mať možnosť vykecať sa," zavrčal, zdrapol ju za rameno a vtiahol ju do riaditeľovej kancelárie. Sekretárka ich voviedla do jamy levovej a diskrétne zatvorila dvere. Okrem riaditeľa televízie tam se​del aj ekonomický šéf a prezident spoločnosti. Nik z nich sa neusmieval.

„Sadnite si, prosím," ozval sa riaditeľ. „Dnes som mal je​den veľmi zaujímavý rozhovor s jedným starým priateľom. Stále nemôžem uveriť tomu, čo mi povedal. Dúfam, že sa mýlil a vy, slečna Stcwartová, nepotvrdíte slová, ktoré vraj počul z vašich úst dnes na obed a ktoré ste adresovali pánu štátnemu zástupcovi."

Kari si olizla pery, vrhla na Pinkieho kajúcny pohľad a od​vetila: „Počul správne."

Pinkie si myslel, že je sám, keď opatrne otváral spodnú zá​suvku svojho stola a vybral z nej ukrytú „ploskačku". Dal si poriadny dúšok a spakruky si utrel ústa. Zrazu pozrel hore. Vo dverách zasklenej kancelárie stála Kari. Po správach o de​siatej už v televíznej redakcii nikto nebol. Všade bolo ticho a tma.

„Pinkie, nedovoľ im to, prosím."

Nevidel ju, odkedy vyšli z kancelárie riaditeľa. Vrátil sa do redakcie, kde naňho čakal ďalší problém. Režisérovi ranných správ chýbal deväťdesiatsekundový materiál. Odvysielajú re​portáž o tehotnej slonici zo zoo alebo interview so slepou uči​teľkou strojopisu? Chcel sa čo najrýchlejšie zbaviť všetkých prekážok a problémov, ktoré sa spájali s výrobou spravodaj​stva. Ale Kari si z hlavy vyhnať nedokázal. Rozmýšľal, kde si asi šla vylízať rany. A teraz videl, že nech bola kdekoľvek, plakala.

Nahol štíhlu striebornú fľašku smerom k nej, ale Kari pokrútila hlavou. Pomaly sa zviezla na stoličku oproti nemu. Pinkie si dal ešte jeden hlt, zazátkoval fľašu a vrátil ju do skrýše.

„Sama si si na vine, Kari." Trochu sa pomrvil v kresle, aby sa mu lepšie sedelo. „Vravel som ti to, ale ty si ma nepočúvala."

„Ospravedlním sa mu. A ak bude treba, aj verejne."

„To musíš urobiť tak či tak. Ich rozhodnutie nezmeníš. Sú na teba parádne naštvaní a majú byť prečo. To, čo si poveda​la tomu chlapíkovi, je fakt neospravedlniteľné."

„Dobre. Spravila som hlúposť. Priznávam." Potlačila v se​be vzlyk a pokračovala. „Ale suspendovanie na tri mesiace? Nie je to príliš kruté? Keby tak ešte na týždeň alebo dva. Ale tri mesiace? To ma zabije, Pinkie. Moja práca je pre mňa všet​kým. Stratila som manžela i dieťa. Len robota mi zostala."

Položila dlane na Pinkieho stôl a s úpenlivým výrazom v tvári sa k nemu nahla. „Skús sa za mňa ešte prihovoriť, Pin​kie. Povedz im, čo všetko som musela prežiť, keď som sa do​stala do rúk toho chlapa."

„Nie."

Bleskovo odtiahla ruky zo stola, akoby ju niečo popálilo. „Takže mi nepomôžeš?"

„Tentoraz nie, zlatko. Prepáč."

„Ale prečo?"

Pinkie vzdychol a pošúchal si dlaňami tučnú tvár. „Lebo si myslím, že čas, kým budeš preč, môžeš využiť pre seba. Už nie si tým, čím si bývala, Kari. Všimol som si to už dávno."

Nezniesla jeho kritiku, najmä nie teraz, ked ju takto po​trestali. „Robím si predsa svoju robotu dobre!" zvolala prud​ko. „Sledovanosť je výborná."

„To teda nie je. Už nie. Pamätáš sa, keď som ti vravel, že ma tvoje útoky na McKeeho začínajú unavovať? Vtedy som bol len o krôčik pred našimi divákmi. Naša sledovanosť klesá a ja nemám inú možnosť, ako ti povedať, že jedným z dôvo​dov, prečo to tak je, si aj ty."

Hoci vedela, že má pravdu, Pinkieho slová veľmi zranili jej hrdosť. Hunter si získal sympatie verejnosti. Občania ho ofi​ciálne uznali za svojho štátneho zástupcu. Ak ho bude ďalej obťažovať, poštve všetkých proti sebe.

„Uvedomujem si, že musím vo svojich reportážach zmeniť uhol pohľadu," povedala ticho a nervózne si prepletala prsty na rukách.

„Reportáže z mestskej rady už pridelili niekomu inému, Kari. Bol to jeden zo šéfových príkazov."

Jej duše sa zmocnila chladná, hrozivá panika. „Tak mi vráť aspoň zábavu."

Pinkie pokrútil hlavou. „To nemôžem. Tú má predsa Sally."

„Hej, lebo sa vychrápala s ekonomickým!" zvrieskla Kari.

„A jemu sa to páčilo!" zreval Pinkie. „Ale to s tým nemá nič spoločné. Ja nemôžem ten jej cukrový, podlízavý štýl ani vystáť, ale percentá sledovanosti jasne hovoria, že diváci majú iný názor. Neviem, či sa im páčia jej kozy alebo čo, ale pod​statné je, že ju majú radi. Varoval som ťa. Povedal som ti, aby si si všetko poriadne zvážila, kým..."

„Prestaň ma poučovať! Nie si môj otec."

„Nie, ale myslel som, že som tvoj priateľ." Tvár mal červe​nú od rozčúlenia, ale prinútil sa stíšiť hlas. „Kari, keby si bo​la niekto iný, už dávno by som ťa nakopal do zadku. Tvoje reportáže neustále podrážali McKeemu nohy, ale toleroval som to. Keby som nebol tvoj priateľ, už dávno by si odtiaľto letela ako špinavá handra."

„To znamená, že tentoraz mi už nepomôžeš?"

„To znamená, že ti pomáham už teraz. Naozaj pomáham."

„Tak, že ich prehovoríš, aby ma nesuspendovali?"

Znova vzdychol. „Nie. Tak, že celú vec necháme vychlad​núť. Využi voľný čas na to, aby si si usporiadala myšlienky, porozmýšľaj o nových životných perspektívach. Si tým McKeem totálne posadnutá. Až nezdravo. Urobila si ho zodpo​vedným za všetky svoje nešťastia."

„Panebože," zvolala a vyskočila zo stoličky. „Kto si myslíš, že si? Správaš sa ako vedúci jeho politickej kampane."

„Tak to teda nie," odvetil Pinkie a zo všetkých síl sa snažil potlačiť svoju výbušnú povahu. „Uvedom si, že McKee si len robí svoju prácu. Odkedy povedal o Thomasovi veci, ktoré si nechcela počuť, správaš sa k nemu ako bohyňa pomsty."

„On klamal!" zjačala so slzami v očiach. „Mala som len tak stáť a počúvať, ako očierňuje môjho manžela?"

Pinkie na ňu smutne pozrel. Na chvíľu sa zadíval do ne​určitá, potom znova na Kari a ticho povedal: „Si si istá, že to boli klamstvá, Kari?"

Kari sa mykla, akoby jej dal zaucho. „Samozrejme, že som. Ty... ty si myslíš, že Thomas bol zlodej?"

„O tom nič neviem. Ale viem jedno. Thomas nebol boh, ako si bola presvedčená. Aj on bol iba obyčajný človek. Člo​vek s chybami, ktoré si ty nevidela."

„Veríš tomu, že sa zabával so štetkami, keď bol mimo mes​ta? Ty tomu všetkému naozaj veríš?"

Pinkie vedel, že ju to zraní, ale rozhodol sa, že teraz je ten správny moment ukázať jej veci v pravom svetle. „Viem o niektorých jeho milostných románikoch. Vlastne, každý o nich vie."

Pritlačila si ruky na žalúdok a naklonila sa dopredu, ako keby mala bolesti. „Prosím, Pinkie, povedz, že to nie je prav​da," zastenala a po lícach sa jej kotúľali veľké slzy.

Pokrútil hlavou. „Neviem to na sto percent, ale sama vieš, ako to býva, keď sa o niečom dlho klebetí. Fámy sa vždy istým spôsobom zakladajú na pravde. Bola si taká zraniteľná, keď si krátko po otcovej smrti spoznala Thomasa. On ti poskytol všetko, čo si vtedy potrebovala, ochranu, porozumenie, teplú náruč. Celkom som sa tešil, keď ste sa dali dokopy. Dočerta."

Kari sa oprela o chrbát stoličky. „To znamená, že manžel​ka sa dozvie všetko posledná, však? Cítim sa ako idiot."

„To nemusíš. Aj Wynne zbožňoval teba. Jeho nepremysle​né konanie nemalo s vaším partnerským životom nič spoloč​né. Bola si nádherne zamilovaná a možno by si bola aj ďalších neviem koľko rokov, keby nebol zomrel. Ale on zomrel."

Pinkie obišiel stôl a vzal Kari za ruku. „Za Thomasove hriechy si vinila nesprávneho človeka, Kari. McKee nemal na výber, len ich vyniesť na svetlo sveta, vieš?" Chviľu zvažoval ďalšie slová a povedal: „A myslím, že z toho nemal veľkú ra​dosť. Presne ako ty."

Na chvíľu si oprela hlavu o Pinkieho plece. Keď ju potom zodvihla, videl, že už neplače, ale nemohol si nevšimnúť ten porazenecký výraz na jej tvári. „Asi máš pravdu. Potrebujem si oddýchnuť. Mám o čom premýšľať. Problémy, ktoré treba vyriešiť, pocity, ktoré si musím usporiadať." Vstala a prešla k dverám.

„Čo budeš robiť?"

Bezducho naňho pozrela a nerozhodne odvetila: „Ešte ne​viem." Potom vyšla z kancelárie a stratila sa mu v tme opus​tenej televíznej redakcie.

Posledná osoba, ktorú Bonnie čakala, ked otvorila dvere, bol Pinkie Lewis. „Máš niečo na pitie?" spýtal sa rovno a bez slovka vysvetlenia. Bonnie si popudené pritiahla opasok na župane. „Čo sa deje? Vari v meste štrajkujú všetci barmani?"

„Tak máš, alebo nie?"

Odstúpila a ticho, nie veľmi nadšene mu dovolila vstúpiť do domu. „Whisky?"

„Hej. Bez ľadu. A dvojitú."

Prvá vec, ktorú Bonnie urobila, keď jej najmladšie dieťa skončilo univerzitu, bola, že si celkom nanovo zariadila dom. Vyhodila nábytok, ktorý podľahol zničujúcim hrám troch faganov, a ten nový bol pre ňu odmenou za to, že sta​točne prežila roky, keď vychovávala svoje deti bez toho, aby čo len na sekundu myslela na svoje vlastné pohodlie alebo záujmy.

Pinkie si vyzliekol sako, prevesil ho na operadlo stoličky a hodil sa na gauč. Uvoľnil si kravatu, šmaril ju na druhý ko​niec izby a nakoniec si vyzul topánky. Jeho ošumelý výzor celkom zničil dokonalý vzhľad jej nového domu. Bola však prekvapená sama sebou, že jej to vôbec nevadí. Skôr naopak. Zdalo sa jej, že dom bol čistý až pridlho.

Podala mu pohár whisky a sadla si vedľa neho. Ruku po​ložila na operadlo gauča a pohodlne si skrčila nohy pod seba.

„Za cúto návštevu vďačím neopätovanej vášni, ktorá sa ko​nečne vydrala na povrch, alebo čo?"

Pinkie jej venoval skysnutý úsmev. „Dnes večer fakt nemám náladu bojovať s tebou. Cítim sa ako zbitý pes. Pred​stavenstvo suspendovalo Kari na tri mesiace." Potom Bonnie vyrozprával všetko, čo sa v ten deň udialo, a keď skončil, zba​dal, že nepohnuto sedí v hlbokom zamyslení. Otrčil k nej svoju červenkastú tvár. „Hej, povedz niečo."

„Myslím, že nič lepšie sa nemohlo stať."

Tie slová ho trochu upokojili. Odpil si z pohára a po​kračoval: „Presne to som jej aj povedal. Zdalo sa mi, že je to okrem iného aj jedinečná šanca vyviesť ju z omylu, ktorý sa volá jej manžel."

„Čo povedala na jeho aférky?"

„No, nezašiel som až tak ďaleko. Len som jej do hlavy na​sadil chrobáka, aby trochu pouvažovala o tom, že McKee mohol mať pravdu."

„Ako to vzala?"

„Čo myslíš? Bola presvedčená, že Thomas je prinajmen​šom svätý."

„Tak potom bolo načase, aby sa spamätala. Nikto predsa nie je svätý."

Pinkie na ňu vrhol ďalší zlovestný pohľad a pokračoval.
„Nerozmýšľala racionálne, keď McKeeho za všetko obviňo​vala. Zdá sa mi, že sa ním zaoberá príliš dlho. A to už nie je normálne."

„Alebo až príliš normálne," poznamenala Bonnie tajomne.

„A to má zasa čo znamenať?"

„Mám pocit, že sa deje oveľa viac, než sa na prvý pohľad zdá."

Otočil sa k nej a precedil. „Vieš, že ma doháňa k šialen​stvu, ak sa stále musím vypytovať, čo to znamená. Nemôžeš prestať s tými hlúposťami a radšej hovoriť jasne?"

„Dobre. Nenávisť býva niekedy rovnako vášnivou posadnu​tosťou ako láska. A naopak. Väčšinou sa ani nedajú rozoznať."

Pinkieho čelo sa namrzene zamračilo. „Ty si myslíš, že Ka​ri predstiera nenávisť, lebo v skutočnosti ho miluje?" Tento​raz sa mu na tvári zjavil prvý náznak úsmevu. „No, keby som bol na tvojom mieste, ani by som jej to radšej nespomenul."

„Neboj sa, nemám to v pláne. Chcela by som, aby na to prišla sama. A ak je Hunter McKee taký rozhodný a odhod​laný, ako si myslím, sám jej v tom pomôže."

„Myslíš, že je do nej buchnutý?"

„A ty nie?"

Pinkie si vyhýbavo niečo zamrmlal popod nos a dopil whisky.

„Ešte?" spýtala sa Bonnie.

„Nie, vďaka." Položil pohár na kraj stola a postavil sa. „Rad​šej už pôjdem." Vzal si sako a kravatu a šuchtal sa k dverám.

„Pinkie." Zastal a pozrel na Bonnie. „Prečo si dnes vlastne prišiel?"

Podráždene a nervózne sklopil zrak. „Cítil som sa zle a po​treboval som si vypiť. Šiel som domov a potom som si uve​domil, že bývaš po ceste. S tebou sa fakt dobre chľasce."

Usmiala sa, ale nebol to úsmev kamoša pri poháriku. Ten úsmev patril bystrej a múdrej žene. „Som dobrá aj v iných ve​ciach." Odviazala si opasok na župane, stiahla si ho s pliec a nechala ho voľne padnúť na zem.

Keby bola vedela, že v ten večer bude mať šancu uskutoč​niť posledný krok v pláne nazvanom ,zvádzanie Pinkieho', určite by si nebola obliekla nočnú košeľu. Ale detsky ružová farba krásne ladila s peknou pleťou zrelej ženy a tenká šnúr​ka živôtika nechala vyniknúť jej bujnému poprsiu.

Pinkiemu náhle vyschlo v krku. Nasilu odtŕhal oči od veľ​kých tmavých bradaviek, ktoré jemne presvitali cez tenkú lát​ku a neskutočne ho dráždili. „Hej, Bonnie, pozri... môj ty bože..."

Len čo z Bonniných pliec stiahol ramienka košele a nechal ich skíznuť na zem, odrazu mu chýbali slová. Vedela, že ne​vyzerá ako dievča z Playboya, ale bola si istá, že je ešte stále príťažlivá.

Pinkieho zlyhanie okomentovať horúcu situáciu ju trochu nazlostilo. Miesto toho, čo tam stál s otvorenou pusou a bl​bým výrazom na tvári, mohol radšej niečo povedať. Založila si ruku v bok a tak, ako bola, nahá, podišla k nemu. „Zdá sa, že bez gatí nie si až taký výnimočný, ale som ochotná dať ti šancu, aby si mi dokázal opak."

Chytila gombík jeho košele a kým si uvedomil, čo sa deje, ležala na koberci. Pod ňou mal staromódne, kedysi biele tiel​ko, ktoré ju veľmi pobavilo. Diplomaticky však svoj úsmev zakryla. Ani pracka na opasku ju nezastrašila a Pinkie mal odrazu nohavice naskladané okolo člcnkov.

Naklonila sa k nemu, pobozkala ho na pery a rukou mu vkĺzla do trenírok. Znova sa v duchu usmiala. Fungovalo to!

Vtedy sa otočila na päte, pobrala sa do spálne a prchodila cez plece: „Ideš so mnou do postele, alebo tu budeš stáť ako socha so stiahnutými nohavicami?"

„Pán Lewis? Pinkie?"

„Čo je?" Zúril ako nepríčetný. Nemohol nájsť žiadneho kameramana, zatiaľ čo nejaký cvok sa zavrel v byte len pár blokov od nich a trénoval si svoju zbraň na troch rukojem​níkoch. Snažil sa aspoň vypátrať niekoho vysielačkou, ale bezvýsledne. Ked zúrivo zdvihol hlavu od ovládacieho panela, popol z cigarety mu odpadol na košeľu a kým ho stačil odfúknuť, vypálil mu do nej malú dierku. Však počkaj, veď Bonnie ti dá, pomyslel si. Žehlila mu tú košeľu len dnes ráno.

Lenže keď zdvihol hlavu a vo dverách televíznej redakcie zbadal Huntera McKeeho, v tom momente zabudol na vlast​né problémy. „Aha, McKee."

„Máte veľa práce?"

Irónia tej otázky Pinkieho celkom rozveselila. Rozosmial sa a zahasil cigaretu. „Nepočkáte na mňa chvíľu v mojej kan​celárii?" Vo vysielačke zachrapčalo a nepríjemný, škrípavý hlas prehovoril: „Pinkie, snaž sa to vyladiť, prosím."

„A čo myslíš, čo dočerta robím?" zjačal do mikrofónu.

Asi po piatich minútach tak nečakane vtrhol do svojej kancelárie, až McKee vyskočil zo stoličky. „Čo pre vás môžem urobiť, pán McKee?" spýtal sa nezúčastnene a na​vlhčeným prstom začal listovať v kope akýchsi poznámok,ktoré si priniesol so sebou, a čosi do nich čarbal červeným perom. „Veľmi by som si želal, aby niekto naučil reportérov spisovnú angličtinu."

„Zdá sa, že som neprišiel práve vhod."

„Ale čoby. Verte alebo nie, dnes je celkom pokojný deň. A kvôli čomu ste vlastne prišli?"

„Veď viete."

Pinkieho ruky sa prestali hýbať. Pozrel na Huntera spod strapatého obočia. Chvíľu ho pozoroval. Vyzeral dosť unave​ne, akoby nemohol spávať. Aj napriek okuliarom bolo vidieť, že má unavené oči. Zvislé čiary po oboch stranách jeho úst už nevyzerali ako pozostatky smiechu, skôr ako stopy po smútku a nešťastí.

„No, myslím, že viem," ozval sa Pinkie pomaly. A potom naraz zreval: „Teraz nie!" Táto prudká reakcia patrila nejaké​mu odvážlivcovi alebo hlupákovi, ktorý si bez klopania do​volil vstúpiť dnu.

„Chýbajú mi jej reportáže vo večernom spravodajstve," povedal Hunter stiesnene. „Minulý týždeň som šiel k nej, ale nebola doma. Vyzeralo to, akoby tam už dávno nebola. Dnes ráno som sem volal. Povedali mi, že Kari tu už nepracuje."

„Presne tak, nepracuje. Ale len dočasne. Dúfam."

„Je chorá?"

„Nie. Suspendovali ju na tri mesiace."

Pinkie videl, ako sa mu uľavilo, že nie je chorá, ale suspendovanie ho dosť znepokojilo. „Prečo?" Pinkieho pohľad mu bol odpoveďou. Hunter vyskočil na rovné nohy. „Dočerta, veď som im vysvetlil, že mi nevadí, čo povedala. Napísala mi lístok, v ktorom sa ospravedlnila. Tým bola vec vyriešená."

Otočil sa chrbtom k Pinkiemu a cez sklenené dvere zízal do rušnej redakcie. Nič nevnímal. Potom sa so zaťatými zu​bami otočil späť. „Musím ju vidieť. Kde je?"

„Tak to teda neviem."

S tlčúcim srdcom Hunter podišiel k stolu. Položil ruky na hromadu papierov a naklonil sa k Pinkiemu. „Musím ju vi​dieť," zopakoval a dôkladne vyslovil každé slovo. „Povedzte mi, kde je."

Tento chlapík to má naozaj ťažké, pomyslel si Pinkie. „Na​ozaj neviem, kde je," pokojne odvetil. „Snažil som sa ju za​stihnúť hneď ráno po incidente, ale mala odpojený telefón. Poobede mi poslík priniesol obálku s kľúčom od jej bytu a inštrukciami, ako mám polievať kvety. To je všetko. Pove​dala, že ma bude priebežne informovať."

„Ale to bolo pred troma týždňami! Odvtedy sa neozvala?"

„Nie."

„Čo ak sa jej niečo stalo?"

„Nemyslím. Odišla niekam, kde by mohla byť sama a usporiadať si veci."

„Aké veci?"

„Vy asi viete lepšie aké. Nie?"

Kŕč emócií Hunterovi sotva badateľne zašklbal kútikom úst, inak nedal na sebe nič znať. „Ak sa vám ozve, dáte mi ve​dieť?"

„Prečo?"

„Veď som vám to už povedal. Chcem ju vidieť."

„Prečo?"

„To nie je vaša vec, dočerta!" vykríkol podráždene.

Pinkie vzal zo stola poznámky, postavil sa a na tvári sa mu zjavil úsmev. „Presne o päťdesiattri minút vysielame živé správ)', pán McKee. Nemôžem si preto teraz dovoliť strácať svoj drahocenný čas kvôli vašim osobným problémom." Vy​pochodoval 7. dverí pracovne a ešte dodal: ,Ale priebežne ma informujte." Vyplával von, hromžiac na tesné termíny a pre​klínajúc lenivých reportérov.

ôsma  KAPITOLA
Breckenridge bol rovnako malebný v lete ako v zime. Plôšky ešte nerozpusteného snehu vyzerali ako biele kvety na ho​rách. Majestátne vrcholky sa stále pýšili ľadovými čiapkami. Toto obdobie malo len málo spoločné s pôvabom a rušným životom lyžiarskeho strediska. Hlavná ulica mestečka bola olemovaná obchodíkmi a butikmi, ktoré celý rok lákali ľudí na svoj zaujímavý tovar. Sto rokov staré domy, pripomínajú​ce perníkové chalúpky, boli rovnako pekné oproti letnej pa​noráme jasnej coloradskej oblohy, ako keď okolo nich pole​toval biely sneh.

Už na strednej škole chodievala Kari každý rok lyžovať do Breckenridgu. Ale nikdy tu nebola v lete a páčilo sa jej to. Neboli tu žiadni vyhladovaní lyžiari, čakajúci v radoch pred preplnenými reštauráciami, žiadna čľapkanica zmiešaná s blatom, nijaké dopravné zápchy pri jedinom semafore v meste.

Cítila ten božský pokoj. Presne to, čo potrebovala.

Sedela na tráve za domom a pozorovala, ako slnko zapadá za hory. Sneh na vrcholoch sa nádherne trblietal a ked slnko zašlo za obzor, sfarbil sa do ružová.

Trávila tu už viac ako dva mesiace. Deň výročia Thomasovej smrti prešiel ako každý iný. Len ona nezabudla. Pociťo​vala v duši nesmierny smútok, hoci čas už otupil najostrejšie ostne bolesti. Najviac ju však sužovalo to, že v jej spomien​kach už nebol Thotnasov obraz taký jasný a zreteľný ako ke​dysi. Nedokázala si viac vybaviť jeho hlas a ani jeho tvár v jej snoch už nebola taká jasná.

Bol čas povedať zbohom.

Koľko ľudí vedelo o Thomasových „aférkach", ako ich na​zval Pinkie? Ako mohla byť taká slepá k jeho slabostiam?

Snažila sa vyvolať v sebe negatívne pocity voči nemu, ale neveľmi sa jej darilo.

Miloval ju. A nezáleží na tom, čo ešte robil, Kari ve​dela, že ju miloval. Bol presne tým, čo v živote potrebova​la, keď zostala sama ako prst. A ona zas bola akýmsi pozdvihnutím ega muža v stredných rokoch. Veľa pre seba znamenali, kým spolu žili. Prečo by ho teda mala nená​vidieť?

Teraz mala čistú hlavu a pokojnú dušu. Jej telo sa celkom zotavilo z utrpenia, ktoré jej pred rokom priniesol život. Veľa oddychovala a napokon sa rozhodla, že najbližší týždeň sa konečne vráti do práce.

Ale čo ak ju nebudú chcieť späť? Čo ak pre ňu nebudú mať prácu? Bude musieť už po tretíkrát v živote začínať cel​kom od nuly?

Postavila sa a pretiahla si telo. „To si vyriešim až na mies​te," povedala nahlas. Nech bude jej budúcnosť akákoľvek, je pripravená popasovať sa s ňou.

Prázdna špajza a chladnička jej nekompromisne pripome​nuli, že v obchode nebola už niekoľko dní. Naraz jej zaškvŕkalo v žalúdku. Rýchlo sa obliekla a rozhodla sa, že dnes sa navečeria vonku. Opätovné zaradenie do spoločnosti bude možno spočiatku ťažké. Preto sa potrebovala obklopiť živý​mi bytosťami.

Vzala si džínsovú sukňu, poltopánky, bavlnený svetrík s krátkym rukávom a semišovú bundu. Vysokohorské večer​né teploty boli predsa len nižšie ako v Denveri.

Pešo nebolo do centra mestečka ďaleko, ale kým sa konečne usadila v rohovom boxe jednej z najlepších miest​nych reštaurácií, v žalúdku jej už vyhrávali cigáni. Ob​jednala si až nehanebne veľa jedla a zatiaľ usrkávala z výbor​ného červeného vína. Vtedy sa vo dverách zjavil on.

Akoby ju prišiel hľadať a presne vedel, kam má ísť. Vo chvíli, keď vošiel dnu, uprel na ňu zrak cez pološero sviečka​mi osvetlenej miestnosti. Majitelka ho pozdravila, on jej od​povedal, ale očami stále sledoval Kari. Žena vrhla rýchly po​hľad cez plece, usmiala sa naňho a prikývla. Hunter ju obišiel a popri ostatných stoloch si rezal cestu priamo ku Karinmu boxu.

Kari položila pohár s vínom, takže Hunter nezbadal, ako sa jej roztriasli ruky. Chcela odvrátiť zrak, ale jeho oči jej cel​kom učarovali. Z tváre mu nemohla vyčítať celkom nič, ale zdalo sa jej, že on presne vie, čo urobí, len čo sa k nej do​stane.

Zastal až pri jej stole. „Ak mi nedovolíte prisadnúť si, bu​dem v peknej kaši, lebo majiteľke som povedal, že čakáte na mňa."

Presne v tom momente si Kari uvedomila, že naňho vlast​ne podvedome čakala. Možno nie práve v ten večer, ale čosi v jej vnútri jej našepkávalo, že on príde.

„Nechcem, aby ste sa dostali do kaše, takže si radšej sad​nite."

Svetlo sviečky, ktorá horela na stole, tancovalo v Kariných vlasoch, odrážalo sa v jej očiach a svietilo jej na perách. Hun​ter si pomyslel, že nikdy nevyzerala pôvabnejšie. Kari by ni​kdy nenapadlo, že aj jeho srdce tlčie tak rýchlo a nepravidel​ne ako jej.

„Ste si istá, že vám to nevadí?"

Neodpovedala, len sa posunula a preložila kabelku a bun​du na druhú stranu, aby si mal kde sadnúť. Ked sa usadil, po​ložil si ruky s poprepletanými prstami na stôl a otočil k nej iba hlavu. Pozerali na seba. Bez slova. Nehýbali sa, takmer nedýchali, iba oči mali živé.

„Pane, môžem vám niečo ponúknuť?"

Hunter sa díval na Kari ešte aj vtedy, keď si objednával. „Dám si všetko, čo táto dáma. A fľašu vína. Vyberte také, aby sa hodilo k..."

„Čo to vlastne jeme?" spýtal sa Kari.

„Pstruha."

„Takže také, aby sa hodilo k pstruhovi."

„Áno, pane. Nech sa páči."

Čašník sa vzdialil a oni sa znova odmlčali uprene na seba hľadiac.

„Vyzeráte inak," poznamenala po chvíli Kari úprimne.

„Vy tiež."

„Nikdy som vás nevidela v inom než v obleku s viazankou." Jeho nohavice a tričko pôsobili veľmi neformálne. Go​lier nepremokavej koženej bundy nosil ako stojačik a ruká​vy si vyhrnul do polovice predlaktia. Ani si ju nestihla poriadne prezrieť, lebo si ju vyzliekol a položil k jej veciam na druhej strane lavice. Všetko oblečenie mal značkové a Kari musela uznať, že v ňom vyzerá lepšie ako mužský mo​del v časopise.

„Trochu ste si spálili nos," prehodil. Kari sa ľahko zasmia​la a rozpačito si ho prikryla dlaňou. „Opaľovali ste sa?"

„Áno, ale len trošku. Viete, som dosť zimomravá a tu na horách je pre mňa na opaľovanie príliš chladno. Namiesto to​ho som pochodila skoro celé okolie."

Znova medzi nich padlo ticho. Hunter si pomyslel, ako dobre vyzerá s ošúpaným nosom. A Kari zas rozmýšľala, či tmavé chĺpky, ktoré mu vyčnievali z výstrihu trička, pokrý​vajú celú jeho hruď.

„Vaše víno, pane," povedal čašník trochu váhavo, keď sa mu zdalo, že si ho už hodnú chvíľu vôbec nevšímajú.

Hunter ho najskôr znalecky ochutnal. Čašník potom po​dal Kari vysoký pohár na stopke a naplnil ho zlatým mokom. Bola by prisahala, že sa jej dostal až do žíl. Ochutnala ho a uznanlivo sa usmiala, ale v skutočnosti jeho chuť vôbec ne​cítila. Vlastne, necítila nič. Pominul aj vlčí hlad, kvôli ktoré​mu si objednala obrovské porcie jedla.

Popíjali víno a zadumane sa obaja dívali do svetla sviečky, akoby z nej dokázali vyčítať všetky tajomstvá vesmíru.

„Ako ste vedeli... počkajte, nehovorte. Viem, kto vám po​vedal, kde som." Chvíľu hľadala slová, aby sa mu nezdalo, že je nadutá alebo trúfalá, a spýtala sa: „Toto stretnutie nie je náhodné, však?"

Hunter pokrútil hlavou. „Nie, nie je to náhoda."

Kari sa znova zadívala do svetla sviečky. „Spýtali ste sa Pin​kieho, kde som?" V jej otázke bolo cítiť náznak vypočúvania. Hunter sa ticho priznal.

„Áno."

„Volala som mu len minulý týždeň. Sľúbil mi, že bude mlčať."

„Dobiedzal som doňho ako otravný hmyz, až som ho nakoniec zlomil." Bolo to naozaj tak. Za posledné týždne sa Hunter každý deň po práci zastavil v televízii, aby sa spý​tal Pinkieho, či nevie niečo nové o Kari. A Pinkie s Bonnie zas nikdy neodišli domov skôr, ako prišiel Hunter. Až mi​nulý týždeň v stredu mal preňho Pinkie konečne inú odpo​veď.

„Breckenridge!" zvolal Hunter ako ozvena. Čakal prinaj​menšom Tahiti alebo Tibet, a nie mestečko, ktoré je na do​hodenie kameňom. Tri mesiace sa išiel zblázniť, zatiaľ čo ona bola sto kilometrov od Denveru.

„Prosím, nehnevajte sa, že som po vás pátral," povedal.

Pozrela mu priamo do hlbokých sivozelených očí. „Ne​hnevám sa." Jej pery sa sotva pohli a šepkali slová, ktoré lahodili jeho ušiam. „Už sa nehnevám."

Ľudia mu už vyčítali veľa vecí, ale ťažké chápanie medzi ne nikdy nepatrilo. Kari nemusela povedať nič. Vedel to aj bez slov. Bolo mu odpustené.

Tlak, ktorý od príchodu cítil v hrudi, zrazu poľavil a Hun​ter mohol konečne normálne dýchať. Vlastne tú hrču cítil odvtedy, ako si uvedomil, že jeho činy ničia Karin svet, že jej život rozbíjajú na márne kúsky. Teraz však mal veľkú chuť smiať sa.

Namiesto toho zdvihol pohár. Kari urobila to isté. Prie​zračné sklo zacinkalo a oni si pripili na mlčky uzatvorené prí​merie. Aj pri pití sa na seba dívali ponad okraje pohárov.

Hunter musel pozbierať všetku silu svojej vôle, aby sa nenaklonil a nepobozkal ju na vínom zmáčané pery. Tú​žil zaboriť si prsty do záplavy jej vlasov, jeho ústa chceli skúmať saténovú jemnosť jej krku a pokožky vo výstrihu svetra.

Kari si všimla, aké má Hunter nádherné ruky. Boli štíhle a silné, obrastené jemnými tmavými chĺpkami. Na pravom zápästí mu svietili zlaté hodinky. Mala chuť pritiahnuť si je​ho dlaň k sebe a podrobne ju preštudovať.

Každý chod objednanej večere si nenáhlivo vychutnávali. V reštaurácii nebolo veľa ľudí, personál sa správal ochotne a zdvorilo, hoci zjavne by sa potešil, keby sa s jedením trochu poponáhľali.

Šalátové listy boli chladné a chrumkavé. Z pečených ze​miakov sa ešte parilo a zelenina upravená okolo nich pripa​dala Kari ako malé umelecké dielo. Dokonale ugrilovaný pstruh lákavo voňal všakovakými bylinkami.

Kari sa rozkašľala a takmer zadusila šťavnatým sústom, ked jej Hunter položil čudnú otázku: „Ako dlho už spolu žijú Pinkie a Bonnie?"

Prehltla, zapila jedlo poriadnym dúškom vína a utrela si servítkou zaslzené oči. „Ten Pinkie a tá Bonnie, ktorých po​znám, žijú spolu?"

Hunter pokrčil plecami. „Predpokladám, že áno. Deň čo deň spolu odchádzajú z parkoviska pred televíziou, ona mu pripomína, že už nemajú mlieko, takže by sa mali po ceste domov zastaviť v obchode. Neznie vám to tak rodinne?"

„Mlieko?" zakvičala Kari. Hodila sa dozadu na vypchaté operadlo lavice a pustila sa do smiechu. „Ten nehanebný podliak! Nič mi nepovedal, ked som s ním telefonovala. Určite nechcel, aby som mu povedala: „Vravela som ti.'"

Hunter odtisol tanier, oprel sa o operadlo vedľa Kari a po​hodlne sa uvoľnil. „Chápem to tak, že ich románik je súčas​ťou plánu, na ktorom ste dlho pracovali."

„Skoro dva roky. Vedela som skôr ako oni, že k sebe do​konale pasujú. Bonnie je doňho úplne zbláznená a zúfalo po​trebuje niekoho, o koho by sa mohla starať. A ak niekto nie​kedy životne potreboval, aby sa oňho niekto staral, tak je to Pinkie. Bol iba tvrdohlavý."

Hunter ju pozoroval, ako sa smeje. „Máte ho veľmi rada, však?"

Jej oči spočinuli na jeho tvári. Bol tak blízko. Jeho pevné stehno sa jej takmer dotýkalo. Necítila ho, ale presne vedela, že tam je. „Áno. Každému by som priala stretnúť priateľa ako on." Odpila si z vína. „Hoci občas je veľmi ťažké mať nieko​ho takého."

„A to už prečo?"

„Lebo vám vždy povie pravdu, zatiaľ čo ostatní hovoria iba to, čo chcete počuť." Vzdychla si a privrela oči. „Viete, spo​liehala som sa na Pinkieho, že ma vytiahne z kaše, do ktorej som sa namočila. Ale on ma prinútil, aby som prijala udele​ný trest odvážne ako vojak."

„Kari." Pomaly otvorila oči. „Mrzí ma, že som bol príči​nou vášho suspendovania. Prosím, verte, že som s tým nemal nič spoločné."

„Ja viem." Jej hlas bol jemný a pokojný ako ruka, ktorú mu povzbudivo položila na predlaktie. Trochu sa zháčila, keď si uvedomila, že sa ho dobrovoľne dotkla. Hľadela na svoju ruku, ale nemohla nájsť dobrý dôvod na to, aby ju znova odtiahla. „Nič z toho, čo sa stalo, nebola vaša vina, Hunter. Ospravedlňujem sa za to, čo som povedala vtedy v reštaurácii."

„Už ste sa ospravedlnili na tom lístku, ktorý som dostal."

„V tom afektovanom, škrobenom liste?" spýtala sa viac-menej pre seba a Hunter slabo pokrčil plecami. „Cítila som sa pre ten výstup veľmi trápne a nevedela som, čo mám napísať." V Kariných očiach sa zaligotali slzy a hlas sa jej nepatrne roztriasol. „Mali by ste mi dať poriadnu príučku."

„Kari, nedovoľte, aby vás to, čo sa stalo, rozrušilo. Už na tom nezáleží," povedal chlácholivo a prekryl jej ruku svojou dlaňou.

„Môžem vám ponúknuť dezert?"

Kari bola rada, že ich čašník vyrušil. V hlave jej hučalo, ale nemalo to nič spoločné s vínom, ktoré vypila. Veci sa diali akosi rýchlo. Mali by spomaliť. Ledva sa vyrovnala s Thomasovou smrťou, s jeho neverami, svojou kariérou, celou bu​dúcnosťou.

Vari potrebovala ďalšie sklamanie? Využila príležitosť pre​dĺžiť večeru, lebo nevedela, čo bude, až sa skončí.

„Áno, môžete nám priniesť menu, prosím?" vyhŕkla. Ob​rátila sa na Huntera a povedala na vysvetlenie: „Musí to byť tým vysokohorským vzduchom. Odkedy som tu, jedá​vam priam konské porcie." Chcela, aby jej slová vyzneli odľahčene a veselo, ale mala pocit, že Hunter presne vie, o čo ide. Pozoroval ju s poloúsmevom na krásnych perách, akoby jej chcel povedať, že prekukol jej odďaľovaciu taktiku.

Spolu študovali ponuku. „Newyorský tvarohový koláč?" poznamenal Hunter.

„Hmm, to znie dobre," zareagovala Kari. „A k tomu jaho​dy. Môže byť?" Čašník prikývol.

„Aký je rozdiel medzi newyorským tvarohovým koláčom a obyčajným tvarohovým koláčom?" spýtal sa ho Hunter.

„Sedemdesiatpäť centov," zavtipkoval.

Obaja sa zasmiali. „Kupujem len to najlepšie. Takže jeden newyorský tvarohový koláč s jahodami pre dámu a pre mňa jablkový koláč. A dve kávy."

„S tvarohom alebo vanilkovou zmrzlinou?" opýtal sa čaš​ník a zapisoval si ich dalšiu objednávku do notesa.

Hunter sa otočil ku Kari. „Dáte si kávu s tvarohom alebo s vanilkovou zmrzlinou?"

„Ani s jedným, ani s druhým," povedala vážne.

„Myslel som tvaroh alebo zmrzlinu na ten jablkový koláč," opravil ho čašník trpezlivo.

„Aha, na koláč! Prepáčte. Teda zmrzlinu."

Čašník odchádzajúc krútil hlavou, zatiaľ čo Kari s Hunterom vybuchli do šialeného smiechu. Kari sa dokonca na​klonila dopredu a oprela si čelo o jeho rameno. Zdalo sa jej, že je trochu opitá, ale bolo to také príjemné, že na to ne​dbala.

„Prvýkrát som vás uvidel smiať sa, keď sme raz sedeli na súde a váš kameraman povedal niečo smiešne. Páči sa mi, keď sa smejete."

„Ja som vás nikdy nevidela smiať sa."

„Takže dnes večer je to po prvýkrát, však?"

Jeho chrapľavý šepot prenikol Kari do celého tela. Dostal sa na každé erotogénne miestečko a vyvolal v ňom malú búr​ku. Bojovať proti toľkým ohníčkom bolo nemožné, preto ich nechala v sebe pomaly, nádherne dotlieť.

„Je to hriech, nechať na tanieri posledný kúsok rakej dobrory, ale ak ho zjem, prasknem," povedala Kari o pár minút neskôr.

„Môžeme si to nechať zabaliť. Zjete to na raňajky."

„Nie, ale ďakujem. Pamätajte si, televízna kamera pridáva desať kíl."

„Pamätám si všetko, čo ste v ten deň povedali."

Aj ona si to veľmi dobre pamätala. Vletela do jeho kance​lárie ako fúria, sebaistá žena, ktorá nemá ani najmenšej po​tuchy, aký vplyv bude mať ten muž na jej ďalší život. Vlast​ne, stále to nevedela. Cítila, že to, ako ho zmenil doteraz, nie je nič oproti tomu, čo sa ešte len má stať.

Alebo je hlúpa a naivná? Naozaj stáli na pokraji niečoho ohromne vzrušujúceho? Alebo len pod vplyvom vína začala cítiť a myslieť ľahkovážne a nezodpovedne?

„Kde máte okuliare?" spýtala sa zrazu.

„V bunde, vo vrecku. Potrebujem ich len na to, aby som videl." Kari sa zasmiala. „Totiž," vysvetľoval, „aby som videl do diaľky."

„A nepomysleli ste na to, že by sme mohli sedieť od seba tak ďaleko, že by ste na mňa nedovideli?"

Hunter stíšil hlas. „Rozhodol som sa, že ak mi dovolíte pri​dať sa k vám, sadnem si tak blízko, ako to len bude možné."

Nervózne a zahanbene od neho odvrátila zrak. Hunter si v duchu nadával. Spomaľ, chlapče. Najprv si získaj jej priateľ​stvo. „Pôjdeme?"

Zamumlala niečo na znak súhlasu a skôr, než jej mohol pomôcť, už mala svoju bundu prehodenú cez plecia. Natiah​la sa po účet, ale Hunter jej ho vzal z ruky.

„Chcem zaplatiť svoju časť."

„Pozývam vás," povedal takým úsečným tónom, že ne​zniesol žiadne námietky a odvrávanie. „Čo ste vraveli?" spý​tal sa, lebo Kari si zahuhňala popod nos niečo, čo nepočul.

„Len hovorím, že ste panovačný." Pobavene zaklonil hlavu a rozosmial sa.

Keď už stáli vonku na chodníku, rozmýšľali, čo ďalej. „Prejdeme sa pešo, alebo vás radšej odveziem?"

Takže vedel, že do reštaurácie prišla pešo. Ale to by ju ne​malo prekvapovať. Ak sa raz rozhodol, že si ju nájde, nene​chal by predsa nič na náhodu.

„Ach, to nemusíte."

Strčil si ruky do vreciek bundy, zadíval sa na tmavé siluety hôr a pomaly rátal do desať. „Dúfam, že teraz si nezačneme nič predstierať. Po tom, čo všetko sme spolu prežili."

Bože, znova to skoro zbabrala. Najprv účet a teraz toto. Nebuď stdle v defenzíve. „Tak sa radšej prejdime," povedala trochu dráždivo a dúfala, že znova navráti uvoľnenú atmo​sféru.

Hunter sa usmial. „Myslím, že to prežijem." Keď prechá​dzali cez cestu, vzal ju za ruku. Bez toho, aby sa jej opýtal na smer, viedol ju priamo k jej domu.

Prispôsobil jej svoj krok a tak vedno kráčali v tichu spiacej prírody. Noc bola pokojná a plná hviezd. Po hodnom kuse sa ho napokon Kari opýtala to, čo stále nevedela. „Hunter, pre​čo ste sem prišli?"

„Mám dovolenku." Tentoraz jeho pokus o humor nevy​šiel.

„A len tak, z ničoho nič, ste si vybrali Breckenridge?"

„Nie, nebolo to len tak." Zastal. Stáli jeden druhému zoči-voči v strede ulice. Bola síce prázdna, ale bolo by im jed​no, keby ich obchádzali aj davy ľudí. Pre nich už na svete ne​existoval nikto iný.

„Pinkie mi povedal, že ste tu. Hneď som zavolal do svo​jej kancelárie, oznámil som im, že si beriem dovolenku, a vy​razil som. Prišiel som sem jednoducho preto, lebo som vás chcel vidieť. Hneď, ako som dorazil, zistil som si, kde bý​vate. Niekoľkokrát som prešiel okolo autom a dvakrát sa mi dokonca podarilo zahliadnuť vás, keď ste vyšli von. Rozhodol som sa, že vám nezavolám skôr ako zajtra ráno, ale dlhšie som už nevydržal čakať. Sledoval som vás až do reštaurácie."

Podišiel k nej bližšie a jeho hlas zjemnel. „Viem, že je to práve rok, čo tvoj manžel zomrel. Podľa toho, čo som počul, to je posledná prekážka. Som presvedčený, že si pripravená začať odznova." Prikryl jej plecia svojimi dlaňami. „Chcel som ťa vidieť, zhovárať sa, byť s tebou."
„Prečo, Hunter?"
Skúmavo sa zahľadel do Kariných očí a povedal: „Ty vieš prečo."
Kari naňho pokojne pozerala a odvetila tak čestne, ako len vedela. „Medzi nami vždy niečo bolo. Ale neviem, ako to na​zvať. Najprv som si myslela, že je to nenávisť. Aspoň z mojej strany. Teraz si nie som istá. Vždy, keď som ťa videla, zner​vóznela som. Nikdy som sa pri tebe necítila príjemne až do..." Zasekla sa a pozrela bokom.
„Až dokedy?" naliehal.
„Až... do dnešného večera." Sklonila hlavu a rozprávala do goliera bundy. Dlaňou jej jemne zdvihol bradu. Napokon naňho znova pozrela.
„Takže by ti nevadilo, keby si so mnou strávila ešte pár dní?"
„Ja neviem," odvetila trochu vážne. „Nečakaj veľa. Teda, nečakaj nič. Moje city k tebe boli vždy rozpoltené a nejasné. A stále sú."
Hunterov úškrn bol žalostný. „Väčšiu otvorenosť som si asi nemohol želať." Chytil jej obe ruky. „Odpovedz mi ešte na jednu otázku. Aká bola tvoja prvá reakcia, ked si ma dnes večer zbadala v reštaurácii?"
Chvíľu sa mu dívala do očí, až kým sa hrča emócie z jej hrdla nevydrala na povrch. „Bola som šťastná, že ťa vidím."
Čakala nejakú reakciu, ale bola sklamaná. Na Hunterovej tvári sa nedala prečítať ani jedna jeho myšlienka. Myslela si, že sa usmeje, alebo sa nakloní a dá jej pusu na líce, alebo ju objíme a vášnivo pobozká.
Namiesto toho povedal iba: „Trasieš sa."
„Je mi zima."
„Obleč si to." Stiahol jej bundu z pliec a pomohol jej vsu​núť ruky do rukávov.
„Ďakujem," povedala Kari zdvorilo a chcela sa otočiť.
„Počkaj." Otočil ju späť k sebe, trochu pokrčil kolená, aby sa aspoň na chvíľu dostal do jej výšky, a načiahol sa obo​ma rukami za nezapnutými časťami jej bundy. Bolo ro trochu ťažké, lebo bola tma, ale nakoniec sa mu podarilo obe časti spojiť. Potom pomaly vyrovnával kolená a zips bundy ťahal hore po jej hrudi. Bol to neuveriteľne vzrušujú​ci pohyb.
Bez toho, aby sa pohla, sa jej akosi podarilo pritiahnuť sa ešte bližšie. Naklonil sa k nej. Jeho ruky prechádzali pomaly cez pás postupne až na brucho. Ked sa dostali až k prsiam, pocítila horúčavu, ktorá zaliala jej pokožku ako atramentová machuľa. Rozmýšľala, čo by asi urobila, keby jej Hunter zips nakoniec nezapol, ale namiesto toho by vsu​nul ruky do bundy a dlaňami by sa dotkol jej nedočkavých pahorkov.
Vedela presne, čo by spravila. Celkom by sa odovzdala jeho rukám, lebo prsia ju až boleli od túžby po nežnom láskaní.
Konečne vytiahol zips až po bradu a Kari zacítila na tvári jeho teplý dych, ked zašepkal: „Tak. Je to lepšie?"
Nevedela, či áno, alebo nie. Mala pocit, akoby jej spálili každučký nerv v tele. Nikdy v živote nebola taká dezoriento​vaná a zmätená. Túžobne si želala cítiť jeho telo na svojom. Chcela ho vidieť nahého a preskúmať každý jeho záhyb.
„Radšej by som ťa mal vziať do domu."
Jeho tiché slová ju zachránili od toho, že by sa oňho opre​la a prosila, aby ju objal. Bože, aké by to bolo hlúpe. Kedže mala plnú hlavu erotiky, vedela si predstaviť, na čo asi mys​lí on. Horko-ťažko sa priznala, že ju teší jeho spoločnosť, kým on nerobil žiadne okolky a povedal na rovinu, že prišiel iba kvôli nej, aby s ňou mohol stráviť pár dní. Svaly na tvá​ri mal napäté a ona vedela, že sa z celej sily snaží potláčať vzrušenie.
Ale bola pripravená na intímnosti s iným mužom?
Dnes večer, zajtra, v blízkej budúcnosti? A či vôbec nieke​dy? Nevedela. V jednej chvíli horela, v druhej sa zas triasla v zlej predtuche a od strachu z nového záväzku. Pretože sex pre ňu vždy znamenal záväzok.
Co ak sa ju dnes pokúsi pobozkať na dobrú noc?
Kvôli tomu si však naozaj nemusela robiť starosti. Keď už konečne srálí pred dverami, Hunter jej prešiel prstom po bra​de a povedal: „Bola to tá najkrajšia večera, akú som kedy za​žil. Ďakujem. Želám ti pekné sny."
Potom sa otočil a odišiel smerom k spiacemu mestu.
Prvá vec, ktorú urobila nasledujúce ráno, bolo presne to, čo robila vždy, odkedy sem prišla. Vygúľala sa z postele, podišla k balkónu otočenému na východ a odtiahla záclonu.
Spala trochu dlhšie než zvyčajne. Slnko už bolo vysoko na obzore a ona mu vďačne nastavila svoju tvár. Zívla, pretiahla si svaly a postrapatila vlasy. Keď napokon otvorila oči, na chodníku pri požiarnom hydrante zbadala Huntera. Pozoro​val ju so zjavným pôžitkom.
Kari od prekvapenia zvýskla, zo stoličky zdrapia župan a pritisla si ho k telu. Bol to trochu smiešny prejav cudnosti, lebo si hneď spomenula na večer, keď ju v Denveri videl v jej obľúbenom tričku, ktoré nosila miesto pyžama. Milovala to tričko, jemné a celkom vyšedivené od prania. Siahalo jej led​va do pol stehien, čo si uvedomila vo chvíli, keď jej Hunter veselo zamával a rozbehol sa k dverám.
„Panebože," zaskučala, vyletela zo spálne a letmo zachytila svoj obraz v zrkadle. Ešte si ani nestihla obliecť župan a už za​čula klopanie na dvere.
„Dobré ráno," povedal, keď otvorila.
„Dobré ráno." Studený horský vzduch jej ovial bosé nohy. „Ako dlho si tam stál?"
„Dosť dlho na to, aby mi vychladla káva a aby susedia ma​li o čom hovoriť."
„V takomto období tu žiadni susedia nie sú."
Usmial sa. „Výborne. Takže nemusíš mať žiadne zábrany a pokojne ma môžeš pozvať dnu."
Vrhla naňho nahnevaný pohľad a pustila ho. „Takýmito trikmi si získavaš aj porotu?" Spýtala sa bez zloby v hlase.
„Cvičenie robí majstra." Priniesol so sebou papierové vrec​ko a začal vykladať jeho obsah na stôl v kuchyni. „Mám vlaž​nú kávu a takmer čerstvé šišky."
„To znie lákavo," povedala trochu pochybovačné. Vzala si jeden lepkavý koláčik a zahryzla doň. „Mňam. Sú výborné. Zbožňujem čokoládovú plnku," oblizla si prsty.
„Myslel som si." Zhúžval prázdne vrecko od šišiek a nád​herným oblúkom ho hodil do odpadkového koša. Keď sa otočil, zasekol sa, fascinovaný svižnosťou Karinho jazýčka, ktorý šikovne oblizoval jej polepené prsty. To, čo si v tej chví​li želal, aby mu ten istý jazýček robil, je v niektorých štátoch zakázané.
Ešte stále sa celkom nespamätal z výjavu, ktorý sa mu len pred polhodinkou naskytol na balkóne. To čudné tričko bo​lo viac sexy než hodvábne či saténové negližé. Mala vôbec predstavu, aká je dráždivá, keď sa prehne dozadu a pretiahne sa priam s mačacím pôvabom? Nielenže videl jej hodvábne čipkované nohavičky, ale bavlnené tričko sa jej naplo na pr​siach a vystavilo ich Hunterovmu pohľadu.
Hlasno si odkašlal. „Mám tú kávu zohriať, alebo si radšej uvaríme čerstvú?"
„Nekúpila som kávu, takže ju zohrej v mikrovlnke. Je tam v rohu."
Šišky zmizli zo stola v rekordnom čase. Kým Hunter chlípal horúcu kávu, nenápadne si prezeral miestnosť. Mala vy​soký strop, teplé drevené obloženie a na parketovej podlahe sa rozprestierali tkané koberčeky farby dreva. Nábytok sa mu zdal veľmi vkusný a dosť drahý, ale nie okázalý, či príliš ho​nosný. Kamenný krb zabral jednu celú stenu. Z tejto cen​trálnej miestnosti sa vchádzalo do výklenku s jedálenským stolom, do malej kuchyne a chodby a potom do spálne ale​bo spálni. Hoci izba bola malá, výhľad, ktorý poskytovali jej veľké okná, ju opticky zmenil na celkom priestrannú miest​nosť.
„Páči sa mi tento dom. Je tvoj?"
„Nie, patrí priateľovi môjho otca. Je to jeho dovolenko​vá chata. Môžem sem prísť, kedy sa mi zachce. Nikdy som túto ponuku nezneužila a bola som presvedčená, že ak sem toto leto zájdem, nijako neprekrížim ich rodinné plány." Usadila sa na operadlo gauča a zahľadela sa von oknom.
„V zime tu môžeš sedieť pri krbe a pozorovať padajúce sne​hové vločky."
„Lyžuješ?"
„Áno, ale ak mám byť úprimná, radšej sa dívam, než sa priamo zúčastňujem."
Zvedavo sa vybral na obhliadku izby, pozeral si to i ono, listoval v časopisoch na nízkom stolíku. Kari žasla, ako môže byť taký pokojný. V podstate drzo vtrhol do domu ženy, kto​rá sa ešte ani poriadne nevyspala a už vôbec si nestihla vypiť rannú kávu. A on sa tu zatiaľ cítil ako doma. Vôbec mu ne​napadlo, že by sa mal za svoj nemiestny príchod ospravedl​niť. Alebo ho aspoň vysvetliť.
Lenže Kari ho o žiadne vysvetlenie nepožiadala, však?
Hoci tam sedela oblečená iba v tričku a župane, s holými nohami, strapatými vlasmi a očami opuchnutými od hlbo​kého spánku, ani zďaleka nebola vyvedená z rovnováhy tak, ako by si to situácia vyžadovala. Ale prečo to tak bolo? - pre​mýšľala.
Možno preto, lebo on pôsobil tak vyrovnane. Alebo preto, že jej myšlienky ním boli také zaujaté, že nezostávalo miesto ani čas na to, aby mohla myslieť aj na niečo iné.
Pozorovala ho, ako sa pohybuje po izbe. Zdal sa jej ta​ký štíhly, pevný a nekonečne mužný. Páperovú vestu, ktorú si vzal proti studenému vetru neskorého leta, nedba​lo prehodil cez operadlo stoličky. Úzke tričko mu tesne obo​pínalo hrudník, poodierané topánky sa perfektne ho​dili k džínsom, o ktorých ani náhodou nemohla povedať, že sú nové. Boli také priliehavé, že si ho nikto nemohol zmýliť so ženou. Karine oči sa neustále kĺzali po jeho stehnách.
Dnes mal nasadené okuliare, lebo, ako predpokladala, prišiel autom. Spomenula si, že na obrubníku zazrela zapar​kovaný neznámy voz, a vybavilo sa jej, ako slnko vykúzlilo ohnivé pásiky v jeho vetrom postrapatených vlasoch.
„Čo je to?" spýtal sa a nahol sa nad kartový stolík, na kto​rom mala Kari rozložené puzzle.
„To som si priniesla so sebou," ožila, zoskočila z gauča a podišla k nemu. „Vedela som, že tu budem musieť stráviť desiatky hodín v úplnej nečinnosti. Tak som si vzala hroma​du kníh, ktorí som si chcela prečítať už dávno. No a toto k tomu."
Vzala jeden dielik skladačky, chvíľu si ju prezerala a potom mu našla správne miesto.
„Výborne," povedal a usmial sa. „Zdá sa, že to nerobíš pr​výkrát."
„Ó, nie, nikdy predtým som nič také neskladala. Ale mám za sebou hodiny a hodiny praxe."
To puzzle malo pre ňu zvláštny význam. Nezačala ho robiť tak ako všetci, z vonkajšej strany. Začala od stredu.
Stred pre ňu totiž znamenal jadro seba samej, všetko, čo​mu verila, princípy a hodnoty, jej myšlienky a presvedčenia, veci, ktoré jej boli blízke a drahé, čiastočky jej osobnosti, kto​rá sa začala formovať v detstve a ktoré robili Kari Stewartovú Kari Stewartovou.
Presne toto začala skladať, len čo sem pricestovala. A kaž​dý deň postupne pridávala jeden dielik za druhým. Znova precítila hrozný zážitok z detstva, ked stratila milovanú ma​mu, život, ktorý potom žila so svojím otcom, obdobie na univerzite, začiatky kariéry, vznikajúce a upevňujúce sa pria​teľstvo s Pinkiem, stretnutie s Thomasom. Vylovila z pamäti obrovské množstvo spomienok na ich spoločný život. Znova zažila tú hrôzu, keď sa dozvedela, že je mŕtvy. Zaznamenala každý deň, v ktorý sa stretla s Hunterom McKeem. Obrázok puzzle sa zrazu skladal z miliardy kúskov.
A dnes bol už takmer hotový.
„Ked ho dokončím, budem cítiť, že som lepšie spoznala samu seba." Trochu sa zarazila. Nemala v úmysle vysloviť tú myšlienku nahlas. Vrhla na Huntera rýchly pohľad. Určite si myslí, že som hlúpa. Ale on mal zjavne pochopenie pre túto samoterapiu. Pokýval hlavou. Dúfala, že sa nebude vypytovať na podrobnosti. Nepýtal sa.
„Máš na ústach čokoládu," povedal jemne. Bola unesená jeho očami. Cítila, ako ju ich teplé svetlo pohlcuje, zvnútra i zvonku. „Fakt?" „Áno, tu."
Prstom jej z kútika úst zotrel fliačik čokoládovej plnky a nechal si ho rozpustiť na jazyku. Zaujato sa dívala na jeho pery, vzrušená ich nápadnou zmyselnosťou. Hunter jej polo​žil ruky na plecia a pritiahol si ju k sebe.
„Kari?" Jej oči pomaly stúpali od pier, kým sa nestretli s je​ho pohladom.
„Hmm?"
„Keď som ťa pobozkal prvýkrát, bola si v bezvedomí. Dru​hýkrát som bol taký nazúrený, že som nevedel, či ti dať pu​su, alebo ťa zaškrtiť. Zúrivosť ma zaslepila, vôbec som neve​del, čo robím."
Zdvihol ruky k jej tvári a vzal ju do svojich teplých dlaní. „Nemyslíš, že sme si dlžní jeden bozk teraz, keď obaja pres​ne vieme, čo robíme?"
deviata  KAPITOLA
Kari len ticho stála. Ani nežmurkla. Hunter si zložil okulia​re a položil ich na kartový stolík. A potom opäť vzal jej tvár do svojich horúcich dlaní. Prsty mal jemné ako zamat a pal​cami striedavo prechádzal po jej perách.
Stále jej pozeral do očí, až Kari napokon vzdala ten boj a zažmurkala. A vtedy pocítila jeho dych na svojich roztúžených ústach. Bol vlhký a teplý a voňal kávou. Perami bol cel​kom blízko a jej sa zdalo, že prešla celá večnosť, kým sa jej konečne dotkli.
Otieral si ústa o jej, tam a späť, v hypnotickom rytme. Po​tom jemne vzal jej hornú pery medzi zuby a oblizol ju.
Kari vybuchovali v hlave ohňostroje. Predtým si myslela, že takéto reakcie sú možné naozaj iba vo filme. Bolo to pre ňu niečo celkom nové. Buď ju v živote bozkávali muži bez fantázie, alebo sa všetci cítili zviazaní akýmsi etickým princí​pom, ktorý však Hunterovi nič nehovoril.
Vari v nej bolo niečo, čo nútilo mužov, aby jej poskytova​li skôr ochranu než vášeň? Alebo v nich budila dojem, že Ka​ri Stewartová nemá žiadne telesné potreby? Možno táto stránka jej osobnosti vyšla na povrch iba teraz. Prvýkrát v ži​vote ju niekto pobozkal ako ženu. A ten niekto bol muž, kto​rý vedel, ako na to. Hunter urobil z bozkávania ozajstný ľú​bostný rituál.
Priložil svoje pery na jej ústa, pritlačil a uvoľnil, znova pri​tlačil. Pri každom spojení sa ich pery otvárali viac a viac, až kým Kari nepocítila vlhké teplo jeho jazyka. Reagovala na je​ho podnety. Otvorila sa a pozvala ho dnu.
Celé Hunterovo telo robilo dokonale načasované a koor​dinované pohyby. Naklonil hlavu na jednu stranu, ústami sa zmocnil jej pier a jemným satím ich spojil. Jeho ruky sklzli z Kariných líc na plecia a potom na chrbát, až kým sa ne​ocitla v tom najhorúcejšom a najkrajšom objatí, aké si kedy dokázala predstaviť.
Inštinktívne sa pritiahla bližšie a bosými nohami sa posta​vila na Hunterove topánky. Prestala sa nečinne poddávať je​ho rukám. Horela netrpezlivosťou spoznať jeho telo. Zdvih​la ruky a objala ho okolo krku. Hneď nato začula jeho spokojné zavrčanie.
Bože, ako veľmi to potrebovala!
Potrebovala takéto objatie, v ktorom sa cítila ako žena, nie ako bezbranné vtáčatko. Priniesol so sebou chlad končiace​ho sa leta, ktorým nasiakli jeho šaty, vlasy, jeho pokožka a ktorý tak nádherne kontrastoval s teplom jej práve prebu​deného tela. Voňal krásne a mužský. Pripomínal jej vôňu cit​rónovej kôry, dymu z čerstvého dreva a šuštiaceho jesenného lístia.
Bol tvrdý. Vychutnávala si tento dôkaz jeho túžby. Na kaž​dom miestečku ich navzájom sa dopĺňajúcich tiel si uvedo​movala ich rozdielnosť. Drsnosť jeho strniska na jej brade a okolo jej úst ju neskutočne vzrušovala.
Jej ústa sa milovali s jeho jazykom v hriešnom tanci. Jej te​lo reagovalo na každý pohyb. Horeli v nej ohníčky túžby a ich plamene sa jej dostávali až do žíl.
Potom sa tempo zmenilo. Nárazy jeho žiadostivého jazyka sa zmenili na disciplinované a kontrolované pohyby. Chcela cítiť jeho láskanic úplne všade, na prsiach, na bruchu, na stehnách. Chcela sa s ním milovať.
Ale keď jej jeho ruky rozviazali uzol na župane a ten spa​dol na zem, uvedomila si, ako ďaleko to zašlo a ako rýchlo stratila nad sebou kontrolu. Strpia. Zaryla mu prsty do krku, vymanila si pery z objatia jeho úst a oprela si sklonenú hlavu o jeho hruď.
„Chcem si ťa len privinúť k sebe, Kari." Na temene pocí​tila Hunterov nepravidelný dych. „Chcem cítiť tvoje telo. Sľubujem, že ďalej nepôjdem."
Zovretie na jeho krku postupne povoľovalo. Nadvihol jej hlavu a pozrel jej do tváre. Oči mala zavreté. Jej ústa boli čer​vené, vlhké a trochu opuchnuté od bozkov. V jamke jej štíhleho krku zbadal prudko pulzujúcu krv. Ani jeho tep ne​bol pomalý.
Pocítil takú silnú sexuálnu túžbu, až to bolelo. Ale bolo tu aj niečo iné. Nežnosť, akú nikdy predtým nepoznal.
Jeho ústa sa jej dotkli zľahka, skúmavo. Neodtiahla sa. Namiesto toho mu vošla prstami do vlasov a začala sa v nich prehŕňať. Hunter k nej pevnejšie pritisol pery a ru​kami jej vošiel pod župan. Ich bozk už nebol letmý, jeho jazyk sa vnáral do hlbín Kariných úst a rukami ju pritískal k sebe.
Nežne ju hladkal po chrbte a cítil jemnosť jej vyšedive​ného trička, cez ktoré sálalo teplo Karinho tela. Vedel, že jej pokožka bude ako zamat, ale nedovolil si ho vytiahnuť a prešmyknúť ruky pod jemnú tkaninu. Bože, ako veľmi však po tom túžil!
Keď sa prsiami pritisla k jeho hrudi, zastenal od rozkoše. Cítil tvrdé bradavky aj cez jej odev. Bol zvedavý, čo cíti ona, keď jej vsunul koleno medzi stehná. Prial si, aby sa ich no​hy poprepletali a z myšlienky na blízkosť jej príťažlivých bo​kov sa mu zatočila hlava.
Chcel vedieť, ako vníma jeho tvrdú mužnosť uväznenú v tesných džínsach. Musela ju predsa cítiť, lebo sa túlila k zvodnému trojuholníku jej miniatúrnych nohavičiek. Ne​mohol od seba odohnať ten obraz, keď ju videl v okne, ako sa pretiahla s prehnutým chrbtom, zdvihnutými rukami a zaklonenou hlavou. Stelesnená zmyselnosť.
Chcel sa jej dotýkať, celej, celučkej. Chcel rukami hlad​kať jej jemnú kožu a jazykom skúmať každé zákutie jej úst. Ako by reagovala, keby vsunul ruku medzi...
Nie. Keby sa dotkol čo len kúsočka jej nahej pokožky, po​tom by ju musel cítiť celú. Ruky by sa mu nezastavili na chrbte, ale určite by vkĺzli do nohavičiek a stláčali jej krásne tvarovaný zadok. A potom by... dočerta! Ani nepomyslí na to, čo má vpredu - Kari by znenávidela samu seba.
Preklínala by sa za to, že tak rýchlo podľahla. Nazvala by ho oportunistom, ktorý zneužil jej trojmesačnú samotu.
Prišiel zavčas rána a zastihol ju práve vtedy, keď bola najzraniteľnejšia, intímne oblečená. Obvinila by ho, že ju zasa zneužil.
Zniesol by všetko, len nie obvinenia z jej úst. A najhoršie na tom bolo, že by mala pravdu. Naozaj na to išiel príliš rýchlo. Možno jej prístupnosť bola iba výsledkom toho, že už dlho, veľmi dlho nemala muža. Hocijakého muža.
Táto myšlienka bola poriadnou fackou pre jeho pýchu. Vytiahol ruky spod jej župana a s láskou, no bez akejkoľvek vášne ich položil Kari na ramená. Jeho ústa ju prestali boz​kávať.
Kari ťažko otvorila oči a pozrela naňho orieškovozelenými očami. Hunter si nadával do hlupákov, že tak rýchlo prestal. Možno predsa len bola pripravená. Možno... Nie, ešte nie. Usmial a spýtal sa: „Aký máme dnes plán?"
Bol taký nevyspytateľný. Po takom bozku, ktorý v nej pre​budil všetky city, ktorý roztápal jej pery a zburcoval telo, by od muža ako Hunter čakala celkom inú otázku, napríklad „Kde je spálňa?" alebo „Nevadilo by ti, keby sme pokračova​li v spálni?"
Jeho zvedavá otázka sa tak odlišovala od toho, čo čakala, že len prekvapene zaklipkala očami. Keď konečne zaostrila, uve​domila si, že znova stojí na dlážke a Hunterov hlas sa jej jem​ne prihovára. „Plán?" Hlas mala trochu piskľavý a slabý. Zakašľala a ešte raz sa opýtala: „Chceš vedieť, čo mám dnes na pláne?"
Prstami jej sčesal z tváre pramienky neposlušných vlasov. „Áno. Chcel som sa spýtať, či by ti nevadilo, keby som sa k tebe pridal. Je mi jedno, čo si chcela robiť, chcel by som byť s tebou."
„No, chcela som ísť do potravín." Vyčerpané sa usmiala. „To neznie veľmi vzrušujúco, však?"
Jeho oči sa tak zvláštne leskli, až ju to vyľakalo. Ale keď sa usmial, telom jej prebehol záchvev vzrušenia a zastavil sa v jej strede. „Ak chceš, môžeme robiť aj niečo vzrušujúce, Kari. Ešte si neprišla na to, čo by to malo byť?"
Čakal v obývačke, kým sa Kari osprchovala a obliekla. Keď potom vošla do izby v džínsoch a pulóvri, Hunter uznanlivo hvizdol. Kari si naoko nahnevane dala ruky v bok a so slabým náznakom flirtu v hlase sa spýtala: „Čo ťa tak zaujalo, puló​ver alebo môj chvost?"
„Oboje. Uvedom si, že predtým som ťa videl iba tak, ako ťa obliekli a nalíčili v televíznej maskérni."
„Veľmi rýchlo zabúdaš. Len pred hodinou si ma videl čer​stvo zobudenú."
Jeho oči zastrela hmla. „Na to nikdy nezabudnem."
Kari vbehla do kuchyne, aby si napísala lístok do obcho​du, ale nevládala ani udržať v prstoch ceruzku. Kým bola v kúpeľni, snažila sa trochu uzemniť svoju dušičku, ktorá zra​zu lietala až k nebu, ale nijako sa jej to nedarilo. Cítila sa bez​starostne ako dieťa. Lepšie povedané, mala pocit, akoby sa po prvýkrát v živote učila všetkému, čo znamená byť skutočnou ženou. A aké to bolo skvelé!
Vtedy ju zalial celkom nový pocit. Bol tam, ukrytý v kaž​dom kútiku jej mysle, snažiac sa nájsť nejaký záchytný bod. Už nemala na výber, len si ho priznať.
Vina.
Po prvý raz od Thomasovej smrti sa cítila dobre v prítom​nosti iného muža a strávila s ním krátke, ale krásne chvíle. Mala pre to pocit viny. Ceruzka jej vypadla z bezvládnych prstov a odkotúľala sa na kraj stola.
„Je to úplne prirodzené, vieš?"
Kari vyskočila a otočila sa. Hunter stál tesne pri nej, ale prišiel tak ticho, že ani nezbadala, kedy. „Čo myslíš?" vyhŕkla takmer bez dychu.
„Ten pocit viny." Nedotkol sa jej, ale vedela, že chce. „Je normálne smútiť, keď zomrie niekto milovaný, Kari. Ale je rovnako prirodzené snažiť sa žiť ďalej, vychutnávať každý moment, znovu sa smiať. A možno opäť niekoho ľúbiť."
Pochybovala, že by mala také výčitky, keby ju Hunter tak nepriťahoval. Keby bol starší, tučný, a plešivý, isto by ju nehrýzlo svedomie. Ale nebol. Bol mladý, pekný a mužný. Keby medzi nimi mohlo byť pokojné a verné priateľstvo, určite by sa necítila vinná. Ale chyba bola v tom, že ona sa naňho dívala ako na muža. Milenca. A keďže Tho​mas bol jediným mužom, s ktorým kedy mala intímny vzťah, svoju vášnivú ústretovosť voči Hunterovi považovala za neveru.
„Nechcem byť v tvojom živote náhradou za niekoho, Ka​ri. Rád by som si v ňom získal vlastné miesto."
„Raz si mi povedal, že čítanie myšlienok nie je tvoja silná stránka. Klamal si."
„To bolo jediný krát, keď som ti klamal."
Táto téma, ako aj jeho schopnosť čítať jej myšlienky ju tro​chu znervózňovali. Preto sa radšej vrátila k svojmu zoznamu. „Biele alebo celozrnné pečivo?"
„A prečo nie oboje?"
„Nezabudni na televíznu kameru a jej desať kíl. Alebo vieš čo? Oboje." Načarbala na papier dve slová. „Ak ma Pinkie pošle na odtučňovaciu kúru, aj tak to bude musieť zaplatiť televízia. Čo ešte?"
„Kečup, oregano, cibuľu, korenie..."
Nazeral jej ponad plece, čo píše na lístok. Obrátila k nemu tvár. Bol tak blízko. „A to bude na čo?"
„Na špagety, ktoré ti uvarím na večeru."
„Ty vieš variť?"
„Hmm, špagety. A ty?"
„Hmm, špagety," povedala Kari a vybuchla do smiechu.
Hunter pokrčil plecami. „Nevadí, budeme jesť špagety, alebo pôjdeme do reštaurácie. Alebo sa napcháme bielymi rožkami."
Obaja sa zasmiali a potom dokončili zoznam. Hunter tr​val na tom, že pôjdu jeho autom. „Ale ja viem jazdiť po hor​ských cestách," prehovárala ho Kari, keď zamykala dom.
„A ja som zas mužský šovinista. Tak zavri pusu a nastúp."
„Panovačný tvrdohlavec."
Šoférovať vedel tak zdatne ako vlastne všetko ostatné. Spo​kojne pozorovala jeho ruky na kožou potiahnutom volante. Nezbedné obrázky tých rúk na jej nahom tele jej nepokojne prebleskovali mysľou. Vzadu za ňou rytmicky vrčal motor elegantného športového auta. Mala pocit, akoby ten rytmus pulzoval v nej.
„Na čo myslíš?" spýtal sa, keď si všimol, že sa naňho díva.
„Len som myslela na to, ako veľmi ste si s týmto autom podobní."
Prekvapene zdvihol obočie. „Tomu nerozumiem. Môžeš mi to vysvetliť?"
Pozorovala štíhlu súmernosť jeho tela, hrozbu nebezpečnej prchkosti pod jeho povrchom, silu v každej jeho bunke. „Nie, myslím, že nie."
„Ale, no tak."
„Nie."
„Tak potom ti nepoviem, ako senzačne vyzeráš. A nepo​viem ti ani to, že až do dnešného rána som mal len tušenie, že tvoje stehná sú presne také krásne ako členky a lýtka. Te​raz už viem naisto, že sú také, ako som si myslel.
Nepoviem ti, že tvoj zadok je v nohaviciach ešte krajší ako v sukni, že sa mi páčili tvoje prsia pod tým smiešnym trič​kom a ešte viac sa mi páčia, ked sa ma dotýkajú. Ani to, že máš krásnu farbu vlasov, najmä vo svetle slnečných lúčov, ho​ci vo svetle sviečky je ešte krajšia. Zabudni na to, že som ti povedal, že tvoja tvár je dokonalá a výnimočná.
Že tvoje oči sú tie najúžasnejšie studničky, do akých som sa kedy díval. A tvoje pery, tie boli stredobodom mojich fan​tázií, po nich som túžil celé mesiace. Existuje ešte niečo, čo nemám povedať?"
Vošiel na parkovisko a prudko zabrzdil. Vypol motor a po​zrel na Kari.
Prehltla a napäto zakoktala. „Nie, myslím, že tým, čo si povedal, si všetko vyčerpal."
„Predsa je tu ešte niečo." Vzal ju za ruku a zadíval sa jej do očí. „Som šťastný, že som s tebou. Tu, teraz a takto." Usmial sa svojím neodolateľným úsmevom, ktorým presviedčal sudcov, ovládal porotu a zvádzal ženy - a len Boh vie, koľko ich bolo.
Odpovedala mu rovnako oslnivým úsmevom. „Ja tiež."
Hunter zažmurkal. „Máš ten zoznam na nákup? Poďme teda."
Išli do Dillonu. Bola to malá spoločnosť prenajímaných domov a chát, ktoré sezónne využívali najmä lyžiari. Ceny za životne dôležité potraviny a iné potreby boli nehorázne, ale stále prijateľnejšie ako v Breckenridgi. Pre Kari bolo niečo celkom nové prechádzať regály obchodu s potravina​mi v sprievode muža. Ked žila s Thomasom, takéto veci ro​bila ich domáca. Ale ani predtým, ani potom sa na jej rýchlych výpravách do obchodného domu nikdy nezúčastnil muž. Kari si vždy vzala to, čo potrebovala, a ponáhľala sa preč.
Hunter nakupoval impulzívne. „Toto poznáš?"
„Čo to je?"
Študoval nálepku na plechovke. Bola v cudzom jazy​ku. „Neviem," povedal a hodil ju do nákupného vozíka. Kým sa Kari prehrabávala medzi hlávkami šalátu, Hunter si ošúpal pomaranč a šupky svedomito hodil do najbližšieho odpadkového koša. Kúsok strčil Kari do úst a ešte väčší ochutnal sám. „Mieniš za to, dúfam, zaplatiť?" spýtala sa s plnými ústami a snažila sa, aby jej šťava z ovocia nevytiek​la z kútikov.
„Iste," zamumlal, prežúvajúc chutné sústo. Potom sa na​klonil k jej uchu a zašepkal: „Ak ma chytia."
Kari veľavýznamne zakašľala. „Myslela som si, že vždy sto​jíš na strane poriadku a zákona a posielaš neposlušných ľudí za mreže."
„Ale teraz mám dovolenku," zakrútil jej nosom.
„Prečo si si vlastne vybral povolanie žalobcu? Mám pocit, že so svojou ostrou povahou by si ako obhajca zarobil viac peňazí."
„Ďakujem za kompliment." Obzeral si balík gumových cukríkov, ale nakoniec ich položil späť do regála. „Máš prav​du. Myslím, že by bolo oveľa výnosnejšie, keby som sa vzdal povolania štátneho úradníka a začal pracovať súkromne."
„Teda?" vyzvedala stále. Bola si istá, že ak jej úprimne od​povie, mnoho nejasností, ktoré sa ho týkajú, už nebude pre ňu záhadou.
„Myslím, že moji rodičia ma vychovali až príliš dobre. Už od kolísky mi vštepovali, že je rozdiel medzi dobrom a zlom, a každý je zodpovedný za svoje činy. Neviem, či by som do​kázal obhajovať niekoho, o kom viem, že naozaj spáchal zlo​čin. Necháp ma zle. Rešpektujem obhajcov a prácu, ktorú robia. Sú v našej spoločnosti potrební, lebo bez nich by sys​tém nefungoval. Ale práve táto oblasť práva nie je nič pre mňa."
„Si ambiciózny," povedala ticho. Vozík s nákupom, ktorý Hunter tlačil vedľa nej, zrazu zastal. Čakal a ozval sa až vte​dy, keď naňho pozrela.
„Áno, som, nepopieram. Ale nepovažujem to ani za chybu."
„Ani vtedy, keď ambicióznosť presiahne medze?"
„Myslíš, že tá moja ich presiahla?"
Odvrátila zrak. „Predtým som si to myslela. Ale teraz..." zdvihla zrak a pozrela mu do očí, „...teraz už neviem. Chcel by si sa dostať do politiky?"
Na tvári sa mu zjavil kratučký, ale nezbedný úsmev. „Uvi​díme. Teraz však chcem byť štátnym žalobcom."
„Veď si." Vrhla naňho pevný, zvedavý pohľad. V jeho očiach nezbadala ani štipku podlosti.
V tej chvíli Hunter cítil, ako ním prechádza náhly pocit vášne a nežnosti. Ona nebola len objektom jeho túžob a ne​splnených snov, ona bola ženou, ktorú by mal a chcel spo​znať. Bola človekom, ktorý si dokáže priznať chybu a veľko​ryso odpúšťať. „Áno," povedal.
Krátko sa na seba pozreli, potom Kari potisla vozík. „Roz​právaj mi o sebe."
Vyrastal v Utahu. Otec mal poisťovaciu agentúru. Obaja rodičia ešte žili. Jedna sestra už bola vydatá, druhá ešte cho​dila do školy. „Ja som medzi súrodencami stredný. Príroda mi dala do vienka tvrdohlavosť a drzosť."
„Nekomentujem."
Zasmial sa. „Chcel by som, aby si spoznala moju rodinu."
„Ja tiež."
„A čo ty?"
„Čo ja?"
„Tvoja rodina, detstvo a tak."
Zaplatili za nákup a odviezli sa do bufetu na rýchly obed. Hamburgery boli tenké, hranolky mastné a studené, miesto koktailov dostali len akúsi nechutnú penu. Ale neprekážalo im to.
Kari mu rozprávala o tom, ako stratila mamu, ked mala desať rokov, ako ju potom celú pubertu vychovával otec, kto​rý sa snažil vyhovieť všetkým jej potrebám. „Milovala som ho najviac na svete. Robil aj nemožné, len aby mi nahradil oboch rodičov. Nemal to ľahké."
„Kde pracoval?"
„V novinách. Práve uňho v práci som sa po prvý raz zami​lovala do žurnalistiky. Chodila som za ním každé popoludnie po škole. Mala som akýsi pocit nadradenosti, lebo som bola prvá, kto čítal správy ešte predtým, než sa z tlačiarne dostali do sveta. Potom ma ten úžasný pocit, byť priamo v dejisku diania, nikdy neopustil."
„Musela to byť hrozná rana, keď si ho stratila."
„Máš pravdu. Cítila som sa hrozne osamelá a zbytočná. Ale potom som stretla Pinkieho a neskôr Thomasa."
Thomasovo meno jej vyklzlo z úst celkom podvedome. Vrhla na Huntera rýchly pohľad, ale on sa len usmial. „Do​jedla si?" Nasadli do auta a vrátili sa po horskej ceste späť do Breckenridgu.
Vyložili nákup a potom sa celé popoludnie vozili po oko​lí, boli všade a vlastne nikde. Keď nakoniec zastali pred Kariným domom, spýtala sa: „Kde tu vlastne bývaš?"
Kývnutím hlavy ukázal smerom na západnú časť mesteč​ka. „V jednej chatke na Peak 8. Vieš, kde je časť Four O'clock Run?"
„Áno. Je tá chatka tvoja?"
„Nie, len som si ju prenajal. Nie je ani zďaleka taká rozto​milá ako tvoj dom. Čo robíš dnes večer?"
„A čo robíš ty?"
Vykúzlil neodolateľný chlapčenský úsmev a Kari si po​myslela, že jeho matka a sestry ho museli poriadne rozmaz​návať, lebo takému úsmevu sa naozaj nedalo odolávať. „Dú​fal som, že ma pozveš večeru."
„Pozývam ťa," povedala Kari a vystúpila z auta, „ale riady umývaš ty."
„Výborne, nie je nič jednoduchšie," zavolal ešte a odfrčal.
Kari zohriala trochu čili fazule z konzervy a kukuričné placky so syrom a pikantnou omáčkou. Kým Hunter dorazil, obliekla si dlhú sukňu s modrou potlačou a belasú sedliacku košeľu. Boli to jediné nepraktické veci, ktoré si zabalila, ale dnes bola skvelá príležitosť vyparádiť sa. Veď aký dlhý čas už uplynul, odkedy sa obliekala pre muža? Cítila trochu ženskej márnomyseľnosti, ale bolo to veľmi príjemné. Odtrhla do​konca jeden umelý kvietok z kytice v kuchyni a zastrčila si ho za ucho.
Keď otvorila dvere a začula Hunterov pomalý, uznanlivý smiech s nádychom chlípnosti, vedela, že jej snaha nevyšla nazmar.
Potom sa najedli, Hunter svedomito poukladal riad do umývačky a prisadli si ku Karinmu puzzle. Dotklo sa jej, ked zistila, že je lepší ako ona. „Pozri, ak chceš byť nevrlá vždy, keď nájdem jeden dielik..."
„Ja nie som nevrlá!"
Natiahol sa ponad stolík a palcom jej nežne prešiel po spodnej pere. „Mne sa zdá, že áno."
Jeho dotyk bol ako elektrický šok. Jemne mu zahryzla do prsta, akoby chcela predĺžiť ten vzrušujúci pocit.
„Si dobrá turistka?"
„Fantastická," odvetila pyšne. „Prečo?"
„No, myslel som, že by sme si mohli zajtra urobiť program vonku. Ak chceš."
Vstal a obliekol si bundu. Kari zovrelo od sklamania žalúdok. Po týždňoch, ktoré tu strávila sama, dom priam zíval prázdnotou, kedykoľvek Hunter odišiel. „Chcem. O koľkej?"
„Pokojne sa vyspi. Trebárs o jedenástej?"
„Fajn. Zabalím aj niečo na jedenie."
„Perfektné. Dobrú noc."
Stáli pri dverách. Hunter ich otvoril, otočil sa, rýchlo ju objal a odišiel. Kari ich za ním nešťastne zavrela.
Vytrhla si kvet spoza ucha a zlostne ho hodila na zem. Ne​návidela samu seba za to, že ju hnevalo, že jej Hunter nedal ani bozk na dobrú noc.
„Všetko v poriadku?"
„Jasné," odfukovala. „A ty?"
„Áno. Potom povedz, kedy."
Akoby čakala len na najmenšie povzbudenie, zvalila sa do trávy.        „Už."
Hunter si ľahol vedľa nej. Niekoľko minút bez slova leža​li, dych sa im namáhavo dral z pľúc. Potom Hunter zdvihol hlavu a pozrel na ňu. Kari ležala na úbočí úplne uvoľnene, ruky nad hlavou, jednu nohu zohnutú. Spomenul si, ako roztomilo vyzerala ráno, ked po ňu prišiel. Obliekla si šortky, hrubé podkolienky a turistické topánky, károvanú košeľu a svetlohnedý pletený sveter. Vlasy si nechala voľne padať na plecia.
Asi v polovici výstupu si sveter vyzliekla a uviazala okolo pása. Teraz už lepšie videl, ako sa jej pod flanelovou košeľou dvíhajú prsia. Chladný horský vietor ju ovieval a bradavky reagovali. Hunter v duchu zaskučal.
Otvorila jedno oko. „Žiješ?"
„Ledva," priznal sa. „V týchto výškach je dosť riedky vzduch. Nechceš sa niečoho napiť?"
Posadila sa a pozerala, ako sa hrabe v piknikovom koši, ktorý niesol na chrbte. Otvoril fľašu s minerálkou a podal ju Kari. Poriadne sa napila, vrátila ju Hunterovi a ten ju dora​zil.
„Keď si povedal ,turistika', nevedela som, že myslíš toto," mrmlala a masírovala si lýtka.
„Mohla si navrhnúť niečo iné," povedal spevavým hlasom a prezeral si obsah košíka. „Čo si doniesla na jedenie?"
Sedeli pod strieškou smrekových konárov. Vo výhľade si stále držali jednu z lyžiarskych zjazdoviek, lebo vedeli, že kým ju budú mať na očiach, nemôžu zablúdiť.
„Syr, studený nárez, hranolky, čokoládové tyčinky."
Postupne našiel všetky dobroty, ako ich vymenovala. Vyhladovane sa napchával a Kari ho pozorne sledovala. Skoro stratila dych, keď ho dnes ráno zbadala prichádzať. Tiež si obliekol šortky a obul turistické topánky ako ona a teplú modrú košeľu. Na lýtkach a stehnách mal pevné, krásne tva​rované, štíhle svaly a kožu pokrytú jemnými chĺpkami. Po namáhavej chôdzi mu bolo teplo, tak si košeľu rozopol tak​mer až po pás.
Hruď mal porastenú tmavými kučeravými chlpmi. Kedy​koľvek na ne pozrela, zovrelo jej žalúdok a v lone pocítila sil​né a prudké pulzovanie. Bolo to trápne. Ale aj veľmi vzrušu​júce. A okrem toho, nemala čas rozmýšľať nad tým, či má tieto pocity v sebe potlačiť, alebo sa im oddať a vyžívať sa v pohľade na neho.
Vtedy sa jeho vlasov dotklo slnko a ožiarilo ich tmavoryšavými pramienkami. Jeho oči vyzerali, akoby boli súča​sťou toho, čo ich obklopovalo, súčasťou zelených lesov a si​vých tieňov s hnedými škvrnkami šišiek.
Keď dojedli, Kari sa oprela chrbtom o strom a zavrela oči. Zhlboka vdychovala do pľúc čistý horský vzduch. Tie pohy​by jej na hrudi napli károvanú košeľu a pritiahli tak Hunterovu pozornosť.
„Nenosievaš podprsenku, však?"
Preľaknuto otvorila oči a pozrela rovno naňho. „Prosím?"
Pomaly sa posadil a po zadku sa kúsok po kúsku posúval, až kým nesedel celkom oproti nej. Rukou sa pri jej hlave oprel o strom a nahol sa tak blízko, až sa takmer dotýkali nosmi. „Keď si vtedy na súde odpadla na lavici sved​kov, tiež si nemala podprsenku. Dosť ma to prekvapilo."
„A mňa zas prekvapilo, keď som sa prebrala a zistila som..." Zrazu sa zarazila.
„A zistila si, že ťa bozkávam?"
„Áno."
„A že aj ty mňa bozkávaš?"
„Nie som si istá, či to tak naozaj bolo."
„Ale bolo," povedal jemne a očami prechádzal po jej tvá​ri, až kým sa nezastavili na perách. „Vieš, prečo som ti rozo​pol blúzku?"
Z hrdla sa jej vydral tichý ston a ona odvrátila tvár. Opre​la sa čelom o priehlbinku v Hunterovom lakti a silou vôle za​vrela oči. „Povedal si, že preto, aby sa mi ľahšie dýchalo."
„Hej, ale to je len polovica pravdy."
„Takže si ma oklamal viac ako len raz."
„Ale to ani nebola lož, skôr malá finta," obraňoval sa za​hanbene. Druhou rukou sa hral s golierom jej košele. „Neve​del som sa zastaviť. Chcel som ťa vidieť, Kari." Celou dlaňou ju hladil po krku. „A stále chcem." Jeho hlas bol dráždivý ako vánok, ktorý im nad hlavami povieval v hustých vetvách mo​hutných stromov.
Prstami šikovne rozopol prvý gombík. „Ani dnes pod tým nič nemáš." „Nie."
„Ani včera večer."
Oprela si hlavu o jeho rameno. „Nie."
„Preto som ťa nepobozkal na dobrú noc. Keby som sa ťa čo len dotkol, nič by ma už nezastavilo. Musel by som sa do​týkať tvojich pŕs, bozkávať ich a hladkať. Sama vieš, kde by sme skončili."
Hunterove prsty sa pasovali s druhým gombíkom. Hral sa s ním, a keď videl, že ho Kari nemieni zastaviť, odopol ho. Len čo odhrnul teplú tkaninu, zacítil jej kvetinovú vôňu. Ru​ku vsunul pod látku a konečne cítil jej kožu. V slastnej agó​nii privrel oči. Dotyk mu napovedal, že jej pokožka je presne taká hladká a jemná, ako si predstavoval. Dlaňou prikryl jej ňadro. Presne zapasovalo, akoby rástlo pre jeho ruky. Prstami začal robiť jemné krúživé pohyby. „Kari, Kari," zamručal, „máš nádhernú pokožku." Prešiel rukou k druhému prsníku a láskal ho rovnakými jemnými pohybmi.
Palcom sa nežne hral s bradavkou, ktorá hneď vystúpila a stvrdla, a Hunter šepkal Kari do ucha slová plné lásky. Po​tom vzal hnedý hrášok medzi prsty a dráždil ho ďalej.
Zrazu sa Hunterovi zazdalo, akoby počul plačlivý zvuk. Otvoril oči a uvidel, ako jej po lícach stekajú slzy. Zhrozil sa. Nevedel, čo sa stalo. „Kari! Čo je? Robím niečo zle? Bolí ťa niečo?"
„Nie," zašepkala a zaborila si tvár do jeho košele.
„Urazil som ťa? Prisahám, že..."
„Nie."
„Tak čo sa deje? Prečo plačeš? Chceš, aby som prestal?"
Zodvihla hlavu. V očiach sa jej leskli slzy. „Veď to je to. Nechcem, aby si prestal. Je to nádherné." Zachvela sa. „Ne​viem, čo si mám o tom myslieť."
Hunter si kľakol pred ňu, vzal jej hlavu do dlaní a pritia​hol si ju k sebe. „Tak už nad tým nerozmýšľaj. Nemysli na nič."
desiata  KAPITOLA
Dychtivo sa zmocnil jej úst. Nebol to nežný, nesmelý bozk. Skôr naopak. Bol divý a neskrotný. Jej pery vychádzali v ústrety jeho dobyvačnému jazyku, ktorý nedočkavo vkĺzol do sladkého vnútra jej úst.
Hunterovo láskanie zburcovalo všetky Karine zmysly. A tie teraz odpovedali jeho nespútanej vášni. Pocit viny, rezervova​né správanie, pochybnosti, to všetko bolo nateraz zakázané. Utopili sa v nenásytnom teple jeho bozku. Už jej viac nevelil rozum; čo robila, robila na príkaz svojich citov a zmyslov.
Zvalili sa na zem, ale Hunterove pery sa ani na moment nevzdali jej úst, rukami ju držal v takom pevnom a majet​níckom objatí, že mala pocit, že sa z neho už nikdy nevyma​ní. A popravde, tak si to aj priala.
Pritlačil ju na tenký koberec z trávy, a potom, pritískajúc si ju čo najtesnejšie, prevalil ju na seba. Koleno mala medzi jeho nohami, v pevnom zovretí tvrdých, štíhlych stehien a pomaly ním pohybovala hore a dolu.
„Oh, Bože, Kari," zasyčal. „Tak dlho som po tebe túžil."
Znova sa prevalili, kým Kari neležala na chrbte a on bol prehnutý nad ňou. Všetka zdržanlivosť a sebadisciplína dl​hých mesiacov sa dnes vyliali ako neskrotná rieka z plytkého koryta. Chcel ju od prvej chvíle, čo ju uvidel. A teraz ju mo​hol mať.
Sklonil hlavu, aby ju pobozkal. Jej pery brali a dávali rov​nako ako jeho. Strčil ruku medzi ich telá a rozviazal rukávy na svetri, ktorý mala počas výstupu uviazaný okolo pása. Vy​tiahol jej košeľu spoza opaska a odhalil jej hrudník. Prestal ju bozkávať a zdvihol hlavu, aby sa mohol pozrieť.
Slnečné lúče sa v erotickom tanci mihali po jej nahých pr​siach a kreslili na nich samopašné obrazce zo svetla a tieňa.
Vyzerala ako umelecké dielo, ale ešte krajšie, lebo ona bola ži​vá, dýchala a šepkala jeho meno.
Hunter ju nenásytne hltal očami. Vedel, že ak sa jej nedotkne, umrie. Položil dlane na jej ňadrá a obdivo​val jemnosť pokožky, ladnosť ich tvarov, krehkosť malých bradaviek. „Si taká nádherná." Jej prsník na chvíľu zmi​zol v jaskyni jeho dlane, potom ho stláčal, palcom sa jemne hral s koralovým vrcholčekom a kreslil okolo neho pomalé, nekonečné kruhy. Bol šťastný, keď videl, ako reaguje na jeho dotyky. „Och, len sa pozri na seba," šepla Kari.
Voľnou rukou si vytiahol košeľu spoza nohavíc a rozopol ju. Pomaličky sa skláňal a jeho nahá koža sa dotkla Karinho tela.
„Hunter," zastenala. „To je úžasné."
Jej červené bradavky sa stratili v záplave čiernych chlpov na Hunterovej hrudi. Šúchala si ich o bujný porast a vychut​návala milióny pocitov, o ktorých ani netušila, že existujú. Pod teplou, živou kožou cítila jeho oceľové svaly. Hunter sa sklonil nižšie a ona ho rukami objala okolo krku, keď začal bozkávať vzrušené symboly jej ženskosti. Najskôr bol jeho dotyk váhavý a neistý. Perami akoby pil jej pokožku, ochut​nával ju. Ale to mu nestačilo. Bozkával ju vrúcne a vášnivo, ústami sa vpíjal do jej pŕs a jazykom dráždil ich vrcholky. Hlavou pohyboval zo strany na stranu, potom dolu a hore.
Žeravými perami prechádzal po plytkom žliabku, ktorý jej rozdeľoval brucho. Horúce ústa a drzý jazyk zanechali na jej koži vlhkú stopu a pod ich dotykom sa zmietala v opojnom vzrušení. Kúsok jej stiahol šortky a bez zábran vnoril jazyk do pupku. Pomaly zostupoval dolu po jej tele, až kým sa jeho ra​mená neopierali o Karine stehná.
Krv jej burácala v žilách. Všetky zmysly sa v nej prebudili a chveli sa od nového, nádherného poznania. Zdalo sa jej, že zem pod ňou je v porovnaní s teplom, ktoré sálalo z Hunterovho tela, dosť chladná. Nos jej naplnila vôňa pováľanej let​nej trávy. Svieži vánok objímal ich telá, dvíhal im vlasy a zas ich nechal spadnúť. Slnko jej svietilo do tváre a kúpalo ju vo svojich lúčoch.
Kari pociťovala v jeho náručí jedno vzrušenie za druhým, ústami jej dráždil pupok, holé nohy mala prepletené s jeho. Rukami prešiel na brucho a hladkal jeho zamatové chĺpky.
„Kari, srdiečko, chceš to?"
Prsty vnorila do jeho hustých vlasov, zastenala a niečo ne​súvislé zamrmlala. Otvoril jej zips na šortkách. Mala bledučkožlté nohavičky s motýľom vyšitým na hodvábnej látke, ktorý práve na Karinom pahorku rozprestieral svoje farebné krídla.
Hunter sa k nemu priblížil s pootvorenými perami a po​bozkal ho.
Kari ostro vykríkla, svet sa s ňou zatočil a katapultoval ju do úplne novej dimenzie. Od návalu toľkej rozkoše sa rozvzlykala. Malé nádherné výbuchy nasledovali jeden za dru​hým a ešte dlho v nej zanechávali vlny vzrušenia.
„Panebože," zastenala, schúlila sa do klbka a zaborila si tvár do prekrížených rúk. Telo sa jej stále triaslo od silnej búr​ky, ktorú práve prežila, ale myseľ znova ovládol rozum.
Dlhú chvíľu tam len tak ležala, celkom bez pohnutia a že​lala si, aby ju opustila tá božská malátnosť a nádherná ťažo​ba. Nechcela, aby sa jej tieto pocity páčili. Urobila zo seba hlupaňu a bola presvedčená, že sa už nikdy nebude môcť po​zrieť tomuto mužovi do očí.
Položil jej ruku na chrbát a upokojujúco ju hladkal. Prešlo niekolko minút. Nenútil ju, aby sa s ním zhovárala, a ona mu za to bola veľmi vďačná. Napokon to už nevydržal. „Musím si odskočiť. O chvíľu som späť."
Postavil sa a Kari vnímala zvuk jeho odchádzajúcich kro​kov. Otočila sa a zazrela ho, ako sa stratil v hustom poraste. Aj napriek tomu, čo sa pred pár minútami stalo, musela sa usmiať nad jeho diplomaciou.
Trasúcimi sa prstami si zapla nohavice, obliekla košeľu a upravila postrapatené vlasy. Poutierala si pokožku pod očami. Vedela, že jej slzy rozmazali mejkap. Musela vyzerať hrozne.
Keď ho zbadala vystupovať spoza zelenej záclony nízkych stromčekov, tvárila sa, že zaujato balí zvyšky obedňajšieho pikniku a ukladá ich do košíka.
„Mali by sme ísť pomaly dolu," povedala rýchlo, takže Hunter sa ani nestihol nadýchnuť. Postavila sa a oprášila si sveter. „O chvíľu sa začne stmievať." Zaviazala si ho okolo pása a vykročila. Hunter ju však chytil za zápästie a otočil k sebe.
„Nejdeme nikam, kým sa neporozprávame. Odkedy sme sa zoznámili, stálo medzi nami jedno obrovské nedorozu​menie za druhým. Nedovolím, aby sa to ešte niekedy zopa​kovalo."
Kari nenašla odvahu pozrieť mu do očí, preto keď preho​vorila, zdalo sa, akoby sa zhovárala s tretím gombíkom na je​ho košeli, ktorú už mal pekne pozapínanú a zastrčenú v šortkách. „Ja neviem, čo sa stalo. Ja..."
„Mala si orgazmus." Vyslovil to ticho, ale rozhodne a tro​chu odmerane. Okamžite ho zasiahol jej pohľad. Výraz, kto​rý zbadal v jej tvári, bol ten najjemnejší a najmiernejší, aký u nej kedy videl. „Nevidím v tom žiadny problém, Kari. Pre​čo sa takto správaš?"
„Pretože som v živote nič také nezažila."
Zo všetkých síl sa snažil zakryť úsmev, čo sa mu dral na pe​ry, ale bezvýsledne. „Takže ti môžem pogratulovať, nie?"
„Chcem povedať, že som to už mala," povedala podrážde​ne, „len nie takéto. Také..."
Potrebovala mu vysvetliť, že nad sebou úplne strati​la kontrolu. Dokáže Hunter pochopiť ten pocit, keď sa človek rúti do priepasti a nevie, ako tomu zabrániť, ako spomaliť alebo zastaviť tú obrovskú lavínu? Nevedela však, či tým vysvetľovaním neurobí zo seba ešte väčšieho idiota. Lebo keď k tomu došlo, nenachádzala tie správne slová.
„Prišlo to tak nečakane, bez... veď vieš. Určite si myslíš.."
„Prosím, moje myslenie nechaj na mňa, dobre?" Pritiahol si ju bližšie. „Myslím si, že si vášnivá žena, ktorá v dôsledku smutných okolností trpí nedostatkom fyzickej lásky."
„Veď presne o to ide," vykríkla. „Nechcem, aby ma niekto považoval za neukojenú vdovu, ktorá sa oddá prvému chla​povi..."
„A teraz ma dobre počúvaj," jemne ňou zatriasol. Tón je​ho hlasu ju prinútil pozrieť mu do očí. „Bolo to krásne. Som šťastný, že si to zažila so mnou. Keby sa k tebe čo len priblížil niekto iný, zabil by som ho, hoci by som porušil zákon, kto​rý si tak vážim. Bola si úžasná. Dobre? Chápeš, čo ti chcem povedať? Čo mám ešte povedať, aby som z tvojej tváričky zmazal ten previnilý výraz? Aby ti z očí zmizla tá neopodstat​nená ostražitosť a opatrnosť?"
Presne v tomto momente si uvedomila, že ho miluje.
Na to, čo sa stalo, mohol reagovať so samoľúbou nafúka​nosťou, pýšiť sa tým, že dokázal ovládať jej telo i emócie. Ale nespravil to. Urobil z toho Karin triumf, nie svoj.
V očiach sa jej zaligotali slzy, ale usmiala sa: „Čo máš ešte povedať? Povedz, že dnes večer pripravíš tie úžasné špagety iba pre mňa."
Napäté svaly okolo úst mu povolili a zamračené čelo sa spokojne rozjasnilo. „Poď ku mne."
Pritiahol si ju k sebe. Pritisol si jej tvár do priehlbinky na krku a svoju si oprel o ňu. Druhou rukou ju ako oceľovou obručou zvieral v páse. V tomto objatí zostali niekoľko mi​nút a slabučko sa kolísali.
Potom ju pustil, rázne jej vtisol bozk na nos a pozname​nal: „Máš pravdu. O chvíľu sa zotmie. Poďme domov."
Prišiel dosť skoro. Kari sedela schúlená pred televízorom a dívala sa na zábavnú reportáž Sally Jenkinsovej. Podržala mu dvere a Hunter vošiel s dvoma vreckami plnými potravín a fľašou vína. Ešte sa ani nezložil a už ponad papierové vrec​ko našiel jej ústa a dal jej krásny, nežný bozk.
„Prišiel som skoro, alebo meškám?"
„Skoro, ale som rada, že si ma vyrušil. Práve som sledova​la výplod hviezdy číslo jedna."
„Myslíš Sally Jenkinsovej?" spýtal sa a zamieril priamo do kuchyne, kde zložil náklad na stôl.
„Nová superhviezda. Kráska denverskej televízie."
Krútil hlavou na všetky strany a ňuchal vo vzduchu. „Ne​zdá sa ti, že tu niečo smrdí? Niečo ako žiarlivosť?"
„Pripúšťam, že ma to trochu štve," vypla televízor a prišla za ním do kuchyne. Hunter sa zasmial a podal jej pohár vína.
„Nemáš dôvod žiarliť na ňu. Nesiaha ti ani po päty. Je to len hlúpa, prsnatá koza."
„Aj ty si si všimol, aké má prednosti?"
„Kto by ich mohol prehliadnuť?"
„Hej," priznala Kari. „Jeden z členov televíznej rady si ich tiež všimol. Tá má teda šťastie. Nebyť toho, v živote by sa do telky nedostala." Oprela sa o kuchynskú dosku a prstom kreslila kruhy na okraji pohára. „Čo urobím, ak mi nevrátia moju prácu?"
Videl v jej očiach strach, počul ho v jej hlase. Prestal od​kladať hrnce a panvice zo sporáka, vzal jej hlavu do dlaní a povedal: „Vrátia ti ju." Nežne ju pobozkal. „A ak nie, tak budeš robiť niečo iné. A budeš v tom rovnako dobrá ako v tomto."
„Ďakujem. To som naozaj potrebovala počuť." Potom im​pulzívne položila víno na stôl, objala ho rukami okolo pása a oprela sa čelom o jeho hruď. „A potrebujem aj teba," za​šepkala, ale on ju počul.
Trochu ju od seba odtisol, aby jej mohol pozrieť do očí. „Na čo ma potrebuješ?" Jeho dvojzmyselná otázka bola dosť nebezpečná pre normálny tlkot srdca. To jej sa rozbúchalo ako ťažký zvon.
Stále sa trochu hanbila za to, čo sa v to popoludnie stalo, a nechcela, aby si Hunter myslel, že je zúfalá. Prešibané na​klonila hlavu na jednu stranu a s veselými ohníčkami v zre​ničkách odvetila: „Aby si sa staral o moje parkovacie karty. Môžeš mi predsa urobiť malú láskavosť, nie? Veď si štátny ža​lobca."
Zasmial sa. Vzal ju do náručia, zdvihol ju zo zeme a za​mrmlal jej do ucha: „Samozrejme. Ale taká láskavosť aj niečo stojí." Rukou jej celkom bez zábran pohladil citlivé miesteč​ko v lone. Vedela presne, akú cenu má na mysli.
Kari dostala za úlohu urobiť šalát, kým Hunter miešal prí​sady na svoju slávnu omáčku na špagety. Pracoval tak sústre​dene, že vyzeral ako posadnutý chemik vo svojom milova​nom laboratóriu. Keď sa omáčka začala variť, preniesli si ví​no do izby a posadili sa na gauč. Hunter si položil Karinu bo​sú nohu do lona.
„Nemáš papuče?"
„Asi som si dnes urobila pľuzgier."
Zadíval sa na hladké hodvábne pančuchy. Mali farbu va​nilkovej zmrzliny. Aj hodvábny sveter v tom istom odtieni bol príjemný na dotyk, mal široké rukávy a veľký naskladaný golier, ktorý sa jej na jednej strane zošmykol z pleca. „Páči sa mi, čo si si obliekla." Prstom prešiel po jej nahej koži.
„Hmm, a prečo?"
„Obleč si to do správ a vaša sledovanosť vyletí do neba."
„Fakt?"
Zachmúril sa. „Vlastne nie. Nechcem, aby na teba zízali iní chlapi."
„Žiarlil by si?"
„Jasné, že by som žiarlil." Neodolateľne sa usmial. „Neho​vorila si náhodou s Pinkiem?"
Pokrútila hlavou a pozrela na purpurové víno v pohári. „Chcela som mu zatelefonovať a trošku si uťahovať z jeho ľú​bostného života, ale..." Koniec vety sa rozplynul v priestore.
„Ale nechcela si, aby si on uťahoval z tvojho."
Prudko zdvihla zrak. „Ako to robíš?"
„Čo?"
„Ako vieš, čo si myslím? Privádza ma to do šialenstva."
„Prepáč. Ale nemám pravdu? Určite by sa ťa spýtal, či som ťa našiel, takže niečo by si mu musela povedať. Čo by to bo​lo, Kari? Čo by si mu o nás povedala?"
„Neviem."
Zložil si jej nohu z lona, vstal a odšuchtal sa do kuchyne. Kari chvíľu nepohnuto sedela a na tvári mala sklamaný, zmä​tený výraz. Potom vbehla do kuchyne a našla ho miešať na sporáku omáčku.
„Povedala som ti, že nemáš odo mňa nič čakať."
Plecia sa mu nahnevane triasli, ale kým sa otočil, podarilo sa mu trochu upokojiť. „Ani nečakám."
Z nejakého dôvodu dostala Kari v tom momente bojovú náladu. „Ale áno. Čakal si, že sa s tebou vyspím."
„Chyba!" vykríkol. Aj jeho už prešla trpezlivosť. Snažil sa ovládať, postupoval podľa múdrych kníh, išiel na všetko veľ​mi opatrne a pomaly. Ale jeho telo si myslelo niečo iné. Už vtedy, keď prišiel do Breckenridgu a večeral s ňou v tej ma​lej, útulnej reštaurácii, bol v stave pohotovosti. „Máš pravdu. Chcem sa s tebou vyspať. Ale skutočne neviem, čo mám od teba čakať."
„Prečo to hovoríš?"
„Prečo? Lebo to nikdy nebolo ľahké. Odkedy sme sa stret​li, pri každej príležitosti si mi hádzala polená pod nohy."
„Tak prečo si potom tu?"
„Aby som konečne zo seba všetko dostal."
Jeho hnev iba roznecoval Karinu zúrivosť. „Predpokladaj​me, že by som šla s tebou do postele. Čo potom?"
„Prinútil by som ťa zostať v nej aspoň mesiac." Z drevenej varešky mu kvapkala na zem omáčka. Hodil ju do hrnca a posunul ho ku Kari. „Nikdy som sa nemotal okolo ženy tak ako okolo teba. A vieš čo? Už ma to unavuje. Musím pri te​be zvažovať každé slovo, len aby som nič nepokazil."
Zovrel jej plecia a pritiahol si ju bližšie, až sa dotýka​li hrudníkmi. „Kašlem na to, čo si o mne pomyslíš, ale takto to cítim." Narazil do nej bokmi, aby zdôraznil svoje slová.
„Strašne po tebe túžim, Kari. Chcem ťa nahú a takú di​vokú ako dnes na lúke. Chcem byť počas tvojho dalšieho orgazmu hlboko v tebe, chcem cítiť, čo sa okolo mňa deje, chcem sa o to s tebou podeliť. Tak. A teraz mi povedz, vy​jadril som sa dosť jasne a zrozumiteľne? Vieš, o čom hovo​rím? Máš totiž veľký dar počuť len to, čo chceš. Pred ostat​ným utekáš. Som si istý, že tentoraz nemôže dôjsť k omylu."
Pustil ju tak odrazu, že sa zatackala. Hunter už pred pár dňami zistil, že v kredenci je fľaša škótskej. Vybral ju z polič​ky, nalial si poriadnu porciu do džúsového pohára a na jeden dúšok ju hodil do seba.
Kari pocítila neodolateľné pokušenie rozosmiať sa. Tho​mas nikdy nestratil trpezlivosť a nikdy sa nerozčuľoval. Hunterovo hnevlivé vzplanutie bolo rovnako vzrušujúce ako jeho bozky. Chcela sa otočiť, vlepiť mu poriadne zaucho a potom ho s takou istou vášňou pobozkať.
„Hunter?"
„Čo je?" zaštekal.
„Zavolaj ma, keď bude treba prestrieť stôl."
Stálo ju to trocha námahy, ale napokon ho zlomila. Po celý čas, kým si nesadli k stolu, v ňom jeho úžasný zmysel pre hu​mor vzdorovito driemal. Ale keď otvoril druhú fľašu a Kari pochválila jeho špagety, smial sa a bezuzdne žartoval. Bol vý​bušný, ale nie náladový. Kari sa to veľmi páčilo.
Len čo po večeri poumývali riad, zasadli si k puzzle. Ten​toraz sa však Hunter posadil za ňu a nechal ju, aby sa potrá​pila sama. Pozoroval ju, ako v sústredení špúli ústa. Miloval, keď jej pramienky vlasov padali do tváre a ona si ich podve​dome dávala za uši.
Z kuchyne si priniesli na stolík sviečky. V ich zla​tom svetle svietilo jej nahé rameno vždy, keď sa nahla nad dieliky skladačky. Jej pokožka vyzerala ako horúci satén a Hunter ju chcel ochutnať. Vlastne, túžil ju ochutnať úpl​ne celú.
Sveter, ktorý mala na sebe, jednoznačne získal jeho hlas ako najvzrušujúcejšia vec v Karinom šatníku. Nemala pod ním nič. Kedykoľvek sa pohla, Hunter videl, ako sa jej prsia mierne rozhojdali. Bola sexy bez toho, aby sa o to vôbec po​kúšala - lebo ten pôvab tkvel v jej krehkosti.
Spomenul si na Marilyn a musel sa zasmiať. Ako si len mohol myslieť, že jeho túžbu po Kari dokáže vyliečiť iná že​na? A zvlášť taká vtieravá a vyzývavá ako Marilyn? Bože, aký bol len hlúpy!
Kari zdvihla oči od puzzle. „Niečo mi ušlo? Čo ti je smieš​ne?" Hunter sa znova zachechtal. „Spomenul som si na jed​nu noc, ktorú by som najradšej vymazal z pamäti." „Hmm?"
„Potratil som rozum."
„A to...?"
„Viac ti nepoviem." Pokrútila hlavou, akoby pochybovala, či je normálny, a znova sa pustila do puzzle.
V ruke držala posledné tri dieliky. Teraz, ked sa konečne blížila ku koncu, dostala strach. Bude sa musieť postaviť zoči-voči obrazu, ktorý videla. Nebol to obraz balónikov, namaľovaných v živých farbách, ani stola, na ktorom boli pripevnené. Symbolizoval ju samu.
Hunter McKee.
Jej veľký nepriateľ. Kedysi. Teraz vedela, že ho ľúbi.
Založila jeden dielik. Dva zostali.
Nebolo ľahké milovať takého človeka. Bol ambiciózny. Vý​bušný. Ale bol aj zástancom spravodlivosti a staromódnych hodnôt, na ktorých aj ona silno lipla. Bol k nej úprimný a otvorený. Chcel ju mať vo svojej posteli. Ale to už predsa vedela. Spomenula si, že o tom vlastne vie už dosť dávno. Možno ho dnes večer vedome dohnala k tomu, aby nahlas hovoril o svojich citoch.
Ale ľúbil on ju?
Predpokladala, že áno. Muž ako on by na ženu nečakal ce​lý rok len tak. Po všetkom, čo mu urobila, čo o ňom hovori​la iným a čo mu povedala do tváre, mal o ňu stále záujem. Bolo by to tak, keby ju nemiloval? Thomas svoju lásku pred​stieral a ešte ju aj podvádzal. Potrebovala počuť vyznanie, ale​bo Hunterove činy dostatočne vyjadrovali, čo k nej cíti?
Vložila do skladačky predposledný dielik.
Bolo ťažké ľúbiť boha. Presne tak milovala Thomasa. Teraz to pripúšťala. Pinkie mal pravdu, bol jej rytierom v lesklej zbroji. V jej očiach bol absolútne dokonalý.
Avšak žiť s dokonalosťou znamenalo žiť v strachu. Vari sa nebála, že urobí niečo, čo sa Thomasovi nebude páčiť? Za​budla, že si nikdy nebola úplne istá, či môže vyjadriť iný ná​zor, než je jeho? Vari netúžila po jeho uznaní, ktorého sa jej nikdy nedostalo v plnej miere?
Dokázala sa pred Thomasom niekedy fyzicky aj emocio​nálne uvoľniť tak ako s Hunterom v to popoludnie? Nikdy.
Thomas si užíval s prostitútkami a od vlastnej ženy nikdy nevyžadoval vášeň. Akosi inštinktívne to vedela. Jednoducho nemali medzi sebou taký vzťah.
Huntera mohla ľúbiť bez akýchkoľvek zábran. Hoci Thomasa milovala, teraz dostala dar ľúbiť znova. Bolo to celkom iné. Nádherné. Prišiel čas urobiť pre starú lásku miesto v spo​mienkach a venovať čas i úsilie tej novej.
Vtlačila do obrázka posledný dielik. Hotovo.
Jemne sa ho dotýkala prstami, dlho si ho prezerala a po​tom zdvihla zrak a zachytila pohľad muža, ktorý ju ticho sle​doval ponad nízky kartový stolík.
„Všetky dieliky do seba zapadajú." Hlas sa jej triasol od návalu emócií.
„Môžem ti povedať, že ťa ľúbim? Cítim to, odkedy si pr​výkrát vstúpila do mojej kancelárie, Kari."
„Ja som sa zamilovala krátko nato. Preto som bola na teba taká nahnevaná."
„Ja viem."
Pozerala na neho s ohromením. „Vieš? Tak prečo si mi nič nepovedal?"
„Lebo si na to nebola pripravená. Teraz je to iné. Ľúbim ťa a ty ľúbiš mňa."
Ako v tranze, hoci presne vediac, čo robí, sa Kari zdvihla zo stoličky a vykročila k nemu. Posadil si ju na lono a zabalil ju do svojho náručia.
Ich pery sa spojili do najsladšieho a najnežnejšieho bozku na svete, len končeky jazykov sa im dotýkali.
„Sladká, taká sladká," mrmlal. Pomaly sa bozk stupňoval, jeho jazyk narážal a krútil sa. Prijímal pôžitok, ktorý mu dá​vali jej ústa, a vracal ho stonásobne.
Cez sveter cítila na hrudi jeho horúcu dlaň. Bradavky jej tvrdli pod nádherným dráždením jeho prstov. Do ucha jej šepkal nežnosti a potom ju od seba slabo odtisol. Ruky mu vklzli pod hodvábny sveter.
„Celý večer som to chcel spraviť," povedal a dlaňami plá​val po Karinej horúcej koži.
„Nedovoľ mi, aby som ťa zastavila," zachripela, zatiaľ čo Hunter sa celkom zmocnil jej pŕs, dvíhal ich a stláčal, prsta​mi dráždil ich vrcholky.
„Vyzleč si sveter. Chcem vidieť svoje ruky na tvojom tele."
Kari zdvihla ruky a pretiahla si ho cez hlavu.
„Bože," vzdychol.
Pohľad na jeho veľké, opálené, chĺpkami pokryté ruky, ktoré spočívali na jej hladkom bielom tele, bol nesmierne vzrušujúci. Kari ticho zastenala. Bruškom palca premenil jej bradavku na tvrdý púčik.
Zbadala Hunterove pootvorené ústa a v tej istej chvíli sa už vyžívala v láskaní jeho mäkkého jazyka. Sánka sa mu ryt​micky pohybovala, ako nežne sal jej pery. Zavrela oči a dlhý​mi mihalnicami kreslila na jeho lícach tiene zvláštnych tva​rov. Vlasy mal prepletené červenými pramienkami, vošla mu do nich prstami, pritiahla si ho bližšie a dúfala, že rozkoš a šťastie, ktoré cíti, nikdy nepominú.
O chvíľu však mala pocit, že to už nevydrží. Oprela sa če​lom o vrch jeho hlavy a počula sa, ako šepká slová, o ktorých si myslela, že ich nikdy nevysloví. Nehanebné a sexuálne. Slová, ktoré ho donútili vzdať sa jej prsníkov a zavrieť jej ús​ta žeravým bozkom.
Postavil sa a vzal ju do náručia. Nikdy nebol v jej spálni, ale šiel tam naisto a o pár sekúnd už Kari ležala na posteli. Rozprestrel jej vlasy okolo hlavy, prstami prešiel po prsiach a bruchu a vstal.
„Ak ti vadí pohľad na nahého muža, radšej sa otoč," varo​val ju s nádherným úsmevom na tvári a strhával si šaty z tela.
„Nevadí mi to, keď si tým nahým mužom ty. Okrem to​ho, predstavovala som si ťa vo všetkých svojich snoch," vy​strela si ruky nad hlavu a natiahla sa v netrpezlivom očaká​vaní.
Hunter túžobne zastenal. Chrbát mala prehnutý a jej pev​né prsia ho k sebe priam lákali. „Robíš to zámerne?" spýtal sa a urputne bojoval so sponou na opasku.
Vzduch rozvlnil jej tichý smiech. „Presne tak."
„Myslel som si," zaškrípal zubami a šklbal zaseknutým zip​som na nohaviciach.
„Je to tvoja vina. Sám si mi povedal, že sa chceš milovať." Stíšila hlas do vzrušujúceho šepotu. „Už nemôžem čakať."
Konečne sa zbavil zajatia nechcených nohavíc a od srdca si pri tom zanadával. Potom si zastrčil palce do trenírok a stiahol ich.
Pri pohľade na jeho vztýčenú mužnosť Kari celkom podve​dome zalapala po dychu, na čo sa Hunterove horúčkovité po​city, ktoré už hraničili so šialenstvom, zasekli, akoby uťalo. Po​maly si k nej ľahol a vzal jej ruku do dlaní.
„Kari, nesmieš sa ma báť. To by som nezniesol."
„Nebojím sa," vydýchla, keď sa nahol nad ňu. Dotkla sa jeho obočia, aby z neho odohnala vrásky starosti. „To iba pre​to, že si taký nádherný." Nepočul tie slová, ale prečítal si ich na perách.
„Ach, láska moja."
Vzdychajúc ju objal. Zaboril si tvár do záplavy jemných vlasov a vdychoval vôňu kvetinového parfumu. Zovrel ju pevnejšie, pritískajúc si jej prsia na svoju hruď a teplými dlaňami jej hladil chrbát.
„Pomôž mi s nohavicami, prosím."
Odtiahla sa od neho a rozopla si gombík. S jeho pomocou si ich stiahla a Hunter ich starostlivo vystrel na roh postele. Tentoraz mala nohavičky slonovinovej farby.
Pomaly si zakvačil prsty za elastickú gumku a pozoroval jej reakciu.
Keď neprotestovala, pretiahol jej ich cez boky a stehná až dolu na kolená. Pozorne jej ich stiahol z nôh a hodil za seba.
Z hĺbky hrude sa mu vydral nízky, uznanlivý zvuk. Očami sa naplno zmocnil jej nahoty a dlaňami prešiel po dlhých, hodvábnych stehnách.
Jednou rukou vošiel do jemného čierneho chumáčika. Ka​ri šepla jeho meno.
Ľahol si vedľa nej a na jej žiadostivé pery vtisol horúci, vlh​ký bozk, kým rukou skúmal tvary jej tela a hebkosť pokožky, každú jamku a oblinu.
Bozkával ju na krk, hral sa s jej ušnými lalôčikmi, vbáral si tvár do mäkkých vankúšikov na jej hrudi. Zľahka ako vánok sa dotýkal vzrušených bradaviek.
Rukou jej vkĺzol medzi stehná a jeho láskavé prsty našli horúcu jamku vlhkú od túžby. „Kari," zastonal. Bola pripra​vená. Kľakol si jej medzi nohy a prekryl si stehná Karinými. Rukami jej nadvihol zadok a boky si posunul bližšie k sebe.
„Viem, že si to dávno nerobila. Zastav ma, ak ťa bude niečo bolieť."
„Neboj sa, nebude." Chytila sa Hunterových ramien, kým on pomaličky vnikal do hladkej, tajomnej jaskynky v jej tele.
Bol hrubý a tvrdý. Ona bola pevná a malá, ale pružná a poddajná.
Nevzal si ju naraz, ale po malých kúskoch, vychutnávajúc každý milimeter. A keď s ňou už celkom splynul, pozrel jej do očí a usmial sa. Jeho pohľad jej povedal všetko, čo bolo treba.
Jeho nárazy boli dlhé a sebaisté, intenzívne a nádherné. Každým Hunterovým pohybom si Kari uvedomovala, aké to je, keď je žena skutočne milovaná mužom. Tak veľmi po tom túžila.
A dnes dostala odpoveď na všetko, čo jej dosiaľ bolo ne​jasné.
Keď prišla búrka, Hunter sa uistil, či ho naozaj celého cí​ti, a potom ju okúpal svojím ohňom, kým ona ho zahrnula svojou horúcou láskou.
jedenásta  KAPITOLA
Bola rada, že Hunter ešte spí. Po noci plnej milovania sa chcela prebudiť skôr a pozorovať ho tak, že o ničom nevedel. Pozrela naňho a spokojne sa usmiala. Mala nádherného a fantastického milenca!
Rozstrapatené vlasy sa zdali byť oproti bielemu vankúšu oveľa tmavšie. Mal dlhé čierne mihalnice a jeho obočie ju priam fascinovalo. Bolo hrubé a trochu nepravidelné. Bolo to obočie vyrovnaného a inteligentného muža. Možno mal tro​chu dlhý nos, ale jeho štíhlosť a pekný tvar zakryli túto ma​lú chybičku krásy.
Vysmiala sa sama sebe. Rozmýšľala ako blázon. Ale veď aj bola bláznivo zamilovaná! Keby jej bol niekto povedal, že raz bude ležať nahá v posteli so štátnym žalobcom Hunterom McKeem, myslela by si, že sa načisto pomiatol.
A teraz tu naozaj ležala a nevedela si predstaviť lepšie mies​to na zemi. Tvár mu zarástla jemným strniskom a Kari si po​myslela, že s bradou by mohol vyzerať veľmi príťažlivo. A aké by to bolo zmyselné, keby jeho nádhernú hornú peru zakry​li fúzy. Nie, táto tvárička bola až príliš pekná na to, aby ju schovala brada a fúzy.
Len zo strachu, že ho zobudí, sa nedotkla jeho úst, ktoré rozdávali vášeň, citlivo reagovali a uspokojovali jej potreby a túžby. Ešte teraz cítila v žalúdku ten zvieravý tlak, ked si spomenula, ako jej jeho pery a jazyk otvorili brány priam ži​vočíšnej rozkoše.
Pokúšalo ju dotknúť sa jeho hrude. Opatrne sa chcela vy​maniť z objatia, ktoré ju chránilo. Prevalil sa na chrbát a jednu ruku si založil za hlavu. Druhou ju podvedome hľadal vedľa seba. Spomenula si, ako ju chĺpky na jeho prsiach prí​jemne šteklili. Ploché tmavé bradavky schované v tmavej húštine boli rovnako citlivé ako jej. Zistila to len včera v no​ci pod jeho trpezlivým vedením.
Ploché brucho mu tvarovali pevné svaly, porastené chlpmi do úzkeho pása, ktorý sa od pupka smerom dolu zužoval a ovíjal okolo jeho pohlavia. Oči jej zastali na inkriminova​nom mieste. Takmer si vydýchla, ked videla, že plachta ho zakrýva až po pás.
Pri spomienke na rozkoš a vášeň, ktoré od neho v tú noc dostala, zavrela oči a vydala hlboký, trasľavý ston. Ale tá roz​koš nepatrila iba jej. Bola na seba pyšná, keď si pomyslela, koľkokrát aj on zažil vyvrcholenie, držiac ju pevne v náručí a šepkajúc jej do ucha nežné slová.
Bol to dravý, ale nežný milenec, vášnivý, ale aj ohľadupl​ný, sebecký i tolerantný. Vždy to bolo iné, ale stále veľmi vzrušujúce. Keby sa s ním mala milovať každý deň až do kon​ca života, nikdy by sa z toho nádherného aktu nestala rutina či nudná povinnosť.
Ešte raz si ho prezrela od hlavy po päty, keď si uvedomila, že sa na ňu díva. Začervenala sa, že ju prichytil. „Ako dlho si hore?"
„Dosť na to, aby sa mi stalo toto," povedal a odkopol plachtu. Kari sa ešte viac zapýrila. Zdvihol jej ruku, poboz​kal ju na dlaň. Položil si ju na hruď a hladkal ju hruškami prstov. „Nechcel som ťa uviesť do rozpakov."
„Myslím, že po včerajšej noci sa ti to už ani nikdy nepo​darí."
Chlipne sa uškrnul, ale v očiach mu videla nežnosť. „Tak prečo ten panenský rumenec? Lebo je už vidno? Alebo pre moje vzrušenie?"
Sklonila hlavu. „Tak trochu pre oboje. Myslím. Je to zvláštne, ja viem, ale stále sa pred tebou trošku hanbím." Zhlboka sa nadýchol a pohladkal ju po líci. Palcom jej zvod​ne prechádzal po spodnej pere. „Nemusíš sa hanbiť, Kari. Chcem, aby si ma spoznala rovnako intímne ako ja teba." Stíchol a potom dodal: „Aj ty sa môžeš dotýkať mňa." Keď zbadal v jej očiach záblesk paniky, nežne sa usmial. „Ale teraz mi dovoľ, aby som ťa pobozkal na dobré ráno."
Vošiel jej rukou do vlasov a pritiahol si ju k sebe. Ten bozk bol dôverný ako nočná hra roztúžených tiel. Keď sa od seba konečne odtrhli, Hunter pozrel na ňu a vzdychol si. „Prečo nevyzeráš ráno ako ostatné ženy? Myslím, ako príšera?"
Kari sa posadila a dala si ruky v bok. „Neviem, či to mám brať ako kompliment, alebo nie. Kolko žien si takto ráno vi​del?"
Hunter si pomyslel, aké roztomilé a svieže má prsia, chvíľu mlčal a potom odpovedal otázkou: „Žiarliš?"
„Nie." Prehodila si nohy cez okraj postele a obliekla si župan.
„Kam ideš?" vyzvedal.
„Idem sa upraviť, aby som vyzerala ešte lepšie," prehodila ponad plece a zamierila do kúpeľne. „Chcem sa uistiť, že som tvrdou konkurenciou pre všetky ženy, s ktorými si sa ráno zo​búdzal."
Krátko nato sa vrátila zo sprchy oblečená v ľahkých šatách so zipsom vpredu. Vlasy mala mokré od vody a po celej izbe sa nenápadne šírila vôňa divých kvetov.
Hunter práve vyskočil z postele, a ked ju zbadal, stiahol ju k sebe, bez dychu ju pobozkal a previnilo sa spýtal: „Dosta​nem raňajky, aj keď som bol zlý?"
Zahryzla mu do pery. „Si šovinista." „Au!"
„Dobre ti tak. A mimochodom, tá brada poriadne škria​be."
„Odpustím ti, ak mi požičiaš žiletku."
„V skrinke v kúpeľni."
Držiac si peru bruškom ukazováka odpochodoval a vliekol za sebou plachtu, ktorú si omotal okolo tela ako tógu. Kari sa na ňom smiala. Už si ani nepamätala, kedy sa naposledy cítila taká šťastná.
Upražila slaninu a išla sa ho do spálne opýtať, koľko vajíčok si želá, ked sa zrazili pri východe z kúpeľne.

Usušil si vlasy uterákom, ale mokré pramienky mu le​dabolo stáli na hlave ako vrabčie hniezdo. Voňal horúcou vodou a mydlom a po chrbte mu stekali krištáľové kvapôč​ky. Obliekol si iba džínsy, ktoré mal na sebe včera, nohy mal bosé a vlhký uterák si prevesil okolo krku. Chĺpky na hrudi mal pokryté kvapkami vody a kučeravejšie ako zvy​čajne.
Kari zarazila vlna túžby, ktorá jej prebehla telom, a ona zo​stala ticho stáť v strede obývačky. Pery mala pootvorené, po​hľad trochu zahmlený.
Hunterov široký úsmev sa pomaly menil na zmätenú gri​masu. „Čo sa stalo?"
„Nič," vyhŕkla. „Ja... ty... totiž, páči sa mi, ako vyzeráš. To je všetko."
„Poď ku mne."
Túžobne mu vletela do náručia a ovinula mu ruky okolo pása. Len čo sa ich telá dotkli, všetka Karina hanblivosť vy​prchala. Jeho pery sa jej lačno zmocnili - chutili nádherne a ona sa ich nevedela nabažiť.
„Kari," zastenal, ked sa perami dotkla priehlbinky na jeho krku. Zacítil jemný stisk zubov na koži a v jeho vnútri sa zdvihol nával vášne. „Neprestávaj, láska moja. Páči sa mi to. Ó, bože, si fantastická... Sladká..."
Rukami kĺzala po jeho pevných rukách dolu na svalnaté brucho, potom sa prstami zaborila do čierneho machu a pod dlaňami cítila jeho zreteľne sa črtajúce prsné svaly. Jej prsty sa hrali s malými bradavkami a keď stvrdli, dráždila ich ja​zykom.
Hlavu si oprel o stenu a jeho tvár odrážala všetky pocity ako zrkadlo, extázu hraničiacu s bolesťou. Ostal však pasívny. Bol citlivým a vnímavým milencom, ale celú noc bral inicia​tívu na seba. Jej nečakaný búrlivý útok jeho mužnosť nijako nezastrašil. Práve naopak. Páčilo sa mu to.
Karine dlane sa posunuli nižšie na brucho a vyzývavo sa prehŕňali v úzkom páse chĺpkov okolo pupka, skúmavým prstom sa zavŕtali do jeho priehlbinky. Odopli mu gombík na nohaviciach a otvorili zips.
„Áno, Kari, áno."
Zvedavou rukou mu vošla do trenírok a dlaňou obopla tvrdé, zamatové teplo jeho prirodzenia.
Cez zaťaté zuby sa mu vydralo zadržiavané zasyčanie. Za​hrešil a vydýchol Karino meno.
Jej láskanie bolo o to vzrušujúcejšie, o čo viac si uvedo​moval Karinu nevinnosť. Jej prstíky ho preskúmavali tak jemne, zručne a zvedavo, že ho vynášali do nekonečného ves​míru. Nikdy nič podobné nezažil. Chcel byť najtvrdší a naj​silnejší. Pre ňu.
Kari klesla na kolená.
„Nebesá," zaskučal. Vedel, že od tolkej rozkoše môže umrieť, ale, pane bože, aká blažená smrť by to bola!
Keď to už nemohol vydržať, kľakol si vedľa nej. Ako v ho​rúčke jej rozopol zips a strhol z nej šaty. Spolu sa zvalili na zem a jediným rýchlym pohybom sa jej úplne zmocnil.
Vykríkla od rozkoše, telo sa jej prehlo v páse, každý jeho váš​nivý, neudržateľný náraz prijímala dychtivo a nenásytne. Spo​ločný vrchol prišiel rýchlo a bol silný ako výbuch sopky. Leža​li na sebe a ťažko dýchajúc prežívali pomaly utíchajúcu búrku.
Stále ponorený v jej teplom vnútri ju Hunter pošteklil no​som v uchu a zašepkal: „Nenačasovali ste si to najlepšie, madam."
Prstami lenivo robila cestičky v jeho vlasoch. „Čo tým myslíš?"
Nežne ju pobozkal a odvetil: „Prečo si neskúsila tento ma​lý experiment, keď sme ešte ležali v pohodlnej posteli? Ne​musela si teraz ležať na zemi."
Uškrnula sa ako dievčatko, ktoré niekto pristihol pri neja​kom darebáctve. „Teraz už viem, z čoho pochádza to staré porekadlo."
„Aké porekadlo?"
„To, ktoré hovorí, že človek sa môže ocitnúť medzi dvoma mlynskými kameňmi."
„Ako to myslíš."
„No, aj dlážka bola tvrdá ako kameň, aj..."
Hunter sa zachechtal a nežne ju pohryzol na krku. „Môže sa ti to stať ešte raz."
„Naozaj?" Vydýchla a zavrela oči. Hunter jej ľahučko masí​roval prsia, Kari sklonila hlavu a prešla si jazykom po perách.
Keď zacítila medzi nohami náraz jeho bokov, prekvapene otvorila oči.
Usmial sa na ňu ako žiarivá hviezda. „Toto." Postavil sa a pomohol jej vstať z dlážky. „Ale keďže som džentlmen, od​nesiem si ťa do postele."
Stále sa nežne bozkávali, kým sa nedostali do spálne a kým ju Hunter nepoložil na belasé vankúše. „Myslela som, že chceš raňajkovať," zamrmlala Kari a ústami blúdila po jeho hrudi.
„Veď ja idem raňajkovať," pritisol sa k nej. „Práve teraz."
Hunter ležal medzi Karinými stehnami a líce si položil na jej brucho. Rukami ju objímal okolo pása, kým ona ležala pod ním, nádherne vyčerpaná. Bola celkom nahá, len na špičke nosa jej sedeli Hunterove okuliare. Drobnými prštekmi mu zadumane vyklepkávala na pleciach a chrbte akýsi rytmus.
„Naučila som sa všetko, čo treba."
„Čo všetko?" vyzvedal a odfúkol jej z brucha takmer nevi​diteľné snehobiele páperie.
„Všetko o predohre."
Zasmial sa, zdvihol hlavu, bradou sa o ňu oprel a prechá​dzal ňou sem a tam po jemnej koži. „A čo si o tom myslíš?"
„Že sa už nemôžem ani pohnúť," hlesla ospalo. „Začínam mať pocit, že si to myslel vážne, keď si povedal, že ak ma raz dostaneš do postele, budeš ma tam držať aspoň mesiac."
„Presne tak."
Brucho sa jej zatriaslo od tichého smiechu. „Dobre, ale budeš mi musieť vyčleniť aspoň prestávky na jedenie."
„Veď včera si obedovala."
Otvorila jedno oko a zazrela naňho. „Dve staré šišky a stu​dený kúsok praženej slaniny sa dá ťažko nazvať obedom."
Vyšplhal sa hore a na ústa jej vtlačil bozk. „Na čo sa sťažu​ješ? Ja by som mal byť unavený. Vieš si predstaviť, ako som sa namáhal? Zrátala si vôbec, koľkokrát som..."
„Veď to je to. Už teraz ma berieš ako samozrejmosť," po​vedala s rozkošné našpúlenými perami a Hunter ju túžil vy​bozkávať od hlavy po päty.
„Takže tým si mi chcela povedať," ozval sa, keď boli jeho pery konečne uspokojené, „že ťa mám pozvať na dobrú večeru?"
„A poriadne drahú," doplnila. „Dva hlavné chody a dvoji​tý múčnik."
„Dobre," súhlasil, „ale kým ťa pustím, pozriem sa, či som niečo neprehliadol."
Zložil jej okuliare a nasadil si ich na nos. Pozrel na jej telo a sánka mu zamrzla v nemom úžase. V očiach sa mu zračilo veľké prekvapenie. Zízal na jej hruď. „Ty más dva prsníky?" zvolal.
Kari vybuchla do hurónskeho smiechu.
Jazykom lenivo krúžil v delte jej stehien. „Hunter," šepla je​ho meno a dychom oviala jemné chĺpky na jeho bruchu. „Toto je nemravné a zvrátené."
„Aj mne sa zdá." Jeho pery nemali žiadne zábrany.
„Ty to pripúšťaš?" prerývane dýchala. Rukami mu silno stláčala pevné svaly na zadku, ktoré sa mu mimovoľne napí​nali.
„Pripúšťam, že ťa milujem."
„Bože." Jeho bozky boli také intímne. „Umieram od tvoj​ho milovania."
„Neumieraš. Skôr sa mi zdá, akoby si sa znova narodila."
Jeho jazyk bol horúci a divoký, zmyselný a pomalý, bez​uzdný a celkom bez hanby. Telom jej prechádzali vlny rozko​še a z úst sa jej drali nezadržateľné výkriky extázy.
Ale na orgazmus to nestačilo. Hunter sa otočil a ľahol si na ňu. Karino náručie ho radostne prijalo. Keď do nej vnikol, jej telo ho zavrelo do seba ako okvetné lístky exotickej kvetiny.
„Už sa pred tebou nehanbím." Začal sa v nej pohybovať. Kari mu položila dlane na zadok a tlačila si ho hlbšie.
„Ľudia, ktorí sa ľúbia, by sa nemali pred sebou hanbiť."
„Ale nezdá sa ti to hanebné, keď celé hodiny nerobíme nič, len sa milujeme?"
„A čo myslíš, načo boh stvoril upršané dovolenkové dni?" Len čo to dopovedal, sopky ich vášne naraz vybuchli.
Neskôr ležali zababušení v teplej posteli a sledovali, ako vonku neprestajne leje. Ťažké kvapky búchali do odkvapov ako diamanty z honosného lustra a v strieborných pramien​koch stekali po okenných tabuliach. Ležali v príjemnom ob​jatí s prepletenými nohami. „Kari?" „Hmm?"
„Veľmi ma mrzí, že si prišla o svoje dieťatko."
Kari sa ani nepohla. Prekvapilo ju, že práve teraz vytiahol takú citlivú tému. Ale nemusela sa mu pozrieť do očí, aby ve​dela, že to myslí úprimne. Cítila to v jeho hlase.
„Ja viem. Aj mňa to veľmi mrzí."
„Ešte stále si myslíš, že som na vine?"
„Nie. Samozrejme, že nie. Ale vtedy mi prišlo vhod spra​viť z teba obetného baránka."
Jemne ju pohladkal po brušku. „Raz porodíš dieťatko. A nielen jedno."
Usmiala sa, no Hunter v jej hlase pobadal smútok. „Možno.“
Ruka mu zastala. „Ale nemáš trvalé následky, však? Teda, budeš môcť mať deti, nie?"
Chytila ho za ruku a pritisla si ju na brucho. „Áno."
Kari cítila, ako sa jeho napäté svaly s úľavou uvoľnili. Bol rád, že Kari môže porodiť, a čo ho tešilo ešte viac, že sa môžu o jej potrate zhovárať otvorene a bez zatrpknutosti. „Budeš mať dieťatko," povedal s hlbokým presvedčením.
Kari sa jemne zasmiala. „Si si nejaký istý. Vieš, že na to tre​ba dvoch. Hlásiš sa ako dobrovoľník?"
V chumáčiku zlatých kučier našiel perami jej ušný lalôčik. „K vašim službám, madam."
A hned sa pustil do práce.
Pritiahol si ju na seba a vnikol do jej teplučkej jaskynky. Hladkal ju na bruchu, vošiel do hnedého lesíka pod ním a potom nižšie, narážal a vracal sa späť a každým pohybom svojej mužnosti ju unášal do krásneho zabudnutia.
Po spoločnom vyvrcholení Kari uvoľnene ležala a vyžívala sa v sladkom vyčerpaní. Jej telo sa trblietalo od kvapiek potu a triaslo sa v nádherných kŕčoch odchádzajúcej rozkoše. Ka​ri sa prevalila na druhú stranu a pozrela na Huntera. Vyzeral neskutočne príťažlivo, v očiach mu videla únavu, ale na perách mu hral spokojný úsmev.
City, ktoré ju zaplavili, ju naplnili posvätnou úctou. „Pre​čo mi trvalo tak dlho, kým som zistila, že ťa milujem?"
„To nič. Hlavne, že teraz to už vieš."
„Hunter, milujem ťa."
„Aj ja ťa milujem."
Položila si hlavu na jeho hruď. Hunter vnoril ruky do hus​tej záplavy jej vlasov a pritisol si ju k sebe.
„To má byť čo?" povedal Pinkie s neskrývaným odporom a pozrel pred seba.
„To, môj drahý, sú raňajky," odsekla mu Bonnie.
„Ja raňajkujem Krvavú Mary."
„A odteraz budeš jesť nízkotučný jogurt a ovsené vločky. Pokvapkala som ti ich troškou whisky."
„Vyzerá to ako vtáčie žrádlo. Alebo vtáčie..."
„Pinkie!"
„Dopekla." Vzal lyžičku a ochutnal. Vedel, že Bonnie mu nedovolí ani rannú cigaretku, kým sa nenaraňajkuje. „Je to odporné. Daj mi radšej čiernu kávu, aby som to mohol zapiť."
„A čo tak čarovné slovíčko ,prosím'?"
„Prosím," zavrčal.
Položila kávu na stôl tak, aby na ňu nedočiahol, a posadi​la sa k raňajkám. „Kedy si ma vezmeš?"
Skoro ju oblial horúcou kávou, ako vyprskol. „Vezmem? Kto tu hovoril niečo o svadbe?"
„Ja. Práve teraz."
„Tak na to hneď zabudni."
„Prečo?"
„Lebo ja sa nechcem ženiť."
„Povedz mi jeden dobrý dôvod, prečo."
„Lebo chrápeš."
„Ty tiež." „No vidíš. Vari chccš dvoch chrápajticich ľudí v jednej posteli? Veď sa nevyspíme."
„Aj tak toho nikdy veľa nenaspíme. To je ďalší argument ,pre'. A čo potom, ak ostanem tehotná?"
Ruka s lyžičkou sa mu zasekla na polceste do úst. „Mizer​ná šanca. Si už stará."
„Tak to ti pekne ďakujem."
„Nemáš za čo."
„Hodíme sa k sebe," pokračovala Bonnie neodbytne.
„Stále sa pre niečo hádame."
„Iba preto, že si tvrdohlavý ako baran."
„Ty si myslíš, že nie si?"
„Vidíš, máme veľa spoločného."
„Napríklad to, že sme obaja v strednom veku."
Položila mu ruku na plešinku a jemne ju škrabkala. „Ale v posteli si, akoby si mal osemnásť. Dnes v noci si ma celkom zničil, Pinkie Lewis."
Na tvári mu zbadala úsmev, ktorý sa však rýchlo zmenil na zamračenú grimasu. „Ty ma chceš zabiť." Podozrievavo na ňu pozeral. „Áno. Chceš sa za mňa vydať, potom sa ma rýchlo a bezpečne zbavíš pri jednom z tých sexuálnych maratónov a potom si budeš užívať peniaze z mojej poistky."
Bonnie sa váľala od smiechu. „Skús nejaký iný argument, Pinkie. Ktorá poisťovňa by bola taká hlúpa a poistila by tvo​je telo?"
Kým jej mohol odpovedať, pri dverách ktosi zazvonil. „Kto to môže byť?" uvažovala Bonnie nahlas. Len čo odbeh​la k dverám, Pinkie si zapálil cigaretu a doprial svojim vy​prahnutým pľúcam poriadnu dávku nikotínu.
„Panebože," zvolala Bonnie. „Rada ťa zasa vidím. Poď dnu."
Pinkie si myslel, že prišiel jeden z Bonniných synov. Ale keď do kuchyne vplávala Kari, prišla k nemu a spontán​ne ho silno objala, v nemom úžase mu cigareta vypadla z ruky.
„Ahoj! Konečne doma. Tri mesiace, to je doba! A toto je čo?" vychrlila naňho Kari hneď z príchodu. Poslednou otáz​kou narážala na misku s jedlom, ktorú mal Pinkie pred sebou.
„Stále ma núti jesť takéto brečky," odvetil a venoval Bon​nie jedovatý pohľad. „Naordinovala mi diétu."
Kari sa zasmiala a posadila sa na voľnú stoličku opro​ti nim. Chvíľu pozerala na jedného, potom na druhé​ho. „Mala by som sa na vás hnevať, že ste mi nič nepove​dali."
„Chceme sa zobrať," vyhŕkla Bonnie šťastne.
„Len cez moju mŕtvolu," zamrmlal Pinkie.
„Ale to je fantastická správa," povedala Kari. Bola presved​čená, že Pinkie nemyslí ani spolovice vážne to, čo práve po​vedal. Za jeho zachmúreným čelom videla úsmev šťastného škriatka.
Tvrdohlavo však tvrdil svoje. „Ten nápad mi je podozrivý. A Bonnie je dosť čudná. Keby si videla, aké bizarné knihy si číta v posteli."
„Tak to by som teda chcela vidieť," zasmiala sa Kari.
„Ty pokrytec," zvolala Bonnie a capla ho po holej plešine. „Ešte ani raz si sa predo mnou na tie knihy nesťažoval. Do​konca si bol ochotný prečítať si ich."
Kari sa rozosmiala ešte viac.
„Furt ma len poučuje," zakňučal Pinkie. „Zjedz toto. Nejedz tamto. Spomeň si na svoj krvný tlak. Koľko pohárikov si už vypil?"
Kari ho ignorovala a spýtala sa Bonnie: „A čo fajčenie?"
„No, aj cigarety dostávam na prídel," odpovedal Pinkie skôr, než sa Bonnie stihla nadýchnuť. „Musel som to znížiť na päť škatuliek denne."
Obe ženy sa pobavene zachichotali. Bonnie sa k nemu sklonila, vlepila mu na líce hlasný bozk a majetnícky ho ob​jala okolo krku.
„Vyžaruje z teba pozitívna energia," obrátila sa na Kari.
„Naozaj?" spýtala sa nesmelo. „To bude asi tým horským ovzduším."
Pinkie bol však príliš bystrý na to, aby mu stačilo také vysvetlenie. „Kto ti povedal, že som sa dal dokopy s Bonnie?"
Kari mu však odpovedala otázkou. „A kto o tom vedel?"
Pinkieho tvár sa rozžiarila ako slniečko v širokom úsmeve. „On ťa našiel!"
Zasmiala sa a ten smiech bol plný šťastia. „Áno, našiel ma." Prekrížila si ruky na bruchu, akoby sa tú radosť snažila udržať vo vnútri. „Je úžasný. Sme do seba bláznivo, šialene, nádherne a beznádejne zamilovaní."
„Hrom do toho," buchla Bonnie po stole. „Vedela som to."
„Ty že si to vedela?" zarypol Pinkie. „Ak sa pamätáš, ja som ho za ňou poslal."
„Nech to má na svedomí ktokoľvek, či už vy dvaja, ale​bo môj anjel strážny, som za to veľmi vdačná. On je... ach, on je..."
„Už sme pochopili," prerušil ju Pinkie sucho. Nikdy ne​chcel, aby ho niekto považoval za mäkkého chlapa, hoci oči sa mu naplnili slzami. Pod stolom nenápadne hladkal Bon​nie ruku. Vidieť Kari znova šťastnú preňho znamenalo úplne všetko. „Som rád aj za teba, srdiečko. Kde je ten ideálny muž teraz?"
„Chcel prísť so mnou, ale musel ísť do kancelárie. Povedal, že bude mať stôl zaprataný poštou a spismi, ktoré treba vy​baviť."
Pozrela na šálku kávy, ktorú jej Bonnie naliala, ale ešte sa jej ani nedotkla. „A keď už vravíme o práci, mám stále svoju robotu? Vlastne preto som prišla za tebou sem. Nechcela som čakať, kým ťa zastihnem v televízii. Aby som zo seba náho​dou neurobila hlupáka."
Pinkie ticho sŕkal horúcu kávu. Bonnie sa diplomaticky ospravedlnila a taktne vzdialila. „Prečo myslíš, že by si nema​la mať svoju robotu? Manažment ťa nevyhodil. A pokiaľ viem, stále som šéfom spravodajstva. Teda aspoň v piatok po​obede som ním ešte bol. Stále mám právomoc prijímať a pre​púšťať."
„Lenže každý večer vidím na obrazovke Usmiatu Sally. A keď sme sa naposledy rozprávali o mestskom spravodaj​stve, povedal si mi, že to dali niekomu inému. Vieš, niežeby som to nechcela naspäť," dodala rýchlo, „ale myslím, že teraz už nedokážem byť objektívna," vrhla naňho žiarivý úsmev a potom jej čelo znova zastreli obavy.
„Povedz mi, Pinkie, mám ešte prácu?"
Pinkie sa oprel o operadlo drevenej stoličky, ktorá bola prí​liš malá na jeho súdkovitú postavu. „Mám nápad. Ak chceš, poviem ti, o čo ide."
„Počúvam." Hoci nechcela vyzerať nedočkavo, srdce sa jej prudko rozbúchalo. Toto bude okamih pravdy. Dôveruje jej Pinkie natoľko, aby jej dal funkciu, ktorá zodpovedá jej ta​lentu a skúsenostiam? Alebo jej pridelí nedôležitú úlohu, ktorá ju nakoniec prinúti dať výpoveď?
Potiahol si z cigarety a očami sledoval dym, ako sa dvíha k stropu. „Tvojou silnou stránkou bol vždy ľudský prístup, s ktorým si robila svoje reportáže. Či už to bola recenzia fil​mu, alebo očierňovanie nášho štátneho žalobcu, hovorila si s divákmi tak, akoby si cez plot klebetila so susedkou. Tvoj prejav je prirodzený a neafektovaný. Žiadne nudné témy. Ľudom sa to páči. Si pre nich skutočná. Nehovorím o dôve​ryhodnosti, ktorú si užíva Cronwite alebo Brinkley. Hovo​rím o tom, čo chcú diváci. Tvoj zmysel pre realitu a každo​denný život.
Takže, teraz sa dostávam k jadru veci," zhlboka sa na​dýchol. „Myslel som, že by som ti nepridelil žiadnu špeciálnu tému, ale robila by si pútavé ľudské príbehy. Ozajstné dojáky. Veď si zober, že keď sa stane nejaká ka​tastrofa, diváci dostanú základné, suché informácie. Ale ty by si urobila reportáž z druhej strany. O ľuďoch, ktorých sa to priamo týka. O ich pocitoch a náladách. Čo ty na to?"
Kari bola od nadšenia celkom rozrušená. „Áno, áno. Páči sa mi to, Pinkie. Fakt sa mi to páči."
„Dobre. Tak počúvaj. Tí hore budú teraz sledovať každý tvoj krok. Nemusím ti hovoriť, že mosty, ktoré si za sebou spálila, treba znova vystavať. Aspoň prvé týždne si dávaj bacha."
„Budem. Sľubujem."
Videl jej nadšenú tvár, žiariace oči a zahrešil. „Rád by som tomu veril. Dopekla, Kari, nikdy si nebola bojko."
V kancelárii zazvonil telefón.
„Dočerta!"
Hunter bol po uši zahrabaný v papieroch. Množstvo vecí, s ktorými si sekretárka počas jeho neprítomnosti nevedela ra​dy, ostalo teraz na neho. Nechcel trčať v robote do noci, pre​to sa snažil všetko vybaviť čo najrýchlejšie. Túžil stráviť večer s Kari.
„Prosil som vás, aby ste ma vyrušili len v absolútne nalie​havom prípade," povedal do mikrofónu.
„Prepáčte, ale je tu pani McKeeová."
Sekretárkine slová ho úplne zmiatli. Najprv mu napadlo, že ho azda prišla navštíviť matka. Ale to sa mu nezdalo, lebo sama, bez otca cestovala veľmi zriedka. A keby plánovali náv​števu, určite by sa vopred ohlásili. Takže zostávala len jedna pani McKeeová.
„Nech vojde." Vstal a pozapínal si sako. Obišiel stôl a prá​ve vtedy sa otvorili dvere. Stála v nich Pam.
Vyzerala fantasticky. Čierne vlasy mala lesklé, zostrihnuté pod uchom a mierne stočené dovnútra. Postavu si udržia​vala štíhlu a pekne tvarovanú. Nemala na sebe ani gram tu​ku navyše. Bola vyššia ako Kari, ale rovnako príťažlivá, hoci celkom iným spôsobom. Kým Kari stelesňovala ženskú krehkosť, Pam predstavovala zosobnenie chladnej inteligen​cie. Aj vtedy, keď Kari robila veci na profesionálnej úrovni, bola vľúdna a prístupná. Pam si vždy udržiavala bezpečný odstup.
Hunter k nej vystrel ruky a doširoka sa usmial. „To je ale prekvapenie."
Pam sa zasmiala a vyšla mu v ústrety. „To si myslím."
Pozrela na stôl zavalený hromadou spisov. „Viem, že máš veľa práce."
Hunter sa žalostne uškrnul a ponúkol jej stoličku. „Práve si ma zastihla v tom najväčšom zhone. Minulý týždeň som bol preč."
„Hmm?" Zvedavo nadvihla jedno obočie.
„Na dovolenke," povedal stroho, čím jej naznačil, že sa o tejto téme nemieni viac baviť, a sadol si na kraj stola.
Pozorne ho sledovala tmavými, žiarivými očami, ktoré sľu​bovali viac tepla, než ukázali navonok. „Dobre vyzeráš, Hun​ter."
„Ty tiež," úprimne jej vrátil kompliment. Značkový, na mieru šitý kostým jej padol ako uliaty a zvýrazňoval pravi​delnú postavu. Ako obyčajne, bola bezchybne upravená. „Si rovnako krásna ako predtým."
Zasmiala sa a do čela sa jej spustil pramienok vlasov. „A ty mi lichotíš ako predtým. Ale dobre sa to počúva." Naklonila hlavu na jednu stranu. „Z tvojho odkazu, že nakoniec súhlasíš s rozvodom, som vycítila naliehavosť. Som zvedavá. Čo ťa donútilo zmeniť názor? Máš nejaký zvláštny dôvod?"
Snažil sa nedať najavo svoje pocity. „Áno."
„No," poznamenala chladne. „Je v tom žena?"
„Áno."
„Si šťastný?"
„Veľmi." Nemusel to viac špecifikovať. Nikdy v živote ne​cítil toľké šťastie. „A čo ty?"
Pokrčila plecami. „Moja práca ma plne uspokojuje."
Práve to bol ich problém. Keď sa spoznali, Pam bola v po​slednom ročníku na medicíne. Priťahovala ho jej inteligen​cia, odvaha i ambície.
Tie však boli skazou pre ich manželstvo. Ako každý muž, aj Hunter sa chcel cítiť potrebný. Aspoň trochu. Nebol šovinista, ako si z neho uťahovala Kari. Netrápilo ho, že jeho že​na sa dala na cestu úspešnej kariéry. Hnevalo ho to, že práca jej bola prednejšia ako všetko ostatné. Dokonca i manžel.
Každým rokom sa ich vzťah viac a viac podobal na bojové pole, kde sa každý z nich snažil predbehnúť toho druhého a čo najskôr dosiahnuť vrchol svojej kariéry. Keď Hunter do​stal ponuku na postup v inom meste, Pam odmietla odísť s ním a vzdať sa svojej funkcie v hlavnej nemocnici. Prijal jej rozhodnutie ako definitívny výber medzi ním a prácou. Bo​lo ťažké prehltnúť tú horkú pilulku.
„Si poriadne tvrdohlavý, Hunter," ozvala sa. „Tri roky si ma naťahoval, kým si sa nakoniec rozhodol podpísať rozvo​dové papiere."
„Vieš, že nerád prehrávam. Nechcel som zlyhať ani v najdôležitejšom záväzku môjho života. Lebo tým by manželstvo malo byť, nie?" Trochu čudne sa usmial. „Nakoniec som si však musel priznať, že sme zlyhali. Alebo aspoň ja. Som ochotný prijať porážku a vyprázdniť pole."
„Nikdy som to nebrala ako prehru. Ani tvoju, ani moju. Jednoducho sme prerástli jeden druhého."
Určite chodí na rande s nejakým cvokárom, pomyslel si Hunter trochu pohŕdavo. „Môže byť." Radšej súhlasil, aby sa vyhol prípadnej škriepke. A okrem toho, jej názor ho už vlastne nezaujímal.
„Niečo som ti priniesla," povedala a vytiahla z tašky akúsi obálku. „Advokáti nemajú tvoju novú adresu, takže obidve kópie poslali mne."
„Rozvodové papiere?" opýtal sa a ani nepozrel dnu.
„Podpísané, zalepené, odoslané. Čo viac si môžeš priať?"
Vstala a Hunter ju nasledoval. Vzal ju pod pazuchu a vie​dol k dverám. „Rád som ťa videl, Pam."
Pozrela mu do očí. „Aj ja teba, Hunter. Prežili sme aj pek​né chvíle, však?"
Mal pocit, že Pam potrebuje učičíkať svoje ego. Ale teraz, ked už nebola súčasťou jeho života, cítil k nej náklonnosť. A keď zalovil hlboko v pamäti, spomenul si aj na dobré dni, ktoré spolu prežili, kým sa ich manželstvo začalo rúcať.
„Áno, máš pravdu. Mrzí ma, že sme nedokázali urobiť je​den druhého šťastným." Nemal v úmysle povedať: ,Mrzí ma, že to došlo až sem', lebo bol rád, že sa to stalo. Bol šťastný, že stretol Kari. „Veľa šťastia, Pam."
„Aj tebe, Hunter, aj tebe. Maj sa." Postavila sa na špičky a pobozkala ho na líce.
Kari priam tancovala po schodoch budovy, v ktorej mal štátny žalobca svoju kanceláriu. Predtým sa ešte zastavila v lahôdkach na rohu ulice a kúpila dva sendviče s fašírkou.
Nevedela, či ju má Hunter rád, ale bola si istá, že keď ho troška rozptýli, poteší sa. Neboli spolu len pár hodín, ale jej sa zdalo, akoby ubehli celé dni. Veľmi mu chcela povedať novinky o svojej práci, ale nerada takéto veci rozoberala cez telefón.
Chodby na prvom poschodí boli celkom vyľudnené. Tak​mer každý odišiel do mesta na obed. Hunterov sekretariát našla prázdny. Na stole videla spisy a nevybavenú korešpon​denciu, ale počítač bol zapnutý.
Zamierila rovno k Hunterovým dverám, zaklopala a vošla.
dvanásta  KAPITOLA
To, čo uvidela, bolo ako scéna zo zlého filmu: milovaný muž v náručí inej ženy.
Dvaja vinníci sa od seba preľaknuto odtrhli. Kari jed​ným pohľadom zmapovala situáciu. Jediné, čo si v tej chvíli priala, bolo, aby sa pod ňou otvorila zem a ona sa prepadla do najhlbšej hĺbky. Alebo aby mohla na mieste umrieť. Ale​bo, ešte lepšie, aby ten muž umieral pomalou, krutou smrťou.
Tá cudzia žena bola nebezpečne krásna. Ako z románu. Tmavé vlasy a oči v tvare mandlí jej dodávali výzor neodola​teľnej pokušiteľky. Ona jediná si zachovala chladnú hlavu.
Podišla ku Kari. „Z previnilého výrazu na Hunterovej tvá​ri predpokladám, že vy ste ten dôvod, prečo sa môj bývalý manžel tak ponáhľal s rozvodom." Natiahla k nej štíhlu, jem​nú ruku. „Ja som Pam McKeeová."
Kari ignorovala podávanú pravicu. Namiesto toho sa po​hľadom zaryla do Hunterových očí. „Tvoja žena?"
„Ešte prednedávnom ňou bola."
Celým telom jej prešla silná triaška a Kari dúfala, že to ani jeden z nich nezbadal. Závidela Pam McKeeovej jej pokoj a vyrovnanosť.
Žena sa otočila k Hunterovi a rozlúčila sa. „Dovidenia, Hunter."
„Dovidenia."
„A toto ma naozaj mrzí," kývla rukou smerom ku Kari.
„Neboj sa, dám to do poriadku."
Vymenili si smutné úsmevy. Pam preplávala okolo Kari a vyšla z kancelárie. Obaja ticho stáli, až kým zvuk Paminých opätkov nedoznel na mramorovej dlážke prvého poschodia. Potom Kari pozrela na Huntera.
„S rým nerátaj," povedala úsečné.
„S čím nemám rátať?"
„Že to dáš do poriadku. Prajem ti dobrú chuť," odsekla a šmarila doňho vrecko so sendvičmi. Chcel ho zachytiť, ale vrecko sa otvorilo a jedlo sa rozpleslo na koberci. Kari sa zvrt​la, ale Hunterovi stačili len dva dlhé kroky, aby ju zdrapol za ruku a zastavil.
„Nemusíš sa odtiaľto vyrútiť ako bohyňa pomsty. Predpo​kladám, že si všetko pochopila nesprávne. Nemysli si hneď to najhoršie."
Chcela si vytrhnúť rameno z jeho zovretia, ale Hunter ne​pustil. „Takto sa mi mstíš?"
„Mstím? O čom to, dopekla, hovoríš? Prečo by som sa ti mal mstiť?"
„Za všetky ohováračské reportáže, ktoré som o tebe uro​bila."
Hunter hnusne zahrešil. „Ja nemám vo zvyku vymýšľať malicherné plány pomsty ako ty."
„Nie? Vari si sa nerozhodol, že ma podvodom donútiš vyspať sa so ženatým mužom?"
„Už som nebol ženatý!" zvrieskol.
Výkrik sa odrazil od stien prázdnych chodieb a jeho ozvena sa k nim niekoľkokrát vrátila. Vtiahol ju do svojej kancelárie a zabuchol dvere. „Vtedy som už nebol ženatý," zopakoval po​kojnejším hlasom. „Teraz urazene odídeš, alebo sa budeš sprá​vať ako dospelý človek a dovolíš mi, aby som ti to vysvetlil?"
Kari sa konečne podarilo vyslobodiť si ruku. Vedela, že sa jej nepodarí okolo Huntera prejsť, ak ju sám nebude chcieť pustiť, preto podišla k oknu a zamyslene sledovala polud​ňajšiu premávku. Oprela si čelo o chladnú okennú tabuľu. Začala ju bolieť hlava. Nevedela pochopiť, ako sa zrazu môžu veci zmeniť z úžasných na príšerné. A v takom krátkom čase.
„S Pam nežijeme spolu už tri roky."
„Povedal si, že ste sa rozviedli pred pár týždňami."
„Boli sme právne oddelení. Naše manželstvo sa skončilo, ale to som si nechcel za žiadnu cenu pripustiť."
„Prečo? Stále ju miluješ?"
„Nie, Kari," povedal a trpezlivo si vzdychol. „Nerád pre​hrávam."
Pozrela naňho cez plece a poznamenala. „Tak tomuto verím. Pokračuj."
„Fakt, že som ženatý, mi neprekážal, až kým som ne​prišiel do tvojho domu a pobozkal ťa. Vtedy som si uve​domil, že ťa chcem a myslím to vážne. Len čo som dorazil domov, zavolal som Pam a oznámil som jej, že súhlasím s rozvodom. Nepýtala sa ma na dôvod. Bola rada, že som sa tak rozhodol, lebo ona ma už roky prosila, aby som podpí​sal papiere. Požiadal som ju, aby všetko vybavila tak rýchlo, ako sa len dá."
Karin jemný smiech bol výsmešný. „A ja hlúpa som si myslela, že na mňa trpezlivo čakáš, kým sa vyrovnám s Thomasovou smrťou. Namiesto toho si začal konať až vtedy, keď si si vybavil rozvod, aby si sa poistil pre prípad ,ťažkostí'."
Otočil ju k sebe a prsty jej zaryl do ramien. „Ale ja som na teba naozaj čakal. Musela si sa najskôr vyrovnať sama so se​bou. Až potom som mal šancu dostať sa k tebe."
„Tak prečo si mi nepovedal o Pam?"
Z hrdla sa mu vydral zúfalý vzdych. Dobrá otázka. Nane​šťastie na ňu Hunter nevedel odpovedať. Urobil chybu a mu​sel za ňu zaplatiť.
„Museli sme sa vyrovnať s toľkými vecami. Toto vôbec ne​bolo dôležité. Počúvaj ma," povedal rozkazovačne, keď sa Ka​ri začala zvíjať. „Nikdy by som nedovolil, aby sme spolu skončili v posteli, keby som bol stále ženatý. A ak by som aj bol, určite by som ti to aspoň povedal. Všetko sa skončilo týždeň predtým, ako som sa dozvedel, že si v Breckenridgi. Pam nestála medzi nami. Ona už v mojom živote nemala miesto. Akákoľvek zmienka o mojom manželstve by našu situáciu zbytočne skomplikovala."
Vzal jej tvár do dlaní, pritiahol si ju celkom blízko a pri​nútil ju, aby mu pozrela do očí. „Prepáč. Mal som ti to po​vedať. Ale to je jediné, za čo sa mám ospravedlňovať. Pam ne​milujem. Už celé roky."
„Prečo tu dnes bola?" „Vytušila, že moja žiadosť o rozvod je naozaj naliehavá. Doniesla mi papiere, ktoré omylom dostala poštou."
„Si si istý, že s tým súhlasí?"
„Absolútne. Pobozkala ma na rozlúčku. Nežiadal som ju o to, ani som jej bozk nevrátil. Presne toto si videla, keď si vošla. Nie som nešťastný, že sme sa rozišli. Naopak. Som rád. Lebo jediná žena, ktorú milujem, si ty, Kari. Iba ty."
V jeho hlase bolo cítiť zúfalstvo a dlaňami silno stískal Ka​rine líca. „Prečo sa pre toto hádame? Vari si doteraz nezistila, ako veľmi ťa ľúbim?"
Ledva to vyslovil, jeho pery sa majetnícky zmocnili Kariných úst, akoby chcel do nej vtisnúť svoju úprimnosť. Na​klonil hlavu a nežne jej oddelil pery, aby tak uvoľnil priechod svojmu teplému jazyku.
Karina túžba po ňom neuhasla. Oprela sa oňho a keď ju objal, jej poddajné telo sa prispôsobilo jeho krivkám. Zastonala. Hunterova mužnosť už stála v pozore. Chcela ho. Na​miesto toho sa však snažila uvoľniť si pery. Oprela sa čelom o jeho hruď a zašepkala: „Nie, Hunter, nie."
Hunter trhane dýchal a hladkal ju po chrbte. „Vďaka, že si ma zastavila," šepol jej do vlasov. „Moja kariéra by teraz ne​vydržala otras v podobe škandálu, ktorý by zrejme vypukol, len čo by sa moja sekretárka vrátila z obeda a našla by nás, hmm, takých zaneprázdnených."
Na sluchách zacítila jeho úsmev. Nepochopil ju. „Keď som povedala ,nie', nemyslela som len na túto chvíľu, Hunter."
Vymanila sa z jeho objatia a prešla okolo stola. Prstom pri​tom kreslila na nalakovanú dosku neviditeľnú čiaru.
„A na čo si teda myslela, Kari?" V hlase mal štipku podráž​denia, ktoré viac nedokázal potlačiť. Kari mu pozrela priamo do očí.
„Aby sme už takto nepokračovali."
Nepredstieral, že jej nerozumie. „Prečo?"
„Všetko sa deje tak rýchlo."
„Pre mňa nie."
„Ale pre mňa áno." Zhlboka sa nadýchla a látka saka na prsiach sa jej napla.
Hunter by to radšej nebol videl. „Čo ťa štve?"
„V Breckenridgi bolo také ľahké a krásne stratiť hlavu, le​bo sme boli sami. Nemuseli sme sa o nikoho starať. Len je​den o druhého. Ale tu dole máš vlastný život. A ja tiež."
„Prečo sa nemôžu spojiť do jedného jediného?"
„Ty vieš prečo. Verejnosť a médiá sledujú každý tvoj krok. Tak isto ako môj."
„Asi som blbý, ale naozaj neviem, na čo narážaš."
„Nechcem mať milostnú aférku a stále sa pred niekým ukrývať."
„Ale ja som si nepredstavoval, že sa budeme ukrývať alebo držať náš vzťah v tajnosti."
„Takže by si sa s tým chcel vychvaľovať?"
„Vytrúbil by som to do celého sveta."
„Tak potom ma vôbec nepoznáš. Nebudem s tebou žiť, Hunter. Nechápem, ako ti niečo také mohlo napadnúť."
„Nenapadlo. Chcem si ťa vziať za ženu."
Tá veta ju úplne odrovnala. Nechápavo naňho zízala. „Vziať si ma? Veď sa ledva poznáme."
Hunter nadvihol obočie. „Keď vezmeme do úvahy minu​lý týždeň, nezdá sa ti tvoje tvrdenie trochu smiešne?"
„Hunter, ja nehovorím o sexe," povedala ostrejšie, než ma​la v úmysle.
Odpovedal rovnako nepríjemne. „Ani ja!"
Teraz by nemal stratiť nervy. Niekoľkokrát sa zhlboka na​dýchol a pokojne povedal: „Viem, aká si. A som si istý, že keby si ma neľúbila, nedokázala by si sa v posteli tak uvoľ​niť."
Kari rozhodila rukami. „Ja ťa ľúbim, vari to nevidíš? Bo​la som na vrchole šťastia. Veľmi si ma priťahoval. Pripúš​ťam. Všetko bolo také nádherné a romantické, ako som po​trebovala. Ale vzťah sa nedá založiť iba na sexuálnej príťažli​vosti."
„Kristepane, Kari!" Aj napriek veľkej snahe stratil trpezli​vosť a nervózne si vošiel prstami do vlasov. „Je pravda, že ma sexuálne priťahuješ, dokonca od chvíle, keď si prvýkrát vstú​pila do tejto kancelárie. Oči mi stále blúdili po tvojich krás​nych nohách a prsiach. Ale mal som pocit, že je v tom aj niečo viac. Zamiloval som sa do teba. A bol som zamilovaný celý rok. Bez sexu."
„Ale ja nie," vykríkla. „Čo ak som len osamelá vdova túžia​ca po citoch a sexe, ktorá sa oddala prvému mužovi, ktorý prešiel okolo?"
Oči sa mu zúžili a premeriaval si ju od hlavy po päty. „Chceš tým povedať, že všetko, čo sme spolu robili, by si ro​bila s akýmkoľvek iným mužom?" Kari sa začervenala a to bola jej odpoveď. „Skús nejaký iný dôvod. Na toto ti nenale​tím."
Vyhýbala sa Hunterovmu horúcemu, odhaľujúcemu po​hľadu. „To som nepovedala. Len ti hovorím, že ty si mal rok na to, aby si sa vyrovnal s tým, že ma ľúbiš. Ja iba pár dní. Musím si zvyknúť. Potrebujem čas."
Hunter si dal ruky v bok. „Vieš, čo táto hra znamená?" Nečakal na odpoveď a pokračoval. „Je to smiešne. Trestáš ma za to, že som ti nepovedal o Pam."
„To nie je pravda."
„Naozaj?"
„Nie! Aj mňa to už unavuje." Pošúchala si čelo. „Hunter, potrebujem čas. Aby som sa mohla prispôsobiť novej situácii. Okrem toho, Pinkie mi dal novú prácu. Vlastne preto som prišla, aby som ti oznámila túto novinku."
„Aha." Keď išlo o prácu, bolo to jeho citlivé miesto. Ved hádky o kariére zničili jeho prvé manželstvo. „Keď si žila v neistote, keď si nevedela, čo bude s tvojou prácou, ľúbila si ma. Teraz máš pred sebou dobré vyhliadky, takže ma už ne​potrebuješ."
Kari sa strhla, akoby dostala facku. Do očí sa jej vtisli slzy. „Možno sa ti to tak javí, ale nie je to pravda. Milujem ťa. A potrebujem ťa."
Náhlivo pristúpil k nej, takmer nedýchal a silno ju objal. „Kari, prečo si taká tvrdohlavá? Prečo sa nepostavíš veciam zoči-voči? Ľúbime jeden druhého. Tak na čo máme zvažovať pre a proti? Povedz, že sa za mňa vydáš."
„Teraz nemôžem. Prosím, pochop ma a buď trpezlivý."
Zdvihla hlavu a pozrela naňho. Neodolala pokušeniu a od​hrnula mu z čela neposlušné pramienky vlasov.
„Dnes ráno Pinkie povedal niečo, čím trafil klinec po hla​vičke. Povedal, že som nikdy nič nebrala na ľahkú váhu, a mal pravdu. Svojho otca som ľúbila z celého srdca. Keď odišiel, slepo som sa zamilovala do Thomasa. Od neho závi​selo moje šťastie. Jeho smrť ma úplne položila. Akoby s ním zomrel aj kúsok mňa samej."
Prstom jej zotrel z líca slzu, ale neprerušil ju.
„Ty vieš, ako sa vrhám do vecí a ako oduševnene všetko ro​bím. Presne tak, ako oduševnene som ťa nenávidela. Vložila som do toho všetku svoju energiu. Teraz ťa ľúbim, Hunter, ale tentoraz chcem byť opatrná. Keď som ťa zbadala v náručí inej ženy, myslela som, že umriem."
„Veď vieš, aký to malo dôvod."
„Áno, lenže to len potvrdzuje moje slová. Znova sa sprá​vam tak ako predtým. Som od teba závislá. Zamilovala som sa rýchlo, hlboko a bezhlavo. Ak sa niečo stane, neznesiem to sklamanie."
„Láska moja, prečo by sa malo niečo stať?"
Úprimnosť v jeho očiach ju takmer presvedčila, ale premohla sa a trvala na svojom. „Počkajme ešte. Neublíži nám to."
„Na čo máme čakať?"
„Zatiaľ nechcem, aby sme spolu spávali." Zovrelo jej hrd​lo, takže tie slová musela zo seba dostať nasilu.
„To znamená, že začneme znova ako priatelia, ktorí sa kde-tu stretnú a zájdu spolu na kávu?"
„Niečo také," odvetila jemne.
Ruky mu sklamane ovisli pozdĺž tela, zacúval, podišiel k oknu, odvrátil sa a zadíval sa na poludňajšiu panorámu mesta. Keď sa k nej znova otočil, mal zachmúrenú tvár.
„Nie, Kari. Aj ja som istým spôsobom tvrdohlavý. Ne​môžem byť len tvojím priateľom. Nechcem iba ďalšiu ka​marátku. Potrebujem kvalitný vzťah so ženou, ktorý by ma napĺňal a uspokojoval po všetkých stránkach. Chcem ženu a manželku. Ak sa budem s tebou predsa len stretávať, urobím všetko pre to, aby som ťa dostal do postele. Možno ťa to bude desiť, budeš mať zo mňa strach a..." Rozhodil ruky v beznádejnom geste. „Bude to pre nás oboch obrovský tlak a to ja nechcem. Čo ty?"
Kari si pozotierala slzy z líc. „Dávaš mi teda na výber, všet​ko alebo nič. Je tak?"
Hunter smutne vzdychol a pokrčil plecami. „Áno. Všetko alebo nič. Milujem ťa."
„Ja viem."
„Ale je to poslednýkrát, čo ti niečo také ponúkam. Nabu​dúce, ak niekedy nejaké nabudúce bude, musíš prísť ty za mnou."
„Viem."
Prešla k dverám a ešte naňho pozrela cez plece. V duchu si nadávala do hlupákov, chcela sa k nemu rozbehnúť, silno ho objať a poprosiť, aby ju už nikdy nepustil zo svojho náručia. Ale nemohla svoj život zveriť do jeho rúk. Naučila sa, že skôr, ako sa na niekoho spoľahne, musí stáť pevne nohami na ze​mi a veriť vo vlastné sily.
Vyšla z kancelárie a prázdnymi chodbami sa pustila von.
Znova zostala sama. Celkom sama.
Rovnako ako kolegovia z WBTV, aj diváci nadšene privítali jej návrat do televízneho spravodajstva. Prvý týždeň sa topila v záplavách listov. Ľudia boli radi, že ju znova vidia na obra​zovkách. Kari sa cítila veľmi polichotená, lebo pamäť divákov bola zvyčajne krátka a ich vernosť veľmi vrtkavá.
Pinkie komentoval jej prvé tri reportáže trochu rezervo​vane, ale Kari vedela, že je spokojný. Jednou z nich bol prí​beh rodiny artistov na visutej hrazde. Aj napriek tomu, že niektorí z nich neprežili nešťastný pád, rodina stále po​kračovala v tradícii a vystupovala v cirkuse. Kým Pinkie sle​doval bez dychu túto reportáž, ani si neuvedomil, že mu v ruke vyhorela cigareta bez toho, aby si z nej čo len raz po​tiahol. Ak sa Kari podarilo zaujať jeho presýtenú pozornosť, nebolo pochýb, že chytí za srdce všetkých, ktorí ju uvidia v televízii.
Pokojné večery trávila ticho doma a celkom sama. Po pár dňoch už prestala rátať, koľkokrát zodvihla telefón v pokuše​ní zavolať Hunterovi. Vedela však, čo by stalo, keby zavolala a prišla k nemu. Skončili by v posteli a ocitli by sa presne tam, kde predtým. Chcel by, aby mu sľúbila, že sa zaňho vy​dá, a ona by odmietla.
Uvažovala aj o tom, aké by to bolo, keby mu zavolala a on by nebol doma. Asi by sa zbláznila od žiarlivosti. Nevedela by, s kým je a kde je. Strašná predstava. Preto sa radšej vždy v poslednej chvíli rozhodla zložiť slúchadlo.
Nesmierne po ňom túžila. Chýbal je Hunterov milý zmy​sel pre humor, jeho inteligentné postrehy i jeho hnev. Len čo sa ponorila do spomienok, telo ju priam bolelo od túžby do​týkať sa ho a splynúť s ním. Kým sa doňho zamilovala, nikdy nevenovala pozornosť zmyselným zážitkom, ktoré človek môže mať. Nikdy ju nikto nebozkával na zadok, na jamku v kolenách, na chodidlá. Začervenala sa, ked si spomenula na rozkoš, s ktorou ju Hunter zoznámil, ale priam horela túžbou zažiť to všetko odznova.
Robila však veľké pokroky. Cítila sa zo dňa na deň silnej​šia a bola si čoraz istejšia sama sebou. Ale ešte sa jej nepoda​rilo nadobudnúť takú sebadôveru, ako si predstavovala. Len čo sa tak stane, Hunter zistí, že ju má v pätách.
„Je tam Kari Stewartová?"
„Áno."
„Chcel by som...'4
„Prepáčte, ale musíte hovoriť trošku hlasnejšie. Veľmi zle vás počujem."
Nie je to nejaký úchylák? Kari však už nemávala obscénne telefonáty. Ked začala pracovať v spravodajstve, telefonáty ju priam desili. Dnes ich už brala viac-menej s rezervou. Za tie roky dostala nespočetné množstvo neslušných návrhov a dvadsaťtri ponúk na manželstvo. Tento volajúci mal chrapľavý, nezvučný hlas perverzného indivídua.
„Nemôžem hovoriť hlasnejšie," odvetil. „Mám pre vás prí​beh. Chcete, alebo nie?"
Aj na takéto typy bola zvyknutá. Pochybní informátori jej volali pre všeličo, od ruských dobyvateľov, ktorí sa tajne schá​dzali v amerických práčovniach, až po vesmírne lode, ukrý​vané na školských dvoroch po celej krajine.
„Samozrejme, že chcem," hlesla automaticky. Do kan​celárie jej prudko vošiel asistent z produkcie, položil pred ňu scenár a ústami jej naznačil: „O pätnásť minút začína​me." Kari prikývla, že rozumie. „Ale teraz som veľmi zane​prázdnená," povedala do telefónu. „Dajte mi svoje meno a číslo. Náš operátor vám zajtra zavolá a dohodneme si schôdzku."
„Ani nápad. Nemôžem čakať dozajtra." V jeho hlase zací​tila potlačovaný strach. Ruka, ktorou kreslila na papier čer​vené čarbanice, jej zarazene zastala. „Chcem hovoriť len s va​mi. S nikým iným."
„A o čom? Aspoň naznačte." Donútila sa ovládať a hovo​riť pokojne, hoci srdce jej prudko búchalo. Možno tento člo​vek nebol cvok.
„Počuli ste o novorodencoch, ktorých ukradli z tunajšej nemocnice?"
Za posledných pätnásť mesiacov záhadne zmizli z pôrod​níckeho oddelenia hlavnej nemocnice traja novorodenci. Všetci predpokladali, že ide o únosy, hoci FBI nezaistila ani jeden list, ktorým by únoscovia žiadali výkupné. Polícia bola celkom zmätená, lebo sa jej nepodarilo získať žiaden dôkaz. „Áno, a čo s nimi?" Vzala si poznámkový blok a pero a čaka​la, aby si mohla zapísať akúkoľvek cennú informáciu.
„Jeden môj priateľ by vám o tom mohol povedať."
Nie priateľ. On. Alebo ona. Kari si nebola istá. Zdalo sa jej, akoby volajúci hovoril cez vreckovku. „Tak prečo mi po​tom voláte vy? Chcem hovoriť s tým priateľom."
„Ja... on s vami nechce hovoriť sám. Bojí sa, že bude mať problémy."
Kari sa dvíhal v tele adrenalín. Toto by mohla byť najlepšia reportáž jej kariéry. „Bol by ochotný so mnou hovoriť, ak mu zaručím, že jeho identitu udržím v prísnej tajnosti?"
„Naozaj to viete zaručiť?"
„Samozrejme. Môžeme si dohodnúť stretnutie? Myslím, tajné stretnutie."
„Môj priateľ nechce byť v telke. Bolo by to isté ako samo​vražda. No... vlastne... som si to rozmyslel."
„Nie, počkajte! Prosím," vykríkla Kari nahnevane. „Ak viete... teda ak vás priateľ... ak niečo vie o tých deťoch, ne​môže mi to povedať? Prehovorte ho, aby sa so mnou stretol. Neublížim mu. A nikto sa o tom nedozvie," postupne zjem​nila svoj hlas.
Na druhom konci drôtu viselo ťažké ticho. Informátor zvažoval svoju dilemu. „Nebudú tam kamery ani magnetofó​ny, nič?"
„Nie. Sľubujem vám to."
„Tak dobre," povedal opatrne. „Príďte do podzemných garáží zamestnancov nemocnice. Viete, kde to je?"
„Nie, ale nájdem to." Ani sa nespýtala, v ktorej nemocni​ci. Nemusela. „O koľkej?"
„O deviatej. Druhé poschodie, rad B. Štvrté auto zo sever​nej strany."
Zavesil. Kari niekolko minút nepohnuto sedela a zízala na poznámky pred sebou. Bolo to ako sen. Cítila, že má v ru​kách ozajstný príbeh.
Vyskočila zo stoličky a rozbehla sa za Pinkiem. Po ceste si to však rozmyslela. Ak mu to povie, možno ju nikam nepus​tí. Zamietne informátora ako chorého na hlavu, alebo do garáže pošle miesto nej niekoho z kriminálneho spravodaj​stva. Všetko by tým zničil, lebo dotyčný povedal, že sa bude zhovárať výhradne s ňou.
Pinkie by určite nedopustil, aby sa celkom sama vybrala na stretnutie s neidentifikovaným informátorom. Rozhodla sa, že kým nezíska viac informácií, nechá si všetko pre seba. Ved nakoniec sa môže stať, že je to len hlúpy žart.
Nevedela sa dočkať, kedy odbije deväť.
Do štvrť na desať sa netrpezlivo prechádzala na dohodnutom mieste. O pol desiatej si začala nadávať do naivných idiotov. Namiesto toho, čo tu premárni celý večer, mohla ísť radšej domov a rozmýšľať, akú deku si kúpi do spálne, alebo si mohla urobiť poriadok v spisoch, ktoré sa jej nebezpečne hromadili v domácej pracovni, alebo mohla v teple snívať o Hunterovi. Vlastne mohla robiť všetko, čo bolo užitočnej​šie ako trávenie času vo vyľudnenej garáži, kde jej na tele naskakovala husia koža.
Nakoniec sa zvrtla, že sa vráti do auta, keď skoro vrazi​la do mladého muža, ktorý práve vyšiel spoza betónové​ho stĺpa. Kari vykríkla a rýchlo si zakryla ústa rukou. Srdce jej skoro vyskočilo z hrude. Už začala nadobúdať pocit, že celú schôdzku zinscenoval šialenec, ktorý je ňou posad​nutý.
„Dobrý večer."
„Dobrý," vykoktala vystrašene. Tak to bol ten záhadný vo​lajúci. Hoci vreckovka na telefónnom mikrofóne jeho hlas trochu skreslila, Kari vedela, že je to on.
„Sledoval som vás, aby som sa ubezpečil, že ste sama."
Chcela sa usmiať, ale pery jej skrivil neutíchajúci strach. Je taká hlúpa! Nikto na svete nevie, kam išla. Nikto ani nezba​dá, že je preč, až ráno, ked nepríde do práce. Povedala si však, že mu nedá najavo, že sa bojí.
„Čo ste mi chceli povedať?" spýtala sa s netrpezlivosťou v hlase, ktorá sa nedala prehliadnuť.
Oblizol si jazykom pery a spotené ruky si utrel do nohavíc. Kari sa trochu uvoľnila. Videla, že je nervóznejší ako ona sa​ma. Obišiel ju a otvoril dvere na malom volkswagene. „Môže​me sa pozhovárať v aute? Keby nás niekto uvidel spolu..."
Kari vedela, že je to nebezpečné. Napriek tomu si sadla dopredu na sedadlo spolujazdca. Neznámy zavrel dvere, pre​šiel na druhú stranu a usadil sa za volant. Silno ho zovrel prs​tami a zaťal zuby. „Vďaka, že ste prišli."
„Ja dákujem, že ste mi zavolali."
„Musel som s niekým hovoriť. Nevedel som, komu to mám povedať. Nechcem, aby šli po mne poliši. Chápete?"
V tej chvíli mu začala dôverovať. Nepozeral jej do očí, čo bol znak toho, že bol nervózny zo stretnutia s ,celebritou', rovnako ako ona z toho, čo sa od neho dozvie. Kari odhado​vala, že nemá viac ako dvadsať. Mal plavé, kučeravé, trochu pridlhé, ale čisté vlasy. Na tvári mu zostali stopy po puber​tálnom akné. Oblečené mal široké biele tričko, sivé nohavice a na nohách tenisky značky Adidas.
„Ako sa voláš?" ozvala sa Kari tónom, ktorý mal naznačiť, že jej môže veriť.
„Grady. Grady Burton. Ale nepoužijete moje meno v re​portáži, však?"
„Ešte žiadnu nemám. Ale ak nechceš verejne vystúpiť, nepoužijem ho. Máš moje slovo."
Jeho plecia sa znateľne uvoľnili a rukami už tak nezvieral volant. „Myslím, že vám môžem veriť, slečna Stewartová."
„Volaj ma Kari. Povedz mi, čo vieš."
„Nie som si istý, či je to dôležité."
„Možno nie, ale aj tak mi všetko povedz."
„Pracujem ako zdravotník. Už niekoľkokrát som mal služ​bu na pôrodníckom oddelení. Šéfuje tam jeden doktor. Na​fúkaný, bohatý sviniar. Viete, vozí sa na porsche a myslí si, že je boh. Každý sa k nemu tak aj musí správať. No a on a tá je​ho sestrička, viete, najprv som si myslel, že spolu niečo majú." Zmätene hľadal slová a začervenal sa ako moriak. „Myslím tým..."
„Viem, čo myslíš."
„Tajne sa schádzajú v prázdnych izbách alebo kdekoľvek, kde ich nemôže nikto vyrušiť. Po nemocnici sa začalo o nich hovoriť. Viete, ľudia vždy vedia, kto to s kým robí. Potom zmizlo prvé dieťa."
Trochu sa k nej natočil a jednu nohu si vyložil na sedadlo, aby na ňu lepšie videl. „Pár dní predtým, ako sa to stalo, som počul toho doktora, ako povedal sestričke niečo čudné, ale nevenoval som tomu pozornosť. Ked potom zmizlo to dieťa, povedal som si, že sa mi to iba zdalo. Prečo by som mal ris​kovať svoju prácu? Držal som jazyk za zubami. Lenže potom prišlo na rad druhé dieťa." Piskol a rukou naznačil zmiznu​tie. „Vyparilo sa ako gáfor. Dal som si dve a dve dohromady. Keď potom zmizol aj tretí novorodenec, viete, rozhodol som sa niečo podniknúť."
Kari sa naňho usmiala. „A nič lepšie si nemohol spraviť, Grady. Povedz mi podrobne všetko, čo si videl a počul. Ak je to možné, tak pekne po poriadku. Skús si spomenúť na kaž​dú maličkosť. Nebude ti vadiť, ak si urobím pár poznámok?"
„Nie. Ale mená vám nepoviem."
„V poriadku."
Rozprával skoro pol hodiny a čím dlhšie hovoril, tým bo​la Kari vzrušenejšia. Vedel viac, než si uvedomoval. „Dáte to do správ?" spýtal sa, keď skončil.
„Neviem, Grady. Musím sa poradiť so šéfom. Ale podľa mňa by sa to malo dostať na verejnosť. Nech sú tí ľudia kto​koľvek, spáchali niekoľko zločinov a treba ich zastaviť, kým neurobia ďalšie."
„No veď to som si aj myslel, viete?"
„Môžem ti zavolať?"
Zamračil sa. „Nie," povedal neisto. „Ale ak niečo uvidím alebo začujem, sľubujem, že vám dám vedieť."
„Dobre. Budem rada. Existuje ešte niekto, kto by mohol potvrdiť tvoje slová?"
„Potvrdiť?"
„Vieš, potrebujem aspoň dva zdroje."
„No, je tu ešte jedno dievča, ale bojí sa s vami hovoriť."
„Kto je to?"
„Poviem vám len to, že pracuje ako sestrička a pohybuje sa po tom oddelení oveľa viac ako ja."
„Aj ona počula to, čo ty?"
„Povedzme, že má isté podozrenie."
„Keby som sa jej pýtala, bola by ochotná odpovedať mi as​poň áno alebo nie?"
„Možno hej. Povedala mi, že vám môžem dať telefónne číslo, ale nie jej meno." Vybral z vrecka kúsok skrčeného pa​piera a podal ho Kari.
„Dúfam, že si obaja uvedomujete, že keď sa tento príbeh odvysiela, z nemocnice sa stane nebezpečné osie hniezdo." „Hej."
Kari si spokojne pošúchala dlane. „Veľa šťastia, Grady. A ďakujem." Vystúpila z auta, ale ešte za sebou nezabuchla dvere. Položila mu poslednú otázku. „V meste je plno repor​térov. Prečo si zavolal práve mne?"
Grady sa uškrnul. „Vedel som, že vám môžem veriť. Robí u nás jeden chlapík a on mi povedal, že ste mu dokonale kry​li chrbát, keď vám vyzradil číslo izby toho vraha."
Kari sa usmiala. „Nebojte sa. U mňa je aj ten váš v bez​pečí."
Pinkie dlho a pomaly cedil cez zuby najhoršie slová, na kto​ré si spomenul. Sedel v strižni a pozeral sa na Karinu dokon​čenú reportáž. „Mal by som ti dať päťadvadsať na zadok za to, že si sa stretla s tým chlapíkom v podzemnej garáži. Už nikdy neurob takú volovinu, prosím ťa. Kto to bol?"
„Volám ho Hlboký hlas."
„Veľmi vtipné. Vôbec ti nenapadlo, že to môže byť úchyl​ný násilník?"
„Ale áno," priznala sa Kari čestne. „Dala som tam všetko, čo viem."
„Čo sa tu deje?" strčila Bonnie zvedavo hlavu medzi dvere.
„Dnes večer sa idem opiť a nechcem od teba počuť ani slo​vo," odvetil Pinkie a jemne ju uštipol na líce.
Bonnie sa naňho žiarivo usmiala. „Aj ja ťa ľúbim."
Kým spolu odišli, Pinkie ešte raz pozrel na monitor a po​znamenal: „Mám také pekelné tušenie, že oľutujem svoj čin, ale je to príliš dobré, aby som to zakázal."
Kari sa pohodlne poskladala do svojho kresla. Oči mala pri​lepené na televíznu obrazovku a žalúdok sa jej chvel od vzrušenia, keď čakala na svoju reportáž v hlavnom spravo​dajstve o šiestej. Obrazom bola síce chudobná, lebo jediné, čo mohla ponúknuť, boli zábery z chodieb nemocnice. Vy​strihla ich z reportáží natočených v čase, keď odtiaľ postup​ne zmizli traja novorodenci.
Ale to, čo diváci počuli, bolo niečo celkom iné. Dva dôve​ryhodné zdroje jej potvrdili, že únosy pravdepodobne spá​chali zamestnanci nemocnice.
Bol to ohromujúci príbeh.
Od rozrušenia nemohla ani jesť, ale i tak si urobila rýchlu omeletu. Ešte sa však do nej ani nestihla pustiť, ked pri dve​rách ktosi zazvonil. Pozrela cez priezor a začala trhane dý​chať.
Hunter! Len čo ho zbadala, srdce sa jej až nebezpečne rýchlo rozbúchalo. Boli to už tri týždne, čo sa nevideli. Dl​hých dvadsaťjeden dní. Odopla retiazku a otvorila dvere. Jej radosť však bola predčasná.
Triasol sa od zlosti ako nazúrený býk.
trinásta  KAPITOLA
Bez slova okolo nej preletel a vošiel dnu. Kari zavrela dvere a pozrela naňho. Z tmavých očí mu sršali hromy-blesky. Če​lo sa mu lesklo a telo mal napäté od zúrivosti. Ruky mal chvíľu zaťaté v päsť, potom ich uvoľnil a znova zovrel. Vyze​ral, akoby prežil ťažký deň.
„Máš vôbec predstavu, čo si tentoraz urobila?"
„Ahoj, Hunter. Aj ja ťa rada vidím," povedala pokojne a provokatívne sa naňho usmiala. Keď prišla z práce, vyzliek​la si veci, v ktorých sedela celý deň, a natiahla si veľký vyťahaný sveter a najvyšúchanejšie džínsy, aké mala. Rukávy si zrolovala po lakte, nohy mala bosé a na hlave si urobila voľ​ný konský chvost z neposlušných vlasov.
Jej pokoj mal byť odplatou za Hunterovu zlosť. Náhle sa zarazil, akoby sa prebral zo spánku. Chvíľu nechal svoj hnev bokom a pozrel na Kari. Vyzerala prekrásne. Zaliala ho túž​ba, neskrotná a zhubná ako neovládateľný oheň.
Natiahol sa k nej, zdrapol ju za rukáv a pritiahol ju k sebe. Druhú ruku vnoril do záplavy jej vlasov a donútil ju pozrieť sa mu do očí.
„Chcem ťa tak veľmi, až ma to zabíja."
Jeho pery boli nenásytné a dravé. Hltavo sa zmocňovali jej úst, akoby z nich za chvíľku chceli vymámiť to, čo im Kari toľko dní odopierala.
Kari sa nebránila. Videla, že je na ňu nahnevaný, ale nevadilo jej to. Nech ho sem priviedlo čokoľvek, bola rada. Hlava jej klesla dozadu a ona sa odovzdala jeho nenásytným bozkom a rukami blúdila v jeho mäkkých vlasoch.
Hunter si po chvíli uvedomil svoj hrubý nájazd a pomaly svoje dotyky zjemňoval. Pustil hrču svetra, ktorý doteraz zvieral v ruke, a druhou jej ho pomaly dvíhal, až kým sa jej nahé prsia nedotkli jeho trička. Žiadostivo ich vzal do dlaní a vydýchol Karino meno. Palcom nežne dráždil bradavku, až kým mu celkom nestvrdla pod rukami.
„...je to také krásne..." mrmlal nesúvislo.
„Ach, Hunter, áno." Ich pery splývali a Kari objímala jeho tvár vo svojich horúcich dlaniach.
Hladkal ju po zadku a pritískal si jej boky čo najbližšie k sebe. Kari sa postavila na špičky a oprela sa o jeho tvrdú mužnosť. Hunter sa pravidelnými útokmi vnáral hlbšie a hlbšie do jej sladkých úst. Ten bozk bol neskutočne vzrušu​júci a Kari zastonala.
V tom momente ju Hunter pustil, o krok cúvol a otočil sa k nej chrbtom.
Kari naňho v nemom úžase hľadela. Cítila sa odmietnutá a ponížená potom, čo dala najavo svoju túžbu. Stiahla si sve​ter z pliec a trasúcou sa rukou si chytila pery. Boli odreté a trochu boľavé. A čo bolo najhoršie, oči sa jej naplnili slza​mi.
Hunter musel počuť jej trhaný vzlyk, lebo sa ihned otočil. Z tváre sa mu stratilo napätie. „Nie, láska moja, neplač. Už ťa nebudem takto bozkávať." S nesmiernou nežnosťou jej prešiel bruškom prsta po perách. „Chcem sa s tebou milo​vať." Hlas sa mu zmenil na chrapľavý šepot. „Ale ani to ne​môžem." Zložil si okuliare a pošúchal si oči. Ked ich znova otvoril, unavene na ňu pozrel. „Kari, máš vôbec tušenie, čo si tou svojou reportážou z nemocnice urobila?"
Otvorila ústa, aby mu odpovedala, ale v poslednej chvíli sa zarazila a nevydala zo seba ani hláska. Nečakala, že sa na ňu za niečo také nahnevá, takže nemala pripravenú žiadnu vhodnú odpoveď. „Myslím, že som otvorila plechovku plnú odporných červov."
Hunter sa krátko zasmial, pozrel na stenu a potom znova na ňu. „Niečo také. Zničila si mesiace tajného pátrania."
Kari mu venovala neprítomný pohľad. V tvári mu vyčíta​la sklamanie. Bezradne klesla na mäkkú pohovku, zopla ruky a začala sa triasť.
„Mali ste v nemocnici nasadených tajných agentov?"
Prikývol. „A teraz tvoja reportáž zničila všetko, čo za tie mesiace našli. Žiadny svedok už neprehovorí. Všetci budú mlčať ako hrob. Budú sa báť. Moji chlapi sú mi teraz na nič. Z nášho pátrania nezostal ani kameň na kameni. Bolo to zby​točné."
„Mrzí ma to," zaskučala Kari s úprimnou ľútosťou. „Ne​mala som ani potuchy."
„Najprv si sa mala poradiť so mnou," zvrieskol.
Kari, rozhorčená jeho tvrdým tónom, obranne vyskočila z gauča. „O reportážach sa neradím s nikým, iba ak s Pinkiem."
„Pochybujem, že práve on je oprávnený schvaľovať a od​mietať také, ako je táto."
„V televíznej redakcii je jediným pánom on, nie vy, pán štátny žalobca." Hunter sa zamračil a vo vnútri v ňom priam vrelo. Kari sa strhla. „Prepáč, to som nemusela." Posadila sa na operadlo gauča a pozrela naňho. „Príbeh ako tento sa predsa nedá zakázať, Hunter. Je to dynamická reportáž."
„A zdvihne sledovanosť, predpokladám."
„Áno!" Dočerta s ním. Nadarmo apeluje na jeho zdravý rozum. Ak chce vojnu, bude ju mať.
„A myslíš si, že vaša sledovanosť je dôležitejšia ako mesia​ce tvrdej policajnej práce?"
„Nie, samozrejme, že nie. Ale ako som mala vedieť, že tam máš svojich ľudí? Myslíš, že by som úmyselne zničila ich prácu?"
„A ty si myslíš, že som sa nad zmiznutím troch novo​rodencov len pousmial a ich rodičom som povedal, že mi je to ľúto, ale ich deti nedokážem nájsť? Že možno nabudúce budem mať viac šťastia? Naozaj veríš, že ak nesedím na súde, tak si váľam šunky a sedím so založenými rukami?"
Kari pyšne zdvihla hlavu. Hunterov pohŕdavý tón ju urážal. „Ty sa nemusíš so svojou prácou spovedať mne pres​ne tak, ako sa ja nemusím tebe."
Hunter zahrešil popod nos. „Dočerta, Kari, toto nie je boj medzi nami. Je to oveľa horšie. Neuvedomuješ si, čo ti chcem povedať? Hovorím o troch zmiznutých deťoch, o šiestich ro​dičoch šialených od strachu a o armáde frustrovaných vyšet​rovateľov."
Vtedy ju opustili všetky bojové nálady. Mal pravdu. Ne​malo to s nimi nič spoločné a ona sa správala ako rozmazna​né decko. „Povedala som ti, že ma to mrzí, Hunter, a myslím to vážne. Uvedomujem si vážnosť situácie. Keď si pomyslím, že niekto, nech je to ktokoľvek, mohol ukradnúť novorode​niatko z nemocnice..." Pokrčila plecami. „Súcitím s tými ro​dičmi. Preto som chcela, aby moja reportáž uzrela svetlo sve​ta. Ale nepomyslel si na to, že namiesto marenia vyšetrovania by to mohlo pomôcť?"
Aj Huntera pomaly opúšťal hnev. Pokrútil hlavou a Kari sa zdalo, že má tvár celkom strhanú od únavy. „Tentoraz nie. Má​me podozrenie. Celé mesiace toho človeka sledovali najlepší vyšetrovatelia. Prišiel k veľkým, nevyčísliteľným sumám peňazí. Nevieme ako ani za čo. Lenže to nie je dôkaz, ktorý by po​stačoval na vzatie do väzby. Potrebujeme dôkazy, fakty, údaje. Teraz sa vyparí, zahladí stopy a my ho už nikdy nedostaneme."
Podišiel bližšie a zadíval sa jej do očí. „Pomôžeš mi, Kari?"
„Neviem urobiť viac, ako som už urobila. Všetko, čo viem, je v reportáži."
„Spomenul tvoj informátor aspoň meno toho lekára? Ale​bo tej sestry?"
Kari horlivo pokrútila hlavou. „Nie. Prisahám."
„Kto bol tvojím informátorom?"
Dlho naňho nehybne pozerala. Jej oči boli smutné a zrači​la sa v nich ľútosť. „Prosím, nepýtaj sa ma na to, Hunter. Nemôžem ti to povedať."
„Kari, toto už nie je hra. Musíš mi to prezradiť. Možno tvoj zdroj bol náš páchateľ. Možno ho hryzie svedomie, chcel by sa priznať, ale bojí sa."
„Nie, on nie je páchateľ. Používam slovo ,on" ako osobné zámeno, netvrdím, že je to muž."
„Jeden človek ti niečo povedal a ty..."
„Dvaja. Mam dvoch informátorov. S jedným som sa stret​la tvárou v tvár. Druhý mi po telefóne potvrdil to, Čo pove​dal prvý. Obaja majú hrozný strach." „Budeme ich chrániť, až kým nezískame dostatok dôkazov na obžalovanie podozrivých. Ich mená neuverejníme. Sľubu​jem ti to."
„Hunter, ale ja som to sľúbila im a ešte skôr ako ty. Ne​hnevaj sa, ale neprezradím svoje zdroje."
„Aj keď to znamená, že pôjdeš do väzenia?" spýtal sa ticho.
Kari cítila, ako jej z tváre stiekla krv. „Do väzenia?"
Hunter sa začal prechádzať sem a tam. „Keď som sem dnes večer išiel, bol som na teba príšerne naštvaný. Videl som, ako mesiace mravčej práce odišli jedným mávnutím dolu kaná​lom. Ale oproti hlavnému detektívovi, ktorý bol vymenova​ný na tento prípad, som iba nula. Je to jeden zaťatý, tvrdý policajt, Kari. Naliehal som naňho v tvojom mene. Prosil som ho, aby mi dovolil najskôr sa s tebou pozhovárať. Sľúbil som mu, že prvá vec, ktorú ráno uvidí, budeš ty a mená tvo​jich dvoch informátorov."
„To si mu nemal sľubovať. Nemôžem ich prezradiť."
„A mne?"
„Ani tebe. Prepáč."
Pritiahol ju k sebe a silno si ju pritláčal na hruď. „Kari, ja ťa prosím, aspoň raz v živote nebuď tvrdohlavá. Ustúp. Daj mi telefónne číslo alebo adresu, alebo hocičo, čo by nám po​mohlo vo vyšetrovaní."
Kari sa k nemu pritískala, oči mala silno zažmúrené a pe​rami sa dotýkala kože na Hunterovom krku. „A ak nie?"
Bruškami prstov jej masíroval pokožku vo vlasoch. „Strčia ťa do väzenia za marenie výkonu spravodlivosti."
Kari pomaly zdvihla hlavu a v očiach sa jej ligotali slzy zlej predtuchy. „Dovolíš im, aby ma zavreli?"
Jeho oči sa vpíjali do jej tváre, akoby chceli nasať jej krásu i strach. Srdce sa mu zvíjalo bolesťou, ale odpovedal po prav​de. „Nemal by som na výber."
Zavrela oči a snažila sa zadržať slzy pod viečkami. Neposlušne jej však stekali po lícach. „Ja viem. Viem, že nie," za​šepkala.
Zovrel ju vo svojom náručí, akoby ju chcel uchrániť pred celým svetom. V jeho rukách sa cítila taká drobná. Keď bola bosá ako teraz, siahala mu iba po plecia. Hunter cítil v kaž​dej žilke svojho tela potrebu ochraňovať ju, ale ona mu to znemožňovala. Premohol sa a šepkal jej do vlasov: „Povedal som im, že nemusia po teba ráno posielať auto, že prídeš vlastným."
„Ďakujem ti."
„O deviatej. V mojej kancelárii. Aby nebol zbytočný roz​ruch."
„O deviatej," zopakovala Kari ako ozvena. Ruky jej skĺzli na Hunterov pás. Tie svaly pod mäkkým bavlneným tričkom jej boli také známe! Dlaňami blúdila po jeho chrbte. Bol ta​ký mocný. Priala si, aby ju vyzbrojil svojou silou a odvahou.
„Rozmysli si to ešte, prosím," šepkal zúfalo. „Ako si môžeš myslieť, že budem schopný zavrieť ťa do väzenia?"
„Ako si môžeš myslieť, že by som mohla porušiť svoje a novinárske etické zásady?"
Zahrešil cez zuby a odtiahol sa. Sklonil hlavu a pritisol si ústa na Karine pery. Ich bozk bol dlhý a hlboký, ale vášeň nepramenila z túžby, skôr zo strachu a úzkosti. Keď sa potom od seba odtrhli, ešte hodnú chvíľu si pozerali do očí.
Odišiel tak, ako prišiel. Celkom bez slova.
Kari dorazila do Hunterovej kancelárie už o trištvrte na de​väť. Bála sa, aby nezmeškala, inak by po ňu poslali policajné auto. Nezniesla pomyslenie, že ju zatknú a odvezú do žalára.
Hunterova sekretárka ju pozdravila a vážne ju odviedla do jeho pracovne. Len čo vošla dnu, Hunter vyskočil spoza sto​la a rozbehol sa k nej. Kari dúfala, že nevyzerá tak zle, ako sa cíti.
Ďalší muž v kancelárii už nebol taký horlivý, aby ju upo​kojil, a už vôbec nebol galantný ani zdvorilý. Pomaly vstal z kresla a na tenkých perách mu svietil víťazný, samoľúby úškľabok. Odpudzoval ju a desil zároveň.
Bol malý a zavalitý. Zo spodnej sánky mu visela ťažká bra​da, čierne vlasy mal mastné a Kari v nich zhnusené zbadala velké lupiny. Vyzeral, akoby zvyčajne obedoval mäsové send​viče s cesnakom a z duše neznášal ženy.
O nadporučíkovi Harrisovi už počula. Mal reputáciu pe​dantného, tvrdého dôstojníka a prešibaného detektíva s húževnatosťou buldoga a myslením takým prenikavým a inteligentným, že ani sám Sherlock Holmes by sa zaň ne​musel hanbiť. Z jeho očí šiel strach.
„Nadporučík Harris, slečna Stewartová," predstavil ich Hunter.
„Slečna Stewartová," povedal pomaly a afektované.
„Nadporučík Harris," zamrmlala Kari.
Hunter ju odviedol ku kreslu a Kari si sadla skôr, ako sa jej celkom roztriasli kolená. Snažila sa zakryť svoju nesmiernu nervozitu, ale Hunterov ustarostený pohľad jej naznačil, že sa jej to veľmi nedarí. Zdalo sa, že ani on toho v noci veľa nenaspal.
Harris sa oprel o mäkké operadlo druhého kresla a prelo​žil si nohu cez nohu. „Máte vážne problémy, slečna Stewar​tová."
„Pán McKee mi to už oznámil." Kari si v duchu gratulo​vala, lebo sa jej podarilo odpovedať na jeho odpornú po​známku až prekvapivo chladne.
„Ale môžete sa z nich dostať," pokračoval Harris. „S kým z nemocnice ste hovorili?"
„To vám nemôžem povedať."
Položil si nohu na zem a oprel sa lakťami o kolená. „Mám tomu rozumieť tak, že zadržiavate dôkazy, potrebné na ús​pešné ukončenie vyšetrovania?"
„Nemám žiadne dôkazy."
„To posúdim ja. Povedzte všetko, čo viete."
„To som už predsa urobila. V reportáži. Ak si potrebujete niektoré fakty oživiť, pozrite si ju ešte raz. Ak chcete, zaob​starám vám u nás jednu kópiu."
„Takže nebudete spolupracovať?"
„Snažím sa. Len vám ponúkam..."
„Počul som, čo mi ponúkate," vyštekol. „Chcem meno vášho informátora."
„Prepáčte. Nepoviem vám ho."
„Tak potom pôjdete do väzenia, milá pani." „Viem," povedala pohŕdavo. Neznášala, keď ju niekto vo​lal pani. Zazrela naňho. On na ňu. Kari prvá uhla pohľadom.
„Boli ste už niekedy vo väzení, slečna Stewartová? Samo​zrejme, že nie, veď čo by tam také pekné dievčatko ako vy ro​bilo, všakže? Ja vám o tom môžem porozprávať. Tak najprv...
„To stačí, Harris," prerušil ho Hunter úsečne. „Odteraz to preberám ja."
„Ale..."
„Hovorím, že odteraz to preberám ja!" zvrieskol. Detektív sa trochu urazene postavil a vypochodoval z kancelárie. Len čo sa za ním zavreli dvere, Hunter sa posadil na prázdnu sto​ličku oproti Kari. „Takže nám nemieniš povedať, kto je ten človek, však?" „Nie."
„Kari, spomeň si na rodičov tých detí."
„Myslím na nich každý deň," povedala zarmútene.
„Naozaj? Si si istá? Vieš si predstaviť, že by si šla do ne​mocnice po svoje dieťatko a zistila by si, že ti ho niekto ukra​dol, že zmizlo bez stopy a ty sa nikdy viac nedozvieš, čo sa stalo s malým človiečikom, ktorého si splodila s tým, koho miluješ?"
„Prestaň, prosím."
„Ty si o svoje dieťa prišla ..."
„Prestaň!"
„ale nikdy si ho nevidela. Predstav si, že by si ho niekoľ​kokrát držala v náručí, kŕmila ho..."
„Hunter, nie!"
„Predstav si, že stráviš hodiny a hodiny nakupovaním, pripravovaním a ozdobovaním izbičky pre svoje dieťa a nako​niec sa z nemocnice vrátiš bez neho."
Kari vstala z kresla a pomalými krokmi začala premeriavať Hunterovu pracovňu, akoby hľadala východ z neviditeľnej klietky. „Si krutý. Viem, že tí rodičia strašne trpia, ale ja ne​môžem zradiť samu seba."
„Vieš, aký osud postihol tie deti, Kari? Možno ich predali na čiernom trhu bezdetným rodičom, ktoré ich budú ľúbiť.
Ale čo ak na nich budú robiť nové lekárske experimenty? Ale​bo ich donútia k detskej pornografii? A možno ich predali zvrhlému chlapovi, ktorý..."
„Panebože, dosť!" vykríkla a zapchala si uši. „Prečo to ro​bíš?"
„Lebo nedopustím, aby žena, ktorú nadovšetko milujem, musela ísť do väzenia ako posledný zločinec. Použijem na teba akúkoľvek taktiku, len aby som ťa zachránil, dopekla!" Silno jej zovrel ramená. „Nerob mi to, Kari, prosím ťa," žobronil.
„Musím, láska moja." Prstami sa dotkla vrások na oboch stranách jeho úst a želala si, aby mohla odohnať žiaľ a strach, ktoré ich spôsobili. „Srdce mi krváca, kedykoľvek si na tie ro​diny spomeniem, Hunter. Poznáš ma dosť dobre na to, aby si to vedel."
Vymanila sa z jeho náručia, ale stále naňho pozerala. „Ak prezradím svoj zdroj, pripravím sa o kariéru. Stratím dobré meno medzi ostatnými reportérmi a moja dôveryhodnosť nebude stáť ani za deravý groš. Nikto mi už nikdy nebude dôverovať. Dala som svoje slovo. Nemôžem ho porušiť."
Hunterovi bezmocne klesla hlava, akoby už nemal síl držať ju vztýčenú. Niekolko sekúnd bezmyšlienkovito pozeral do ze​me, potom sa sťažka nadýchol, prešiel k dverám a otvoril ich.
„Harris," zahučal. Detektív, ktorý sa vyvaľoval v kresle na sekretariáte, vyskočil na rovné nohy a privliekol sa k nemu. „Je vaša," oznámil mu Hunter ostro. Vychrlil tie slová zo se​ba, lebo vedel, že ak ich rýchlo nepovie, nikto ich z neho viac nedostane.
Kari prešla dverami. Harris luskol prstami a dvaja po zuby ozbrojení policajti sa k nej rozbehli a obstali ju z oboch strán. Pozrela na nadporučíka s neskrývaným hnusom. Potom ju už hliadka odvádzala chodbou súdnej budovy na parkovisko, kde stáli policajné autá.
Harris si spokojne utrel sliny na tenkých perách. „Tak, to by sme mali. Nebojte sa, trošku pritlačíme, veď ona sa rozto​pí. Na to by som stavil aj svoje gate." Zívol. „Ale je to pekná mačička, čo poviete?"
Hunter sa zvrtol, vletel do svojej kancelárie a zatresol za se​bou dvere. Inak by neovládol silnú túžbu zavŕtať päste do Hartisovho pivného bachora.
Kým Kari prežívala byrokraciu, ktorá predchádzala jej uväznenie, tá novinka sa rozkríkla do všetkých kútov mes​ta. Najskôr sa rozšírila medzi novinármi a netrvalo dlho a pred väznicou stáli rady reportérov, kameramanov a foto​grafov, ktorí ju ako dotieravé muchy sprevádzali na ceste do cely.
Chrlili na ňu všelijaké otázky, svetlá bleskov jej nepríjem​ne šľahali do tváre, svetlá kamier ju oslepovali. Spomenula si na dni, keď sa prevalila aféra s mestskými peniazmi a v nej figurovalo Thomasovo meno. Tentoraz však nálada okolo nej nebola nepriateľská.
„Kari!" vykríkol známy hlas.
Otočila hlavu a zbadala Mika Gonzalesa. Kameru mal vy​loženú na pleci, ale nepozeral sa do objektívu. Na jeho tvári Kari videla rozrušenie.
„Mike, čo sa deje?" snažila sa prekričať hluk davu okolo seba. Vysoká policajtka ju tvrdo postrkovala dopredu. Kari si skoro vykrúrila krk v snahe udržať si kameramana v do​hľade.
„Si hrdinka. Každý novinár v meste stojí na sto percent za tebou. Pinkie rozpútal peklo. Po tomto sa McKee môže roz​lúčiť s dobrými vzťahmi s médiami."
„Ale..."
„Postupujte, prosím, slečna Stewartová," zavrčala policajt​ka a pretláčala ju cez skupinku reportérov.
Kari bola taká dezorientovaná udalosťami toho rána a zmätená tým, čo jej povedal Mike, že až po niekoľkých mi​nútach si uvedomila, že ju vedú úzkou chodbou do priprave​nej cely.
„Volala som svojmu mužovi, keď som sa dozvedela, že vás dajú k nám," povedala jej dozorkyňa. „Nemôžem uveriť to​mu, že vás vidím naživo."
Kari naskočila husia koža. Pocítila chlad a dlaňami sa snažila rozprúdiť si krv v ramenách. „Len by som si priala, aby to bolo za iných okolností," odvetila a slabo sa na ženu usmiala.
Dozorkyňa s odporom pokrútila hlavou. „Teraz tomu naozaj nasadili korunu. Nemôžem pochopiť, ako vás moh​li zavrieť, keď kriminálnici a vrahovia si voľne behajú po svete."
„Veď ja vás neobviňujem." Čo to robí? Utešuje svojich žalárnikov? Pocítila, ako jej v hrdle zabublal smiech. Chytá ju hystéria? Silou vôle ten smiech potlačila. „Nik iný tu nie je?" Čudovala sa. Prechádzali popri jednej cele za druhou. Všetky boli prázdne.
„Nie, v tomto krídle nemáme nikoho. Na príkaz štátneho žalobcu sme vás umiestnili sem."
„Chápem." V skutočnosti však nechápala nič.
Dozorkyňa otvorila posledné dvere. „Máte tu okno," po​vedala tak priateľsky, akoby vravela: „Máte izbu s výhľadom na more." „Ak budete niečo potrebovať," pokračovala dozor​kyňa, „len ma zavolajte."
„Ďakujem," odvetila Kari a uvedomila si, ako čudne to znie. Čo chceš vyhrať Miss Sympatia tejto cely? - pomyslela si pohŕdavo.
Žena za ňou so škripotom zavrela ťažké dvere. Kari myklo pri hlasnom zvuku, ked udrela oceľ o oceľ. Zvuk zatvárajú​ceho sa zámku bol najhorší nervy drásajúci zvuk, aký kedy počula. Mala pocit, ako keby prenikol celým jej telom. Čo tu ľudia robili, aby nezošaleli?
„Mohli by ste mi dať autogram?" spýtala sa žena cez mreže.
„Áno, samozrejme." Kari zadrkotala zubami.
„Venujte to Gusovi. Bude šťastný ako blcha."
„Dobre."
„Budem sedieť na konci chodby. Nezabudnite, ak budete niečo potrebovať, stačí zavolať."
O chvíľu už Kari nepočula ani zvuk jej chôdze po studenej dlážke väznice. V cele bol stolík, železná posteľ a skrinka. Všetko bolo čisté a zdalo sa, že aj nové. Cítila sa hrozne. A bola jej zima.
Roztrasenc sa skrčila na lôžku a prikryla sa dekou. Čo by na to povedal jej otec? A Thomas? Boli by na smrť vydesení.
Prevalila sa na bok, schovala sa pod prikrývku a rozpla​kala sa.
„Vieš, ako mám to dievča rád." Pinkie nevrlo krúžil pohá​rom so škótskou po umelom obruse. Bonnie stála pri sporá​ku a smažila hamburgerové steaky.
„Je to žena, Pinkie, nie dievča. Stojí si za tým, čomu verí. Rozhodla sa tak. Ak ti sama nedovolí, nemôžeš jej pomôcť. A buď si istý, že nedovolí."
„Ja viem, viem," odvrkol podráždene a hodil do seba zvy​šok alkoholu. „Prečo musí byť, dopekla, taká neústupná?"
„Veľmi jej na tom záleží."
„Ale aj mne na tom záleží. Prvá vec, ktorú som dnes uro​bil, bola, že som oznámil celú vec nášmu televíznemu práv​nikovi. Naša vrchnosť tentoraz stojí za ňou. Právnik ju mo​hol dostať von na kauciu za pár hodín, ale ona nie," rozhorčil sa znova Pinkie a prázdnym pohárom udrel po stole. „Tvr​dohlavec tvrdohlavý. Má povolený jediný telefonát a ona ho využije na to, aby mi povedala, že nesmiem až dozajtra nič urobiť."
„Povedala ti prečo?"
„Hovorila, že kým je tam, má celý jej boj zmysel. Nechce ro​biť veci povrchne a len čo hrozí nebezpečenstvo, stiahnuť uši ako vyplašený zajac. Myslím si, že chce dokázať svojim infor​mátorom, že je ochotná obetovať sa, len aby ich ochránila."
„To je naozaj obdivuhodné."
„Obdivuhodné? Doboha s tým!" zvrieskol. „Bude musieť stráviť noc vo väzení! Čo si o tom myslí McKee? Ha? Ako jej to mohol urobiť?"
„Je to jeho práca." Bonnie rezignovane otočila prskajúce plátky mäsa. „Viem si predstaviť, ako sa cíti. Aspoň stokrát horšie ako ty."
Podišla k Pinkiemu, vzala jeho okrúhlu tvár do svojich teplých dlaní, privinula si ju na prsia a matersky ho chlácholila.
„Nikto sa nemôže cítiť horšie ako ja," zamrmlal. „Ani len tá whisky mi už nepomáha." Odstrčil od seba prázdny pohár, pomrvil sa na Bonniných mäkkých vankúšikoch a silno ju objal okolo pása.
Upokojujúco sa mu prehrabávala vo vlasoch. „Neboj sa o Kari. Nič sa jej nestane. McKee to nedovolí. Miluje ju."
„Myslíš?"
„Nemyslím. Viem."
Znova sa trošku pomrvil. „Som rád, že si dnes večer so mnou, Bonnie. Potrebujem ťa."
Bonnie zavrela oči a zovrela pery, aby zadržala slzy šťastia, ktoré sa jej tisli do očí. Rozmýšľala, či Pinkie počuje, ako jej srdce poskakuje od lásky a radosti. „Ak sa so mnou oženíš, môžeš ma mať každý večer. A každý deň. Budem tvoja vždy a všade." Pritisla sa mu prsníkom na pery a jemne ich dráždila. „Som to najlepšie, čo ťa mohlo postretnúť, Pinkie."
Cez sveter Pinkie cítil, ako jej pod láskaním jeho teplých pier stvrdla bradavka. „A ja som zas to najlepšie, čo postretlo teba."
Posadil si ju do lona. „No, keď sme si tak sakramentsky sú​dení, prečo mi nevrátiš moju česť?"
Umlčal jej veselý smiech nádherným bozkom.
Pokojné šero tichej cely odrazu preťal ostrý zvuk. Kari mala všetky svaly na tele unavené od dlhotrvajúceho napätia. Stá​le jej bolo chladno. Celé hodiny nepohnuto ležala pod dekou a snažila sa nemyslieť na hrôzu tohto miesta.
Klepot podpätkov na betónovej dlážke jej spôsobil novú triašku. Pomaly, pravidelne sa ich zvuk približoval.
Neznámy návštevník vrhal na zem dlhý tieň. Pozerala naň s rastúcou panikou, až kým napokon nezastal pri jej cele. Srdce jej bilo tak silno, že ho neprehlušil ani vysoký zvuk štrngajúcich kľúčov. Dvere sa otvorili a neznámy zažal svetlo.
„Hunter!" vydýchla celá bez seba.
štrnásta  KAPITOLA
Vošiel dnu. Jediným rýchlym pohybom zhodila zo seba pri​krývku a hodila sa mu do náručia. Tu bola v bezpečí. Silno ju držal, opakoval jej meno, akoby recitoval liturgický spev, a nosom ju hladkal na krku.
„Je ti dobre?"
„Len ma nepusti, nepusti," zastenala horúčkovito.
„Budem ťa držať, koľko len budeš chcieť."
Zasekli sa do seba a bez slova tak stáli celú večnosť. Ani sa len nepohli. Kari si priala, aby s ním mohla navždy splynúť. Jeho telo bolo silné a vyžarovalo teplo. On bol jej bezpečím pred nočnou morou, ktorá ju prenasledovala. Minúty ticho ubiehali.
V jeho náručí bledla tma a pomaly sa z nej vytrácal pocit štvanej zveri. Znova mohla dýchať, už nemala pocit, že sa každú chvíľu zadusí.
Nakoniec sa od neho predsa len odtiahla. „Čo tu vlastne robíš?"
„Oficiálne vypočúvam obžalovaného. Neoficiálne ti pri​nášam povzbudenie a pomoc. A lásku." Nežne ju pobozkal. „Jedla si niečo?"
„Seržantka Hopkinsová mi pred pár minútami doniesla večeru. Ale odmietla som ju."
„Prinesiem ti niečo pod zub." Chcel odísť, ale Kari sa mu zakvačila do ramena a stiahla ho späť.
„Neopúšťaj ma, prosím ťa, neopúšťaj ma. Objím ma."
Hunter ju odtlačil k lôžku, prinútil ju, aby si ľahla, kým on si sadol vedľa nej a pozeral do jej strhanej tváre. Požiadal seržantku, aby im zhasla svetlo. Mal prístup do väznice v prí​pade, že potreboval vypočuť podozrivých. Ale to, že bol v tej​to konkrétnej cele v tento konkrétny čas, malo celkom iný dôvod. Prekročil svoje právomoci a hoci riskoval, že ho nie​kto neželaný zazrie, bolo mu to jedno. Jediné, čo mohol uro​biť na svoju ochranu, bolo, že zhasol svetlo.
„Je to veľmi zlé?" spýtal sa jemne.
Vzala do dlaní jeho ruku a pritisla si ju na líce. „Áno. Ni​kdy som si nemyslela, že to môže byť také strašné. Najprv som si hovorila, že to bude celkom zábavné, ako v Donovi Quijotovi. Možno som podvedome túžila po pozornosti a sláve. Ale realita je celkom iná. Hrozne ponižujúca. Premohol ma ob​rovský strach. Zľakla som sa, že nejakým zvratom osudu sa niečo stane a ja sa už nikdy nedostanem na slobodu."
Jej vystrašený hlas prechádzal do hystérie. Hunter ju ešte nevidel v takom stave. „Šššš, ššš." Snažil sa ju upokojiť a než​ne ju hladil po vlasoch. „To by som predsa nedopustil."
„A čo ak by si mi nijako nemohol pomôcť?" argumento​vala nezmyselne. „Je mi taká zima."
Skôr než začal zvažovať dôsledky, ľahol si vedľa nej a zakryl sa dekou. Kari sa k nemu vďačne stúlila a vydávala pri tom zvuky ako malé zranené zvieratko. Chytila ho okolo krku ako vystrašené dieťa a skryla si tvár na jeho hrudi.
„Milujem ťa. Milujem ťa. Veľmi sa bojím. Drž ma silno."
Jej zúfalstvo sa mu zarezávalo do kože. Mal pocit, akoby on sám bol zavretý medzi týmito bezútešnými múrmi. „Ach, Kari, aj ja ťa milujem." Ovinul si ruky okolo jej štíhleho tela a pritisol si ju k sebe.
Ale Kari ho chcela mať ešte bližšie. Perami našla jeho ústa a on ju pokryl vrúcnymi bozkami.
Po dlhých minútach nežnej intimity si Hunter zhlboka vzdychol. „Bože môj, veď toto je úplne šialené," povedal a obdaroval jej krk niekoľkými rýchlymi bozkami. „Zaslúžila by si si pár na zadok za to, že si nás dostala do tejto situácie."
Oprela sa lícom o jeho hruď. „Ja viem. Ale musela som sa postaviť za svoje zásady. Čestný reportér nikdy nevyzradí svoj zdroj, ale zistila som, že nie som žiadny martýr. V skutočnosti som si uvedomila, že som obyčajný zbabelec. Ako môžu od​súdení vydržať v takomto prostredí? Deň za dňom, rok za ro​kom?"
„Málo z nich je takých citlivých ako ty, láska moja."
„Rozhodla som sa, že urobím reportáž o ľudoch vo väzení. Budem študovať ich..."
Hunter nesúhlasne zamručal. „Vieš čo? Skôr než začneš premýšľať o tom, čo cítia tvoji ,spolusediaci´ a ako by si mohla obrátiť pozornosť verejnosti na ich zlé rozpoloženie, pokúsime sa ťa dostať von, čo povieš?" Nadvihol jej bradu a pozrel na ňu. „Prečo si nedovolila vášmu advokátovi, aby ťa dostal von na kauciu?"
„Aký by to všetko malo zmysel, keby sa mu to aj podari​lo? Teraz je pre mňa najdôležitejší Prvý dodatok k Ústave. Viem, že si o mne myslíš, že iba vyrábam problémy, že som tvrdohlavá a..."
„Rešpektujem všetko, čo si urobila." Karine oči sa rozšíri​li od prekvapenia a neveriaco cmukla. „Teraz s tebou hovo​rím ako človek, nie ako štátny žalobca. Lebo inak som na te​ba hrozne naštvaný. Aj napriek tomu ťa však milujem, Kari Stewartová. A tiež všetko, čomu veríš a za čo bojuješ." Pri​tlačil si jej hlavu na prsia. „Prečo by som inak riskoval svoju kariéru, prišiel sem a takto ťa tu utešoval? Keby sa to niekto dozvedel, odsúdili by ma v plnom rozsahu obvinenia."
„Napríklad za sexuálne zneužitie väzenkyne?"
„Napríklad."
Kari mu dala bozk na bradu. „Sľubujem, že to na teba ne​poviem." Pobozkali sa a bolo to také krásne, že trvalo dlho, kým si znova uvedomili vážnosť situácie.
„Tvoji kolegovia poriadne zamútili vodu. Palcové titulky všetkých novín zo mňa spravili ľudožrúta. Myslím, že tento​raz si porazila aj samotnú Janu z Arku. Máš za sebou horlivú a vernú armádu. Vyhlásili ma za spoločného nepriateľa a te​raz sa to na mňa sype zo všetkých strán."
„Prepáč mi to. Hunter, nechcela som, aby to vyzeralo ako útok na tvoju osobu."
„Ja viem. Zvrtlo sa to celkom nečakane. Ako veľa vecí v ži​vote."
Kari sa zasmiala. „Ako sa dostaneš späť do milosti reporté​rov a verejnosti?"
„Zistím, čo sa stalo s tými deťmi, a vrátim ich tam, kam patria. Niečo mi hovorí, že ešte žijú."
„To dúfam," hlesla Kari.
Stíchli a Kari láskyplne načúvala duneniu jeho srdca. Len pred chvíľou sa jej táto cela zdala horšia ako popravisko. Ale teraz, v jeho náručí, sa strach a melanchólia rozplývali do ne​návratná. Bolo jej teplo, cítila sa dobre a bezpečne.
„Zobrali mi hodinky. Nevieš, koľko je?"
„Veľa."
„Však si toto rande naplánoval? Preto nie som v cele s iný​mi väzňami."
„Áno, naplánoval. Nemohol som predsa dopustiť, aby si strávila noc vo väzení celkom sama."
„Ako si svoju návštevu vysvetlil seržantke Hopkinsovej?"
Ak sa na seržantku usmial tak ako teraz na Kari, bola jej otázka celkom zbytočná. „Má romantickú povahu. Preto som využil jej slabú stránku."
„Nehodnotí sa to ako dávanie úplatkov?"
„No, možno ako uplácanie citov."
„A ešte k tomu si nikdy nezaplatil za ten pomaranč, ktorý si ochutnal v obchode." S predstieranou vážnosťou si ho prís​ne premeriavala. „Zdá sa mi, že nebude veľa chýbať a stane sa z teba skorumpovaný úradník."
„Veď za svoje činy už pykám, nevidíš? Ležím v cele s väzňom opačného pohlavia a z celého srdca si želám, aby som ho mo​hol sexuálne spoznať."
Kari sa zachichotala a pritisla sa k nemu. „Naozaj si to želáš?"
„Prestaň, Kari, lebo sa dostaneme ešte do väčšej kaše, než sme teraz. Nie je ti zima?"
„Hmm, nie," zamrmlala. „Zostaň tak, ako si. Ani sa ne​pohni. Táto posteľ je dosť úzka."
„Cítim na hrudi tvoje prsia."
„Naozaj?"
„Áno. Povedal som ti niekedy, aké ich máš nádherné?"
„Hmm."
„Keď sa najbližšie budeme milovať, venujem im zvláštnu pozornosť." „Teším sa na to."
Objal ju okolo pása a pritiahol si ju tesne k sebe. Jeho pe​ry blúdili v Kariných vlasoch. „Chýbala si mi. Tak veľmi si mi chýbala. Túžil som sa s tebou milovať, v noci ťa držať v náručí, nájsť ťa vedľa seba, keď sa ráno prebudím. Pamätáš sa na to popoludnie v Breckenridgi?"
„Pamätám sa na všetky dni na horách. Neviem, ktorý máš práve na mysli."
„Keď pršalo."
„Hmm, viem."
„Pamätáš?" Perami sklzol po jej nose nižšie a pobozkal ju na pootvorené pery. „A ktorá časť sa ti páčila najviac?"
„Všetky. Páči sa mi, keď pomaly preskúmavame jeden dru​hého rukami a perami. Milujem dotyk tvojej pokožky a tvo​jich vlasov na svojom tele. Keď si spomeniem na chuť tvojich úst, neviem sa ich dočkať. Zbožňujem, keď ťa cítim v sebe. Naše milovanie ma absolútne napĺňa."
Hunter jej chrapľavo a zrýchlene dýchal do ucha. „Si úzka a horúca," šepkal jej slová, ktoré boli v týchto priestoroch za​kázané. „Vždy pripravená pre mňa. Nádherná a fantastická." V tme si jeho ústa našli Karine pery a nežné milovanie ich ja​zykov nemalo konca-kraja. Napokon sa od seba odtiahli, Hunter si pritiahol jej skrčené telo k sebe a zachrípnuto za​mrmlal: „Spinkaj."
„Zostaneš so mnou?"
„Zostanem."
„Milujem ťa."
„Aj ja ťa milujem."
Srdcia im búchali na jednej frekvencii. Netrvalo dlho a Kari zaspala.
Keď sa skoro na svitaní prebrala, Hunter bol už preč. Ale matrac, na ktorom celú noc ležal, bol ešte teplý.
Právnik televíznej stanice WBTV vyzeral ako Robert Redford. Správal sa šarmantne a nenútene a obliekal sa veľmi ele​gantne. Teda, odhliadnuc od čerstvého karafiátu na chlopni saka. Keď sa v to ráno objavil pred Karinou celou, šarmant​ne sa usmial. „Dobré ráno, slečna Srewartová." Kari bola pre​svedčená, že keby mal aj klobúk, isto by si ho nadvihol a súčasne sa mierne uklonil. „Ste voľná."
Po včerajšej Hunterovej návšteve sa už Kari cítila vo väze​ní oveľa lepšie než predtým. Akosi sa odtiaľ nemohla pohnúť, ani keď seržantka Hopkinsová odomkla dvere. „Ďakujem vám," vydýchla. Právnik ju vzal pod pazuchu a viedol ju chodbou k východu. Pri stolíku seržantky Hopkinsovej sa Kari pristavila.
„Ešte stále chcete môj autogram?"
Seržantke sa rozžiarila tvár. „Nechcela som vás obťažovať. Som šťastná, že ste na mňa nezabudli."
Kari na kúsok papiera napísala venovanie a podpísala sa. Keď ho potom žene podávala, spýtala sa: „Nemáte príliš dl​hé zmeny?"
„No, teraz robím dvojitú. Požiadal ma o to pán McKee, aby som na vás mohla dávať pozor."
Kari sa na ňu dôverne usmiala a vyšla z bloku s právnikom v pätách. V dolnej kancelárii si vyzdvihla svoje veci, prekon​trolovala, či má všetko, čo deň predtým na oddelení odo​vzdala, podpísala ich prevzatie a chystala sa odísť. V tej chví​li ju zastavil hromový hlas.
„Počkajte!"
Kari sa otočila a pozrela sa rovno do výhražné zamračenej tváre poručíka Harrisa. „Chcem s vami hovoriť," povedal a ukázal na ňu prstom.
Kari zostala stáť ako prikovaná. V hrdle jej narástla hrča strachu. Vari sa bude musieť vrátiť do väzenia? Kde je Hunter?
„Slečna Stewartová bola prepustená," zakročil právnik ostro.
„Toto je medzi ňou a mnou," odsekol bojovne a pohŕdavo mávol nad právnikom rukou. Zatiaľ sa stále díval na Ka​ri. „Pôjdete so mnou, alebo nie?"
Bola to výzva. Ako Pinkie, tak i Hunter vedel, že Kari sa nikdy žiadnej nezľakla. „Samozrejme." Na právnikov údiv i zdesenie vykročila za Harrisom. Právnik nemal na výber, len ich nasledovať.
Vyšli hore schodmi, zabočili doprava a na konci veľkej chodby doľava, kde bola malá miestnosť. Harris otvoril dve​re, ustúpil, aby mohla vojsť, a povedal: „Vaši priatelia. Mys​lím."
Kari nikdy nevidela ženu so sivými vlasmi a milými hne​dými očami. Ale nech by bola kdekoľvek, zachlpené plavé vlasy a tvár jej spoločníka s pubertálnymi vyrážkami by spo​znala aj v noci.
„Dobrý deň," pozdravil Grady Burton. „Predpokladám, že som na vašej čiernej listine, čo?"
Aj napriek únave, ktorá na ňu zrazu doľahla, sa Kari usmiala. „Skôr by som povedala, že som šťastná, že vás vi​dím."
„Toto je, hmm, pani Plummerová," predstavil jej mláde​nec neznámu ženu. „Keď sme sa dozvedeli, že vás kvôli nám strčili do väzenia, včera sme sa poradili a rozhodli sme sa, že pôjdeme na políciu."
„To je od vás veľmi milé," potešila sa Kari a obom veno​vala vdáčný úsmev. „Robíte správnu vec. Nikdy by som vás neprezradila, ale myslím si, že polícii pomôže, ak jej poviete všetko, čo viete."
„Preto sme tu," ozvala sa pani Plummerová.
„Keďže prišli, ste voľná," prerušil ich Harris. „Zároveň sťahujem všetky obvinenia." Asi čakal, že sa mu bude plaziť pri nohách a srdcervúco ďakovať. Kari však na jeho ozná​menie ledva zareagovala. Harris sa zamračil. Vystrašil skoro všetkých, s ktorými kedy prišiel do styku, ale táto dáma bo​la chladná ako ľad. Znova jej strčil pod nos prst s ohryzeným nechtom a zasyčal: „A odteraz sa mi radšej vyhýbajte."
Kari vrhla pohľad na lupiny v jeho vlasoch. „Vynasnažím sa," povedala tak sarkasticky, ako len vedela. Len v jednej ve​ci sa mýlila. Harris nejedával cesnak na obed, ale na raňajky.
Bez ďalšieho zdržovania ju právnik posúril, aby už išli. Len čo vyšla z budovy, teplé slnečné lúče ju zaliali a rýchlo v nej roztopili nepríjemný chlad väznice. Zavrela oči a zhlboka vdychovala čerstvý jesenný vzduch. Keď ich po chvíli otvori​la, ocitla sa zoči-voči horde reportérov, záplave mikrofónov a kamier, ktoré ju začali snímať.
„Dávajte pozor, čo poviete," ticho ju varoval právnik. „Bu​dú citovať každé vaše slovo."
Zmierila sa s tým, že musí stráviť noc vo väzení, ale neve​dela, či bude schopná hovoriť o svojich pocitoch. Kde je Hunter? - pýtala sa sama seba. Prečo neprišiel s právnikom a neprepustil ju sám? Prečo nebol s poručíkom Harrisom? Bola zmätená, ale prv ako sa jej podarilo usporiadať si ten chaos v hlave, padla prvá otázka. Zahnala strach, ktorý sa jej zmocnil, a sústredila sa iba na ľudí pred sebou.
„Aké to je byť vo väzení, slečna Stewartová?"
„Neodporúčam," trochu roztrasené sa usmiala.
„Zaobchádzali s vami zle?"
„Vôbec nie. Mala som všetko, čo som potrebovala."
„Vypočúval vás poručík Harris?"
Buď opatrná, pomyslela si. Je možné, že niekto včera večer mohol zazrieť Huntera, ako vchádza do väznice. Ak jeho náv​števu spomenie, odvráti všetky podozrenia. „Včera večer som hovorila s pánom McKeem," odpovedala vyhýbavo.
„O čom?"
„Snažil sa zo mňa dostať mená mojich informátorov."
„Vieme, že dnes ráno prišli na políciu dvaja zamestnanci nemocnice, ktorí sa rozhodli povedať, čo vedia."
„Áno, som veľmi rada. Z niekoľkých dôvodov. Nemala som totiž ani najmenšiu chuť stráviť ďalšiu noc v cele." Všet​ci sa zasmiali.  

  „Ale čo ma teší najviac, je to, že som presved​čená, že ich výpoveď pomôže polícii nájsť stratené novorodeniatka."
„Keby ste mali ešte raz na výber, prezradili by ste svoje zdroje?"

„Určite nie. Urobila by som všetko tak ako teraz," odveti​la so skalopevným presvedčením v hlase. „Verím v slobodu tlače. Verím v právo jednotlivca na súkromie a posvätnosť tohto súkromia. Verím aj vo výkon spravodlivosti. A samo​zrejme, nedokážem zažmúriť oči, ak sa pácha zločin, naprí​klad únos detí z nemocnice. Keby som mala v rukách aké​koľvek konkrétne dôkazy, bez váhania by som ich odovzdala štátnemu žalobcovi. Ale zároveň by som išla do väzenia za to, že chcem chrániť totožnosť svojich informátorov, ktorí si až do dnešného rána priali byť anonymní."
„Použil pán McKee nepríjemnú situáciu, v ktorej ste sa ocitli, proti vám ako odplatu za vaše nedávne útoky?"

„Vari som niekedy útočila na pána McKeeho?" spýtala sa nevinne. Ostatní sa znova pustili do smiechu.

„Ešte prednedávnom boli vaše reportáže značne predpoja​té voči štátnemu žalobcovi," poznamenal reportér. „Obviňo​vali ste ho z toho, že nekalými praktikami využíva svoju funkciu na rozvíjanie vlastnej politickej kariéry."

Bola veľmi unavená. Vedela, že vyzerá ako troska. Obliek​la sa ako do väzenia, nie na tlačovú konferenciu. Mejkap ma​la určite rozmazaný alebo pozotieraný, šaty dokrčené.

Pri tej otázke však zbystrila pozornosť. Niekedy v noci do​šla k istému zmysluplnému záveru, ale ten bol ešte roztrieš​tený a neúplný. Teraz jej však začalo svitať. „V tom čase bol môj postoj k pánu McKeemu dosť zaujatý."

„Kvôli obvineniam vášho manžela?"

„Áno."

Vtedy medzi ňu a kamery vstúpil právnik WBTV. „Tieto otázky nemajú nič spoločné s aktuálnou situáciou. Slečna Stewartová už nemá žiadne komentáre."

„Ale mám," ozvala sa Kari na údiv všetkých. Strkajúci sa dav náhle stíchol. Zdalo sa, že to ticho nenaruší ani premáv​ka na neďalekej ceste.

Len pred pár mesiacmi by sa aj pobila, len aby mohla vy​užiť každú šancu skritizovať Huntera McKeeho. A teraz? Snažila sa využiť príležitosť, aby ho obránila.

Miesto toho, aby im hovorila, ako žalobca haní mená mŕtvych, ako robí obete z ich vdov, ako využíva kontroverz​né súdne pojednávania na to, aby sa dostal do politiky, Ka​ri Stewartová mu podržala stranu. Mala moc, ktorou ho mohla navždy zničiť. Stačilo povedať, že sa v noci vplížil do jej cely.

Bože, aké bolo krásne ukrývať v sebe to sladké tajomstvo!

Ako si vôbec niekedy mohla myslieť, že je manipulátor  a oportunista? Muž, ktorého milovala, bol mužom bezúhon​ným a čestným, ktorý sa nemusel znižovať k podlým politic​kým machináciám, aby si získal dôveru verejnosti. Len preto, že sa riadil pevnými zásadami. v ktoré neochvejne veril, po​slal ženu, ktorú nesmierne miloval, do väzenia. A na druhej strane, riskoval pre ňu úplne všetko, keď sa večer nenápadne vkradol do jej cely.

Senzáciechtiví reportéri jej nedočkavo viseli na perách, pripravení zapísať si, nakrútiť alebo nahrať každé jej slovo. Ešte pred rokom by vypálila každý náboj, len aby zničila Huntera McKeeho. A teraz nedokázala myslieť na nič iné, len na to, ako veľmi ho miluje.

„To je pravda," začala ticho, „v tom čase som cítila osob​nú nenávisť voči štátnemu žalobcovi McKeemu. Zdôrazňu​jem - osobnú nenávisť. Veľmi neprofesionálne som teda svoj prístup do médií využívala na to, aby som ho mohla ohová​rať a očierňovať."

Pocítila náhly a mocný nával emócií a dúfala, že sa neroz​plače. „On, na rozdiel odo mňa, oddelil svoje osobné pocity od profesionálnej povinnosti. Je to čestný muž. Odmietol ro​biť voči svojim zásadám akékoľvek kompromisy a bolo mu jedno, že na to môže doplatiť. Hnevalo ho, že zamlčujem in​formácie, ktoré by mohli mať veľký význam. Konal tak, ako mu kázala česť a povinnosť."

Pozrela na dav horlivých novinárov. Jediné, čo videla, bolo obrovské sklamanie. To, čo povedala, jej išlo priamo zo srdca. Utriedila si myšlienky, zmierila sa s nimi a prijala ich za svoje skôr, ako ich vyslovila. Pre nich však neznamenali nič.

„A teraz nás, prosím, ospravedlňte," prerušil ich znova právnik. „Slečna Stewartová je vyčerpaná, to iste chápete. Má za sebou ťažkú noc." Vzal ju za lakeť a odviedol ju k prista​venému autu.

Čo sa týka spravodajstva, bol to deň rekordov. Televízne sta​nice prinášali neskoro do noci reportáže o lekárovi a sestrič​ke, ktorí boli zapletení do čierneho obchodu s deťmi v jednej z najväčších denverských nemocníc. Našli sa tri deti, ktoré boli unesené a predané. Ich uplakaní rodičia museli tlači po​skytnúť nespočetné množstvo vyhlásení a rozhovorov. Lekár s putami na rukách si skrýval tvár pred televíznymi kamera​mi, ktoré ho snímali na ceste do väzenia.
Kari bola vďačná, že sa toho všetkého nemusela zúčastniť. Pinkie jej však v ten deň nedovolil ani pracovať. Keď ju práv​nik priviedol do televízie, Pinkie sa poriadne napálil. Ne​mohla si ani len skontrolovať poštu.
„Choď domov, oddychuj. Po práci k tebe s Bonnie príde​me. A teraz padaj, mám robotu. Hovoril niekto s tými Hus... či Hoos... dopekla, ako sa tí ľudia volajú? Urobí s nimi nie​kto interview? No tak, pošlite tam dáky lenivý zadok!"
Keď večer prišli ku Kari, Bonnie sa pustila do varenia a Pinkie si zatiaľ užíval dva poháriky whisky, ktoré mal po​volené. Len čo sa najedli, odišli.
Kari mala pred sebou bezútešný večer. Popoludní si prí​jemne pospala, takže teraz sa jej vôbec nechcelo ísť do poste​le. Ani čítať sa jej nechcelo, v televízii nič nedávali, nemala sa s kým rozprávať. A tak si iba robila starosti a obávala sa naj​horšieho.
Prečo Hunter aspoň nezavolal? Vedela, že je určite veľmi zaneprázdnený, ale nenašiel si ani päť minút, aby zdvihol te​lefón a spýtal sa, ako sa má a či ju nič nebolí? Čokoľvek. Pre​čo nedal doteraz o sebe vedieť?
Čierne myšlienky jej vírili v hlave, keď zrazu okolo polno​ci ktosi zazvonil pri dverách. Len čo ho zazrela cez priezor, konečne si vydýchla a otvorila.
„Môžem vojsť?"
Kari odstúpila.
„Máš niečo na pitie?"
Ani nečakal na odpoveď, prešiel priamo k prenosnému ba​ru a nalial si dvojitú whisky. Kari nestihla ani žmurknúť a už ju mal v sebe.
Bol strhaný a vyzeral vyčerpane. Keď vošiel, kabát a vestu mal zavesené na jednom prste a prehodené cez plece. Teraz ležali ledabolo pohodené na gauči. Košeľu mal pokrčenú, kravatu uvoľnenú, neholil sa už niekoľko dní. Líca mal pre​padnuté a v očiach sa mu zračila únava. Po prvýkrát jeho okuliare nevyzerali elegantne. Skôr sa jej zdalo, že vážia aspoň tonu a ťahajú ho k zemi. Ak sa dnes vôbec česal, tak iba ne​trpezlivými prstami.
Pre jej milujúce oči však nikdy nevyzeral lepšie.
Pozrel smerom k nej. Kari stále stála v strede izby. V kúti​ku úst mu zbadala náznak úsmevu. Domácu košeľu mala po​striekanú farbou, zo starých džínsov jej vykúkalo koleno a vlasy tvorili akúsi neusporiadanú kôpku plavých kučier. Bola príšerne neelegantná a hrozne sexy.
„Máš od minulej noci nejaké zdravotné problémy?"
„Stŕpol mi krk."
Hunter sa usmial, lebo si spomenul, ako si tisol jej hlavu k hrudi. „Nič iné?"
„Nie." Jej oči nepokojne poletovali po izbe. Nevedela pre​čo, ale cítila veľkú nervozitu. „Nepozeral si náhodou správy?"
„Pozeral."
„Oh," vyhrkla. „A videl si reportáž o mne?" „Hej."
„Počul si, čo som o tebe povedala?" „Hej."
Jeho chladná nevšímavosť v nej nakoniec iskierku hnevu rozdúchala na oheň. Zľahka pokrčila koleno a zaujala aro​gantný postoj. Založila si ruky v bok a vykríkla: „A čo si o tom, dopekla, myslíš? Povedz niečo!"
Pomaly sa k nej približoval a pozeral na ňu, ako sa jej zda​lo, celú večnosť. Potom jeho ruka zrazu vystrelila, chytila ju odzadu za krk a pritiahla jej tvár k jeho dychtivým perám. Bozkával ju až s bolestnou vášňou, jej pery sa odovzdali jeho nadvláde a jej ústa nemali inú možnosť, iba sa podriadiť drancovaniu jeho jazyka.
Váhavo mu položila ruky na ramená. Vtedy jej jazykom podráždil citlivý bod hneď za hornými zubami a Kari pono​rila prsty do rozkošného hniezdočka na Hunterovej hlave.
Objal ju okolo pása a na niekoľko sekúnd si ju pritiahol k sebe. „Vieš, že si fantastická žena?" Potom sa jeho dlane pustili do smelého pátrania a Kari sa k nemu poddajné pritískala.
„Milujem ťa."
„Ja viem. Veď si to v podstate vyhlásila pred celým svetom. Bože, keď som videl tú reportáž, ja..." Znova sa jej majetníc​ky zmocnil perami. Keď ju nakoniec pustil, Kari vzdychla. „Myslela som, že ťa zabijem, Hunter McKee. Kde si bol celý deň? Prečo si mi nezavolal? Skoro som zošalela od strachu." Bozkával ju na ústa, na tvar, na krk a medzitým šepkal. „Dnes som zažíval peklo. Keď ku mne ráno vošli Burton a pani Plummerová, poslal som ich za..."
„Och, stačí, viem, čo myslíš," vzdychla Kari, zvíjala sa pod jeho nedočkavými dotykmi, zubami sa nežne hrala s jeho uš​ným lalôčikom.
„Za Harrisom. Vedel som, že ťa prepustia v priebehu nie​koľkých minút. Aby som bol úprimný, nemal som čas prísť za tebou a oslavovať tvoje vyslobodenie."
„Odpúšťam ti," šepla Kari do húštinky tmavých kučier, ktoré vykukli spod košele, keď mu rozopla prvý gombík. Jeho kravata, obeť jej šikovných rúk, už ležala na zemi pri ich no​hách. Hunter si chcel zložiť aj okuliare. „Nie, nechaj si ich."
„Mám si ich nechať?"
„Pokračuj," naťahovala ho. „Čo sa stalo potom?"
„Išiel som do nemocnice a vypočul som sestru, ktorá v tom bola zapletená. Ona... Panebože, Kari, kedy sme sa na​posledy milovali? Neviem..."
„Povedz mi o tej sestričke."
„O sestričke? Jaj, áno, o sestričke. Zlomila sa a začala ho​voriť. Poslal som ju so sprievodom na políciu, aby s ňou spí​sali výpoveď, a navštívil som toho lekára." Karina blúzka spadla na zem a prsia sa jej stratili v Hunterových rukách. „Bol to fakt náročný deň."
Pomalým, krúživým pohybom si jeho jazyk znova dobíjal cestu do Kariných úst. Jej telo sa priam roztápalo a obaja svo​jimi vzdychmi spievali duet túžby.
„Pokračuj, Hunter... ach, pokračuj." Bradavky jej tvrdli pod skúsenými prstami. „Povedz mi všetko."
„Potom som obišiel rodičov zmiznutých detí a povedal som im, že FBI vyzdvihne ich deti v mestách, ktoré vo výpo​vedi uviedla sestra. Už zajtra budú rodiny znova pokope."
„Si hrdina." Vytiahla mu z nohavíc košeľu.
„Koniec príbehu." Ústami sa horlivo zmocnil jej pŕs. „Chcem ťa. Už buď ticho."
„Ešte jedna vec. Pinkie a Bonnie sa budú brať." Prstami sa zatúlala k chĺpkom okolo jeho pupka.
„Kašlem na nich." Rozopol jej džínsy a škrabkal jej bruš​ko tesne nad pásom nohavičiek.
„Pinkie je na teba naštvaný, že si ma nechal poslať do vä​zenia." Svižne sa popasovala so sponou jeho opasku a potom so zipsom.
„Aj ja na neho."
„A prečo?" zapriadla mu Kari pri uchu. Jeho talentované prsty presne vedeli, kde sa majú dotýkať, kde majú poláskať, čo robiť, aby jej priniesli rozkoš.
„Nezachránil ťa pred problémami. Môj ty bože," zasyčal. Aj Karine prsty boli úžasne talentované. Hunter pokračoval nie veľmi pokojným hlasom. „Odteraz chcem, aby ťa pride​ľoval len na neškodné témy."
„Hmm?" Jej jednoslabičná otázka znela ako vzdych. Ru​kami jej skĺzol do nohavičiek a jedným ťahom ich stiahol aj s džínsami. Kari z nich vystúpila a spýtala sa: „Prečo?"
„Vezmeme sa a potom ťa už nebudem musieť posielať do väzenia, ani nikam inam. Budeš stále so mnou." Okúsil vlh​kosť jej jaskynky a nadvihol si ju vyššie. Kari prijala jeho mužnosť a objala ho nohami okolo pása. „Nie iba jeden večer."
Hunter urobil prudký pohyb dopredu a Kari zastonala od rozkoše. Neodpustila si však ešte niečo: „Si príšerne panovač​ný, Hunter McKee."

